
Omul care-și iubește ţara trebuie să nu piardă nici 
un prilej pentru a contribui la remedierea relelor 
care o bântuie. 

Dar dacă la el acasă este obligat să arate aceste 
rele, să le combată și să le îndrepte, în faţa străinilor 
nu-i este îngăduită o astfel de atitudine. Este nevoie 
de o atitudine prevenitoare, căci străinii ar putea 
trage concluzii eronate și defavorabile. 

Gânduri despre bucătăria românească tradițională 

Cea mai dificilă sarcină a unui scriitor de cărți de bucate este să ajungă la 
ultima pagină a manuscrisului și să constate că mai are atât de multe de spus, 
încât vrea s-o ia de la început. De ce am scris această carte de bucate? Ca să 
vorbesc despre bucătăria românească, despre formidabila ei varietate, despre 
imaginaţia pe care o pun gospodinele în pregătirea hranei de fiecare zi, dar şi 
despre bogăţia pământului care ne hrănește. O carte de bucate poate fascina. Ea 
rămâne dovada în timp că poporul acesta rezistă de 2000 de ani în locul ales de 
Dumnezeu, prin atitudinea pe care o are față de hrana pe care i-o oferă pământul 
natal. Pământul acesta - iubit, cântat, îngrijit, hulit sau părăsit pentru alte zări - 
rămâne sursa principală a hranei fizice şi spirituale a oamenilor care-l locuiesc. 

In felul meu, practic și prozaic, fac din orice carte de bucate pe care o scriu 
o declaraţie de dragoste ţării în care trăiesc, comunității umane în care trăiesc, 
respir, visez sau gătesc! Mă alătur atâtor condeie care au transmis peste timp 
rețetele străbunilor noștri, mici poeme închinate naturii, vieţii și bunului 
Dumnezeu, căruia îi mulțumim „pentru pâinea cea de toate zilele“. 

Reţetele culinare sunt picăturile de sudoare de pe fruntea bunicii, care 
ne făcea pâine pe vatră şi o cocea pe frunze de nuc sau de hrean; sunt lacrimile 
mamei, care gătea şi de multe ori nu mai apuca să guste din bucate, căci avea 
casă grea, cu mulți copii, iar bărbatul îi era la plug, sau la război sau umbla hai- 
hui. 

Reţetele vechi sunt şi visele fetelor de măritat, dar și zâmbetele noilor 
născuţi care s-au făcut mari şi au continuat tradiţia la sărbători, la înmormântări 
sau în vremuri de bejenie. 

Despre ce să vorbeşti mai întâi într-o carte atât de „modernă“ - înscrisă pe 
linia noilor cerințe, dar conținând reţete vechi? Am convenit în acord cu normele 
unei alimentaţii sănătoase că vom adopta o concepţie potrivită vremurilor 
moderne: nu vom găti cu sosuri de făină prăjită; nu vom găti cu untură, dar nici 
cu margarină - aceasta fiind prea toxică pentru organism; vom păstra echilibrul 
meselor hrănitoare amintind că lângă carne se servesc legume fierte la foc mic 
(cu scopul de a păstra vitaminele şi mineralele); vom aminti originea fiecărei 
reţete pe care gospodinele noastre „au adaptat-o“ gustului românesc și au gătit- 
o după propria imaginaţie, folosind tot ceea ce le-a dat pământul roditor. Oricât 
ar părea de simplu, sarcina noastră nu este ușoară. Și nici să facem un studiu 
„de caz“ sec, ştiinţific sau medical felului de a ne hrăni nu intenționăm. Ca scriitor 
de cărți de bucate voi avea în vedere, în special, două aspecte ale hranei: rolul 
esenţial în creşterea şi menţinerea vieţii oamenilor și faptul de a fi fost, de- 

a lungul timpului, un izvor de bucurie atât personal, cât şi social. În jurul 
mesei se petrec toate evenimentele majore ale vieţii noastre: naşterea, botezul, 
sărbătorile duminicale, logodna, nunta, moartea, pomenirea morţilor. lată de ce 
nu înțeleg ușurința de a renunţa la masă - ca obiect fizic, care simbolizează viața 
unei familii. Tinerii, de dragul modei, au optat pentru măsuţele joase sau pentru 
birouri (pe care, de regulă, stau calculatoarele), unde îşi rezervă un colțişor ca 
să mănânce, dar cu ochii pe ecranul calculatorului sau al televizorului. Masa şi 
ora mesei nu mai au loc în familiile moderne. Exemplul îl urmează și copiii. Nu 
trebuie să fii medic pentru ca să prevezi câte necazuri medicale vor izvori de 
aici. Masa are, după părerea autoarei, un caracter sacru. De ce? Pentru că bu- 
catele puse pe masă, ca rod la muncii noastre zilnice, sunt răsplata lui Dumnezeu 
pentru că i-am urmat porunca: „Du-te, și cu sudoarea frunţii să-ți câştigi pâinea“. 
Aşezaţi la masă, de regulă având pe peretele de deasupra mesei o icoană, 
aducem în suflet bucuria de a avea o familie, încrederea că împreună vom 
rezolva problemele vieţii şi că ceea ce mâncăm ne hrănește trupește, dar și 
sufletește. Respectând ceea ce ce am moștenit de la strămoşi: bucatele să fie 
gătite cu dragoste, masa să fie momentul cel mai frumos al zilei, casa să fie 
curată, bucuria de a mânca să nu se transforme în lăcomie, fața de masă să fie 
curată şi frumoasă - nu facem decât să ne respectăm pe noi înșine, iar prin 
atitudinea noastră, luând părtaş pe sfântul din icoană, să-i mulțumim lui 
Dumnezeu în fiecare zi pentru viața pe care ne-a dat-o. 

Căci, oricine am fi, orice religie am avea, oricâte slăbiciuni am avea, să nu 
uităm că miracolul vieţii este singura şi marea realitate pe care o trăim. 

Nu viaţa este vinovată de ceea ce ni se întâmplă, ci noi înşine. Noi suntem 
vinovaţi de faptul că n-avem pe masă cele necesare traiului, pentru că nu 
muncim sau muncim prost; pentru că nu știm, dar nici nu vrem să aflăm; pentru 
că vrem să fim mereu ajutaţi de cei din jur şi nu participăm direct, prin ceea ce 
facem, la calitatea vieţii. Pentru că cerem, dar nu dăm nimic în schimb. (Grevele 
şi revoltele muncitorești care-și aveau cauza în creșterea populaţiei şi restrân- 
gerea mijloacelor de trai, şi care erau acceptate şi lăudate acum 200 de ani, mai 
au loc și astăzi. Am văzut după 1989 şiruri de demonstranți mergând pe străzi 
pline de gheaţă printre nămeţi cât omul, „să ceară” de la guvern. Dar nu aveau 
lopeţi pentru zăpadă și nici nu aveau de gând „să dea” ceva celor din jur. 

„Cine nu munceşte nu mănâncă“ - spunea Lenin poporului rus acum 100 de 
ani. De fapt, marele conducător al revoluţiei proletare preluase citatul de la 
Sfântul Pavel, și el un revoluţionar al timpului său. Aceasta era deviza sub care 
trebuia să funcționeze societatea și acum 2000 de ani (să nu uităm că religia 
creștină a fost îmbrăţișată de masele sărace din tot spaţiul geografic unde 
creștinismul a prins rădăcini), dar și acum 100 de ani, când comunismul venea 
să schimbe faţa lumii. Ce doreau masele flămânde oare? Să împartă bunătăţile 
vieţii cu cei bogaţi. Se gândeau și la mai multă muncă, şi la o altă filozofie față 
de viaţă? Cred că nu. Dovada este vremea pe care o trăim. Toţi vrem „să avem“, 
să fim la nivelul de trai al țărilor din spaţiul vestic, să trăim fără griji materiale 
- dar nu ne învață nimeni cum să rezolvăm dilema. Căci trăim într-o țară 
tradiționalistă, cu o concepție învechită despre viaţă (daţi-ne voi și o să dăm şi 
noi); stăm pe bogății nemăsurate: pământ roditor, aur, argint, uraniu si alte 
minereuri rare, ape limpezi, păduri seculare, o deltă luxuriantă. Ce facem cu ele? 
VINDEM. Vindem pământul care ne-a hrănit 2000 de ani și în jurul căruia s-a 

scris istoria României. Vindem pădurile, ca ele să se întoarcă la noi sub formă 
de mărfuri de import; vindem minereurile din Apuseni, tulburăm apele pentru 
că „e prea scump“ să acceptăm normele moderne de convieţuire; lăsăm păsările 
Deltei să moară din cauza poluării; vindem și oameni, pentru că, deși avem o 
țară bogată, nu ne câştigăm traiul „îndestulat“ aici. E cineva vinovat de toate 
aceste anomalii? Numai noi înșine... Cred că ceea ce ne lipsește cu adevărat 
este credinţa. Nu prin muncă vrem să avem totul, ci prin grija guvernanțţilor. 
Care gândesc ca și noi, și în plus, ca toți oligarhii lumii: „După noi, potopul!“ 

O carte de bucate este, ca orice altă carte, dovada concepţiilor, acţiu- 
nilor, împlinirilor sau refulărilor vremii în care a apărut. Nu pot vorbi 
despre toate bunătăţile pe care le punem pe masă ca şi cum acestea ne sunt date 
gratis, căci nu este deloc așa. „Ca să vă fie bine, să fiți sănătoşi şi mulțumiți, 
cultivaţi-vă singuri grădina“ - spunea Voltaire, un corifeu al Revoluţiei Franceze 
din 1789. Credeţi că se referea doar la grădina de lângă casă? Eu cred că se 
referea şi la grădina din suflet. „Dă celui sărac o cămașă dacă ai două“ spunea 
Hristos. Facem așa? Dă celui sărac o farfurie de mâncare și asta te va ajuta să 
slăbeşti, spune autoarea acestei cărți miilor de femei supraponderale. Zâmbeşte 
în fiecare zi vieţii prin tot ceea ce faci şi viața îți va zâmbi la rândul ei. Ca să 
zâmbești nu trebuie decât să-ţi faci datoria, oricât de grea, de neplăcută sau de 
spectaculoasă ar fi ea. Ca să zâmbești nu trebuie să critici; ca să zâmbești nu 
trebuie decât să iubești viaţa, şi să faci tot ceea ce poţi ca s-o slăveşti în fiecare 
zi. Dacă ești mamă, zâmbeşte, munceşte și speră pentru copiii tăi; dacă eşti 
bunică spune rugăciunea domnească la masă şi învaţă-i pe nepoții tăi tăria 
credinţei; dacă ești om de carte vorbește poporului tău despre valorile milenare 
ale celor care au trăit aici; dacă ești guvernant gândește legi bune pentru toți 
cei harnici şi deştepţi din neamul tău. Și nu uitaţi: indiferent ce aţi ales să fiţi, 
rugaţi-vă ca şi cum azi ar fi ultima zi din viaţă și acţionaţi ca şi cum aţi trăi 
veșnic. Şi oricât aţi avea gândiţi-vă că bunurile materiale sunt trecătoare, dar 
avem mare nevoie de ele. Din ele daţi celor din jur (idei, învățătură, bani, case, 
pământ, aur sau vite), căci Dumnezeu vă va întoarce înzecit. Și bucuraţi-vă 
totdeauna că trăiţi, că trăim împreună miracolul numit VIAȚA. 

Aminteam mai înainte că orice autor aparține vremii în care trăiește. De 
aceea v-am spus câte ceva despre greutăţile pe care le depăşim împreună. 
Vremurile sunt incerte, viitorul nu este deloc unul roz, problemele lumii s-au 
înmulțit: hrana, apa, aerul ori nu mai ajung, ori s-au transformat din prieteni în 
duşmani. Statisticile arată că indivizii care beneficiază azi de o hrană sănătoasă, 
moderată şi curată sunt doar 800 de milioane. Cât înseamnă asta, când ştim că 
populaţia lumii a trecut de 7 miliarde? Destul de puţin. 

De ce nu ajunge hrana pentru toţi? 

Concepţia despre hrană s-a schimbat radical. La început, fiind puţini, oame- 
nii s-au hrănit cu ce au avut la îndemână: vânat, rădăcini şi plante, fructe, 
ciuperci, insecte, lapte, ouă, păsări, etc. A urmat epoca prelucrării metalelor, care 
a însemnat și începutul agriculturii. Oamenii s-au aşezat, mai ales, în regiuni cu 
pământ roditor și au cultivat grâu, mei, orz, secară - ale căror seminţe le cunoș- 
teau deja. Deși îndepărtată, vremea aceasta înseamnă şi întemeierea familiei pe 
baza unor reguli necesare: bărbaţii merg după hrană, femeile fac mâncare şi 
cresc copiii, curăță casa şi hainele, hrănesc animalele domesticite, respectă pe 

Probabil din vremea aceea a ajuns până la noi curiozitatea de a descoperi, 
de a numi şi folosi plantele, fructele, animalele pe care le-au întâlnit. Fiind 
omnivor - având deci calităţile necesare de a-și adapta existența pe diferitele 
forme de hrană, omul a folosit cu precădere doar ceea ce i-a oferit locul unde s- 
a așezat. De aceea vom afirma sus și tare că „O carte de bucate este o poezie de 
dragoste scrisă de orice popor în parte, poate cea mai autentică poveste de 
dragoste despre viaţă, vise, bătălii de tot felul - pierdute sau împlinite“. 

Ne găsim în faza a III-a a existenței omului pe pământ: și-a construit case 
frumoase, a cucerit pământuri noi, a ajuns un dușman de temut pentru animale 
şi a început să creadă că e stăpânul pământului. Şi-a schimbat filozofia despre 
viaţă, a început să mănânce mai mult decât îi trebuie, a condimentat mâncarea 
mai mult, a băut mai mult vin şi de aici până la trândăvie a fost cale scurtă. Între 
hrana omului de rând - cel care muncea cu braţele - și hrana stăpânilor s-a căs- 
cat o prăpastie adâncă. Cu timpul, cel sărac abia putea visa la ceea ce mânca 
bogatul, mai ales că existau şi legi care pedepseau pe cei care râvneau la hrana 
„aleşilor“. Cei care greșeau se spovedeau preotului că „au adulmecat mâncăruri 
delicate“. Cei care mâncau fazan şi carne slabă - adică cei nobili - erau socotiți 
mai deştepţi decât cei care consumau bou sau porc - iar aceștia făceau parte din 
clasa de mijloc. Despre cei săraci se vorbeşte puţin, deși ei munceau pentru 
hrana tuturor. Probabil lor le erau rezervate fructele, legumele, lactatele şi 
cerealele. S-a dovedit că exact aceasta era hrana sănătoasă. Poate la acest aspect 
se referă un proverb românesc care spune: „Ca să trăiești mult și bine trebuie 
să mănânci prost“. Dar, prin natura sa, omul a rămas un imitator și și-a dorit să 
mănânce bine, aşa cum mânca cel bogat. A venit și vremea aceasta. Diferenţele 
sociale sunt mici, oricine îşi permite să aibă carne pe masă, și asta în multe 
dintre ţările lumii. Producţia de carne, lactate și ouă s-a înzecit, încercând să 
asigure hrană bună pentru toţi. Modelul l-a constituit bucătăria franceză, care, 
în urmă cu 5-600 de ani, a făcut din mâncarea cu carne idealul meselor colective. 
Regii îşi adunau nobilii la curte ca să-i împiedice să mai comploteze. Cum să-i 
hrănească? Vânatul ca sport şi sursă de hrană a devenit un mod de trai pentru 
nobilime. De pe moşiile lor, nobilii aduceau un tribut în carne, ouă, lapte, legume 
şi fructe. Și, evident, peşte, fructe de mare, păsări. Când nobilii şi-au dorit mai 
mult au dezvoltat comerţul cu Indiile sau America. Descoperirea pământurilor 
noi a avut un impact uluitor asupra alimentaţiei. Europa nu cunoștea cartoful, 
porumbul, roșia, orezul, vânăta, ardeiul iute, care i-au venit din Asia sau din 
America prin conchistadori sau prin îndrăzneţi ca Marco Polo. Nici cafeaua nu 
era cunoscută, iar astăzi întreaga lume bea cafea! 

De la bucătăria franceză, gustul pentru fast şi mâncare bună s-a răspândit 
în toată Europa, apoi în America şi acum - şi în Asia. In China, țară străveche, 
imperiu al hranei simple pe bază de legume și orez, consumul de carne a crescut 
cu 300%. A început și ea să se închine zeilor moderni: bunăstare, supraali- 
mentaţie, eleganţă și modă - zei care vor secera mai multe vieţi omenești decât 
revoluția impusă de „doamna de fier“ - soţia lui Mao Tze Dun. Fermele care pro- 
duc carne pe metru pătrat, ouă, lapte și produse lactate sunt cele mai multe în 
America și ţările vestice. Felul în care sunt hrănite vitele și păsările aduce în 
farfuria noastră plata pentru cruzimea cu care ne pregătim hrana. Boala vacii 
nebune, salmonela, diabetul, bolile cardiovasculare, obezitatea - sunt doar 
câteva palme pe care ni le dă natura zi de zi. Concomitent, omul a dezvoltat 

industria medicamentelor și a impus regimul de slăbire ca mod de trai şi obiectiv 
al tinereţii şi frumuseţii. Pe seama bietului consumator se câştigă bani frumoși: 
prăpastia între ţările bogate şi sărace crește, iar nemulțumirea maselor naşte 
revolte şi războaie - surse de poluare a sentimentelor și a naturii. 

În climatul marilor răsturnări moderne, în care gustul pentru ceea ce este 
bun trebuie anihilat de imperativul „trebuie să mâncaţi doar fructe şi legume, 
seminţe și cereale integrale“, ce trebuie să facă bietul consumator? Aude tot, dar 
nu crede nimic şi continuă să se hrănească doar cu ceea ce are sau cu ceea ce-i 
place. Dumnezeu a lăsat alternativa de a alege și, dacă sunteţi conștienți că nu 
puteți mânca doar soia în loc de carne (pentru proteine); că nu puteţi renunța 
la lapte, ouă şi brânză pentru că sunt grase sau mari dușmani ai sănătăţii; că nu 
vă pasă cât de nocivă este pâinea, voi o mâncaţi pentru că o câștigați cu trudă şi 
efort, atunci urmaţi-vă îndemnul inimii. Ceea ce alege organismul și poate 
digera, aceea este bun ca hrană. 

Alimentaţia - ca factor primordial al existenţei organismelor vii - se bucură 
de atenţia multor cercetători, nutriționiști bucătari, vedete de doi lei, farsori, 
ghicitori în stele și autori de cărți de bucate. Fiecare vine cu teoria lui, care e 
bună pentru el și nu pentru toți. Trăim într-o cacofonie alimentară care poate 
deruta. Pentru că un profesor trebuie să știe tot și abia după aceea să înveţe şi 
pe alţii; pentru că am scris mai multe cărți de bucate; pentru că am citit și am 
ordonat în fişe mii de pagini despre alimentaţie; pentru că bucătăria românească 
încearcă să facă față provocărilor de tot felul, dar nu-și pierde bunul simţ şi 
cumpătarea, pentru toate acestea îmi permit să vă dau câteva sfaturi: 

1. cea mai potrivită hrană pentru un organism viu este hrana produsă 
de pământul pe care trăieşte și unde și-a creat un ambient; 

2. ființa umană este programată să se hrănească cu ce s-a hrănit mama în 
timpul sarcinii. Formula „mâncarea ca la mama acasă“ a fost acceptată și 
vehiculată doar de 2-300 de ani, dar ea s-a manifestat încă de la începutu- 
rile umanităţii; 

3. ca să vă fie bine „cultivaţi-vă singuri grădina“ (cu plantele dorite, cu 
ideile personale, cu visele de viitor, cu credințele personale); 

4. încercaţi să acceptaţi că hrana noastră trebuie să fie în proporţie de 
20% generatoare de aciditate (vinovaţi: carnea, laptele, ouăle, pâinea, 
lactatele, produsele din carne - toate grăsimile animale) și 80% să fie 
hrană neutră sau alcalină (seminţe, alge, cereale integrale, legume: andiva, 
sparanghelul, broccoli, morcovi, conopidă, sfeclă, varză, castraveți, vinete, gulii, 
frunze de orice fel, ciuperci, ceapă, praz, hrean, napi, pătrunjel, ardei gras, cartofi, 
dovleac, ridichi, spanac, dovlecei, roșii, măcriș, fasole uscată și verde, soia etc.). 
Am enumerat legumele care cresc în grădinile noastre. Prezentaţi-le gătite în 
aburi sau fierte la foc mic, cu vasul acoperit - ca pe o alternativă la bucata de 
friptură, slănina afumată, sarmalele sau cârnațţii de Crăciun. Simţiţi că pro- 
porţia nu e ideală? Faceţi semnul crucii peste farfuria cu mâncare și ea nu 
va produce aciditate! 

5. dacă sunteţi supraponderali acceptaţi să ţineţi post o săptămână pe 
lună, în care să mâncaţi legume crude sau fierte, supă de legume în care să 
răsturnațţi o farfurie plină cu: foi de ceapă verde, morcov şi ţelină trecute pe 
răzătoarea mică, pătrunjel tocat, frunze rupte de busuioc - hrana vie. Puneţi 

crudităţile în supă sau în orice fel de mâncare numai după ce stingeți focul. 
Puteţi drege supa cu smântână sau iaurt; 

6. consumaţi pâine la fiecare masă, căci este o parte importantă a hranei 
noastre. Preferaţi pâinea neagră sau integrală, ori pâinea de casă frământată cu 
seminţe, verdețuri sau legume. Pâinea este un filtru pentru reziduurile grase 
şi, având fibre, se elimină repede din stomac. Nutriţioniştii care o bla- 
mează n-o au în ţara lor! 

7. nu renunţaţi la carne, lapte, ouă sau lactate decât în post. Avem 175 de 
zile de post, noi, ortodocşii. Încercaţi să le ţineţi cu fructe şi legume și veţi avea 
dieta perfectă pentru sănătate. Dacă vreţi să vă schimbaţi modul de viaţă şi 
să acceptaţi dieta fără grăsimi sau fără mâncare gătită, consultaţi-vă 
medicul sau un nutriţionist care să nu arate ca un inchizitor; 

8. nu credeţi în diete care să vă slăbească în timp record, căci vă veţi 
îngrăşa și mai tare după ce veţi termina dieta. Slăbiţi încet şi sigur: a. ţineţi 
posturile; b. aşezaţi icoana pe masă cât mâncaţi (sau deasupra mesei, pe perete) 
şi faceţi-vă rugăciunea pentru ca să vă vindece de lăcomie; c. faceți semnul crucii 
peste farfuria prea plină; d. împărţiţi mâncarea cu săracii - cea mai sigură dietă 
de slăbit este reducerea caloriilor; e. aveţi credință; f. mâncaţi mâncare ca la 
mama acasă - pentru aceasta aţi fost programați încă din faza embrionară; 

9. ocoliţi alimentele modificate genetic. America a dat pe piaţă - şi do- 
reşte aprig să ne impună și nouă - mai mult de 2/3 din alimente modificate 
genetic. Printre acestea porumbul și soia - alimente de bază pentru hrana 
oamenilor şi animalelor. Deocamdată Europa nu cultivă legume sau cereale de 
acest tip și preferă să le importe. Așa că fiţi atenţi la ceea ce scrie pe pachetele 
cu soia (cât mai puteţi s-o faceţi!); 

10. beţi multă apă. Chiar dacă este contaminată cu pesticide și îngrășă- 
minte din agricultură sau cu metale grele puteţi s-o neutralizați ținând un obiect 
de argint (un ban, o lingură, un cuţit) în vasul cu apă de băut. Apa, ca și aerul, 
este darul lui Dumnezeu. Şi este gratuit! 

11. mâncaţi dimineaţa, de preferat fructe crude sau sandvişuri cu 
legume şi salate de crudităţi; 

12. Preferaţi mesele mai bogate în elemente nutritive meselor bogate 
în proteine și prea consistente. Subțiaţi masa de seară; 

13. nu consumaţi mai mult de două feluri de proteine animale în 
timpul unei mese şi preferaţi proteinele din lapte sau din ouă. 


Ce trebuie să urmăriţi: 

1. Nu consumați fructe şi legume la aceeași masă: fructele se digeră în 20- 
30 min; unele legume au nevoie de 3-4 ore. 

2. Nu consumaţi fructe cu făinoase. Fructele dulci (struguri, stafide, banane, 
smochine, pepene galben, prune) - consumate cu pâine sau biscuiţi rămân în 
stomac nedigerate. Produc aciditate, fermentează. 

3. Consumaţi făinoase cu legume: orez, cartofi, pâine lângă broccoli, morcovi, 
ceapă, conopidă. 

4. Făinoasele (cartofii, orezul) nu se combină cu proteinele, deci nu se 
consumă carne lângă cartofi (mai ales prăjiți!), nici carne lângă pâine. Carnea 
este bună lângă legume fierte și frunze verzi. Când mâncăm friptură cu puţină 
pâine, punem alături murături pentru „a tăia“ grăsimea din carne. 

Grupe de alimente 


Grupa | - proteinele (carnea roșie, pește, carne de pasăre, ouă, brânză, 
lapte, nuci) produc sucuri gastrice acide ca să poată fi digerate. Se digeră în 3-4 
ore. 


Grupa a Il-a - carbohidrați (toate cerealele și derivatele: pâine, paste, 
cereale, făină, biscuiţi, dar şi legumele care au amidon: cartofi, cartofi dulci, 
porumb dulce, orez) produc sucuri gastrice alcaline. Se digeră repede, dar nu se 
consumă cu alimentele din grupa I. 


Grupa a III-a - salatele, rădăcinoasele, seminţele, mirodeniile, ulei de 
măsline, ulei din nuci și seminţe. Se folosesc cu alimentele din grupa I şi II. 


Grupa a IV-a - fructele. Se consumă numai singure, de preferat cu 30 min 
înainte de masă. Dacă le consumați cu alte alimente rămân în tractul digestiv 
după acestea și putrezesc, dând indigestie. 


Cu aceste sfaturi la îndemână, cu talentul de gospodine și cu știința de 
a pune dragoste în farfuria cu mâncare, fiţi bine venite în tabăra celor care 
iubesc bucătăria românească! 

Am ajuns la capătul discursului meu. Abia acum am realizat că mai am atâtea 
de spus! 

Cred că voi avea ocazia să apăr bucătăria românească mulți ani de acum 
înainte. Dar... fără dumneavoastră, cititorii și partenerii mei de dialog, nu voi 
putea face asta. Incercaţi să faceţi câte ceva în fiecare zi pentru sănătatea și 
bucuria de a trăi cu care ne-a binecuvântat Dumnezeu. 

Comportarea în timpul mesei 


SJA” 


Din cele mai vechi timpuri, viața în colectiv a impus anumite reguli cu 
privire la aranjarea mesei și comportamentul potrivit în timpul mesei. Res- 
pectarea lor dovedește nu numai stima față de invitați sau comeseni, ci şi față 
de propria persoană. 

lată câteva reguli de comportare: 

e Poziţia corpului trebuie să fie dreaptă, însă nu forțată. 

e Picioarele se țin normal, nici sub scaun și nici prea departe de el pentru a 
nu incomoda vecinii. 

e Mâinile, şi mai ales coatele, nu se țin pe masă. 

e Nu se mănâncă în grabă sau nervos. 

e Nu se bea şi nu se vorbește cu gura plină. 

e Furculița se ține cu mâna stângă când se foloseşte în același timp cu cuțitul. 

e Lingura o ţii ca un condei, între degetul mare și arătător. 

e Cuţitul se ţine între degetul mare și cel mijlociu, apăsându-se pe mâner cu 
degetul arătător. 

e În timpul mesei, tacâmurile se ţin deasupra farfuriei, fără a le ridica cu 
vârful în sus sau a gesticula cu ele. 

e Când se bea, tacâmul se pune pe farfurie, încrucișat, cuțitul în partea 
dreaptă, iar furculița cu dinţii în sus, în partea stângă. 

e După terminarea fiecărui fel de mâncare, furculița și cuțitul se pun paralel 
pe farfurie, în aceeaşi ordine. Furculița va avea de astă dată dinţii în jos. 

e La începutul mesei, șervetul se pune pe genunchi, pliat în două sau în trei. 

e La terminarea mesei, șerveţelul nu se pliază la loc, ci se strânge și se pune 
lângă farfurie. 

e Semnalul de începere a mesei îl dă femeia gazdă. Semnalul la băut îl dă, 
însă, gazda bărbat. 

e Mâncarea o tai (când este cazul) în bucăţi potrivite, evitând supraîn- 
cărcarea lingurii şi a furculiței. Când serveşti din platou, iei bucata cea mai 
apropiată. 

e Semnalul ridicării de la masă îl dă gazda femeie, după ce s-a asigurat că 
toţi invitaţii au terminat de mâncat. 


Comportă-te, când eşti singur la masă, 

MICUL DEJUN 


Să aveţi o zi bună! 

1. Icre de fasole (4-6 pers.) 
1/4 fasole, 1 păstârnac, 1 morcov, 1 ceapă, 1 ceșcuţă cu ulei, sare. 


Alegi fasolea, o speli în câteva ape călduţe, acoperi cu apă rece şi dai în clo- 
cot câteva minute. Arunci apa, umpli oala cu cinci măsuri de apă rece (la o 
măsură de fasole). Fierbi acoperit împreună cu un morcov şi un păstârnac, până 
când se desface bobul. Sărezi și mai fierbi 1/2 oră, stingi focul şi laşi să se ră- 
cească. Treci fasolea și legumele fierte prin sită, amesteci cu ceapa tocată fin 
(ceapa o presari cu sare, lași câteva minute, amesteci prin apăsare, clăteşti cu 
apă rece) şi torni uleiul încet, ca la maioneză. Lucrezi cu o lingură de lemn, omo- 
genizezi amestecul, potriveşti de sare și, când totul este gata, aşezi icrele de 
fasole în piramidă, decorezi cu legume de sezon (crude sau murate). Pregătești 
totul seara, laşi la frigider, iar dimineaţa faci tartine mici cu pâine prăjită, peste 
care pui fasole în strat gros. Decorezi cu legume proaspete, serveşti cu ceai din 
plante, îndulcit și parfumat cu lămâie. 


2. Icre de peşte (4-6 pers.) 


100 g icre de pește (crap, macrou, știucă, plătică), 1 cană cu ulei, 2 linguri 
cu griș fiert, 1/2 ceapă, 1/2 lămâie, 2 fire ceapă verde. 


Desărezi icrele cu apă caldă, le lași să se scurgă în tifon pus în sită, timp în 
care toci ceapa, o presari cu sare, amesteci prin apăsare și speli cu apă rece. Laşi 
să se scurgă bine. Fierbi grişul în apă, lași să se răcească. Răstorni icrele în 
castron, adaugi grișul şi omogenizezi. (Dacă ai icre proaspete, le foloseşti numai 
dacă le-ai sărat şi le-ai lăsat să stea 10-12 ore). Torni uleiul încet (lucrezi cu o 
lingură de lemn), până când arată ca o pastă albă, compactă. Adaugi ceapa şi 
zeama de lămâie, omogenizezi și lași la rece. Tot acum pui și cozi şi frunze tocate 
de ceapă verde (seara). 


Numai viaţa interioară te apără de himere. 
(Talleyrand) 


Xe 15% 


Dimineaţa pregăteşti tartine cu icre, decorezi cu legume de sezon și servești 
cu ceai de plante îndulcit. 


3. Mămăligă cu ouă jumări şi caş dulce (4 pers.) 


2 felii de mămăligă din ajun, 2 ouă, 1 felie de caș dulce, sare, 2 linguri cu 
unt, sare. 


Tai mămăliguţa în romburi sau pătrate, pe care le rumeneşti în unt. Le scoţi 
pe farfurie, iar în untul rămas torni ouăle bătute cu puţină sare şi lași până se 
încheagă. Aşezi jumările lângă romburile de mămăligă, decorezi cu feliuţe de 
caş dulce și servești totul cald. Cu ceai. 


4. Mămăligă cu slănină prăjită şi sos picant de roşii (4 pers.) 


2 felii de mămăligă pentru o persoană, 200 g slănină, 2 căţei de usturoi, 
4 linguri cu ulei, 2 linguri cu sos picant de roșii, cimbru tocat sau mărar verde 
tocat fin. 


Tai mămăliga romburi pe care le rumenești în 2 linguri de ulei. Le scoţi pe 
un șerveţel aşezat în farfurie, le lași să se scurgă de grăsime, iar în uleiul rămas 
rumenești slănina, pe care ai tăiat-o felii subţiri. Tot acum rumenești usturoiul 
pe care l-ai tăiat mărunt. Adaugi sos picant, frunze de cimbru sau de mărar 
tocate fin, sărezi ușor. Lași pe foc mic câteva minute, apoi răstorni pe un platou. 
Servești cald, cu romburi de mămăligă şi un ceai îndulcit de mentă. 


5. Mămăligă cu untură şi usturoi (4 pers.) 


Câte 2 felii subţiri de mămăligă pentru 1 persoană, 2-3 căţei de usturoi, 
1 lingură cu untură proaspătă. 

Prăjești feliile de mămăligă pe plită sau în tigaie de teflon, le acoperi cu un 
strat subţire de untură, după ce ai trecut pe deasupra lor cu felii subţiri de 
usturoi. Aşezi lângă cana de lapte cald și servești imediat. 


6. Ochiuri „coana mare” (4-6 pers.) 


Câte 2 ouă pentru fiecare persoană, 2 linguri cu unt sau ulei, 100 g şuncă 
slabă sau piept ardelenesc, sare, legume de sezon. 

Speli ouăle, le ștergi cu prosop curat și le spargi în tigaia în care ai încălzit 
untul sau uleiul. Tai șunca felii subţiri și o rumenești uşor în uleiul rămas după 
ce ai scos ochiurile pe farfurii. Așezi şunca lângă ouă, tai felii câteva roșii şi ardei 
şi decorezi farfuriile. Servești cu franzelă prăjită pe plită sau pâine integrală, 
alături de ceai de plante îndulcit. 


7. Ochiuri cu carne de pasăre (4 pers.) 


Câte 1 ou pentru 1 persoană, piept de pasăre fiert, sos picant de roșii sau 
felii de legume crude, salată verde, sare, 1/2 franzelă. 


Fierbi pieptul de pasăre de cu seară, îl cureţi de pieliță, îl tai felii. Dimineaţă 

fierbi ouăle timp de 6 min,, le lași în apă rece 1 min., le decojeşti, le tai în două, 
pe lung. Prăjești felii de franzelă pe plită, în cratiţă de teflon sau în prăjitor, pui 
un strat de sos picant sau felii de roşii pe fiecare felie, adaugi pieptul de pasăre 
deasupra. Decorezi un platou cu frunze de salată verde, așezi felii de franzelă 
peste care adaugi jumătăţi de ou (cu tăietura în jos), alternezi feliile presărate 
cu carne cu cele care au jumătăţi de ou. Sărezi oul și carnea, după gust. Servești 
imediat, alături de cafea cu lapte. 


8. Ochiuri cu parmezan (4 pers.) 


50 g parmezan, câte 1 ou de persoană, 2 linguri cu unt sau ulei, 1/2 fran- 
zelă, frunze de pătrunjel, legume de sezon. 


Speli ouăle, le usuci şi le spargi în tigaia în care ai înfierbântat untul. Acoperi 
tigaia, lași să se închege ochiurile, apoi razi deasupra parmezan. Aşezi ouăle în 
farfurie, decorezi cu legume de sezon şi frunze de pătrunjel verde. Servești cu 
franzelă proaspătă. Alături serveşti cacao cu lapte. 


9. Ochiuri cu smântână şi verdeață (4-6 pers.) 


Câte 1 ou pentru fiecare persoană, 2 linguri cu unt, sare, 3-4 linguri cu 
smântână, mărar tocat, 2 roșii, 1/2 franzelă (4-6 felii). 


Speli ouăle, le ștergi, le spargi în cratiţa în care ai încălzit untul, presari 
puţină sare. lei cu lingura unt fierbinte, torni peste ouă. Scoţi pe farfurie când s- 
a închegat albușul, acoperi cu smântână, presari verdeață tocată şi decorezi cu 
felii de roșii. Serveşti cu franzelă proaspătă şi ceai de mentă. 


10. Ochiuri în unt (4 pers.) 


2 linguri cu unt, câte 1 ou pentru fiecare persoană, sare, 1 felie de caşcaval, 
franzelă proaspătă, frunze de salată, legume crude. 


Speli ouăle și le usuci cu un prosp curat, apoi le spargi în untul fierbinte. 
Acoperi tigaia, lași să se închege albuşurile, sărezi uşor. Razi deasupra o felie de 
caşcaval, desparţi ochiurile, le aşezi în farfurie și servești cu felii de roșii, ardei 
sau gulii aşezate toate pe frunze de salată. Cu ceai de plante neîndulcit și pâine 
proaspătă. 


11. Ochiuri în ulei (4 pers.) 


1 ou pentru fiecare persoană, legume de sezon, 4-5 linguri cu ulei, sare, 
100 g costiță afumată. 


Speli ouăle şi le ştergi cu prosop curat. Incălzeşti uleiul în tigaie mai mică, 
spargi ouăle pe rând, acoperi tigaia şi lași focul mic. Sărezi uşor când ouăle devin 
albe pe deasupra. Împarţi ochiurile în farfurii, asortezi cu felii de costiţă și 
decorezi cu legume de sezon. Servești cu pâine prăjită şi lapte cald. 


Mâncarea a ucis mai multe trupuri decât au făcut-o războaiele. 
(Proverb latin) 


12. Ochiuri moldoveneşti (4-6 pers.) 


Câte 1 ou pentru fiecare persoană, 1 franzelă, 1 ceșcuţă cu ulei, 1 gălbenuș, 
3-4 linguri cu lapte, sare, 1 linguriţă cu boia dulce, legume de sezon. 


Faci un amestec din gălbenuş crud și lapte dulce. Tai franzela felii groase de 
1 cm, le treci prin acest amestec și le rumenești în ulei. Le aşezi pe un platou 
ornat cu felii de legume şi deasupra lor așezi ouăle ochiuri făcute în uleiul ră- 
mas. Presari deasupra boia dulce de ardei şi puţină sare. Servești alături cacao 
cu lapte. 


13. Ochiuri româneşti (4 pers.) 


Câte 1 ou pentru fiecare persoană, 2 linguri cu unt, 2 linguri cu oţet, sare, 
frunze de pătrunjel verde, legume. 


Pui apa la fiert şi când clocoteşte, pui sare şi oţet, spargi ouăle şi le lași să 
alunece de pe farfurie în apă, în timp ce laşi focul mic. Ca să fii sigură că ouăle 
vor rămâne întregi, sparge-le pe rând într-un polonic, iar pe acesta ţine-l în apa 
fierbinte până se încheagă oul. Ouăle le scoţi cu lingura de supă pe un platou, le 
stropeşti cu unt cald. Decorezi cu frunze de pătrunjel verde și servești cu legume 
de sezon tăiate felii. Alături de pâine integrală şi cafea cu lapte. 


14. Ochiuri la capac (4 pers.) 


Câte 1 ou de fiecare persoană, 2 linguri de unt, 1 ceapă mică sau 2-3 fire 
de ceapă verde, sare, 1 franzelă feliată. 


Foloseşti o tigaie specială, compartimentată. Aşezi unt în fiecare adâncitură, 
iar când untul s-a înmuiat, spargi ouăle. Le scoţi când s-au închegat. Sărezi ușor. 
In untul rămas în cratiţă călești timp de 5 min., ceapa tăiată solzi mari. Servești 
ochiurile cu puţină ceapă pusă alături, cu pâine prăjită şi ceai îndulcit. 


15. Omletă (4 pers.) 


4 ouă, sare, 1 lingură cu apă rece sau lapte, 2 linguri cu ulei, legume 
proaspete, franzelă proaspătă, salată verde. 


Speli ouăle, le ștergi cu prosop curat, le spargi în castron adânc. Sărezi 
(şi/sau piperezi după gust), adaugi apa sau laptele, baţi 1 min., ca să 
omogenizezi și răstorni amestecul în ulei încins. Lași focul moale până când se 
încheagă ouăle. Când s-a uniformizat, întorci omleta ușor servindu-te de un cuţit 
mai lat și o furculiță. Laşi 1 min., apoi răstorni omleta pe platou decorat cu frunze 
de salată, tai felii mari și servești în fiecare farfurie. Decorezi cu roşii felii, 
serveşti cu ceai îndulcit și franzelă proaspătă. 


16. Omletă bătrânească (4-6 pers.) 


4-5 ouă, 3 căţei de usturoi, 3 linguri cu ulei, sare, lapte dulce, 1 linguriţă 
cu făină, salată verde, legume crude. 


Cureţi usturoiul, îl tai pe lung, freci fundul unei tigăi cu fiecare bucată 

obținută. Pui uleiul să se înfierbânte, timp în care desfaci făina în lapte dulce 
(sau în zer, smântână) omogenizezi, adaugi ouăle întregi, sărezi şi baţi energic 
cu o furculiță. Răstorni în uleiul încins, ridici capetele omletei cu lama unui cuţit 
şi întorci când s-a închegat amestecul. Mai lași 1 min., răstorni pe platou şi 
porţionezi omleta. Treci pe farfurii pe care ai pus frunze de salată și legume 
crude. Servești cu pâine proaspătă și lapte îndulcit uşor. 


17. Omletă cu brânză (4 pers.) 


4 ouă, resturi de brânză (dulce, telemea, caș, caşcaval), sare, ulei, 2 linguri 
cu lapte dulce, sare, legume de sezon. 


Speli ouăle, le ştergi cu prosop curat, le spargi în castron. Razi brânză, o torni 
peste ouă, adaugi lapte sau smântână, sărezi (dacă este nevoie) și baţi 1 min. ca 
să omogenizezi. Prăjești în ulei fierbinte. Intorci omleta uşor, o mai lași 2 min., 
o treci pe platou. Adaugi bucăţi de brânză, o porţionezi, o serveşti cu legume de 
sezon, cu pâine proaspătă și ceai îndulcit. 


18. Omletă cu ceapă călită (4 pers.) 


1/2 ceapă de apă, 4 ouă, 2-3 linguri cu lapte, 2 linguri cu ulei, sare, piper 
măcinat, legume de sezon, franzelă proaspătă. 


Cureţi ceapa, o tai peștişori şi o căleşti în ulei. Adaugi apă din când în când 
ca să se înmoaie bine și să nu se ardă. Speli ouăle, le ștergi și le spargi în castron. 
Adaugi sare, lapte dulce (sau apă) şi piper măcinat, apoi omogenizezi. Torni 
ouăle peste ceapa călită, laşi să se închege, scoţi omleta pe platou, o porţionezi 
şi o servești alături de legume de sezon. Cu franzelă proaspătă și cacao cu lapte. 


19. Omletă cu costiţă (4 pers.) 
4 ouă, 100 g costiţă, sare, 2 linguri cu lapte, salată verde, 1/2 franzelă. 


Tai fâșii costiţa și o rumenești în tigaie (fără ulei). Speli ouăle, le ştergi, le 
spargi în castron. Sărezi, adaugi lapte dulce (sau apă) baţi 1 min. și răstorni în 
tigaie, peste costiță. Rumeneşti omleta, o răstorni pe platou, o porţionezi şi o 
serveşti caldă, cu miez de salată verde. Franzela, tăiată felii, o prăjești pe plită 
sau în prăjitor. Serveşti totul cu ceai de fructe de pădure ușor îndulcit. 


20. Omletă cu ficat de pasăre (4 pers.) 


2-3 ficăţei de pasăre sau 50 g ficat fript de porc, 4 ouă, 2 linguri cu lapte, 
sare, 2 linguri cu unt, 2-3 linguri cu vin alb, piper măcinat, verdeață tocată. 


Speli şi cureţi ficăţeii, îi clocoteşti 5 min., arunci apa și-i clăteşti cu apă rece. 
Tai ficăţeii felii subţiri, îi tragi în unt 5-6 min., sărezi uşor și strângi carnea în 
mijlocul cratiţei. Speli ouăle, le usuci, le spargi în castron, adaugi lapte sau apă, 
sare şi puţin piper măcinat. lei o felie mare de pâine, decupezi mijlocul și aşezi 


Să mănânci ca să trăieşti, nu să trăieşti ca să mănânci. 
(Proverb latin) 

marginea în jurul ficățeilor. Răstorni ouăle bătute în tigaie, laşi focul mic. Torni 
vinul peste ficăţei și lași până se încheagă ouăle. Tai în rază omleta bine rumenită 
(nu se întoarce), o servești cu ficăţei şi decorată cu verdeață tocată. Alături de 
pâine prăjită şi ceai de plante îndulcit. 


21. Omletă cu roșii și gogoşari (4 pers.) 
4 ouă, 2 linguri cu lapte, sare, 1 gogoșar, 1 roșie, 2 linguri cu unt. 


Cureţi legumele de seminţe, le speli, le tai cubuleţe și le înmoi în unt 2-3 
min. Speli ouăle, le usuci, le spargi în castron, adaugi laptele (sau apa) și sarea, 
baţi cu o furculiță timp de un minut. Răstorni peste legume şi lași omleta să se 
rumenească uşor. Tai în rază, scoţi pe farfurii și serveşti cu pâine proaspătă și 
ceai îndulcit, parfumat cu lămâie. 


22. Omletă cu șvaiţer sau caşcaval (4 pers.) 


4 ouă, sare, 2 linguri cu lapte sau smântână, 100 g șvaiţer (sau caşcaval), 
1 lingură cu unt. 


Speli ouăle, le usuci în prosop, le spargi în castron şi adaugi lapte şi sare. 
Baţi energic cu o furculiţă inox, răstorni în tigaia în care ai încălzit untul. Intorci 
omleta când s-a închegat, mai lași 1 min., o treci pe platou şi o acoperi cu şvaiţer 
sau cașcaval tăiat cubuleţe. Tai în rază, treci în farfurii, servești cu pâine 
proaspătă, alături de ceai parfumat cu lămâie sau cacao cu lapte. 


23. Omletă cu verdeţuri (4 pers.) 


4 ouă, 2 linguri cu smântână, 1 linguriţă cu mărar tocat, 1 linguriţă cu 
tarhon tocat, sare, 2 linguri cu unt sau ulei, ridichi roșii. 


Alegi verdeţurile frunză cu frunză, le speli în 2-3 ape sau sub jet de apă rece, 
le usuci în prosop şi le toci mărunt. Le pui în castronul în care spargi ouăle, 
amesteci cu smântână, sărezi și faci omleta în ulei fierbinte. Lași să se lege 
frumos, întorci omleta și o mai laşi 1 min., apoi o răstorni pe un platou, decorezi 
cu felii de roşii, ridichi de lună și ceapă verde. Serveşti cu pâine proaspătă şi ceai 
de plante, tăiată în rază și trecută în farfurii. 


24. Omletă mozaic (4-6 pers.) 


6-8 ouă, 1 pahar cu lapte dulce, 2 linguriţe cu făină, 1 pahar mic cu ulei, 
sare, 2 legături de mărar, 3-4 felii de caşcaval sau brânză telemea, 3-4 cârnaţi 
subţiri sau ficăţei de pasăre, 200 g şuncă slabă, legume de sezon crude sau 
murate. 


Faci o omletă obișnuită din 2 ouă, sare, 2-3 linguri cu lapte dulce, 1/2 
linguriţă cu făină pe care ai înmuiat-o în apă sau lapte. Baţi amestecul bine și îl 
răstorni în tigaie unsă cu ulei. Întorci omleta, o rumenești 1 min. şi pe partea 
care a stat deasupra, apoi o laşi să alunece pe un platou rotund. Acoperi omleta 
cu felii subţiri de roşii sau ardei. Omleta a II-a: 2 ouă, verdeață tocată fin, caşcaval 
tăiat cuburi mici, lapte, făină, sare. O lași să se închege şi o scoţi peste prima 
omletă. Acoperi cu felii subţiri de castravete. Omleta a l1l-a: în amestecul de ouă, 

lapte dulce, făină şi sare amesteci şuncă tăiată bucăţi mici. Coci omleta în tigaie, 
în care ai încălzit uleiul în prealabil. Scoţi peste omletele de pe platou. A IV-a 
omletă: în amestecul de ouă, lapte şi făină adaugi ficăţei de pasăre fierţi şi tăiaţi 
felii subţiri. Prăjeşti şi scoţi pe platou. Dacă nu ai ficăţei în casă folosește cârnaţi 
subțiri, bine uscați, care n-au nevoie de un timp îndelungat de prăjire. Ultima 
omletă o acoperi cu mărar tocat şi toate resturile de carne sau brânză rămase. 

Tai tortul de omlete în rază, serveşti în farfurii cu pâine de casă și legume 
de sezon - crude sau murate. Este potrivit un ceai de plante. 


25. Omletă rulată (4 pers.) 


4 ouă, lapte, sare, 2 linguri cu ulei, resturi de carne fiartă, 1 roșie, 1/2 go- 
goșar. 
Faci o omletă ca mai sus, o scoţi pe platou şi o acoperi cu feliuțe de carne în 


amestec cu roșie și gogoşar (tăiate cubuleţe). Rulezi omleta, o tai felii, servești 
cu pâine prăjită, lângă lapte cald. 


26. Ouă jumări cu brânză (4 pers.) 
4 ouă, 2 linguri cu unt, sare, 2 felii de telemea sau caşcaval. 


Speli ouăle, le usuci, le spargi în castron. Sărezi (dacă e nevoie), amesteci cu 
brânză rasă și faci jumările în unt cald. Scoţi pe farfurii, servești cu felii de 
gogoșar crud și pâine prăjită. Cu ceai de plante, parfumat cu lămâie. 


27. Ouă jumări cu ciuperci (4 pers.) 


4 ouă, 4 ciuperci mari, 2 linguri cu unt, 1/4 lămâie, sare, crutoane de pâine, 
mărar tocat, 2 linguri cu lapte dulce. 


Speli ciupercile, le cureţi cu atenţie, trecând cu mâna peste lamele, scoţi 
codiţele și frigi ciupercile pe plita încinsă. Aşezi în golul pălăriei tocătura 
codiţelor şi mărar tocat fin. Separat faci o omletă din ouă, lapte dulce și puţină 
sare, pe care o prăjești în unt cald, în timp ce o rupi cu furculiţa în bucăţi mici 
treci jumările pe platou. Când ciupercile lasă zeamă mai multă, le schimbi locul 
în tigaie unsă cu unt. Stropeşti cu zeamă de lămâie şi treci ciupercile pe farfurii. 
Serveşti alături jumările calde și crutoane de pâine, lângă ceai de plante sau 
lapte cu cacao. 


28. Ouă jumări cu tomate (4 pers.) 


1 roșie mare, 1 lingură cu unt, 4 ouă, sare, 100 g şuncă slabă sau friptură 
rece, mărar tocat, felii de pâine prăjită. 

Speli roşia, o golești de seminţe, tai cubuleţe partea tare. Lași în castron. 
Adaug! şunca tăiată fâșii sau iii amesteci peste roşii. Răstorni ouăle bătute 


“Cu bucătăria plină sărăcia e vecină. 
__ (Proverb românesc) 


în castron, omogenizezi și faci omleta în puţin unt fierbinte. Întorci omleta, o 
tragi pe un platou cald, o decorezi cu mărar tocat și o tai în rază. Servești pe 
farfurii, alături de ceai îndulcit și felii de pâine prăjită. 


29. Ouă fierte (4 pers.) 
4 ouă, 1/2 franzelă, 2 roșii, 1 linguriţă cu muștar, verdeață. 


Fierbi ouăle 6 min., le lași în apă rece 2-3 min., timp în care speli roşiile şi 
le tai felii pe lungime. Feliezi franzela și o prăjeşti în unt sau pe plită. Ungi fiecare 
felie cu puţin unt dacă ai prăjit pâinea pe plită sau cu muştar, așezi felia de roșie, 
apoi jumătate de ou. Decorezi cu frunze de pătrunjel şi servești imediat, cu lapte 
cald sau cafea cu lapte. 


30. Ouă picante I (4 pers.) 
2 ouă, 1/2 franzelă, 1 roșie, sare, mărar tocat, 1 lingură cu muștar. 


Feliezi franzela și o prăjeşti pe plită sau în tigaie de teflon, fără grăsime. În 
acest timp fierbi ouăle timp de 6 min., le lași în apă rece, le cureţi și le tai felii 
subțiri. Pui un strat de muștar pe felia de pâine, apoi o felie de roșie tăiată pe 
latul legumei, adaugi felii de ou și piperezi, presari mărar tocat pe toată felia de 
pâine. Serveşti cald, cu ceai de plante îndulcit. 


31. Ouă picante II (4 pers.) 


4 ouă, 2 linguri cu unt, 2 felii de franzelă, 1 linguriţă cu muștar, 1 lingură 
cu oțet cald. 


Speli ouăle, le usuci și le spargi în tigaia cu unt cald. Când sunt gata le treci 
pe farfurii, le acoperi cu miez de pâine tăiat romburi și tras în unt şi stropești 
cu un amestec din oţet de mere încălzit pe foc şi muştar. Serveşti cu ceai de 
plante, îndulcit şi parfumat cu lămâie. 


32. Ouă picante III (4 pers.) 


4 ouă, 2 linguri cu unt, 1 ceșcuţă cu lapte dulce, 2 felii de salam, 2-3 felii 
de costiță afumată, 2-3 felii friptură rece, 1 roșie mare, 1 ceșcuţă cu ulei, sare, 
piper măcinat, 1 linguriţă cu muștar dulce, 1 linguriţă cu făină. 


Speli ouăle, apoi le usuci și le spargi în castron adânc. Separat, desfaci făina 
în lapte dulce, sărezi (eventual și piperezi), răstorni peste ouă. Baţi energic timp 
de 1 min. și faci o omletă obișnuită, în ulei incins. Din salam, costiță afumată, 
friptură rece - tăiate felii sau cubuleţe faci un amestec pe care-l legi cu miezul 
unei roșii şi puţin muștar dulce sau iute. Treci omleta pe un platou, o umpli cu 
amestecul de carne, o rulezi şi o tai felii groase, pe care le treci pe farfurii. 
Servești imediat, cu pâine proaspătă şi legume de sezon tăiate felii. Cu ceai de 
plante ușor îndulcit. 


33. Pâine umplută (4 pers.) 
3 ouă fierte tari, 1 pâine rotundă, 2-300 g şuncă presată sau salam cu 

şuncă, 100 g unt, 1 cutie cu sardele, 2 linguri cu unt, 1/2 lămâie, busuioc tocat, 
1 pahar cu maioneză, 1 roșie sau 1 gogoșar murat. 


Foloseşti un cuţit cu lama ascuţită şi subţire și tai pâinea în 4 felii subţiri pe 
latul ei. Aşezi baza - prima felie care are coajă - pe un platou mare. Ungi felia cu 
unt, adaugi deasupra şuncă tocată mărunt. Așezi a doua felie, pe care o ungi cu 
pastă de sardele (sardele din conservă, curățate de oase, tocate mărunt, 
amestecate cu unt, zeamă de lămâie şi busuioc tocat). Așezi deasupra a treia 
felie pe care o acoperi cu maioneză, felii de ou fiert tare şi roşie sau gogoşar 
murat tăiat cuburi mici. 

Pui capacul, laşi la rece, serveşti tăiat în rază, lângă ceai cald. 


1.1 Paste din amestecuri pentru tartine 
(brânzeturi, carne, ouă, pește) 

34. Pastă de brânză (4 pers.) 


200 g brânză sărată, 1 lingură cu unt, 1/2 linguriţă cu chimen pisat, 
1/2 franzelă. 


Treci telemeaua pe răzătoarea mică, adaugi untul înmuiat puţin pe foc, 
amesteci energic cu o lingură de lemn. Condimentezi cu chimen pisat şi faci 
tartine cu franzelă prăjită pe plită. Serveşti cu ceai de plante îndulcit și parfumat 
cu lămâie. 


35. Pastă de brânză în amestec (4 pers.) 


100 g telemea sărată de capră, 200 g brânză dulce, 2 linguri cu unt sau 
smântână, 1/2 ceapă (sau zeamă de ceapă), mărar tocat. 


Treci telemeaua pe răzătoarea mică, amesteci cu smântâna şi brânza dulce, 
adaugi unt (dacă vrei), apoi zeama de la 1/2 ceapă. Colorezi şi condimentezi cu 
mărar tocat fin şi tartinezi felii de franzelă. Serveşti cu ceai de plante, îndulcit şi 
parfumat cu lămâie. 


36. Pastă de brânză de burduf (4 pers.) 


100 g brânză dulce, 200 g brânză de burduf, miezul de la 1 roșie, 1/2 ceapă, 
1 fir de mentă sau busuioc, mărar tocat. 


Amesteci brânza de burduf cu brânza dulce, omogenizezi folosind o lingură 


Masa de dimineaţă s-o mănânci singur; 
prânzul să-l împarţi cu prietenii; 


cina s-o dai duşmanilor. (Proverb japonez) 

de lemn. Adaugi miezul de la 1 roșie, tocat mărunt și mărar. Condimentezi cu 
zeama de la 1/2 ceapă de apă, omogenizezi și faci tartine cu felii de franzelă 
prăjită pe plită. Decorezi cu gogoșar crud. Servești cu ceai de plante, aromat și 
limpezit cu lămâie. 


37. Pastă (picantă) de creier (4 pers.) 


1 creier de porc, 2 linguri cu unt, sare, piper măcinat, 1/2 ceapă, 2 linguri 
cu smântână, frunze de salată verde sau andive, franzelă. 


Cureţi creierul, îl speli în două-trei ape, îl pui la fiert în apă caldă. Lucrezi la 
foc moale. După 10 min. de fierbere, îl scoţi, îi cureţi pieliţa și-l zdrobești cu 
furculița. Toci mărunt ceapa, amesteci peste creier, sărezi şi piperezi şi lași în 
unt cald, pe foc mic 10 min. Când răceşti, amesteci cu smântână, omogenizezi şi 
mai adaugi muştar. Feliezi franzela, faci tartine și servești lângă andive sau 
frunze de salată verde. Cu ceai de plante și lămâie. 


38. Pastă de ficăţei de pasăre (4 pers.) 


4-5 ficăţei de pasăre, 1 lingură cu unt, 2 linguri cu smântână, 1 ou, sare, 
piper, frunze de pătrunjel, legume de sezon, 1 franzelă. 


Speli şi cureţi ficăţeii de pieliţe, îi fierbi 1/4 oră în apă cu sare. Arunci apa, 
speli ficăţeii în apă rece, apoi în treci prin maşina de tocat sau pe răzătoarea 
mică. Sărezi și piperezi după gust, adaugi untul și smântâna. Omogenizezi. Oul 
fierttare îl poţi folosi felii sau dat pe răzătoare şi pus în amestec. Tartinezi feliile 
de franzelă, decorezi cu felii de legume de sezon (crude sau murate), așezi peste 
decor câte o frunză de pătrunjel verde și serveşti cu ceai. 


39. Pastă de heringi (4-6 pers.) 


2 heringi afumaţi, 1 ceapă, 1 ceșcuţă cu ulei de salată, 1/2 lămâie, 10 măs- 
line fără sâmburi, frunze de pătrunjel, 1 felie de franzelă. 


Lași peste noapte peștele la desărat, îi scoţi pielea, îl cureţi de oase după ce 
l-ai şters cu prosop curat şi treci carnea peștelui prin maşina de tocat împreună 
cu o ceapă, un miez de pâine şi 2-3 măsline fără sâmburi. Omogenizezi și 
subțiezi, folosind o lingură de lemn şi lucrând într-un singur sens, cu ulei pus 
câte puţin și zeamă de lămâie. Tartinezi feliile de pâine, decorezi cu felii de 
măsline şi frunze de pătrunjel. Servești cu ceai cald, îndulcit după gust și 
parfumat cu 1 feliuță de lămâie. 


40. Pastă de măsline (4-6 pers.) 


200 g măsline, 1 ceșcuţă cu ulei, 1/2 lămâie, 2 felii de franzelă, 1 ceapă, 
1 gogoșar murat, frunze de pătrunjel verde. 


Speli măslinele, cureţi sâmburii şi le treci prin mașina de tocat împreună cu 
1 ceapă mică, miezul de la 2 felii de pâine şi câteva fire de pătrunjel verde. Așezi 
amestecul în castron adânc şi-l subţiezi cu ulei pus câte puţin şi zeamă de lămâie. 
Omogenizezi şi tartinezi feliile de pâine. Decorezi cu felii subțiri de gogoşar 
murat sau crud, cu frunze de pătrunjel sau mărar verde și servești alături de 1 
cană de lapte cald sau ceai îndulcit. 

41. Pastă de ou (4 pers.) 


2 ouă fierte tari, 2 linguri cu unt, 1 lingură cu zeamă de lămâie, 2 fire de 
ceapă verde, sare, frunze întregi de pătrunjel verde. 


Treci ouăle prin sită sau prin răzătoarea mică, amesteci cu untul frecat spumă, 
adaugi zeamă de lămâie, ceapă tocată și sarea necesară. Omogenizezi şi lași 
castronul la rece 1/4 oră. Feliezi franzela, prăjeşti pâinea pe plită, tartinezi cu pasta 
de ou și decorezi cu frunze de pătrunjel verde. Servești cu ceai sau cacao cu lapte. 


42. Pastă de ou cu muştar (4 pers.) 


2 ouă fierte tari, 1 lingură cu muștar, 2 linguri cu smântână, sare, verdeață 
tocată, măsline fără sâmburi, 1 franzelă. 


Fierbi ouăle 6 min., le ţii 2-3 min. în apă rece, le cureţi şi separi gălbenușu- 
rile. Le treci pe răzătoarea mică, amesteci cu muştar, smântână, verdeață tocată şi 
sare. Tai franzela, prăjeşti feliile de pâine şi le tartinezi. Decorezi cu felii de albuş 
tare şi jumătăţi de măsline. Servești cu lapte cald, cacao cu lapte sau ceai îndulcit. 


43. Pastă de ou cu șuncă (4 pers.) 


2 ouă fierte tari, 2 linguri cu unt, 150 g şuncă (6-7 felii), 1 linguriţă cu 
muștar, verdeață tocată, 1 cană cu lapte dulce, sare, 4-5 chifle. 


Este un mic dejun pentru zilele de odihnă. Fierbi ouăle 6 min., le lași în apă 
rece și le decojeşti. Le treci prin sită sau pe răzătoarea mică (după ce ai păstrat un 
albuș). Amesteci cu șunca tăiată fâşii subțiri, muștar, unt, verdeață tocată, sare și 
miezul de la o chiflă, pe care l-ai ţinut în lapte dulce. Amestecul, omogenizat, îl 
foloseşti ca să umpli chiflele. Cum faci: tai căpăcele deasupra chiflelor, le scoţi 
miezul și le scufunzi în lapte pentru 2-3 min. Le umpli, apoi le pui căpăcelele la 
loc și le lași la rece 2 ore. Servești cu lapte și cacao, bine îndulcit şi foarte cald. 


44. Pastă de scrumbie (4-6 pers.) 


2 scrumbii sărate, 2-3 cartofi fierţi, 1 lingură cu unt, piper, 1/2 lămâie, 
5-6 măsline, 1 roșie sau ardei gras, 1 franzelă. 


Lași scrumbiile să se desăreze, le ștergi cu prosop curat, le cureţi de pe oase 
şi le treci prin mașina de tocat împreună cu 2 cartofi fierți și măslinele fără 
sâmburi. Amestecul îl pui în castron adânc și-l subţiezi cu unt și zeamă de 
lămâie. Piperezi după gust şi tartinezi feliile de pâine. Decorezi cu felii subţiri 
de roşie sau ardei gras şi serveşti lângă ceai îndulcit sau cacao fierbinte. 


45. Pastă de sardele cu smântână (4 pers.) 


4-5 sardele, 1/4 lămâie, 3 linguri cu smântână, 1 ou fiert, verdeață tocată, 
1 franzelă, ardei gras sau roșie. 
Cureţi sardelele de oase, le fărâmi cu furculița, adaugi gălbenușul dat pe 


răzătoarea mică, omogenizezi. Adaugi smântâna şi verdeaţa tocată, apoi subţiezi 
cu zeama de lămâie. Tai franzela felii, prăjești pâinea și faci tartine din amestec. 


Z5% 


Decorezi cu felii de ardei sau de roşie și cu felii subţiri de albuș și servești alături 
de cacao cu lapte cald. 


46. Pastă de sardele cu șuncă (4 pers.) 


100g şuncă (3-4 felii), 100 g sardele fără oase, 3 fire de ceapă verde, 2 lin- 
guri cu unt, 1 linguriţă cu muștar, tarhon, sare. 


Toci mărunt şunca, o așezi pe fundul unui castron, adaugi ceapa tocată fin 
(presari cu sare, apeşi 1 min., clăteşti cu apă rece, scurgi), apoi sardelele tocate. 
Freci energic untul, adaugi peste amestec, după ce ai subțiat cu zeamă de lămâie. 
După gust, condimentezi cu muştar şi cu tarhon tocat fin și omogenizezi. (Dacă 
folosești ceapă verde, o toci fin şi n-o freci cu sare). Feliezi o franzelă proaspătă, 
faci tartine picante, pe care le servești alături de andive, roșii sau gogoșari. Cu ceai. 


47. Pastă de sardele și ouă (4 pers.) 


1 conservă de sardele, 2 ouă fierte, 1 lingură cu unt, 3 castraveciori în oţet, 
1 linguriţă cu muștar, 3-4 fire de ceapă verde. 


Cureţi sardelele de oase, decojești ouăle, scoţi seminţele de la castraveciori. 
Treci totul prin mașina de tocat, după ce adaugi partea albă de la 3 fire de ceapă. 
Subţiezi pasta cu unt şi muştar şi colorezi cu frunze de ceapă verde tocate fin. 
Feliezi franzela, faci tartine și servești cu ceai sau cacao cu lapte. 


48. Pastă de unt și ouă (4 pers.) 


2 ouă, 3 linguri cu unt, 1 linguriţă cu boia dulce de ardei, 3 linguri cu 
smântână, 3-4 fire de ceapă verde. 


Laşi untul 3-4 ore la temperatura camerei, freci energic cu o lingură de lemn 
cel puţin 5 min. Adaugi ouăle trecute prin sită, câteva linguri de smântână şi 
ceapa tocată fin. Omogenizezi. Colorezi cu boia dulce și faci tartine cu amestecul 
acesta. Servești lângă andive, salată verde sau gulii. Cu ceai de plante îndulcit. 


49. Tartine cu brânză de oi și boia de ardei (4 pers.) 


200 g brânză de oi (telemea sau frământată), 2 linguri cu unt, 1 linguriţă 
cu boia dulce, 1 ardei gras sau frunze de pătrunjel. 


Amesteci energic untul într-un castron mai larg folosind o lingură de lemn. 
Razi brânza (sau amesteci brânza frământată) când untul arată ca o cremă, 
omogenizezi, adaugi boiaua şi încorporezi uşor. Prăjeşti feliile de franzelă pe 
plită sau în cratiţă de teflon, tartinezi cu amestecul şi decorezi cu felii de ardei 
gras sau frunze întregi de pătrunjel. Servești cu ceai de plante îndulcit. 


50. Tartine cu felii de friptură rece (6 pers.) 


6-8 felii de franzelă, 6-8 felii de friptură rece (slabă), 1 lingură cu muștar, 
1 miez de salată verde, 1 ardei gras. 

Prăjești ușor feliile de pâine, acoperi cu strat subțire de muştar, aşezi câte o 
frunză de salată şi apoi friptura. Decorezi cu felii de ardei gras sau gogoșar 
(poate fi murat), serveşti cu cacao sau ceai de plante îndulcit după gust. 

51. Tartine cu maioneză şi caşcaval (4 pers.) 


Câte 1 corn sau 1 chiflă de persoană, 200 g caşcaval, 2 linguri cu maioneză, 
1 lingură cu unt. 


Tai cornul pe lung, pui bucățele de unt, apoi maioneză şi felii subţiri de 
cașcaval. Refaci cornul sau chifla și aşezi totul în tava de aragaz. 

Ții în cuptorul cald 10 min., servești chiflele fierbinţi alături de cafea cu lapte 
bine îndulcit. 


52. Tartine cu margarină şi felii de măsline (4 pers.) 


1 franzelă, 2-3 linguri cu margarină, 10-12 măsline fără sâmburi, 
6-7 crenguţe de pătrunjel verde, 1 roșie sau 1 gogoșar (pentru zile de post). 


Speli măslinele şi le cureţi de sâmburi, apoi le tai felii. Prăjeşti felii de fran- 
zelă, le tartinezi cu margarină, așezi deasupra măsline și decorezi cu felii de roşii 
sau de gogoșar şi cu crenguţe mici de pătrunjel. 

Serveşti cu ceai de plante, îndulcit după gust și parfumat cu lămâie. 


53. Tartine cu ouă fierte și muştar (4 pers.) 


1 franzelă, 2 linguri cu muștar, 3 ouă fierte tari, 1 gogoșar, 6-8 crenguţe 
de pătrunjel verde. 


Fierbi ouăle 6 min., le laşi în apă rece 2-3 min., apoi le cureţi şi le tai cu 
aparatul felii foarte subţiri. Poţi folosi un cuţit cu lama subţire, la fel de eficient. 
Feliezi franzela, acoperi cu un strat subţire de muștar, așezi felii de ou peste 
muştar, decorezi cu gogoșar crud şi crenguţe de pătrunjel (necesar organismului 
nostru prin aportul de vitamine și săruri minerale). 

Serveşti cu ceai de plante îndulcit. Pentru cei care nu suportă muștarul se 
poate folosi o maioneză slabă, puţin unt sau ulei de măsline întins pe pâine. 


54. Tartine cu ouă fierte şi unt (4 pers.) 


1 franzelă, 2 linguri cu unt ușor înmuiat, 2 ouă fierte tari, 1 lingură cu 
zeamă de lămâie, sare, 2 fire de ceapă verde. 


Inmoi untul într-o cratiţă mică, amesteci cu ouăle fierte trecute pe răzătoa- 
rea mică, sare, ceapă verde tocată fin, zeamă de lămâie. Omogenizezi (piperezi 
numai dacă vrei). Tai franzela felii subţiri, tartinezi pâinea cu amestecul de unt 
şi ouă, servești cu ceai de plante îndulcit. 


55. Tartine cu ouă fierte şi ulei de măsline (4 pers.) 


6-8 felii de franzelă proaspătă, 3 ouă fierte tari, 2 linguri cu ulei de 
măsline, sare, 1 roșie, mărar verde sau busuioc. 


Torni uleiul în farfurie şi treci feliile de pâine prin ulei (numai pe o parte). 
Tai ouăle felii subţiri, le aşezi pe pâine (pe partea cu ulei), sărezi uşor, decorezi 

de lemn și tai pe lat, cu un cuţit ascuţit, felii subţiri) și crenguţe de mărar sau 
busuioc tocat. Serveşti cu lapte și cacao bine îndulcit. 


56. Tartine cu unt și cașcaval (4 pers.) 
1 franzelă, 200 g caşcaval, 2 linguri cu unt, 1 gogoșar, măsline. 


Tai franzela felii subțiri, ungi fiecare felie cu unt, așezi felii subțiri de cașca- 
val. Decorezi cu măsline fără sâmburi, colorezi cu feliuţe subţiri de gogoşar crud 
(sau ridichi) andive, gulii - în timpul iernii) și servești lângă cacao fierbinte. 


Cacaua o pregăteşti astfel: în fiecare cană pui o linguriţă de cacao, adaugi 
zahărul şi o linguriţă de apă. Freci spumă amestecul, torni apă fierbinte şi laşi 
10 min. să se răcească. In loc de apă poţi folosi lapte. 


57. Tartine cu unt și caşcaval la cuptor (4 pers.) 
Cornuri sau chifle, 1 lingură cu unt, 200 g caşcaval sau șvaiţer. 


Tai cornurile fără să desprinzi feliile, ungi cu unt, așezi felii de cașcaval sau 
şvaiţer (se poate folosi şi telemea de oi sau de capră), lași capacul să acopere 
cașcavalul. Aşezi totul în tava unsă cu unt, apoi lași tava în cuptorul încins 20 
min. la foc potrivit. Servești cald, cu ceai sau cacao cu lapte. 


58. Tartine cu unt și friptură rece (4 pers.) 


2-300 g friptură rece, 1 lingură cu unt, 1 miez de salată verde, sare, legu- 
me de sezon. 


Feliezi pâine, o încălzești pe plită sau în tigaie de teflon, ungi cu unt. Aşezi 
deasupra felii subţiri de friptură, decorezi cu felii de ardei sau roşii, așezi 
tartinele pe platou ornat cu frunze de salată. Servești cu ceai de plante cald, 
neîndulcit. 


59. Tartine cu unt și pate de ficat (4 pers.) 


2-3 linguri cu pate de ficat, 1 lingură cu unt, mărar tocat, 2 linguri cu 
smântână, 1 roșie, andive sau salată verde. 


Aşezi în castron pateul, 1 lingură de unt înmuiat, mărar tocat și smântână. 
Omogenizezi, apoi tartinezi felii de pâine neagră, pe care le decorezi cu felii 
subțiri de roșii, andive sau gogoșar. Așezi tartinele pe platou decorat cu frunze 
de salată verde. Servești cu ceai aromat îndulcit. 


60. Tartine cu unt, ceapă și brânză sărată (4 pers.) 


1 franzelă, 2 linguri cu unt proaspăt, 1/2 ceapă de apă, 200 g brânză 
telemea, 1 roșie sau 1/2 gulie. 


Cureţi ceapa, o toci peştișori, o presari cu sare. Prin apăsare înlături toxinele 
şi mirosul, apoi speli cu apă rece și strângi în prosop curat. Tai franzela felii sub- 
țiri. Dacă pâinea este veche o prăjești pe tablă, pe plită sau în tigaie de teflon 
(fără ulei). Ungi pâinea cu unt, aşezi feliile pe un platou mare, razi deasupra 
brânza sărată, ornezi cu ceapă și cu felii de roșie sau felii de gulie. Servești ime- 
diat lângă ceai de plante sau de fructe de pădure, îndulcit și parfumat cu lămâie. 

Ceaiul îl pregătești astfel: Când apa clocotește (foloseşti ceainicul sau o 
oală curată) dai drumul în apă la o lingură plină de mentă sau flori de tei (la 11 
de apă), sunătoare în amestec cu mentă, coada calului în amestec cu mentă sau 
două pliculeţe de ceai aromat. Acoperi 5 min., strecori direct în căni şi îndulceşti 
ceaiul după gust. Servești cald, cu lămâie. 


61. Tartine cu unt şi sardele (4 pers.) 


6-8 felii de franzelă, 2 linguri cu unt, 100 g sardele din conservă, 2 fire de 
ceapă verde, 1 linguriţă cu muștar, crenguţe de mărar, 1 roșie. 


Untul, frecat până devine spumă, îl amesteci (foloseşti o lingură de lemn) 
cu sardelele tocate mărunt (fără oase), cu ceapa tocată și 1 linguriţă de muștar. 
Omogenizezi și cu acest amestec tartinezi feliile de franzelă. Decorezi cu 
crenguţe de mărar verde, iar farfuria o încarci cu felii de legume de sezon. 
Servești cu ceai îndulcit după gust. 


62. Tartine cu unt şi şuncă slabă (4 pers.) 


6-8 felii de franzelă, 2 linguri cu unt, 150 g şuncă slabă, (şuncă de Praga, 
pastramă de vită, mușchi de vită afumat), legume de sezon, crenguţe de 
pătrunjel verde, 2 ouă fierte. 


Prăjești franzela pe plită, ungi cu unt, acoperi cu felii de şuncă slabă. Aşezi 
tartinele pe un platou, umpli golurile dintre ele cu felii de ou fiert tare și legume 
de sezon. Decorezi cu crenguţe de pătrunjel verde şi serveşti cu ceai îndulcit şi 
parfumat cu felii de lămâie. 


63. Tartine cu telemea de capră (4 pers.) 


1 franzelă proaspătă, 2-3 fire de ceapă verde, busuioc tocat, 200 g telemea 
de capră (sau de oi), 1 roșie, 1 gogoșar. 


Tai felii subţiri franzela şi acoperi feliile de pâine cu ceapă verde tocată fin 
împreună cu mărarul. Aşezi deasupra felii de telemea de capră sau de oi şi umpli 
un platou cu tartinele acestea şi felii de roșii și de gogoşar. Servești cu ceai 
aromat de plante îndulcit după gust. 

Observaţie: Ceaiul pregătit prin infuzie este o băutură sănătoasă pentru că 
este neutră şi se asortează oricărui fel de mâncare, fiind ușor tolerat și asimilat 
de stomac. 


64. Turte cu legume (4-6 pers.) 


1/2 kg făină, apă călduţă, drojdie de bere cât o nucă, sare, 1 lingură cu 
zahăr, 2 ardei gogoșari, 200g brânză sărată, busuioc, mărar și pătrunjel tocate. 


Cerni făina, pui sare și drojdia de bere înmuiată cu 1 lingură de zahăr până 
când devine lichidă, și frămânţi un aluat tăricel, cu apă călduță. Când se 
desprinde de mână, lași aluatul la dospit 1/2 oră. Mături plita cu un pămătuf 
curat, o ştergi cu un prosop î înmuiat în apăr rece e şi în întinzi câte o turtă sau două 


Omul înţelept face ni numai ce epoate, n nu ce vrea. (Proverb italian) 


pog 


pe care le coci întorcându-le des. Trebuie să fie rumene, dar nu arse. Le așezi pe 
un platou curat, una peste alta, le acoperi cu prosop curat şi le lași să se răcească 
puţin. Pregătești legume de sezon, le speli, le tai felii subțiri, le întinzi pe 
jumătăţile de turtă, razi deasupra brânză sărată, acoperi cu jumătatea liberă, 
serveşti cu ceai îndulcit. 


65. Turte cu lapte (4 pers.) 
Aceleași cantităţi ca mai sus. 


Faci turte mai groase pe care le coci cu atenţie ca să nu rămână crude. Le ţii 
sub prosop curat până când devin călduţe, le rupi în castroane adânci, le acoperi 
cu lapte fierbinte şi le laşi 10 min. cu capac deasupra. Pâinea va absorbi laptele 
devenind deosebit de bună. (Turtele le întinzi cu sucitorul sau cu mâna). 


66. Turte cu slănină (4-6 pers.) 


Aceleași cantități ca mai sus, slănină, salată verde, mărar, busuioc, legu- 
me de sezon. 


Faci turte groase de 1 cm, le coci cu atenţie și le ţii acoperite ca să se înmoaie. 
Serveşti cu slănină tăiată fâşii, pusă pe o farfurie decorată cu frunze de salată şi 
legume de sezon. Dacă turtele sunt subțiri, întinzi fâşiile de slănină (sau costiță 
afumată) pe jumătate de turtă, alternându-le cu felii de roșii, gogoșar, gulie, ridichi, 
ardei iute etc. și condimentate cu mărar tocat (sau mentă, busuioc, oregano, 
rozmarin). Acoperi cu jumătatea de turtă rămasă liberă, lași câteva minute ca să 
se amestece gustul ingredientelor şi serveşti cu iaurt sau ceai îndulcit. 


67. Turte umplute (4-6 pers.) 
Aceleași cantităţi, sau cantități mai mari, după nevoi. 


Faci turte subţiri, cât îți permite aluatul (fără să se rupă), le coci şi le ţii sub 
prosop curat. Le lași să se răcorească, alegi 6 turte egale şi procedezi astfel; pe 
un platou de porțelan sau de sticlă, aşezi prima turtă, pe care o ungi cu smântână 
pe toata suprafaţa. Intinzi un strat subţire de brânză de vaci amestecată cu ceapă 
tocată fin și chimen pisat. Acoperi cu altă foaie pe care razi brânză sărată. 
Condimentezi cu mărar sau busuioc tocat şi decorezi cu felii subţiri de roșii şi 
ardei gras. A treia foaie va fi pentru maioneză sau muștar - întinse pe toată 
suprafaţa, și felii subţiri de ou (tăiate pe lat), condimentate cu felii de castravete 
murat sau crud. Dacă nu mănânci disociat, poți umple o turtă cu pastă anșoa pe 
care s-o decorezi cu altă legumă de sezon. Pe ultima turtă vei pune brânză cu 
smântână şi vei decora cu mult mărar tocat. Când servești, tai în rază tortul 
picant pe care l-ai obţinut, în felii potrivit de mari, și servești alături ceai de 
plante, bine îndulcit. 


68. Turte prăjite (4 pers.) 
Aceleași cantităţi, 1 ceșcuţă cu ulei și 2 linguri cu zahăr. 


După ce ai lăsat aluatul la dospit, întinzi cu sucitorul turte groase de 1/2 cm, 
pe care le prăjeşti în tigaia pentru clătite. Le scoţi pe farfurie și le acoperi cu zahăr 
tos. Turtele acestea le serveşti cu ceai îndulcit, lapte, cafea cu lapte sau iaurt. 

69. Balmoş oltenesc (4-6 pers.) 


1 l jintiță sau zer, 500 g mălai, sare, 1 pahar cu smântână, 2 linguri cu unt, 
300 g caș. 


Pui jintița la foc, în ceaun mai mare, lași să se încălzească, sărezi după gust 
şi adaugi mălaiul în ploaie. Amesteci cu lingura de lemn ca să nu se strângă 
mălaiul în cocoloaşe și laşi să fiarbă la foc mic 1/4 oră. Adaugi untul și smântâna, 
amesteci bine şi mai fierbi 1/4 oră. Serveşti fierbinte, cu felii de caş pe deasupra 
porţiilor de mămăligă. E bun vinul alb, uşor îndulcit. 


70. Boţ (bulz) de mămăligă (4-6 pers.) 


1 l de zer, de jintiţă sau de apă caldă, sare, 400 g mălai, 300 g brânză de 
burduf, 3-4 cârnaţi de casă, 200 g costiţă afumată la horn, 2 linguri pline vârf 
cu cașcaval ras. 


Pui lichidul în ceaun, adaugi sare și încălzeşti, torni mălaiul în ploaie şi 
amesteci cu melesteul sau cu lingura de lemn ca să obţii un terci fără cocoloașe. 

Fierbi la foc mic 1/2 oră, amestecând mereu. Mămăliga este tare. lei cu 
lingura, aşezi bucăţi mari pe fundul de lemn, întinzi uşor ca să ai loc să pui: 
câteva bucăţi de cârnat fript, brânză de burduf, costiță afumată. Intorci marginile 
peste umplutură, rotunjeşti, treci bulzul prin caşcavalul ras şi aşezi în tavă de 
sticlă sau de inox. Lași 1/4 oră la foc viu în cuptor, serveşti bulzul fierbinte. Cu 
vin alb, ușor. 


71. Cartofi cu slănină afumată (4-6 pers.) 


1 kg de cartofi, 2 linguri cu slănină crudă tocată, 10-12 căţei de usturoi, 
sare, 1 cană cu smântână, 2 linguri cu făină, 200 g de slănină afumată (sau 
costiţă), 1 cană cu supă de zarzavat, piper boabe, tarhon. 


Speli cartofii cu o perie moale sub jet de apă rece sau călduţă, îi limpezeşti 
şi-i fierbi în coajă jumătate de ceas. li cureţi calzi, îi laşi deoparte. Toci o bucată 


Se poate trăi bine şi cu puţin. (Horaţiu) 

de slănină crudă (sau folosești untură) amesteci cu usturoi tăiat felii (sau pisat) 
şi ungi pereţii unei crătiți cu acest amestec. Tai cartofii felii groase, aşezi în strat 
în cratiţă. Peste cartofi pui felii de slănină afumată sau costiță, adaugi un sos alb 
din făină, smântână și supă. Închei cu alt rând de cartofi, sărezi, piperezi, colorezi 
cu tarhon tocat. Dai la cuptor 1/2 oră. Serveşti fierbinte, cu vin roșu. 


72. Ciuperci cu smântână (4-6 pers.) 


1/2 kg ciuperci sau hribi mici, 2 linguri cu unt, 1 linguriţă cu sare, 1 cană 
cu smântână, sare, piper măcinat, mărar şi busuioc tocate împreună. 


Cureţi ciupercile de resturile de frunze, le înlături pielița de deasupra, le 
speli în multe ape și le scoţi codiţele. Tai ciupercile sau hribii în sferturi, tai 
codiţele felii mari și le pui împreună în cratiţa în care ai înmuiat timp de 2-3 
min, în unt cald, o ceapă tocată mărunt. 

Acoperi cratiţa, fierbi înăbușit 15 min., adaugi smântâna, sarea şi piperul și 
dai în două-trei clocote. Presari deasupra mâncării mărar şi busuioc tocate 
împreună și serveşti mâncarea fierbinte, cu pâine proaspătă și vin alb demisec. 


73. Ciuperci umplute cu tocătură de carne (6-8 pers.) 


10-12 ciuperci mari, 3 linguri cu unt, 200 g carne tocată (de vițel, de pasă- 
re, de mânzat), 200 g slănină (simplă sau afumată), 1 ceapă, sare, piper măcinat, 
2 ouă, 1 pahar cu supă de carne sau apă caldă, 1/2 lămâie, pătrunjel tocat. 


Cureţi și speli ciupercile, nu scoţi pielița pălăriilor, scoţi codiţele pe care le 
cureţi, le speli şi le toci mărunt, le laşi să se scurgă. Tocătura de codițe o pui într- 
o cratiţă cu unt înmuiat, 1 ceapă tocată, sare și piper măcinat. Lași să scadă 15 
min., răceşti și amesteci cu carnea tocată, verdeață, 2 ouă crude şi sare. 

Omogenizezi amestecul şi umpli pălăriile ciupercilor pe care le aşezi într-o 
tavă mare, unsă cu unt, și le ţii în cuptorul fierbinte 1/2 oră. Încerci carnea dacă 
se poate consuma, scoţi ciupercile, le acoperi cu felii de slănină tăiate subțiri, le 
aşezi pe platou mare, decorezi cu felii de lămâie. 

Serveşti mâncarea fierbinte, cu pâine proaspătă și vin alb, lângă pâine 
neagră. 


74. Ciuperci umplute cu orez (6-8 pers.) 


6-12 ciuperci mari, 2 linguri cu unt, 4 linguri cu parmezan ras, sare, piper, 
2-3 crenguţe de mărar sau mentă (pentru decor), 4 linguri cu orez. 


Speli ciupercile, le scoţi codiţele, le cureţi pielița de deasupra şi le speli din 
nou. Le pui în cratiţă mare, în care ai pus untul să se înmoaie, aşezate una lângă 
alta şi le pui în cuptorul fierbinte (sau pe plită încinsă) pentru 5-6 min. Scoţi 
vasul din cuptor, acoperi ciupercile cu sare și piper măcinat (după gustul tău), 
apoi presari parmezan - numai jumătate din cantitate și lași cratiţa la cuptor 
încă 10 min. 

Restul de parmezan îl amesteci cu orezul fiert separat, pe care îl așezi în 
mijlocul unui platou mare, decorat cu crenguţe de mărar sau de mentă. Aşezi 
ciupercile pe marginea platoului şi servești totul cald, cu sau fără pâine și vin 


alb 
m 32 


75. Colţunași cu brânză sărată (4-6 pers.) 


2 ouă, 1/4 kg făină, 4 linguri cu brânză sărată (telemea de vacă sau de 
oaie), 2 gălbenușuri, 1 lingură cu unt, stafide, 2 jumătăţi de ou pline cu apă 
caldă, sare. 


Cerni făina într-o strachină mai mare, adaugi 2 ouă întregi şi 2 albușuri, 
sărezi puţin şi începi să frămânţi aluatul. Adaugi apă caldă cât încape în 2 
jumătăţi de ou, omogenizezi și frămânţi până când aluatul se desprinde de pe 
mână. Laşi deoparte şi pregătești umplutura (în acesttimp umpli pe jumătate o 
oală cu apă şi lași să clocotească). Din brânză sărată dată pe răzătoare, 2 
gălbenușuri şi câteva stafide faci un amestec omogen. Întinzi foaia de aluat 
subțire cât muchia de cuţit, o tai în pătrate cu latura de 4 cm şi aşezi umplutura 
pe o parte a pătratului, pe care o acoperi cu restul foii, o lipești prin apăsarea 
marginilor şi laşi colţunaşii în apă clocotită (care a stat din fiert). Lași până când 
se ridică deasupra apei, scoţi cu lingura de supă, laşi să se scurgă în sită. Aşezi 
pe un platou, stropeşti cu unt topit și servești colțunașii fierbinţi. Cu vin sau 
must. 


76. Colţunași cu brânză de oi și busuioc (4-6 pers.) 


2 ouă, 2 jumătăţi de ou pline cu apă caldă, 4-6 linguri pline cu brânză de 
oi, 4-6 frunze de busuioc, 2 gălbenușuri, 1 lingură cu unt topit, sare, 1/4 kg 
făină. 

Procedezi ca-n reţeta anterioară. Faci o umplutură din brânză de oi 
frământată, 2 gălbenușuri și câteva frunze de busuioc tocate fin. Umpli 
colțunașii, îi laşi în apă clocotită care a stat din fiert, până când se ridică la 
suprafaţă, îi scoţi cu lingura de supă și îi stropeşti cu unt topit. Servești colțunașii 
fierbinţi, cu vin alb, vin fiert sau cu must. 


77. Colţunași cu carne (4-6 pers.) 


2 ouă, 1/4 kg făină proaspăt cernută, 2 gălbenușuri, sare, apă caldă, 200 
g rasol fiert, 1 ceapă, piper măcinat, coriandru, măghiran sau mărar tocat, 
2 linguri cu ulei. 


Faci un aluat de colțunași din făină proaspăt cernută (ca s-o aeriseşti şi 
aluatul să iasă pufos), 2 ouă întregi şi 2 albuşuri, un prafde sare şi apă caldă cât 
încape în 2 jumătăţi de ou. Frămânțţi aluatul până când se desprinde de pe mână, 
laşi deoparte. Toci mărunt carnea fiartă şi o căleşti în ulei, împreună cu o ceapă 
tocată. Când s-a înmuiat ceapa, tragi cratița de pe foc, răceşti 1/4 oră, condi- 
mentezi cu ce ai sau cu ceea ce-ţi place; adaugi gălbenușurile şi omogenizezi. 

Intinzi foaie de aluat subţire, tai pătrate, așezi pe jumătate de foaie amestec 
de carne, lipești cele două triunghiuri obținute și fierbi colțunașii în apă, la foc 
moale. Scoţi colțunașii când se ridică la suprafaţă și-i scurgi, îi serveşti fierbinţi. 
Cu vin tare. 


78. Colţunași cu caș (4-6 pers.) 


1 foaie de aluat, 200 g caș, 2 gălbenușuri, 2 linguri cu mărar, sare, 1 lingură 
cu unt. 


Umpli colţunașii cu caş tăiat romburi, amestecat cu gălbenușuri, sare, mărar 
tocat. Fierbi și laşi la scurs, apoi stropești cu unt. li serveşti fierbinţi. 


79. Colţunași cu ceapă călită (4-6 pers.) 


2 ouă, 1/4 kg făină cernută, 1 gălbenuș, sare, apă caldă, 1 ceapă mare, boia 
de ardei (dulce și iute, în amestec), 2-3 linguri cu ulei, mărar tocat, piper 
măcinat. 


Faci un aluat de colțunaşi pe care-l lași să se odihnească atât cât faci 
umplutura. Toci ceapa mărunt şi o călești în 2-3 linguri cu ulei. Când devine 
transparentă, o amesteci cu boia de ardei, sărezi după gust și adaugi mărar tocat. 
Omogenizezi şi răcești 10 min., adaugi un gălbenuş de ou şi piper, amesteci bine. 
Intinzi foaia, faci pătrate, umpli şi lipeşti marginile. Fierbi la foc domol în apă 
care a stat din clocot, scoţi când s-au ridicat la suprafaţa apei, laşi să se scurgă 
şi servești colțunașii fierbinţi. Cu vin nou sau un vin vechi, demisec. 


80. Colţunași cu ciuperci (4-6 pers.) 


2 ouă, 1/4 kg făină, sare, apă caldă, 2 gălbenușuri, 1 ceapă, 10 ciuperci, 
piper, sare, boia de ardei, ulei. 


Din făină proaspăt cernută, 2 ouă întregi, 2 albuşuri, apă caldă cât încape 
într-un ou și un praf de sare faci un aluat pe care-l frămânţi până se desprinde 
de pe mână. Lași deoparte. Cureţi ciupercile, le toci mărunt, le căleşti în ulei 
împreună cu o ceapă tocată. Lași pe foc mic să scadă bine, apoi sărezi şi, după 
ce ai colorat cu boia de ardei, amesteci cu 2 gălbenuşuri, omogenizezi şi umpli 
colțunașii. Intinzi foaie subţire de aluat, tai pătrate, pui umplutura pe un colţ şi 
lipești marginile, după ce ai trecut jumătate din pătrat peste umplutură 
(Colţunașii sunt triunghiuri care conţin umplutura dorită). Fierbi în apă 
clocotită, scoţi în sită, laşi să se scurgă. li servești fierbinţi, cu vin roșu sau rosé. 


81. Colţunași cu şuncă slabă (4-6 pers.) 


2 ouă, 1/4 kg făină, 1 gălbenuș, sare, apă caldă, 150 g şuncă slabă, 1 ceapă, 
sare, piper măcinat, măghiran sau tarhon tocat, ulei. 

Faci colțunașii după reţeta de mai sus. Umplutura o faci din: ceapă călită în 
ulei până devine transparentă, peste care pui şunca tocată mărunt şi o laşi să se 
înmoaie puţin. Tragi cratița de pe foc, sărezi, piperezi şi condimentezi cu tarhon 
tocat sau măghiran şi adaugi 1 gălbenuş de ou, omogenizezi. Umpli un colţ al 
pătratului de aluat, lipeşti marginile, fierbi fără clocote. Scoţi colțunașii, îi răcești 
şi-i serveşti cu vin nou. 


82. Conopidă cu brânză rasă (4-6 pers.) 
1 conopidă mijlocie, 200 g telemea, 3-4 linguri cu unt, crutoane de pâine. 
Speli conopida, o așezi pentru 1 oră în apă sărată, o speli din nou și o fierbi 

15 min. într-un vas mare în care ai pus apă multă. Aşezi conopida numai când 
apa dă în clocot, o scoţi când s-a înmuiat şi o scurgi în sită. În tava de friptură 
pui 1 lingură cu unt și un strat subţire de telemea rasă. Cureţi conopida de cotor 
şi de frunze, o aşezi în tavă, razi deasupra telemeaua care ţi-a rămas și pui la 
cuptor pentru 15 min. Când este puţin rumenă, este gata. Stropeşti cu unt 
fierbinte numai după ce ai așezat conopida pe platou mare şi ai înconjurat-o cu 
crutoane rumenite în unt, pe care le obţii din felii de pâine uscată, tăiate romburi 
sau pătrate și puse pe rând în unt cald. 


83. Conopidă în sos de unt (4-6 pers.) 


1 conopidă, 2-3 linguri cu unt, 1 legătură de pătrunjel sau 2 linguri cu 
frunze de pătrunjel, sare. 


Speli conopida în apă, ținând-o cu pălăria în jos, o aşezi într-un vas mare în 
apă cu sare și o laşi o oră ca să distrugă impurităţile din inflorescențe. O speli 
iar și o pui la fiert întreagă, cu frunze și cotor, în apă care clocotește. După 15 
min. O scoţi, o scurgi aşezată pe sită, o cureţi de frunze şi cotor, o fasonezi (scoţi 
buchetele atinse) şi o stropești cu unt fierbinte în care ai prăjit timp de 1 min. 
frunze întregi de pătrunjel. Aşezi conopida pe platou mare, pui în jurul ei felii 
de lămâie, servești cu pâine prăjită. Tai bucheţele și le treci în farfuriile 
mesenilor, cu felii de lămâie cu tot, decorate cu frunze de pătrunjel prăjite, puse 
peste conopidă şi peste lămâie. Alături: vin alb demisec. 


84. Conopidă la cuptor (4-6 pers.) 


1 conopidă, 1 cană cu smântână, 2 linguri cu unt, 2 linguri cu făină, sare, 
200 g telemea de vacă sau de oi, piper măcinat, 2 ouă crude. 


Cureţi conopida de cotor și de frunze, o desfaci bucheţele și o speli în multă 
apă. O pui să fiarbă în apă care clocotește, în care adaugi 1 lingură cu sare. După 
20 min. scoţi leguma, o scurgi în sită, o fărâmi cu furculița, o amesteci cu ouăle 
crude, telemeaua trecută pe răzătoare, sare şi piper măcinat. Omogenizezi, 
subțiezi amestecul cu sos alb făcut din unt, făină şi smântână pe foc moale. (Lași 
untul să se înmoaie, adaugi făina în ploaie, amesteci cu o lingură de lemn ca să 
omogenizezi fără cocoloaşe, subţiezi cu smântâna pusă încet). Ungi o tavă înaltă 
cu unt, răstorni amestecul de conopidă și sos, lași la cuptor 1/2 oră. Serveşti 
fierbinte, tăiată felii groase. Este potrivit un vin alb de casă. 


85. Conopida gospodinei (4-6 pers.) 
1 conopidă mijlocie, 2-3 linguri cu unt, sare, 3 felii de franzelă veche, 2-3 
roșii, frunze de mărar sau pătrunjel. 


Speli conopida, îi înlături cotorul și frunzele, o desfaci în buchete mari și o 
pui la fiert în apă care clocoteşte. Adaugi sare în apă și după 15 min. scoţi leguma 


Descoperirea unei mâncări noi 
face mai mult pentru fericirea genului uman 
decât descoperirea unei stele. (Brillat-Savarin) 

cu spumiera, o lași să se răcească şi o treci pe platou mare. Încălzești 1 lingură 
cu unt, tai pâinea în cuburi mici, rumeneşti în unt. Aşezi crutoanele lângă 
conopidă. Infierbânţi restul de unt şi torni peste conopidă. In jurul platoului pui 
felii de roşii tăiate pe latul legumei şi serveşti totul cald, decorat cu frunze întregi 
de mărar sau pătrunjel. Este potrivit un vin alb de casă. 


86. Cricală (4-6 pers.) 


4-5 cepe mari, 1 ceașcă mare cu ulei, sare, piper măcinat, 1 lingură cu 
bulion de roșii, 1 pahar cu smântână, 200 g brânză de burduf sau telemea de 
oi; 300 g mălai, 1 l zer sau lapte, sare (pentru mămăligă). 


Cureţi și speli ceapa, o tai în două și o lași în apă rece 10min. O toci peștişori 
şi o căleşti în ulei până când devine sticloasă. Stingi cu bulion de roşii subţiat cu 
apă, sărezi şi piperezi. Ții pe foc mic până când scade lichidul. Tragi cratița de 
pe foc după ce ai pus brânza, ai amestecat bine şi ai lăsat 5 minute să se pătrundă 
aromele, ţinând mâncarea pe marginea plitei. 

Faci mămăligă din zer, sare şi mălai. Când lichidul s-a încălzit, pui mălaiul 
în ploaie, amesteci cu melesteul în ceaun până când amestecul este omogen, laşi 
să fiarbă pe foc mic. Este gata după 20 min. Serveşti pe farfurii întinse porţii de 
cricală, mămăligă și smântână proaspătă. Serveşti lângă vin alb. 


87. Crochete cu jambon şi carne de vacă (6-8 pers.) 


1/2 kg carne tocată de vită, 200 g jambon (sau șuncă presată), 2 linguri 
cu făină, 2 ouă, 1 ceapă, 2-3 ciuperci, 1 felie de franzelă, 1 crenguţă de cimbru 
verde sau uscat, sare, piper măcinat, pătrunjel tocat, 1 ceașcă mare cu ulei. 


Dacă foloseşti carne netocată, cureţi de pielițe bucata întreagă, o tai cuburi 
mici și o treci prin maşina de tocat împreună cu jambonul tăiat felii subțiri (fără 
şorici), 1 felie de pâine și 1 ceapă tăiată sferturi. Folosești sita deasă a mașinii. 
Pasta obținută o amesteci cu felioare de ciuperci, pătrunjel tocat, sare şi piper 
măcinat (câte 1/4 linguriţă din fiecare), spargi ouăle şi frămânţi câteva minute 
pasta de carne având mâinile ude. Formezi crochete de mărimea micilor pe care 
le treci prin făină și le prăjești în ulei încins. Le serveşti cu murături sau legume 
crude de sezon: roșii, castraveți, ardei, cu pâine proaspătă și vin roşu. 


88. Crochete de ciuperci (6-8 pers.) 


1 ceașcă plină cu orez, 2-300 g ciuperci, sare, piper măcinat, 1 ou, 4 linguri 
cu pesmet, 1 cană cu ulei, 1 legătură de pătrunjel. 


Alegi orezul, îl speli în 2-3 ape, îl fierbi cu 3 măsuri de apă și 1/2 linguriţă 
cu sare. După 20 min. acoperi vasul pentru 1/2 oră. Cureţi ciupercile de pielița 
de deasupra, le speli, le tai felii mici. La fel procedezi cu codiţele ciupercilor. Le 
pui în cratiţă cu 2-3 linguri cu ulei, piper măcinat și sare, scazi la foc mic și 
amesteci cu orezul fiert. Omogenizezi, formezi crochete sub formă de mici, le 
treci prin ou bătut, apoi prin pesmet și le prăjeşti în ulei fierbinte. Scoţi 
crochetele pe şerveţele, apoi le așezi în piramidă pe un platou, servești cu salată 
de sezon şi felii de pâine prăjită, lângă vin alb demisec. Poţi servi crochetele ca 
garnitură lângă friptură, cârnaţi sau chiftele. 

89. Dovlecei bătrâneșşti (4-6 pers.) 


6-8 dovlecei, 2 linguri cu unt, sare, piper măcinat, 2 ouă, 1 cană cu smân- 
tână, pătrunjel tocat. 


Cureţi dovleceii de coajă, îi tai rondele groase de 2-3 cm, le scoţi seminţele 
şi-i speli. li pui în cratiţă cu unt înmuiat, acoperi vasul şi-i laşi să se rumenească. 
Adaugi apă câte puţină, ca să nu se ardă. Baţi smântâna cu ouăle întregi, sărezi 
şi piperezi, răstorni peste dovlecei şi amesteci în cratiţă. Nu lași să clocotească. 
Presari pătrunjel tocat fin, serveşti cu pâine proaspătă și vin alb ușor. 


90. Dovlecei cu brânză (4-6 pers.) 


6-8 dovelcei mici, 1 cană cu zeamă de carne, sare, piper măcinat, 2 linguri 
cu unt, 200 g brânză telemea, 1 pahar cu smântână. 


Cureţi dovleceii de coajă, îi speli și-i tai în două pe lung. Îi cureţi de seminţe, 
îi prăjești în unt, îi laşi în cratiţă şi-i acoperi cu zeamă de carne. Fierbi la foc 
domol 10 min., sărezi şi piperezi puţin. Tragi cratiţa de pe foc, razi deasupra 
telemeaua, adaugi smântâna, lași pe foc domol să mai scadă 15 min. Servești 
fierbinte, cu pâine proaspătă și vin alb dulceag. 


91, Fricandele (4-6 pers.) 


300 g friptură rece (de porc, de vițel sau de pui), 1 ceapă, 1 lingură cu 
răzătură de lămâie, 1 lingură cu unt, 1 ceașcă mare cu ulei, 2 ouă, 2 felii de 
pâine, pesmet, sare, piper măcinat, 1 kg de cartofi fierţi. 


Faci un amestec din: friptură rece pe care n-ai consumat-o imediat, 1 ceapă 
şi 2 felii de pâine - toate trecute prin mașina de tocat carne. Amestecul îl 
condimentezi cu sare, piper măcinat şi răzătură de lămâie şi-l legi cu 2 ouă crude. 
Faci din el fricandele de mărimea micilor, le treci prin pesmet şi le rumeneşti în 
ulei încins. Le servești fierbinţi, alături de cartofi fierți stropiţi cu unt. Este 
potrivit un vin alb sau rosé. 


92. Frigănele picante (4-6 pers.) 


1/2 pâine neagră, 1 cană cu lapte, 3 ouă, 300 g brânză telemea, 3 linguri 
cu pesmet, 1 ceaşcă mare cu ulei. 


Tai pâinea felii groase de 1-2 cm pe care le treci prin lapte fiert şi răcit, apoi 
le treci pe ambele părți printr-un amestec de ouă bătute cu brânză telemea rasă. 
Astfel îmbrăcate, feliile se trec prin pesmet şi se prăjesc în mult ulei încins. Le 
scoţi pe șerveţele, apoi așezi în ordine pe un platou curat. Intre frigănele pui 
sferturi de roşii şi serveşti împreună cu vin alb demisec. 


“Corpul omenesc are îndemnuri 
pe care mintea nu le poate înţelege. (Alberto Moravia) 


93. Gălușcă de cartofi (6-8 pers.) 


1 kg cartofi, 4 linguri cu unt, 4 ouă, sare, 1/3 l lapte nefiert, piper măcinat, 
4 linguri cu mărar tocat, 4 linguri cu griș. 


Cureţi cartofii, îi fierbi în apă cu sare 1/2 oră, îi scurgi și-i zdrobești cu 
furculița. Cât fierb cartofii, pregăteşti un amestec din: unt înmuiat, gălbenuşuri de 
ou şi sare. Fierbi grișul 2-3 min. în lapte, îl răcești, îl răstorni în vas mare. Amesteci 
crema de unt şi ou și cartofii zdrobiţi peste griş, frămânţi cu mâna amestecul, 
adaugi albușurile bătute spumă și piper măcinat după dorinţă, omogenizezi, 
răstorni în prosop udat şi legi prosopul adunându-l într-un nod. Pui la fiert într-o 
oală mare 4-5 | de apă, agăţi prosopul de coada unei linguri, pe care o sprijini de 
marginile oalei. Lași prosopul în apa care clocoteşte pentru 1/2 oră. Desfaci 
gălușca pe un platou mare, acoperi cu mărar tocat fin și servești felii mari din 
amestec simple sau lângă ouă ochiuri şi legume de sezon. Cu vin alb uşor. 


94. Găluşcă de legume (4-6 pers.) 


1 conopidă mijlocie, 200 g mazăre boabe, din conservă sau crudă, 1/2 kg 
fasole verde, 6-8 ciuperci, 200 g salam, 2 linguri cu făină, 3 ouă, 100 g caşcaval 
sau telemea, sare, 2 linguri cu unt. 


Cureţi, desfaci în buchete și speli în multe ape conopida, o fierbi 1/4 oră în 
apă cu sare, o scurgi în sită. Într-un castron mare amesteci: mazărea spălată, 
păstăile de fasole tăiate felii mici, ciupercile spălate şi tăiate sferturi, salamul 
tăiat cuburi mici. Amestecul îl legi cu 3 ouă crude bătute spumă cu făină şi sare. 
Omogenizezi şi răstorni amestecul în prosop curat, pe care l-ai udat bine şi l-ai 
stors de apă. Legi prosopul la capete şi-i dai drumul într-o oală mare în care 
clocotește apă destulă ca să-l acopere. După 3/4 oră scoţi prosopul, îl dezlegi, 
răstorni amestecul de legume pe un platou mare. Stropești cu unt topit şi razi 
deasupra brânză telemea sau caşcaval. Servești tăiată felii groase, cu pâine de 
casă şi vin alb ușor. 


95. Malakoff (șvaiţer la minut) (4-6 pers.) 


200 g şvaiţer, 1 pahar cu lapte, 3 linguri cu făină, sare, 1 ou, 2-3 linguri cu 
pesmet, 1 ceașcă mare cu ulei, piper măcinat. 


Faci un aluat din ou, 2 linguri cu făină şi lapte, pe care-l sărezi şi-l piperezi 
după gust. Aluatul arată ca o smântână groasă. Tai șvaiţerul în felii mari cât cutia 
de chibrituri, treci fiecare felie prin făină, apoi prin aluat şi ai grijă ca aluatul să 
îmbrace bine brânza. Prăjeşti în ulei fierbinte, după ce ai trecut feliile prin 
pesmetul întins în strat pe un fund de lemn. Șvaiţerul îl servești fierbinte, cu 
pâine prăjită şi vin alb demisec. 


96. Pateu de ficat (4-6 pers.) 


6-8 ficăţei de pasăre sau 1 ficat de porc (1/2 ficat de vițel), 1 ceapă mare, 
5-6 căţei de usturoi, 1/2 franzelă, sare, piper măcinat, 100 g unt, 1 pahar cu 
lapte nefiert, legume de sezon. 


Cureţi ficatul, îl pui la foc cu apă rece, clocoteşti 2-3 min., arunci apa și speli 

ficatul. Pui la fiert în vas curat, cu apă caldă amestecată cu lapte şi 1 linguriţă cu 
sare. Lucrezi la foc mic. După 1/2 oră răcești ficatul, îl tai felii, îl pui în cratiţă cu 
ceapa şi usturoiul tocate și le prăjești în 50 g unt până când ceapa devine 
sticloasă. Răcești amestecul, îl treci prin mașina de tocat cu sita deasă, amesteci 
într-un castron adânc cu miez de franzelă (înmuiat în laptele în care a fiert 
ficatul) bine fărâmiţat, sare și piper măcinat. 

Untul rămas, înmuiat şi frecat până devine spumă, îl amesteci peste pasta 
de ficat. Aşezi pateul pe farfurie, decorezi cu legume de sezon tăiate sferturi și 
serveşti cu pâine de casă şi vin roșu. 


97. Pateu din carne de iepure (4-6 pers.) 


1/2 iepure de casă (sau vânat fezandat), 1 ficat, rinichi, inimă, plămâni, 
200 g slănină crudă sau afumată, 1/2 franzelă, 1 pahar cu lapte, 4 ouă 1 pahar 
cu smântână, 1/2 lămâie, pătrunjel verde, sare, piper măcinat. 


Laşi carnea de iepure şi măruntaiele 5-6 ore într-o soluţie de marinat care 
să le acopere bine: apă, 1 cană cu oţet, 3 linguri cu sare, 1 ceapă tăiată în patru, 
condimente la alegere. Scurgi și pui la fiert în apă rece, spumuieşti des, fierbi 
până când carnea se curăţă uşor de pe oase. 

Treci carnea şi măruntaiele prin maşina de tocat, le pui într-un vas mare şi 
amesteci cu miezul de franzelă înmuiat în lapte şi făcut pastă cu o furculiță, 
pătrunjel tocat fin, sare, piper măcinat (după gust), zeamă de lămâie, 
gălbenuşurile de ou încorporate pe rând. 

Omogenizezi amestecul cu o lingură de lemn până când arată ca o pastă și 
adaugi albuşurile bătute spumă tare, pe care le încorporezi cu atenţie. Tai 
slănina felii și foloseşti 1 felie ca să ungi otavă înaltă, în care torni pasta de carne. 
Restul de slănină o tai în dreptunghiuri mici, pe care le înfigi în umplutură. Coci 
o oră la foc potrivit. 

Răstorni când s-a răcit, tai felii mari, serveşti cu pâine de casă, legume 
murate și vin roşu. 


98. Pateuri cu spanac sau ștevie (4-6 pers.) 


1/2 kg spanac sau 4-6 legături mari de ştevie, 50 g unt, 2 ouă, 3 linguri cu 
făină, 1 praf de copt, sare, 100 g parmezan sau caşcaval ras. 


Cureţi spanacul frunză cu frunză îl speli în 2-3 ape reci sau călduţe, îl pui să 
clocotească 2-3 min., îl scurgi și-l toci mărunt. Dacă folosești ștevie, o cureţi de 
nervurile tari, o speliîn mai multe ape, o toci fâșii și o căleşti în untpână devine 
un piure gros. 

Spanacul îl amesteci pe foc mic cu unt, 2 ouă bătute spumă, făina desfăcută 
în puţină apă, sare, cașcaval sau parmezan ras. Umbli în amestec cu lingura de 
lemn şi după 2 min., când amestecul este omogen, tragi vasul de pe foc, pui praful 
de copt, amesteci iar și torni în formă de chec sau în forme mici de tarte, coci la 
foc viu 20 min. 

Scoţi pe un platou şi serveşti patetuile ee calde, cu vin iaa sau rosé. 


Laudă pe Domnul Dumnezeul tău 
pentru tot ceea ce-ţi dăruiește Í în fiecare 2 zi. (Proverbe) 

99. Pastă de ficat (4-6 pers.) 


1 ficat de porc sau 3-400 g ficat de vițel sau vită, 100 g unt sau margarină 
fină fără miros, 1 l lapte nefiert, sare, piper, 1 pahar mic cu vin alb, mărar sau 
tarhon tocate fin. 


Speli ficatul şi-l dai în clocot în apă timp de 5 min. Íl treci în alt vas în care 
ai pus lapte nefiert (după ce l-ai spălat sub jet de apă rece). Fierbi la foc mic - 
bucată întreagă sau tăiat felii mari - cel puţin 1/2 oră, după care îl răcești, îl treci 
de două ori prin maşina de tocat carne și-l amesteci cu untul sau margarina. 
Omogenizezi folosind o lingură de lemn până când obţii o pastă omogenă. Sărezi 
şi piperezi, apoi subţiezi pasta cu vin alb pus pe încetul. La urmă pui verdeață 
tocată fin, amesteci ușor. Pasta obținută o așezi în farfurie sau tartinezi cu ea 
felii subțiri de pâine prăjită şi serveşti lângă vin roşu. 


100. Pastă de peşte I (4-6 pers.) 


100 g unt, 1/2 lămâie, 2 conserve de pește în ulei (macrou, ton sau sardele), 
sare, piper, 1 ceapă mijlocie de apă, legume de sezon. 


Scoţi peştele din conserve, îl speli cu apă rece, îl scurgi și-l cureţi de oase, 
apoi îl treci prin mașina de tocat sau îl toci mărunt cu un cuțit ascuţit. Amesteci 
cu zeama de la ceapa trecută pe răzătoarea mică şi cu zeamă de lămâie, după 
gust. Sărezi și piperezi (dacă vrei), omogenizezi. Adaugi amestecul peste untul 
frecat, folosind o lingură de lemn, cel puţin 5 min. şi omogenizezi cele două 
amestecuri. Pasta obţinută o așezi în piramidă pe farfurie, pui stive mici de 3-4 
felii de pâine prăjită în jurul pastei sau tartinezi pâinea, decorezi cu legume de 
sezon: felii subţiri de roșii, ardei sau castraveți (sau andive, castraveți și gogoşari 
muraţi, gulii tăiate felii subţiri - în timpul iernii). Serveşti cu vin alb. 


101. Pastă de peşte II (4-6 pers.) 


1 cutie de sardele în ulei, 2 cartofi fierţi, 2 ouă fierte tari, ulei, 1/2 lămâie, 
sare, piper, 2 gogoșari muraţi, crenguţe de mărar sau pătrunjel. 


Cureţi cartofii şi-i treci pe răzătoarea mică. La fel procedezi cu gălbenuşurile 
de ou. Cureţi sardelele de oase, le speli de uleiul în care au stat, le rupi mărunt 
şi le pui peste cartofi şi ouă. Amesteci bine, subţiezi cu ulei de salată pus câte 
puţin și cu zeamă de lămâie. Sărezi și piperezi, omogenizezi. Pasta obţinută o 
așezi în piramidă, o înconjori cu felii de pâine prăjită și o decorezi cu felii de 
gogoşari muraţi, albuş de ou tăiat rondele şi crenguţe de verdeață. Serveşti lângă 
vin alb sau ca aperitiv, lângă ţuică de prune. 


102. Pastă de şuncă (4-6 pers.) 


200 g şuncă sau salam cu şuncă, 2 ouă fierte tari, 2 linguri cu unt, sare, 
piper, 1 ceșcuţă cu smântână, tije verzi de pătrunjel. 


Treci şunca prin maşina de tocat. Dacă ai salam mai bun sau jambon le 
foloseşti î în loc de şuncă. Freci untul până devine pastă omogenă, amesteci cu 
smântână, sărezi şi piperezi (dacă vrei). În amestec razi cele două gălbenușuri 
(sau le fărâmi bine cu furculița), omogenizezi şi adaugi șunca. Pasta obținută o 
amesteci cu o lingură de lemn cel puţin 1 min., după care așezi pasta pe o 

farfurie, o nivelezi şi o decorezi cu rondele de albuş şi tije verzi de pătrunjel sau 
de mentă. Serveşti imediat, cu pâine feliată alături și un vin alb sec. 


103. Salată de scrumbii (6-8 pers.) 


1/2 kg fasole verde, 1/2 kg cartofi noi, 2 roșii, 2 scrumbii sărate sau 
afumate, 2 castraveți muraţi, 10-12 măsline, 2 ouă, mărar tocat, 2 linguri cu 
oțet, 4 linguri cu ulei, sare, piper. 


Cureţi fasolea de codițe și de vârfuri, o pui să fiarbă în apă care clocoteşte. 
Fierbi cu vasul acoperit. 

Speli cartofii cu o perie moale, îi pui să fiarbă în apă caldă, îi laşi până când 
coaja le crapă uşor. li cureţi cât sunt calzi, îi tai cuburi mici şi-i stropeşti cu 1 
lingură cu ulei. Scoţi fasolea, o scurgi și o răceşti, o tai felii de 2-3 cm. Așezi în 
castron adânc şi amesteci uşor cu cartofii. Lași scrumbiile în apă caldă sau în 
lapte dulce ca să-şi piardă sarea sau fumul, le cureți după 2 ore de oase și de 
piele, le tai felii şi le aşezi peste legumele fierte. 

Din ulei, oţet, sare (puţină) şi piper măcinat faci un sos omogen în care 
adaugi castraveţii muraţi, tăiați cuburi mici. Torni sosul în castron peste 
amestecul de legume, amesteci ușor, decorezi cu felii de ou fiert tare, măsline 
fără sâmburi şi mărar tocat. Lași castronul la rece 1 oră, serveşti cu pâine de 
casă şi vin alb. 


104. Salată picantă (4-6 pers.) 


500 g cartofi (5-6 cartofi mijlocii), 100 g măsline, 1 conservă de sardele 
(sau alt pește) în ulei, 2 mere, 2-3 căţei de usturoi, mărar tocat, 2 ouă fierte 
tari, 2 castraveți cornișon mici, 3 linguri cu ulei. 


Cureţi castraveţii de coajă, îi tai felii subțiri şi-i acoperi cu sare pentru 5 min. 
Fierbi cartofii 1/2 oră în coajă, îi cureţi cât sunt calzi, îi tai cuburi mici şi-i 
stropești cu ulei. Amesteci cartofii cu usturoiul tocat, cu sardelele spălate în apă 
caldă, curățate de oase şi rupte bucăţi mici, cu feliile de castravete spălate şi 
scurse în sită, cu măsline fără sâmburi și felii de ou fiert tare. Amestecul îl 
colorezi cu mărar tocat. Omogenizezi salata folosind două furculițe pe care le 
mişti de jos în sus. Cureţi merele (foloseşti mere acrișoare) de coajă și de 
seminţe, le tai cuburi mici, le pui în salată şi amesteci iar. Decorezi cu mărar 
tocat, ţii salata la rece o oră pentru ca gustul ingredientelor să se amestece. 
Servești în castronașe mici, cu pâine proaspătă și vin alb sau rosé. 


105. Sandvișuri picante (4-6 pers.) 


1 pâine mare de casă (1 kg), 200 g şuncă presată, 200 g icre preparate, 
4 ouă tocate, 1 cutie de sardele conservate, 4 castraveți muraţi, 2 linguri cu 
muștar. 


Tai pâinea felii groase de 1-2 cm pe care le așezi pe un fund de lemn. Când le 
tartinezi trebuie să păstrezi ordinea î în care le-a -ai tăiat. Faci un amestec din şuncă 


Cinsteşte pe Domnul cu averile tale și cu u cele dintâi roade 
din tot venitul tău. (Proverbe) 

tocată fin, muştar, 2 castraveți tocaţi mărunt și 2 ouă tocate mărunt. Omogenizezi. 
Faci al doilea amestec din două ouă, castraveți muraţi și sardele - toate tăiate felii 
subţiri. Tartinezi pâinea: 1 felie cu icre, a doua felie cu amestecul de șuncă, a treia 
felie cu amestecul de sardele. Feliile le așezi unele peste altele și procedezi astfel 
în continuare până când termini pâinea. Reconstitui pâinea, ornezi cu resturile de 
umplutură, așezi pâinea într-o formă de sticlă cu pereţi înalți ca să nu cadă feliile 
şi lași la rece 2-3 ore. Serveşti sandvișurile lângă vin alb demisec. 


106. Sandvişuri prăjite (4-6 pers.) 


1 franzelă, 200 g şvaiţer, 2 ouă, 1 cană cu lapte fiert, 2 linguri cu pesmet, 
50 g unt, 4 roșii, 2 ardei gogoşari. 


Tai franzela în felii subțiri de 1 cm. Într-o farfurie adâncă amesteci 1 ou bătut 
spumă cu lapte fiert și răcit. Treci feliile de franzelă prin acest amestec, le uneşti 
câte două, având între ele 1 felie de şvaiţer. Sandvişurile obținute le treci prin 
pesmet, apoi prin ou bătut și le prăjești în unt încins. Când sunt gata, treci 
sandvișurile pe farfurii şi le serveşti alături de felii de roşii și sferturi de gogoşari. 
Este bun vinul alb dulceag. 


107. Strudel cu varză călită (6-8 pers.) 


1 varză albă crudă, 1 ceapă mare, 1 pahar cu smântână, 1 ou, sare, piper 
măcinat (pentru umplutură), 250 g făină, 2 linguri cu unt, 2 linguri cu smân- 
tână, 1 ou, 1 pahar cu apă caldă, sare (pentru aluat). 


Faci un aluat din făină cernută proaspăt, pe care o pui în castron, faci un gol 
în mijloc, spargi oul, pui untul şi smântâna, amesteci ușor, adaugi 1/4 linguriţă 
cu sare şi torni puţină apă. Frămânțţi aluatul adunând făina spre mijlocul 
castronului. Când s-a încorporat făina frămânţi energic aluatul obținut ca să 
devină compact. Lași acoperit cu prosop curat cât pregătești umplutura: speli 
varza, cureţi frunzele de deasupra şi le înlături, tai în patru sferturi și toci mărunt 
miezul verzei. Toci ceapa şi o amesteci cu varza, presari cu sare, presezi bine ca 
să se înmoaie, speli cu apă rece și storci amestecul ca pe rufe. Căleşti în unt până 
se înmoaie, răceşti, amesteci cu ou, smântână și piper măcinat. Intinzi aluatul 
foaie subţire de 2-3 min., pui umplutura, rulezi, pui în tavă unsă la cuptor şi coci 
3/4 oră. Când strudelul s-a rumenit îl scoţi din cuptor, îl laşi în tavă 1/4 oră, îl 
tai felii şi îl servești cu vin alb demisec. 


2.1 Gustări calde şi reci 

108. Gustare caldă (4 pers.) 


2-3 cartofi mari, fierți în coajă, 4 ouă, 100 g costiță afumată, 200 g salam 
picant, usturoi, 1 pahar cu ulei, sare, piper măcinat, 1 ceapă. 


Cureţi ceapa și o speli, o toci mărunt şi o căleşti câteva minute în ulei, îm- 
preună cu 3-4 căţei de usturoi tocat. Adaugi costița tăiată felii subţiri și salamul 

tăiat cubuleţe, lași 5 min. pe foc moale și adaugi cartofii tăiaţi felii subţiri. Lași 
pe foc 1/4 oră, acoperi gustarea cu ouă bătute, sărate şi piperate după gust şi 
aştepţi să se închege. Tragi cratița de pe foc, serveşti când s-a răcorit, cu 
murături. Cu vin roşu. 


109. Gustare studenţească (4 pers.) 


4 cartofi fierţi în coajă, 250 g pulpă de porc sau de vițel, 1 ceapă mare, 
1 pahar cu ulei, sare, boia dulce, 4 ouă, piper măcinat, pătrunjel. 


Foloseşti carne friptă sau fiartă, pe care o tai cubuleţe şi o căleşti împreună 
cu ceapa tocată şi cartofii tăiaţi felii, pe foc mic. Lași până se rumenesc cartofii, 
sărezi, piperezi şi colorezi cu boia dulce de ardei. Baţi ouăle spumă și le răstorni 
peste gustare. Scoţi pe platou când s-au închegat, decorezi cu crenguţe de 
pătrunjel şi cu legume de sezon. Serveşti cu vin alb și pâine de casă. 


110. Gustare vegetariană (4 pers.) 


4-5 cartofi fierţi în coajă, 2 castraveți muraţi, 1 ceapă, 4 mere, 1 pahar cu 
ulei, usturoi, 1 sfeclă roșie fiartă, sare, cimbru. 


Cureţi ceapa, o toci peştișori, o călești 5 min. în ulei cald. Adaugi felii de măr 
fără coajă şi cubuleţe de sfeclă roșie, pe care ai fiert-o separat și ai curăţat-o. Tot 
acum adaugi felii de castravete murat şi usturoi tocat. Acoperi cratiţa. Lași să se 
pătrundă toate la foc mic 1/2 oră, cu 1 ceaşcă de apă sau de supă. Sărezi şi 
parfumezi cu cimbru sau mentă tocată și servești gustarea caldă, cu vin uşor şi 
pâine proaspătă. 


111. Lichiu cu brânză sărată (4-6 pers.) 


1/2 kg făină, drojdie de bere (cât o nucă mică), 2 linguri cu unt (sau untură 
proaspătă), 2 ouă, 200 g brânză sărată, 1 cană cu lapte dulce, sare, mălai. 
(Lichiul este o pizza pregătită din aluat de pâine, care se lucrează după metoda 
aluatului franțuzesc). 


Cerni făina în castron adânc, adaugi drojdia de bere înmuiată cu lapte cald, 
un praf de sare și frămânţi un aluat tăricel cu laptele încălzit. Când aluatul se 
desprinde de pe mână, îl lași în frigider 2 ore sau în congelator 1 oră. Frămânți 
aluatul din nou, întinzi foaie groasă, presari bucățele de unt (numai 1/2 din 
cantitate), împăturești aluatul şi-l laşi la rece (acelaşi interval de timp). Întinzi iar 
foaie groasă, presari cu unt sau untură proaspătă restul de aluat, lași iar la rece. 

(Aluatul îl faci seara devreme, ca să se frăgezească bine. 

Coci în cuptorul de cărămidă, după ce s-a copt pâinea sau cozonacul.) 

Faci un amestec de brânză sărată şi ouă, pe care îl pui uniform peste foaia 
de aluat, întinsă pe lopata de lemn (pe care pui tăvile ca să fie rânduite în 
cuptor). Așezi foaia de aluat pe mălai presărat în cuptor sau pe foi de hrean. Este 
gata când amestecul de brânză şi ou s-a rumenit bine. Serveşti lichiul cald, tăiat 

elii mari, cu vin roșu. 


Lumea este atât de ocupată cu aparenţa, 
încât puţin îi pasă de realitate. (Voltaire) 

112. Lichiu cu ceapă călită (4-6 pers.) 


2 cepe mari, 1 lingură cu bulion sau 1 linguriţă cu boia dulce, sare, piper, 
mentă pisată, 1/2 kg aluat lucrat după metoda franţuzească (vezi reţeta 
anterioară), 1 ceașcă mare cu ulei, 2 ouă. 


Când aluatul poate fi folosit, pregătești umplutura: tai ceapa peștișori, o 
căleşti în ulei. Sărezi, piperezi şi condimentezi cu mentă pisată, colorezi cu boia 
dulce. 

Când amestecul s-a răcit, omogenizezi cu ouăle bătute. Întinzi amestecul pe 
foaia de aluat, lași foaia să cadă pe vatra cuptorului și coci în cuptorul cald, sau 
în cuptorul aragazului. Serveşti fierbinte, cu vin sec, după ce ai rupt plăcinta în 
bucăţi. Plăcinta caldă nu se taie, ci se rupe. 


113. Lichiu cu legume în amestec (4-6 pers.) 


1/2 kg aluat prelucrat la rece, 2 ardei grași, 1 ceapă, 2 roșii, 2 ouă, 100 g 
caşcaval, busuioc tocat. 


Întinzi foaia de aluat în tavă, acoperi cu felii de ceapă, ardei, roșii şi presari 
deasupra busuioc, mentă sau mărar. Razi cașcavalul peste legume şi acoperi cu 
ouăle bătute spumă. Dai la cuptor 1/2 oră, la foc potrivit. Dacă lucrezi în cuptorul 
de cărămidă, presari mălai, așezi aluatul pe lopată, îl laşi ușor peste mălai și 
închizi cuptorul. Când s-a rumenit, lichiul e gata. Serveşti bucăţi mari, rupte cât 
timp lichiul este cald, cu vin roşu ușor. 


114. Lichiu cu mezeluri în amestec (4-6 pers.) 


200 g mezeluri, 1 ceapă, 2 ouă, 2 linguri cu ulei, mentă tocată sau cimbru, 
sare, piper, 1/2 kg aluat prelucrat la rece. 


Tai cubuleţe mici mezelurile, amesteci cu ceapa tăiată peștişori și căleşti în 
ulei. Lucrezi la foc mic, lași doar 5 min. Condimentezi cu sare, piper, cimbru sau 
mentă tocată şi amesteci, cât este totul călduţ, cu cele 2 ouă bătute. 

Intinzi amestecul pe foaia de aluat care a stat în tavă sau pe lopată cel puţin 
1/4 oră. Aşezi aluatul pe frunze de hrean sau de nuc, coci în cuptorul cald. 

Serveşti cu vin sec, când lichiul s-a răcitatât cât să poată fi tăiat felii sau rupt 
bucăţi. 


115. Lichiu cu slănină (4-6 pers.) 


1/2 kg aluat prelucrat cu unt sau untură, 200 g slănină, 1 ceapă mică, sare, 
piper măcinat, boia dulce de ardei. 


Pregătești cuptorul ca să fie potrivit de cald, întinzi foaia de aluat în tavă sau 
pe lopata de lemn, aşezi peste aluat slănină tocată, sărată şi piperată după gust, 
amestecată cu ouă crude și 1 ceapă mică tăiată peştişori subţiri. 

Aşezi lichiul cald în cuptor, colorezi cu boia dulce de ardei și coci la foc 
potrivit (dacă lucrezi în cuptorul aragazului) sau coci în cuptorul mare, așezând 
lichiul spre gura acestuia, pe frunze de hrean, de sfeclă sau de nuc. 

Rumenești și serveşti cald, tăiat felii, cu vin. 

116. Lichiu cu varză călită (4 pers.) 


1/2 kg aluat prelucrat la rece, 1/2 varză albă crudă sau acră, 1 ceapă, 
1 ceașcă mare cu ulei, mentă sau cimbru, 1 ou, sare, piper. 


Toci varza şi ceapa într-o cratiţă mare, presari sare peste amestec, presezi 
cu mâna şi laşi 1/4 oră deoparte. Speli cu apă rece, scurgi bine, torni uleiul și 
căleşti amestecul pe foc mic. 

Când varza s-a înmuiat, tragi vasul de pe foc, condimentezi şi amesteci peste 
aceasta un ou crud. Întinzi foaia de aluat în tavă, acoperi cu varză, laşi să se coacă 
la foc potrivit. Este gata când aluatul a devenit uşor rumen și crocant. 

Serveşti lichiul tăiat felii, alături de un vin alb sau rosé, slab. 


117. Mămăligă cu brânză şi ouă ochiuri - la cuptor (4 pers.) 


2 căni cu lapte dulce sau zer, 1 cană cu apă, 300 g mălai, sare, 2 linguri cu 
unt, 300 g brânză de oi sau de capră, 4 ouă. 


Amesteci apa şi laptele în ceaun şi pui pe foc mic să se încălzească. Sărezi și 
adaugi mălaiul încet, în ploaie, amesteci cu melesteul până omogenizezi. Fierbi 
douăzeci de minute, amestecând mereu ca să nu se prindă sau să se afume. 

Ungi o formă de sticlă sau o cratiţă cu unt, așezi un strat de mămăligă, apoi 
brânza, acoperi cu restul de mămăligă, faci patru adâncituri, spargi ouăle pe 
rând şi pui cratiţa în cuptorul cald pentru 1/2 oră. 

Porţionezi și servești foarte cald. Cu vin roşu, fiert și îndulcit ușor. 


118. Mămăligă ciobănească (4-6 pers.) 


300 g mălai proaspăt cernut, 1 l de zer sau jintiţă, 300 g brânză frămân- 
tată de oi, sare, 1 pahar cu smântână. 


Pui zerul să fiarbă în ceaun şi când e cald, adaugi mălaiul în ploaie. Amesteci 
ca să nu facă mici cocoloaşe, lași să fiarbă 1/2 oră, amestecând cu melesteul sau 
cu lingura din când în când. Pui smântâna și brânza, amesteci mereu ca să se 
omogenizeze. lei din amestec și serveşti porţii potrivite. Servești fierbinte, cu 
vin sec. 


119. Mămăligă haiducească (4-6 pers.) 


1 l de lapte dulce sau zer, 300 g mălai, sare, 200 g slănină sau costiță 
afumată, 1 lingură cu untură, 300 g brânză de burduf, ceapă de apă sau 
murături. 


Pui laptele sau zerul în ceaun, sărezi, lași să se încălzească și faci o mămăligă 
vârtoasă. Dacă e nevoie, adaugi mălai și laşi să fiarbă bine, cel puţin 20 min., 
amestecând cu melesteul, până când mămăliga devine tare. 

Tai slănină sau costiţă fâşii, o mai laşi în cratiţă fără grăsime ca să se 


Perceptele dreptului sunt: să trăieşti cinstit, 
să nu aduci vătămări altuia, 
să dai fiecăruia ceea ce i se cuvine. (Proverbe) 

rumenească şi răstorni mămăliga peste slănină. Adaugi untul sau untura şi 
brânza de burduf, amesteci cu lingura de lemn ca să se omogenizeze şi să se 
pătrundă gustul de slănină şi brânză. Porţionezi și serveşti fierbinte cu murături 
sau cu o ceapă spartă, şi vin alb, sec. 


120. Mâncare rece de găină (4-6 pers.) 


1/2 găină, 2 cepe, 2 rădăcini de pătrunjel, 20-25 măsline, 1 ceașcă mare 
cu ulei, 1 pahar cu vin alb, sare, piper, foi de dafin, 1/2 lămâie, 1 lingură cu 
zahăr, 2 roșii mici. 


Cureţi pasărea, o tai bucăţi, o speli şi o aurești în ulei. Scoţi carnea şi o laşi 
deoparte. În grăsimea rămasă pui să fiarbă încet, cu un pahar de apă sau supă, 
ceapa și zarzavatul tăiate fideluţă, timp de 20 min. Apoi adaugi: vinul, sarea 
necesară mâncării, piper, foi de dafin, felii subţiri de roşii decojite şi bucăţile de 
carne. Acoperi cu apă, pui capac şi fierbi la foc potrivit 1/2 oră. Când se poate 
consuma carnea, pui măslinele fierte separat, fără sâmburi, zeama de lămâie, 
puţină coajă de lămâie și zahărul. Scazi 10 min., după care servești cu pâine caldă. 
Se poate servi şi rece dacă pasărea nu este prea grasă. Este bun un vin alb. 


121. Mititei (mici) (4-6 pers.) 


1 kg carne macră de vită, sare, cimbru uscat, boia de ardei iute, zeamă de 
usturoi (o căpățână), 1 cană cu supă de carne, 1 lingură cu seu de oaie. 


Alegi carne bună de la piept şi de la pulpă, o dai prin maşina de tocat de 
două ori și o amesteci cu: o lingură de sare, piper măcinat, boia de ardei iute, 
supă de carne, cimbru uscat şi zeama de usturoi de la o căpăţână întreagă. 
Frămânţi amestecul cu mâna cel puţin 1/2 oră pentru ca să intre aer destul în 
carne și produsul să devină uşor. 

Laşi amestecul la rece câteva ore, după care ungi grătarul cu seu de oaie, 
faci mititei cu mâna umezită în apă, și-i frigi la foc mocnit. li servești fierbinţi, 
cu muștar sau murături. Lângă vin roşu sau alb, sec, cu pâine proaspătă. 


122. Momiţe de vițel cu smântână (4-6 pers.) 


1/2 kg momiţe (sau câte ai), 2 linguri cu ulei sau unt, 2 linguri cu făină, 
1 lămâie, sare, piper măcinat,1 pahar cu smântână, 10-14 hribi sau ciuperci 
albe, 1 lingură cu zahăr. 


Cureţi momiţele, le speli, le scurgi într-o strecurătoare, apoi le sărezi și le 
piperezi. Le treci prin făină şi le aureşti în unt. Foloseşti o tigaie curată, eventual 
una de aramă sau inox. Strecori grăsimea în ceașcă, speli tigaia, răstorni 
grăsimea înapoi, adaugi zeama de la 1 lămâie şi smântâna, sărezi și piperezi. 
Fierbi înăbuşit 1/4 oră, la foc mic, lași sosul de smântână deoparte. 

Cureţi ciupercile, le speli în mai multe ape, separi codiţele, apoi le pui la fiert 
împreună pentru 10 min. în apă care clocotește, cu 1 lingură de sare și 1 lingură 
de zahăr. Scoţi ciupercile şi le treci în sosul de smântână pentru 1/4 oră. Fierbi 
la foc mic. 

Aşezi momiţele pe un platou (le-ai ținut pe plita caldă) răstorni sosul de 
ciuperci şi smântână peste ele, servești cu pâine proaspătă și cu vin alb demisec. 

123. Ouă cu sos de pătrunjel (4-6 pers.) 


4-6 ouă fierte tari, 2 linguri cu unt, 4 linguri cu făină, 1 cană cu smântână, 
sare, 2 legături de pătrunjel verde, 4 linguri cu lapte dulce. 


Fierbi ouăle 6 min., le laşi în apă rece 5 min., le cureţi și le păstrezi în farfurie. 

Din untul înmuiat, pus într-o cratiţă mică, făina pusă în ploaie și puţin lapte 
faci un sos alb, pe care-l subţiezi cu smântână. Fierbi sosul 10 min., sărezi, adaugi 
pătrunjelul tocat mărunt, laşi să mai fiarbă până când sosul devine verde. Tai 
ouăle în jumătăţi, le pui în sos, stingi focul. Servești câte 2 jumătăţi de ou, 
acoperite cu sos de pătrunjel, lângă pâine proaspătă și vin alb. 


2.2 Pateuri cu aluat fraged 

124. Pateuri cu aluat fraged (4-8 pers.) 


200 g margarină, 1 cană cu smântână, 600 g făină, sare, 2 ouă, 1 lingură 
cu zahăr (pentru aluat), 400 g brânză de oi, 2 ouă, 2 linguri cu zahăr (pentru 
umplutură). 


Margarina, ținută la temperatura camerei, o freci cu zahăr şi 1 linguriţă cu 
sare până devine spumă, apoi încorporezi smântâna adaugând câte o lingură, 
ca să nu tai amestecul. Când amestecul este omogen adaugi făina în ploaie şi 
amesteci încet, ca să obţii un aluat neted, apoi adaugi gălbenușurile pe rând. 
Restul de făină îl folosești când aluatul este uniform și destul de consistent. Fră- 
mânți câteva minute cu mâna, întinzi aluatul, treci cu sucitorul peste el, îndoi 
foaia, întinzi din nou, împăturești aluatul şi iar întinzi foaia. Lași la rece o oră, 
după care îl împarţi în patru foi, pe care le umpli: amesteci brânza cu 2 ouă și 2 
linguri de zahăr, împarţi în patru, întinzi pe foile de aluat şi rulezi. Aşezi în tava 
neunsă, dai față cu albuș bătut şi tai pateuri de 4-5 cm lungime. Coci la foc 
potrivit. Scoţi pe platou și le serveşti călduţe, cu vin demisec. 


125. Pateuri cu brânză în amestec (4-6 pers.) 


200 g margarină, 200 g brânză de vaci, 500 g făină, sare (pentru aluat), 
200 g brânză dulce sau urdă, 1 gălbenuș, 200 g brânză sărată, chimen, coajă 
de lămâie, 1 ou. 


Laşi margarina la temperatura camerei câteva ore (sau o pui în vas emailat 
şi pe acesta îl ţii în apă caldă până când margarina se înmoaie), apoi o freci până 
când devine spumă folosind o lingură de lemn. Amesteci cu brânza dulce trecută 
pe răzătoare, omogenizezi, sărezi puţin și adaugi făina în ploaie. Frămânţi un 
aluat tăricel, pe care-l lovești de 20 de ori de planșeta de lemn pe care lucrezi. 

Nu semăna în brazdele nedreptăţii ca să nu seceri de pe ele 

de șapte ori mai mult decât ai semănat. (Proverbe) 


X 


Lași să se odihnească 10 min., aşezi aluatul în congelator pentru 1 oră. Întinzi 
apoi foaie groasă, împătureșşti, treci cu sucitorul peste aluat și întinzi o foaie mai 
subțire. Impăturești şi iar întinzi foaie. Lași să stea puţin. 

Pregătești umplutura: amesteci urda sau brânza dulce cu brânza sărată, 
adaugi chimen, coaja de lămâie şi un gălbenuş sau un ou întreg (dacă amestecul 
e prea consistent). Întinzi patru foi de aluat, le umpli, le rulezi, le pui în tavă şi 
le tai bucăţi de 3-4 cm. 

Ungi cu ou, coci la foc potrivit până când devin aurii. Servești pateurile calde, 
cu vin alb. 

Sunt bune şi reci. 


126. Pateuri cu caşcaval (6 pers.) 


200 g margarină, 200 g brânză de vaci, 500 g făină, sare (pentru aluat), 
300 g resturi de caşcaval, mentă tocată, 2 ouă. 


Pregăteşti aluatul ca mai sus. Întinzi patru foi și umpli cu amestec făcut din 
caşcaval și un ou crud. Condimentezi cu mentă tocată, cu chimen sau cu busuioc. 
Rulezi foile, le aşezi în tavă neunsă, coci la foc potrivit pateurile pe care le-ai 
tăiat cu lama unui cuţit ascuţit, le-ai depărtat unele de altele și le-ai dat față cu 
ou bătut bine. Coci la foc potrivit şi serveşti pateurile foarte calde, cu vin 
demisec. 


127. Pateuri cu carne (4-6 pers.) 


Aluat pregătit ca mai sus, 300 g carne fiartă sau crudă, 1 ceapă mai mare, 
sare, piper, măghiran sau rozmarin tocat, 2 ouă, 3 linguri cu ulei. 


Căleşti carnea cu ceapa în ulei, lucrând la foc mic, și amesteci cu o lingură 
de lemn. Tragi cratița de pe foc atunci când amestecul nu mai are lichid. Sărezi 
şi condimentezi, răcoreşti amestecul. Adaugi un ou întreg, omogenizezi. 

Frămânțţi aluatul puţin, întinzi patru foi şi le umpli cu carne, rulezi şi aşezi 
în tava neunsă. Coci la foc potrivit, după ce ai tăiat şi ai depărtat pateurile, apoi 
le-ai uns cu ou bătut. Serveşti calde, cu vin roşu sec. 


128. Pateuri cu ceapă și praz (4-6 pers.) 


1/2 kg făină, 1 pahar cu ulei, 1 cană de apă minerală sau sifon, sare, 1 cub 
de drojdie de bere (pentru aluat), piper, 2 cepe, 2 fire de praz, 1 ceașcă de ulei, 
mentă tocată, boia dulce de ardei (pentru umplutură). 


Amesteci uleiul cu sifonul, omogenizezi, adaugi făina pe încetul, amesteci 
cu o lingură de lemn până faci un aluat omogen. Adaugi drojdia de bere pe care 
ai înmuiat-o cu 1 lingură de zahăr şi 1/2 linguriţă de sare. Amesteci bine, lași la 
dospit. 

Cureţi ceapa și prazul, le speli, le tai peștişori şi căleşti amestecul cu 1 ceașcă 
plină cu ulei. Colorezi cu boia dulce de ardei, condimentezi cu mentă tocată şi 
piper, laşi să se răcorească. Intinzi patru foi de aluat, umpli cu amestecul de 
ceapă și praz, rulezi şi pui la cuptor pentru 1/2 oră. 

Când s-au rumenit, stingi focul și laşi deoparte 1/4 oră, după care tai pateuri 
potrivit de mari şi le servești cu vin roşu. 

129. Pateuri cu ciuperci (4-6 pers.) 


1/2 cană cu ulei, 1 cană cu lapte nefiert, sare, drojdie cât o nucă, 600 g 
făină (pentru aluat), 8-10 ciuperci mijlocii, 1 ceapă, 3 linguri cu ulei, sare, piper 
măcinat, mentă tocată, 2 ouă (pentru umplutură). 


Amesteci uleiul cu laptele într-un vas adânc, omogenizezi, adaugi 500g făină 
în ploaie, sărezi și închei operaţia adăugând drojdie înmuiată în lapte cald. 
Amesteci energic cu o lingură de lemn. Obţii un aluat moale pe care-l laşi câteva 
ore la frigider. Faci umplutura: cureţi ciupercile, le toci (numai după ce le-ai 
spălat în două-trei ape) şi le călești în ulei împreună cu 1 ceapă tocată. Laşi pe 
foc până scade lichidul, apoi sărezi și condimentezi cu piper măcinat şi mentă 
tocată. Răceşti amestecul 1/4 oră, adaugi un ou crud şi omogenizezi. Frămânţi 
aluatul cu mâna câteva minute cu făina rămasă, împarţi în patru, întinzi foi 
subțiri. Umpli cu ciuperci, rulezi și aşezi în tava neunsă. Tai pateuri de 3-4 cm, 
ungi cu ou, coci la foc potrivit. Serveșşti calde, cu vin alb sau roșu, dulce. 


130. Pateuri cu spanac (4-6 pers.) 


200 g margarină, 1 cană cu smântână, 2 ouă, sare, 500 g făină (pentru 
aluat), 1 kg spanac, 100 g caşcaval, 1 ou, sare, 2 linguri cu unt, piper măcinat, 
1/2 lămâie (pentru umplutură). 


Cerni făina în strachină adâncă, torni smântâna și amesteci ușor, adaugi 100 
g margarină înmuiată pe foc, sare şi 2 ouă întregi. Frămânţi un aluat tare, pe 
care-l lași la rece 1 oră. Intinzi foaie groasă, acoperi cu restul de margarină rece, 
frămânţi 5 min., după care lași la rece altă oră. Intinzi foaie, pătureşti, treci cu 
sucitorul peste aluat. 

Repeţi operaţia de trei-patru ori și lași să se odihnească. Cureţi spanacul, îl 
fierbi 5 min. în apă care clocotește. Scurgi şi toci mărunt, pui în cratiţă cu unt, sare, 
piper și felii de lămâie, lași să scadă bine. Răcești, adaugi gălbenușul și caşcavalul 
ras, scoţi lămâia și umpli patru foi de aluat cu spanac, rulezi şi coci în tavă neunsă. 
Desparţi paterurile, dai față cu albuş de ou, coci la foc potrivit 1/2 oră. 

Să fie rumene când le scoţi. Le servești cu vin alb, crud sau fiert. 


131. Pateuri cu varză călită (4-6 pers.) 


1 pahar cu ulei, 2 pahare cu lapte, sare, 500 g făină, drojdie de bere, 1 lin- 
gură cu zahăr (pentru aluat); 1/2 varză albă, 1 ceapă mare, sare, 1 ceașcă 
mică cu ulei, boia dulce, piper, 1 ou, mentă tocată (pentru umplutură). 


Faci un aluat moale din: laptele amestecat cu uleiul, făina turnată în ploaie, 
sare și drojdia de bere frecată cu 1 lingură de zahăr până când devine lichidă. 
Laşi aluatul la rece 1 oră, împarţi aluatul în patru, presari planșeul cu făină, 
frămânţi aluatul 2-3 min., întinzi foaie și umpli cu varză călită pe care o 
pregătești astfel: 


Politetea îndeamnă pe om să fie în exterior 
așa cum ar trebui să fie în interior. 

(La Bruyere) 


Cureţi varza, o toci mărunt, o presari cu sare grunjoasă. Apeși în toate 
direcţiile, până când se înmoaie. Speli cu apă rece, laşi să se scurgă, călești în 
ulei împreună cu ceapa tocată peştişori. 

Laşi să se răcorească, sărezi, piperezi, amesteci cu mentă tocată sau 
fărâmiţată și legi amestecul cu un gălbenuș. Umpli foile de aluat, dai față cu 
albuş, coci în tava neunsă. 

Lași să se rumenească în cuptorul cald, apoi tai pateurile și le serveşti calde, 
cu vin alb. 


2.3 Pâine 

132. Pâine simplă (6-8 pers.) 


1 kg de făină, drojdie de bere cât o nucă, 1/3 l apă caldă, sare, 1 lingură cu 
zahăr, 3 linguri cu ulei. 


Cerni făina, pui sarea și drojdia de bere pe care ai acoperit-o cu zahăr și ai 
amestecat până când a devenit lichidă, şi frămânți cu apă caldă un aluat potrivit 
de tare. Adaugi uleiul şi continui să frămânți până încorporezi. Laşi la dospit un 
ceas, după care faci pâini rotunde, potrivit de mari, pe care le coci pe frunze de 
hrean sau de nuc, în cuptorul de pâine. Dacă le coci în cuptorul aragazului, 
împarți aluatul în patru, ungi cu ulei formele de chec, aşezi pâinea, mai laşi 1/4 
oră pe marginea plitei, apoi coci la foc potrivit. 

Scoţi pâinea când s-a rumenit. 


133. Pâine cu ardei şi verdeţuri (6-8 pers.) 


1 kg făină, sare, 1/2 l sifon, drojdie cât o nucă, 200 g osânză proaspătă, 2 ar- 
dei grași, mărar, tarhon, pătrunjel. 


Cerni făina în castron adânc, încălzești sifonul sau apa minerală, adaugi sare, 
drojdie înmuiată cu apă caldă și frămânţi un aluat vârtos. Toci mărunt osânza 
proaspătă şi o pui în aluat, frămânţi 5 min. Speli verdeţurile, le rupi de pe tije, le 
pui peste aluat. La fel procedezi cu ardeii, pe care-i tai felii subţiri. Folosești ardei 
mai subțiri, ca să obţii felii rotunde. Lași la dospit 1 oră, împarțţi aluatul în zece 
bucăţi şi coci pâinile în forme rotunde. Scoţi din cuptor când s-au rumenit. 

Le serveşti calde, cu telemea de oi sau de capră. Cu vin roșu. 


134. Pâine cu ceapă și busuioc (6-8 pers.) 

1 kg de făină, sare, 1 cană cu lapte sau sifon, 1 pahar cu ulei, sare, 2 cren- 
guţe de busuioc mediteranean, 1 lingură cu zahăr, 1 ceapă mare. 

Cerni făina în ligheanul de aluat, adaugi drojdia înmuiată cu 1 lingură de 
zahăr şi 1 linguriţă de sare şi frămânţi pâinea cu lapte cald şi ulei. După 10 min. 
de frământat, adaugi în aluat busuioc tocat mai mare sau frunze rupte în bucăţi 

şi ceapa tăiată peștișori. Lași la dospit. Ungi forme rotunde (de tarte sau de 
chifle) cu ulei, umpli cu aluat, coci la foc potrivit. Sunt gata când s-au rumenit. 
Servești cu brânză de burduf şi vin roșu. 


135. Pâine cu cartofi (6-8 pers.) 


1/2 kg făină, 1/2 kg cartofi fierţi, 2 linguri pline cu drojdie de bere, 
1 ceașcă de ulei, sare, 1 lingură cu zahăr, 3/4 l apă. 


Laşi drojdia de bere acoperită cu 1 lingură de zahăr și 1 linguriţă de sare ca 
să se înmoaie și să devină lichidă. Cerni făina, amesteci cu cartofii fierți, trecuţi 
prin mașina de tocat, adaugi drojdia și frămânţi un aluat tăricel, cu apă caldă. 
Laşi la dospit numai după ce ai frământat 10 min. Când a crescut destul, frămânțţi 
aluatul din nou, cu ulei pus în două reprize. Laşi să dospească în forme încă un 
sfert de oră. Dacă vrei să iasă pâine gustoasă, să supraveghezi cuptorul: aluatul 
cu drojdie are nevoie de foc mic la început ca să mai crească, apoi de foc tare şi 
ultimele 10 min. focul trebuie să fie mic. Scoţi pâinicile şi le acoperi cu prosop 
curat, le rupi cât sunt calde şi serveşti cu brânză, cârnaţi sau slănină. Aluatul îl 
pui în forme rotunde, mici, unse cu ulei. 


136. Pâine cu ceapă călită (6-8 pers.) 


1 kg de făină, drojdie de bere (cât o nucă mare), 1/2 l apă minerală sau 
sifon, sare, 2 cepe mari, 1 ceașcă cu ulei, frunze de busuioc. 


Cureţi ceapa, o tai peștişori, o călești în ulei. Lucrezi la foc mic, în cratiţă cu 
capac. Lași 1-2 min, până se înmoaie ceapa uşor. Cerni făina în lighean mic, 
adaugi drojdia înmuiată în apă caldă, pui 1/2 linguriţă de sare şi frămânţi un 
aluat tăricel cu sifon încălzit. Răstorni ceapa cu uleiul în care s-a călit peste aluat, 
mai frămânţi cca. 5 min, adaugi frunze tocate de busuioc. Laşi la dospit 1 oră, 
pui în forme mari (de cozonac) şi coci la foc potrivit. Laşi să se rumenească, scoţi 
formele din cuptor şi le ţii acoperite cu un prosop, apoi rupi pâinea când s-a 
răcit şi o serveşti cu slănină de casă și cu vin roşu. 


137. Pâine cu legume și mărar (6-8 pers.) 


1 kg de făină, 1 ceașcă mare cu ulei, 1/2 l de sifon sau apă minerală, sare, 
1 ceapă, 1 ardei gras, 1 legătură de mărar. 


Frămânți o pâine obișnuită din făină, apă minerală încălzită și sare. Cureţi 
legumele, le toci peștișori, le căleşti 2-3 min. în ulei. Răstorni peste aluat, 
frămânţi până se desprinde aluatul de pe mână. Amesteci mărarul frunze întregi, 
mai frămânți câteva minute şi lași la dospit 1 oră. Ungi cu ulei forme mici (în 
care faci checul), umpli pe jumătate cu aluat, coci 1/2 oră în cuptorul cald. Când 
pâinea este rumenă, o așezi pe fund de lemn sau pe platou de faianță, acoperi 
cu prosop curat şi laşi aşa 1/2 oră. Serveşti cu slănină de casă, cu cârnaţi sau cu 
ficat la grătar. Cu vin alb sec sau vin roșu. 

Când are dreptate, chiar şi cel mai mic îl biruie pe cel mare. 

(Sofocle) 

138. Pâine cu lapte (6-8 pers.) 


1 kg de făină, 1 linguriţă cu sare, 3 linguri cu ulei, drojdie de bere, 1 lingură 
cu zahăr, 1 ou, 1/2 | lapte. 


Cerni făina, încălzești laptele, lași drojdia acoperită cu sare și zahăr. 
Amesteci totul în vas mai adânc și frămânţi un aluat potrivit de tare. Când se 
desprinde de mână, frămânțţi din nou, cu ulei, până când acesta se încorporează. 
Laşi la dospit 1 oră, împarţi aluatul în părţi egale şi-l pui la copt în forme unse 
cu ulei. Baţi oul spumă, dai față pâinii, coci la foc potrivit 1/2 oră sau 40 min. 
Pâinile sunt gata când s-au rumenit. 

Le scoţi, le acoperi cu prosop curat, apoi le servești calde, rupte sau tăiate 
felii mari de către gospodina casei. Servești cu brânză de burduf, cu miez de 
nucă, sau cu costiță afumată, lângă vin sau must. 


139. Pâine umplută cu carne şi jambon (6-8 pers.) 


1 pâine rotundă mare, 200 g carne fiartă, 4 felii de jambon, 2 ouă, 4 linguri 
cu unt, 4 linguri cu maioneză, 6 castraveciori muraţi, sare, 1/2 ceapă de apă, 
mărar tocat, mentă (la alegere), piper măcinat. 


Fierbi ouăle 6 min., le decojești, separi gălbenușurile și le treci pe răzătoarea 
mică. Amesteci cu untul tăiat bucăţi mici, cu maioneză, ceapa tocată, castrave- 
ciorii tăiaţi cubuleţe și mărar tocat. Parfumezi cu mentă sau busuioc. Sărezi 
amestecul şi-l piperezi. | 

Golești de miez o pâine rotundă (tai un capac) umpli cu amestecul picant în 
care ai adăugat felii de carne fiartă şi jambon tăiat cuburi mici. Așezi capacul, 
laşi la rece 2-3 ore. Tai în rază și servești cu vin alb. 


140. Pâiniţe umplute cu omletă (4-6 pers.) 


4-6 pâiniţe lungi, 4 ouă, 1 lingură cu făină, 1 pahar cu lapte, piper, 1 ceș- 
cuţă cu ulei, sare, usturoi tocat, 1 roșie, mărar, 1 ceapă, piper. 


Cureţi ceapa și usturoiul, le tai mărunt, le călești în ulei, pe foc mic, timp de 
5 min. Adaugi roșia curățată de coajă și tăiată felii subţiri, acoperi cratiţa, lași să 
se pătrundă aromele. Condimentezi cu mărar tocat, sare și piper măcinat. Lași 
deoparte. Baţi spumă ouăle întregi, amesteci cu laptele în care ai desfăcut 1 
lingură de făină, omogenizezi. Ungi o tigaie cu 1 lingură de ulei, răstorni ouăle. 
Coci omleta pe ambele părţi, scoţi pe platou, umpli omleta cu sosul de ceapă 
cald şi o rulezi, o tai felii mari. Tai pâiniţele la un capăt, le golești de miez, le 
umpli cu felii de omletă. Așezi capacul la loc şi treci pâiniţele pe un platou 
decorat cu legume de sezon. Servești cu vin alb, demisec. 


141. Pâiniţe umplute cu şuncă ţărănească (4-6 pers.) 


4-6 franzele mici și înguste, 2 linguri cu unt, 2 ouă fierte tari, 200 g şuncă 
țărănească sau jambon, 1 lingură cu muștar, 1 ceașcă mică de lapte dulce, sare, 
piper măcinat, mărar tocat, 2 gogoșari. 


Goleşti franzeluţele și opreşti miezul de la două dintre ele. Torni peste miez 
lapte dulce şi lași să se înmoaie bine. Separat faci o pastă din: unt moale, muştar, 

sare, piper măcinat și puţin lapte dulce, peste care amesteci ouăle date pe 
răzătoare, șuncă tăiată felii şi mărar tocat. Omogenizezi, amesteci cu miezul de 
franzelă înmuiat în lapte și umpli franzeluţele. Lași la rece câteva ore, servești 
pe un platou decorat cu felii de gogoșar. Cu vin alb. 


142. Pâiniţe umplute cu salată de iepure (4-6 pers.) 


4-6 franzeluţe, 300 g friptură rece de iepure, 2 linguri cu unt, 2 linguri cu 
muștar, 2 gogoșari muraţi, 6-8 fire ceapă verde (sau 1 ceapă de apă), 4 linguri 
cu ulei de măsline, 2 linguri cu oţet, cimbru tocat, 2 linguri cu smântână, salată 
verde, crenguţe de mărar. 


Golești franzeluţele, opreşti două miezuri şi le acoperi cu smântână. Din ulei 
de măsline, oţet, gogoșari muraţi tăiaţi felii subțiri, sare, piper măcinat, ceapă 
verde tocată fin, muștar și cimbru tocat faci un sos, pe care-l amesteci cu felii 
subţiri de friptură rece de iepure și miezul de pâine. 

Omogenizezi și umpli pâiniţele, le ungi cu unt topit și le serveşti pe platou 
decorat cu frunze de salată verde, mărar în crenguţe verzi și vin sec. 


143. Pâiniţe umplute cu tocătură de carne (4-6 pers.) 


4-6 pâiniţe lungi, 200 g carne tocată, 100 g costiţă afumată, 1 lingură cu 
bulion de roșii, 1 pahar cu ulei, 1 pahar cu lapte, 1 ou, sare, piper, măghiran 
sau mentă tocată, 1 ceapă, legume de sezon. 


Cureţi ceapa, o toci mărunt şi o călești în ulei împreună cu carnea tocată. 
Laşi 10 min. pe foc mic, tragi cratiţa şi laşi să se răcească. Amesteci cu feliuțe de 
costiță, bulion, ou, sare, piper măcinat, măghiran sau cimbru şi cu miezul de la 
3 pâiniţe. 

Golești pâiniţele, le umpi cu amestecul de carne, stropeşti cu lapte dulce 
fiecare franzelă și le aşezi în formă de sticlă (sau în tingire de aramă) unsă cu 
ulei. Laşi la cuptor 1/2 oră. Le servești calde, cu legume de sezon. Cu vin roșu. 


144. Pâine tartinată (4-6 pers.) 


1 pâine de casă mai mare, 4 linguri cu pastă anşoa, 2 linguri cu unt, 
5-6 roșii prunișoare, 200 g măsline, 2 cepe de apă sau 5 fire de ceapă verde, 
frunze de busuioc, salată verde. 


Tai pâinea felii subţiri şi o tartinezi cu un amestec de pastă anşoa şi unt. 
Pregătești legumele: cureți ceapa, o toci peştișori, o presari cu sare, o laşi câteva 
minute și o speli. Scurgi ceapa în prosop curat, împarţi ceapă pe fiecare felie de 
pâine, alături de măsline tocate și felii de roșii tăiate pe latul legumei. Decorezi 
cu frunze de busuioc și aşezi deasupra feliilor astfel pregătite alte felii de pâine. 
Refaci pâinea și o aşezi pe un platou pe care ai pus multe frunze de salată verde. 
Serveşti cu vin alb, dulce sau demisec. 

Cerul face rareori să se nască împreună 

omul care vrea și omul care poate. 


(Gaston, duce de Lévis) 

145. Piroșşti rusești (4-6 pers.) 


400 g făină, 200 ml lapte, 2 ouă, 1 lingură cu zahăr, 1 lingură cu unt, sare, 
drojdie de bere cât 1 nucă de mică - pentru aluat; 200 g carne tocată, 1 ceapă, 
1 morcov, sare, piper măcinat, mentă tocată, 1 ceașcă mare cu ulei - pentru 
umplutură. 


Faci un aluat din făină, lapte, drojdie frecată cu zahăr până se lichefiază, 2 
ouă întregi și unt. Frămânţi până când coca se desprinde de mână, acoperi cu 
prosop şi laşi aşa 1/2 oră. 

Faci umplutura: carnea tocată o amesteci cu ceapă tăiată mărunt, morcov 
dat pe răzătoare, sare şi piper măcinat. Călești amestecul în puţin ulei: răcești 
şi adaugi menta tocată, omogenizezi. Întinzi foi subțiri de aluat, tai rotunduri cu 
gura unui pahar, pui umplutură pe jumătate de cerc, acoperi cu jumătatea liberă 
şi lipeşti marginile. Prăjeşti piroștile în ulei fierbinte, scoţi pe șerveţele, le treci 
pe platou curat și le serveşti cât sunt calde, cu vin roșu sau rosé. 


2.4 Plăcinte 

146. Plăcintă cu brânză de vaci (8 pers.) 


1 kg brânză de vaci bine scursă, 10 ouă întregi, sare, 1/2 l lapte, 1 kg de 
făină, coajă de lămâie, 1 pahar cu smântână, 2 linguri cu untură, 2 linguri cu 
zahăr tos. 


Cerni făina, pui 1 linguriţă cu sare, frămânți aluatul cu lapte cald și 1 ou 
întreg. Intinzi foaie, ungi cu 1 lingură cu untură, împăturești, laşi în congelator 
1 oră. Dacă n-ai frigider, înveleşti aluatul în tifon, laşi în căldarea fântânii, unde 
ai pus apă rece. Scoți aluatul, frămânți 10 min., împăturești din nou aluatul, treci 
cu sucitorul de câteva ori peste el, ungi cu restul de untură, laşi la rece încă o 
oră. Împarți aluatul în patru părți: foloseşti două foi pentru plăcinta cu brânză 
şi celelalte foi pentru vărzare sau plăcintă cu praz. Ungi cu untură o tavă mare, 
aşezi o foaie de aluat, acoperi cu brânză amestecată cu 9 ouă, coajă de lămâie şi 
sare, pe care le-ai omogenizat. Pui foaia de aluat rămasă deasupra, coci plăcinta 
3/4 oră la foc potrivit. Scoţi tava când plăcinta este rumenă. Serveşti călduţă, 
presărată cu zahăr, cu vin îndulcit. 


147. Plăcintă cu carne (4-6 pers.) 


1/2 kg făină, 1 cană cu lapte dulce, 1/2 cană cu ulei, sare, drojdie de bere 
(pentru aluat), 1 ou, 300 g carne tocată, 1 ceapă mare, 3 linguri cu ulei, sare, 
piper, mentă tocată sau cimbru (sau oregano) fărâmiţat (pentru umplutură). 


Amesteci laptele cu uleiul în vas adânc, adaugi sare şi drojdia înmuiată cu 
lapte cald, omogenizezi. Pui făina proaspăt cernută peste lichidul în amestec, 
amesteci energic cu o lingură de lemn. Lași la rece o oră. Cureţi ceapa, o toci 


Xo K 


mărunt, amesteci peste carne şi le călești 10 min. pe foc mic. Răcorești şi adaugi: 
sare, cimbru sau mentă tocată, piper măcinat și gălbenuşul de ou. Omogenizezi. 
Scoţi aluatul, împarţi în două, frămânțţi cu făină pusă pe planşeu, întinzi foaie și 
o pui în tavă. Aşezi amestecul de carne deasupra, acoperi cu foaia de aluat 
rămasă, coci la foc potrivit. Servești caldă, tăiată pătrate, lângă vin roșu. 


148. Plăcintă din carne de miel (4-6 pers.) 


1/2 kg carne de miel, 1 lingură cu unt, 1 pahar cu lapte, 2 linguri cu făină, 
2 linguri cu bulion, 4 linguri cu smântână, sare, piper măcinat, 2 linguri cu ulei, 
1 ou, crenguţe de mărar. 


Toci carnea şi o pui în castron adânc. Faci pe foc moale un sos alb din unt, 
făină pusă câte puțin și lapte dulce. Fierbi sosul 10 min. şi răcorești puţin, 
răstorni peste carne, adaugi bulionul şi smântâna, sărezi şi piperezi. Frămânţi 
amestecul câteva minute, îl împarţi în părţi egale şi-l pui în forme potrivit de 
mari, unse cu ulei, să se coacă la foc potrivit. Când ai așezat plăcinta în forme, 
ungi pe deasupra cu ou bătut. Scoţi pe platouri de faianţă, decorezi cu crenguţe 
de mărar şi legume de sezon. Serveşti cu pâine proaspătă de casă și cu vin roşu. 


149. Plăcintă cu caş dulce (4-6 pers.) 


1/2 kg făină, 1/2 kg caș dulce, 4 ouă, 1 cană cu lapte, 2 linguri cu unt, 
4-6 frunze de busuioc, sare, 2 linguri cu smântână, 2 linguri cu zahăr tos. 


Cerni făina în castron adânc, pui 1/2 linguriţă de sare, 1 ou și frămânțţi cu 
lapte dulce, încălzit ușor, un aluat tăricel pe care-l împarți în două, ungi fiecare 
bucată cu 1 lingură de unt, frămânțţi, întinzi cu sucitorul și împăturești. Baţi 
fiecare bucată de aluat de planșeul pe care lucrezi, de 10-12 ori, întinzi foaie, 
împătureşti, treci cu sucitorul peste aluat. 

Laşi 10 min. la rece. Spargi 3 ouă în alt castron, baţi 1 min., sărezi ușor, 
parf umezi cu busuioc mediteranean tocat fin și adaugi felii subţiri de caș. 

Intinzi foaie, pui în tava unsă cu ulei, torni cașul şi ouăle, acoperi cu foaia 
rămasă. Coci la foc potrivit 1/2 oră, ungi cu smântână, mai lași 5 min să se 
rumenească. Scoţi plăcinta, o lași să se răcească 1/4 oră, presari zahăr, o tai 
pătrate mici. Serveşti caldă, cu vin dulce sau cu must. 


150. Plăcintă cu ciuperci și praz (6- 8 pers.) 


1 pachet de foi de plăcintă, 500 g ciuperci, 4 fire de praz, 2 linguri cu 
smântână, 3 linguri cu unt, sare, piper măcinat. 
Cureţi ciupercile, le speli, le tai felii şi le sărezi uşor, apoi le călești într-o 


lingură de unt. Cureţi prazul, alegi partea albă, tai rondele de 1/2 cm, călești cu 
o lingură de unt. Laşi 10 min, apoi răstorni peste ciuperci şi mai laşi să fiarbă 


Dacă iubiţi viaţa, nu risipiţi timpul. 
Este stofa din care e tesută viaţa. 

două foi, pui un rând de umplutură şi acoperi cu alte foi. Aşezi alt rând de 
ciuperci şi praz, apoi alte foi. Când ai terminat tot materialul, dai față plăcintei 
cu smântâna, pe care o întinzi cu lama cuţitului pe toată suprafaţa aluatului. Coci 
la foc potrivit 1/2 oră. Tai felii mari cât este caldă, serveşti cu vin alb, demisec. 


151. Plăcintă cu praz (6- 8 pers.) 


1/2 kg făină, 1 cană cu lapte, 1 ou, sare, 2 linguri cu unt sau untură, 
4-6 fire de praz, boia dulce de ardei, sare, piper. 


Cerni făina, pui sare şi frămânţi un aluat tăricel, cu lapte călduț. Adaugi untul 
când aluatul se desprinde de pe mână. Frămânți încă 10 min. împarţi în două 
părţi și întinzi foaie subțire, pe care o pui în tava unsă cu unt sau ulei. Aşezi 
rondele de praz unele lângă altele (folosești numai partea albă) presari sare, 
boia de ardei, piper măcinat şi acoperi cu foaia de aluat rămasă. Ungi plăcinta 
cu ou bătut, dai la cuptor pentru 1/2 oră. Servești numai când s-a răcorit, ca s-o 
poți tăia în pătrate potrivit de mari. Cu vin demisec sau cu must. 


152. Plăcintă cu urdă şi mărar (4-6 pers.) 


1/2 kg făină, 200 g margarină, 1 cană cu smântână, sare, 1/2 kg urdă, 
4 legături de mărar, 2 ouă întregi, sare. 


Laşi margarina în bucătărie câteva ore, ca să ajungă la temperatura camerei, 
o amesteci cu smântână, omogenizezi amestecul cu 1 lingură de lemn până când 
arată ca o spumă, sărezi, pui făina în ploaie. Frămânțţi un aluat tăricel, întinzi 
foaie cu sucitorul, pătureşti, treci iar cu sucitorul peste aluat și laşi la congelator 
1/2 oră. Împarţi în două aluatul, întinzi foaie, aşezi în tava neunsă. În castron 
adânc amesteci urda cu două ouă întregi, mărar tocat și sare. Omogenizezi și 
răstorni în tava de plăcintă peste foaia de aluat. Acoperi cu foaia din aluatul 
rămas şi coci în cuptorul cald 1/2 oră. Tai când este călduță, servești pătrate sau 
romburi, cu vin demisec. 


153. Poale-n brâu cu brânză (6-8 pers.) 


1 kg de făină, sare, 1/2 l lapte sau apă minerală, drojdie de bere, zahăr, 
2-3 linguri cu ulei - pentru aluat; 1 kg brânză în amestec (brânză de burduf 
sau de oi, frământată și urdă sau brânză de vaci), 4 ouă, coajă de lămâie, 
1 cană cu ulei, 1 praf de copt. 


Cerni făina într-un lighenaș smălțuit, pui 1 linguriţă de sare, frămânţi un 
aluat potrivit cu lapte călduț sau apă minerală caldă, în care ai turnat drojdia de 
bere frecată cu zahăr, și puţin ulei. Laşi aluatul la dospit 1 oră, timp în care 
pregăteşti umplutura: amesteci brânză de oi fărâmiţată bine cu brânză dulce de 
vaci sau cu urdă, spargi 4 ouă, amesteci bine, parfumezi cu zahăr vanilinat sau 
coajă de lămâie, adaugi un praf de copt și iar amesteci. 

Presari făină pe planşeul pe care lucrezi, împarţi aluatul în zece părți egale, 
întinzi foaie subțire şi pui din compoziţia de brânză pe mijlocul acesteia. Strângi 
marginile spre mijloc şi le lipseşti ca pe niște poale-n brâu. Torni jumătate din 
cantitatea de ulei în tigaie de tuci, lași să se înfierbânte și pui la prăjit prima 
plăcintă. Laşi focul mic, acoperi cu capac și întorci plăcinta, folosind o spatulă 

de metal, ca să se rumenească şi pe cealaltă parte. Scoţi pe un plașeu, presari cu 
zahăr tos și pui în tigaie următoarea plăcintă. Lași să se rumenească, presari 
zahăr tos pe ea. Servești bucăţi tăiate în rază sau câte o plăcintă întreagă, caldă, 
cu vin alb, demisec. 


154. Poale-n brâu pe vatră (4-6 pers.) 


1/2 kg făină, 1 cană cu lapte dulce sau acru, 1 lingură cu unt, drojdie de 
bere, sare, 1 lingură cu zahăr pentru aluat, 300 g brânză de vaci, 100 g brânză 
de oi sau de burduf, 3 ouă, 1 pahar cu smântână, coajă rasă de lămâie. 


Cerni făina și frămânţi aluatul cu laptele încălzit, în care ai pus: sare, drojdie 
de bere frecată cu zahăr şi puţină coajă rasă de lămâie. Când aluatul se desprinde 
de pe mână, adaugi 1 lingură de unt, frămânţi până încorporezi grăsimea, laşi 
la dospit o oră. 

Faci umplutura din brânză în amestec, ouă şi coajă rasă de lămâie. Întinzi 
aluatul pe planşeu, împarţi în 6 bile egale, treci cu sucitorul peste fiecare bucată, 
faci foi rotunde şi le umpli cu brânză. Apeși puternic locul unde se întâlnesc 
colțurile aluatului. Aşezi plăcintele în cuptorul de cărămidă în care coci pâine, 
pe vatra măturată şi presarată cu mălai. Când s-au rumenit le scoţi, le ungi cu 
smântână și le așezi în lighenaşul în care ai frământat. Acoperi cu prosop curat 
1/2 oră. Serveşti plăcinta caldă, ruptă bucăţi. Cu vin alb, uşor dulce, sau cu must. 


155. Plăcintă dobrogeană (4-6 pers.) 


1/2 kg făină, apă minerală, 1 ou, sare pentru aluat; 1/2 kg carne de oaie, 
1 ceapă, 1 ou, 1 linguriţă cu mentă tocată, sare, piper, 1 cană cu ulei. 


Faci un aluat din făină cernută, 1 ou şi apă cât încape în trei jumătăţi de ou. 
Sărezi înainte de a începe să frămânți. Laşi aluatul să se odihnească după ce ai 
frământat 10 min. și pregătești umplutura: treci carnea prin maşina de tocat, 
tai ceapa mărunt, le amesteci și le călești cu 2 linguri de ulei. După 5 min., tragi 
cratiţa de pe foc, laşi să se răcească, amesteci cu 1 ou, sărezi și piperezi după 
gust şi omogenizezi. Imparţi aluatul în șase bile egale, întinzi foi subțiri, umpli 
cu tocătură, strângi aluatul ca poalele-n brâu și prăjești în ulei fierbinte. Poţi să 
coci plăcintele în tavă sau în cuptorul de pâine, puse pe frunze de nuc sau de 
hrean. Le serveşti calde, cu vin roşu sau rosé. 


156. Plăcinţele cu ciuperci (4-6 pers.) 


1/2 kg făină, 1 ou, 1 pahar cu lapte, sare, 1/2 linguriţă cu sare - pentru 
aluat; 400 g ciuperci sau hribi proaspeţi, 1 cartof fiert, 1 ceapă, 1 ou, mentă, 
cimbru, sare, piper - pentru umplutură; 2 ouă, 4 linguri cu făină, 1 cană cu 
lapte - pentru aluatul de clătite; 1 cană cu ulei. 


Frămânți un aluat din făină, lapte, 1 ou și sare. Lași deoparte până când 
pregătești umplutura: cureți ciupercile sau ıhribii de nisip şi frunze, spelii în multe 


Secretul fericirii nu stă în „a fai ceea ce-ţi place’; 
ci în „a-ţi placea ceea ce Jaci: (J.M. Barrie) 

ape, toci în felii subţiri, amesteci cu ceapa tocată și le căleşti în ulei puţin cu vasul 
acoperit 20 min. Stingi focul și laşi să se răcească. Razi peste ciuperci un cartof 
fiert, sărezi, condimentezi cu mentă, piper măcinat şi cimbru tocat şi amesteci 
cu 1 ou crud. Omogenizezi. Faci un aluat de clătite din: 2 ouă, 4 linguri de făină, 
sare și lapte pus câte puţin. Lași deoparte. 

Imparţi aluatul frământat, în şase sau opt bile egale, întinzi foi subțiri și 
umpli cu ciuperci. Strângi marginile plăcinţelelor ca poalele-n brâu, apeşi bine 
în locul de întâlnire și treci plăcinta prin aluatul de clătite. Prăjeşti în ulei încins. 
Scoţi pe platou toate plăcinţelele, laşi să se răcească o oră după ce le-ai acoperit 
cu un prosop curat. Serveşti cu vin alb. 


157. Sufle de mălai (4-6 pers.) 


1 cană cu mălai grișat, 150 g caşcaval, 3 ouă, sare, 1 lingură cu făină albă, 
1 lingură cu unt, 2 căni cu apă. 


Încălzeşti apa în ceaun, pui mălaiul în ploaie, amesteci cu 1 lingură de lemn 
şi fierbi cu puţină sare și cașcaval ras timp de 10 min. Tragi ceaunul de pe foc, 
lași să se răcească, încorporezi gălbenușurile pe rând și 1 lingură cu făină, pui 
albușurile bătute spumă tare și amesteci în mămăliguţă ca să se încorporeze 
uniform. Ungi o tavă cu unt, răstorni mămăliguţa, coci la cuptor 1/2 oră. 

Serveşti cât este fierbinte ca să nu cadă sufleul. 


158. Tarte cu mălai (8-10 pers.) 


1 pahar cu mălai, 1 pahar cu făină, 1 pahar cu lapte, 1 ou crud, 2 linguri 
cu unt sau ulei, 1/2 pahar cu zahăr tos, 1 linguriţă rasă cu sare, fructe crude 
sau zaharisite. 


Faci o cremă omogenă din: gălbenușul crud frecat cu zahăr tos și un praf de 
sare, laptele călduţ pus câte puţin, mălai și făină puse în ploaie. Lucrezi cu un 
vas înalt şi larg la gură. Baţi cu furculița amestecul până când arată ca o cremă 
omogenă. Pui vasul la rece 1 oră, baţi din nou cu furculița 5 min., adaugi albușul 
bătut spumă, omogenizezi. 

Ungi forme mici de tartă cu unt sau ulei, torni în acestea aluatul, coci 
prăjitura la foc mic 3/4 oră. Când aluatul s-a întărit adaugi fructe crude, 
zaharisite sau din dulceaţă. Le scoţi cu atenţie pe un platou după ce strângi 
forma prin apăsare în mai multe locuri. Serveşti tartele calde sau reci. 

159. Andive picante (4 pers.) 


6-8 andive mijlocii, 3 linguri cu ulei de măsline sau de salată, 1 lingură cu 
muștar, 2 linguri cu oţet, sare, piper măcinat. 


Alegi andive bine învelite, de mărime mijlocie, le cureţi de frunzele veştede 
şi le speli sub jet de apă rece, după care mai scoţi câteva frunze, pe care le tai 
separat. Le ștergi de apă cu un prosop curat şi le tai pe lat, nu mai groase de 2 
cm. Aşezi feliile de andive în castron adânc, presari cu sare şi acoperi cu un sos 
făcut din: 1 lingură de muştar, frecat cu ulei de salată, subţiat cu oţet şi condi- 
mentat cu piper măcinat, după care omogenizezi amestecul de jos în sus cu o 
furculiță inox. 

Servești imediat, cu pâine prăjită. 


160. Andive cu mere și ţelină (4 pers.) 


4-5 andive, 2 mere, 1 ţelină milocie, 2 linguri cu muștar, 3 linguri cu oţet 
de vin sau de mere, 3 linguri cu ulei, 1 linguriţă cu zahăr, sare. 


Speli andivele sub jet de apă rece, le cureţi de frunzele veștede şi le ștergi 
cu prosop curat. Lucrezi repede, andivele se amărăsc dacă stau în apă. Așezi pe 
fundul salatierei feliile de andive, presari zahăr şi sare, apoi acoperi cu feliuțe 
de măr (fără seminţe şi coajă). Razi ţelina în farfurie. Folosind o lingură de lemn 
freci muștarul cu uleiul și îl subțiezi cu oțet, apoi îl torni peste țelină. Amesteci 
andivele și țelina. 

Omogenizezi cu o furculiță inox lucrând de jos în sus, servești salata după 
1/2 oră, cu pâine prăjită. 


161. Ardei cu ceapă și roşii (4 pers.) 


4 ardei grași, 1 ardei iute, 1 ceapă de apă, 2 roșii mari, sare, 2-3 linguri cu 
ulei de salată, mărar tocat. 

Speli ardeii, îi tai în patru, apoi feliuțe de 1-2 cm. Speli și cureţi ceapa (alegi 
o ceapă de apă cu o formă alungită), o tai pe lat în rondele subţiri de 1/2 cm, o 
lași în farfurie și presari cu sare. Lași aşa 2-3 min., apoi speli ceapa şi o scurgi 


Când binele vine spre tine, nu te sfii să-l primeşti. 

în prosop. O așezi peste ardei, omogenizezi și pui deasupra feliuțe subţiri de 
roşii. Cureţi un ardei iute de seminţe şi de nervuri, îl tai felii subţiri, îl presari 
peste salată. 

Stropeşti amestecul cu ulei de salată, potrivești de sare și serveşti înainte 
de supă, cu pâine proaspătă. 

Salata poate fi servită și lângă cartofi prăjiţi. 


162. Ardei gogoșari umpluţi cu crudităţi (4 pers.) 


6 ardei gogoșari mijlocii, 1 salată verde, 2 roșii, 5-6 ridichi de lună sau o 
gulie, 1/2 conopidă fiartă, 2 cepe mici de apă, 2 linguri cu orez fiert și scurs, 
1 lingură cu muștar, 2 linguri cu ulei, piper măcinat, sare, pătrunjel tocat. 


Speli gogoşarii, decupezi codiţele şi-i cureţi de seminţe, îi speli din nou și 
lași să se scurgă pe prosop curat. Cureţi ceapa, o speli, o toci mărunt şi o presari 
cu sare. Apeşi ușor, apoi speli ceapa și o scurgi, o lași în salatieră împreună cu 
salata spălată frunză cu frunză și tăiată fâșii subţiri și cu ridichile date pe 
răzătoare. 

Amesteci şi sărezi ușor. Faci un sos de muștar și ulei, amesteci în el buchetele 
de conopidă fiartă şi orez bine scurs, răstorni sosul în salatieră. Piperezi după 
gust, omogenizezi, adaugi și umpli gogoșarii pe care-i aşezi pe un platou. 

Decorezi cu crenguţe de pătrunjel sau pui verdeață tocată peste gogoșari, 
alternezi gogoşarii umpluţi cu felii de roșii, lași la rece 1/2 oră și serveşti cu 
pâine proaspătă. 


163. Ardei gogoșari umpluţi cu orez (4 pers.) 


6 gogoșari mijlocii, 1 ceșcuţă cu orez, 1 linguriţă cu Delikat, 1 ceapă mică, 
2 roșii, 1 salată verde, 3 linguri cu ulei, sare, piper măcinat, pătrunjel verde. 


Speli gogoşarii, decupezi codiţele, cureţi seminţele şi lași la scurs. Alegi 
orezul, îl speli, pui să fiarbă cu 3 ceşti de apă la foc mic 1/4 oră, cu 1 lingură cu 
ulei şi 1 linguriţă cu Delikat. Cureţi legumele (ceapa, salata, roşiile) le speli, le 
tai felii subțiri, le amesteci în castron. 

Sărezi şi omogenizezi, piperezi, adaugi orezul răcit, amesteci bine şi umpli 
gogoşarii, ţii la rece și serveşti pe un platou decorat cu verdeață. Cu pâine prăjită 
sau cu crutoane. 


164. Arpacaș cu praz (4 pers.) 


1/4 kg arpacaș, 1 kg praz, 1 ceașcă mare cu ulei, sare, piper, 2 linguri cu 
bulion sau 1 pahar mic cu vin alb, zahăr. 


Cureţi prazul, îl tai bucăţi de 3-4 cm, îl speli şi-l călești 4 min. într-o cratiţă 
mai mare, cu o ceașcă de ulei. Arpacaşul îl alegi bob cu bob, îl speli în mai multe 
ape, îl dai în clocot şi arunci apa. 

Pui arpacașul peste praz, umpli cu supă de legume sau apă caldă (4 măsuri 
de apă la o măsură de arpacaș), pui vin alb sau bulion, sărezi și pui piper boabe 
şi puţin zahăr. Fierbi mâncarea pe foc mic sau scazi la cuptor 1/2 oră. 

Serveşti mâncarea caldă, cu pâine prăjită sau fără pâine. 

Arpacașul înlocuieşte orezul. 

165. Arpacaș cu prune afumate (4 pers.) 
1/4 kg prune, 1/4 kg arpacaș, 1 ceapă, 1 lingură cu zahăr, sare. 


Alegi arpacașul ca pe orez, îl speli în 2-3 ape, îl lași în apă rece. Cureţi 
prunele de codițe, le speli, le laşi în apă rece 1 oră pentru a pierde gustul de fum. 

Fierbi separat prunele 10 min. și arpacașul 1/2 oră, numai după ce ai aruncat 
apa în care au stat. Faci un sos de zahăr ars într-o cratiţă mai mare, pui prunele şi 
arpacașul, sărezi după gust şi fierbi la foc domol mâncarea împreună cu 1 ceapă 
tăiată în patru (pe care o arunci când servești) încă 1/2 oră. Servești fără pâine. 


166. Bob bătut (4 pers.) 


1/4 kg bob, 4 linguri cu ulei, 1 ceapă, usturoi pisat, 1 lingură cu bulion, 
sare, 1 cartof. 


Alegi bobul, îl lași la înmuiat cu apă rece 5-6 ore. Arunci apa, decojești 
boabele și le pui la fiert cu apă caldă. Sărezi puţin, pui la fiert şi un cartof, curățat 
de coajă și tăiat în patru, fierbi până când legumele se fărâmă la atingere. Scoţi 
şi răcești, baţi cu lingura de lemn până când devine pastă omogenă. 

Dacă ai la îndemână o sită mairară treci legumele prin sită, le laşi în castron, 
le sărezi și adaugi usturoi pisat şi diluat cu puţină apă. Freci cu lingura de lemn 
până omogenizezi, adaugi 2 linguri de ulei și amesteci încet. Tai ceapa peştișori, 
o căleşti cu 2 linguri de ulei, stingi cu bulion şi laşi pe foc mic până când devine 
sticloasă. Torni peste bobul bătut, dai la rece 1 oră şi serveşti cu pâine de casă, 
alături de castraveți muraţi. 


167. Cartofi cu sos de muștar (4 pers.) 


1 kg cartofi, 2 cepe de apă, 1 ceșcuţă cu ulei de salată, 3 linguri cu muștar, 
2 linguri cu oţet, 10 măsline fără sâmburi, sare, piper măcinat. 


Speli cartofii cu un burete aspru și-i pui să fiarbă în apă caldă. Faci un sos 
de muştar: muştarul pus în castron, îl subțiezi cu ulei şi oțet, îl condimentezi cu 
sare şi piper măcinat și-l laşi deoparte 1/4 oră. 

Cureţi cartofii, îi tai felii subţiri sau cubuleţe, îi stropești cu ulei cât sunt calzi. 
Cureţi ceapa, o tai peştișori, acoperi cu sare şi presezi ușor. Speli cu apă rece, 
scurgi ceapa în sită, o pui în castron peste cartofi. 

Acoperi cu sosul de muştar, omogenizezi uşor, decorezi cu măsline fără 
sâmburi și lași la rece. Servești cu pâine prăjită. 


168. Cartofi cu sos de muştar fiert (4 pers.) 


1 kg de cartofi, 1 ceapă, 3 linguri cu margarină, 2 linguri cu făină, 3 lin- 
guri cu muștar, 1/2 lămâie, 1 lingură cu zahăr, 2 linguri cu ulei, sare, 1 cană 
cu supă de zarzavat. 


Speli cartofii cu un burete aspru, îi pui la fiert cu apă caldă şi-i laşi până când 


Orice acţiune umană devine plăcere dacă o repeţi destul de des. 
(0. Wilde) 

coaja crapă ușor. Îi cureţi cât sunt calzi, îi tai felii, îi aşezi în straturi într-un 
castron adânc, îi sărezi uşor şi-i stropeşti cu 2-3 linguri de ulei de salată. 

Din margarină înmuiată și făină pusă în ploaie faci un amestec pe foc mic, 
peste care pui încet supă de zarzavat. Lucrezi cu o lingură de lemn. Lași sosul să 
fiarbă câteva minute, adaugi: muştarul, ceapa tocată, oţetul, zahărul și lămâia 
tăiată felii subțiri (fără coajă). 

Omogenizezi și fierbi 10 min. Când sosul arată ca o smântână groasă, 
răstorni peste cartofi. Omogenizezi cu o furculiță inox, lucrând de jos în sus. 

Amestecul îl aşezi în salatieră şi îl decorezi cu legume de sezon, crude sau 
murate, apoi pui la rece pentru 1 oră. 

Serveşti cu pâine proaspătă, cu crutoane sau cu pâine prăjită. 


169. Cartofi cu peşte afumat (4 pers.) 


1 kg de cartofi, 2 mere, 2 castraveți muraţi, 2 cepe, 2 scrumbii afumate, 
1 salată verde, 1/2 lămâie, 1 linguriţă cu zahăr, 1 lingură cu sare, 1 lingură cu 
muștar, 2 linguri cu oţet, 1 ceșcuţă cu ulei. 


Speli cartofii și-i pui la fiert în apă caldă şi sărată. Desărezi scrumbiile, le cureţi 
de oase și pielițe și le tai felii, pe care le pui într-o farfurie. Din muștar, oțet, ulei, 
zeamă de lămâie, sare, piper măcinat și zahăr faci un sos pe care-l omogenizezi 
şi-l lași deoparte. Într-un castron adânc așezi cartofii tăiaţi felii subţiri, sărezi uşor, 
stropești cu o lingură de ulei. Adaugi miezul de salată tocat mărunt, feliuțe de 
castravete murat, ceapă tăiată peştișori și felii de măr (fără coajă și seminţe). 
Omogenizezi, torni deasupra sosul și adaugi feliile de scrumbie. Amesteci ușor, 
laşi la rece 2 ore şi serveşti din salatiera în care ai răsturnat salata. 

Aperitivul acesta îl serveşti în zilele cu dezlegare la pește. Este potrivită 
pâinea prăjită. 


170. Cartofi cu scrumbie și ceapă (4 pers.) 


1 kg de cartofi, 2 cepe de apă, 1 scrumbie mare, 10 măsline fără sâmburi, 
2 linguri cu muștar, 3 linguri cu ulei, 3 linguri cu oțet de mere, 2 andive, sare, 
mărar tocat, piper măcinat. 


Speli cartofii cu un burete aspru, îi fierbi în apă cu sare 1/2 oră. În timpul 
de fierbere pregăteşti sosul: muştarul îl amesteci încet, folosind o lingură de 
lemn, cu uleiul pus încet şi cu oţetul, adaugi sare și piper măcinat. Omogenizezi 
şi lași deoparte. Cureţi ceapa, o tai peștișori, acoperi cu sare, presezi ușor. Speli 
cu apă rece, scurgi, așezi în castron cu: felii de scrumbie (fără oase și pielițe), 
măsline fără sâmburi și felii subțiri de cartofi peste care ai pus sare şi ai stropit 
cu ulei. Speli andivele, le cureţi de frunzele veștede, le tai rondele și amesteci în 
castron, apoi răstorni sosul. Omogenizezi, răstorni amestecul în salatieră, presari 
cu mărar tocat și laşi 1 oră la rece. 

Serveşti cu crutoane în zilele cu dezlegare la peşte. Este bun vinul alb. 


171. Cartofi cu sos verde (4 pers.) 


1/2 kg cartofi mici, 1 ceapă de apă, 1/2 kg spanac, 1 ceșcuţă cu ulei, 1 lin- 
gură cu muștar, 2 linguri cu oţet, verdeață tocată, sare. 

Speli cartofii cu un burete aspru, îi pui la fiert în apă caldă cu sare. După 1/2 
oră îi scoţi, îi cureţi calzi, îi tai felii, îi aşezi în castron și-i stropeşti cu ulei. Cureţi 
ceapa, o toci peştișori, o așezi peste cartofi. 

Spanacul spălat frunză cu frunză îl rupi și îl treci prin mașina de tocat, iar 
sucul obținutiîl pui în ibric și îl fierbi 10 min. Din muștar, 2 linguri cu ulei și oțet 
faci sosul, pe care îl sărezi şi îl piperezi (după gust). Peste acest sos răstorni 
zeama de spanac, omogenizezi şi adaugi verdeaţa tocată fin. Sosul obținut îl torni 
peste cartofi şi ceapă. 

Omogenizezi, laşi la rece 1 oră şi servești în boluri mici aşezate lângă fiecare 
mesean. Cu sau fără pâine. 


172. Cartofi cu ţelină fiartă (4 pers.) 


6 cartofi, 2 ţeline, 2 sfecle roșii, 1 pește afumat, 3 castraveți muraţi, 2 lin- 
guri cu muștar, 3 linguri cu ulei, 2 linguri cu oţet, sare, piper măcinat, verdeață 
tocată. 


Legumele fierte le cureți de coajă, le tai cubuleţe şi le pui în castron adânc. 
Adaugi felii de pește afumat (curăţat de oase și pielițe) și cubuleţe de castravete 
murat. Din muştar, ulei şi oțet faci un sos pe care-l omogenizezi şi-l sărezi după 
gust. Răstorni sosul peste legume, amesteci, decorezi cu verdeață tocată. 

Ții la rece şi servești cu crutoane de pâine prăjită, în zilele cu dezlegare la 
pește. 


173. Chiftele de cartofi (4 pers.) 


6-7 cartofi, 4 linguri cu făină, 2 linguri cu pesmet, sare, piper măcinat, 
1 cană cu ulei. 


Speli cartofii, îi pui să fiarbă în apă caldă cu sare, îi scoţi când coaja crapă 
uşor. li laşi să se răcească și-i treci prin mașina de tocat. Sărezi, piperezi şi pui 
făină peste ei ca să se lege. Faci un sul gros pe planșeul presărat cu făină. Tai cu 
cuțitul bucăţi late de 2 cm, le treci prin pesmet și le prăjeşti în ulei încins. 

Nu lucrezi cu cartofireci, gustul lor se schimbă repede. Chiftelele le scoţi pe 
şerveţele, le treci pe platou ornat cu legume de sezon și crenguţe de pătrunjel. 

Serveşti calde, ca aperitiv, cu sau fără pâine. 


174. Chiftele de dovlecei (4 pers.) 


4 dovlecei, 1 cartof fiert, verdeață tocată, sare, piper, 1 ceapă, făină, 1 cană 
cu ulei, 2 roșii, 2 ardei. 


Cureţi dovleceii de coajă, îi treci pe răzătoarea mare, îi presari cu sare și-i 
lași aşa 1/4 oră. 

Intr-un castron adânc pui ceapa tocată fin, cartoful dat pe răzătoarea mică, 
verdeață şi jumătate de roșie fără seminţe. Speli dovleceii de sare, îi storci bine, 


Un renume rău este ușor de căpătat, 
greu de purtat şi dificil de lăsat. (Hesiod) 

îi așezi în castron. Sărezi și piperezi, amesteci bine legumele, omogenizezi cu 
mâna. Dacă amestecul e moale adaugi o lingură de făină. Din amestec iei cu 
lingura şi prăjești chiftele în ulei încins. Scoţi pe hârtie absorbantă, treci după 
1/4 oră pe platou garnisit cu legume felii și serveşti cald, cu pâine prăjită. 


175. Chiftele de hribi (4 pers.) 


6-8 bureţi sănătoși, 4-5 căţei de usturoi, 1/2 roșie sau bulion, făină, 
pesmet, 1 cartof fiert, 1 lingură cu sare, 1 lingură cu zahăr, 1 cană cu ulei, 
mărar și cimbru tocate fin, piper măcinat. 


Cureţi hribii, îi speli în mai multe ape, înlături codițele dacă nu sunt 
compacte, altfel le pui la fiert împreună cu hribii, în apă cu sare şi zahăr. După 
1/4 oră de fierbere, scurgi ciupercile şi apoi le toci mărunt. 

Fărâmi cu furculița cartoful, îl pui într-un castron mai mare, adaugi hribii 
tocaţi, usturoi pisat, jumătate de roșie decojită, tăiată felii subţiri, mărar şi 
cimbru tocate fin, sare şi piper măcinat. 

Frămânţi amestecul cu mâna câteva minute, întinzi un sul mai grosuț pe 
planşeta înfăinată. Tai felii mai groase, rotunjești cu mâna, treci prin pesmet şi 
prăjeşti în ulei încins. Intorci des, ca să nu se ardă şi să nu se îmbibe de ulei. 
Servești cât sunt calde, cu murături sau cu salată picantă de roşii. 


176. Chiftele de fasole boabe (4 pers.) 


1/4 kg fasole pestriță sau albă, 1 cartof, 1 păstârnac, 1 morcov, făină, sare, 
piper, pesmet, ulei, usturoi. 


Alegi fasolea, o speli în mai multe ape, o pui la fiert cu apă puţină. Lași să 
dea în câteva clocote, schimbi apa cu apă rece (3 măsuri de apă la o măsură de 
fasole) și fierbi până se desface bobul, împreună cu un păstârnac, un morcov şi 
un cartof. Când fasolea se poate consuma o răcești, apoi o treci prin sită sau o 
mixezi împreună cu legumele fierte. Ai grijă să nu fie amestecul prea moale. 
Frămânţi amestecul cu puţină făină sau cu o felie de pâine bine fărâmițată, 
sărezi, piperezi şi adaugi usturoi pisat. Faci chiftele mici, le treci prin făină, apoi 
prin pesmet şi le prăjești în ulei încins. Le scurgi de ulei aşezându-le pe șerveţele, 
apoi le treci pe platou garnisit cu murături sau legume verzi. Serveşti cu pâine 
proaspătă. 


177. Chiftele de legume în amestec (4 pers.) 


4 cartofi, 1 morcov, 1 rădăcină de pătrunjel, 1 păstârnac, 1 praz, mazăre, 
făină, ulei, 1 lingură cu bulion, sare, piper măcinat, mărar tocat. 


Cureţi legumele, le speli, le tai în bucăţi mari și le pui la fiert în apă caldă. 
Când apa dă în clocot adaugi 1 lingură cu sare și 1 lingură cu zahăr. 

După 3/4 oră scurgi zeama (faci o supă din ea), iar legumele le treci prin 
mașina de tocat. Le pui în castron adânc, adaugi bulion, sare, piper și mărar 
tocat. Frămânți amestecul până omogenizezi, faci chifteluțe pe care le treci prin 
făină şi le prăjești în ulei încins. Le serveşti calde, cu murături sau salată de sezon 
şi pâine proaspătă. 

178. Chiftele de praz (4 pers.) 


4 fire de praz (numai partea albă), 2 cartofi, 1 felie de pâine, sare, piper, 
3 linguri cu făină şi 2 linguri cu pesmet, 1 cană cu ulei, pătrunjel verde tocat, 
1/2 lămâie, legume de sezon. 


Cureţi prazul de partea verde, tai bucăți mari partea albă și le pui să fiarbă 
în apă caldă cu sare, împreună cu doi cartofi curăţaţi și tăiaţi felii. Sărezi după 
ce legumele dau în clocot. Fierbi 1/2 oră. Păstrezi supa, strecori și fărâmi legu- 
mele, le amesteci cu o felie de pâine înmuiată în apă rece, sărezi și piperezi. 
Frămânți cu mâna câteva minute, întinzi sul pe planşeul înfăinat, tai felii groase 
de 2 cm. Treci prin pesmet, prăjeşti în ulei încins. Scoţi chiftelele pe șerveţele, 
apoi le treci pe platou. Decorezi cu crenguţe de pătrunjel, serveşti cu murături 
sau cu legume de sezon. Dacă preferi, stropești chiftelele cu lămâie şi păstrezi 
numai crenguţele de pătrunjel, fără murături. Este potrivită pâinea proaspătă. 


179. Chiftele de linte (4 pers.) 


1/4 kg linte, 1 morcov, 1 cartof, 1 păstârnac, 1 ceapă, pătrunjel şi mărar 
tocate, 2 linguri cu făină, 2 linguri cu pesmet, sare, piper măcinat, 1 cană cu 
ulei, roșii și ardei sau murături. 


Cureţi morcovul, cartoful şi păstârnacul și le pui să fiarbă cu apă caldă. 

Alegi lintea bob cu bob, o speli, o fierbi separat până când bobul se desface 
uşor. Scurgi apa în care a fiert, terciuiești leguma sau o treci prin sită. Faci un 
piureu din legumele fierte și amesteci cu lintea. Adaugi: 1 ceapă tocată, verdeață, 
sare, piper și puţină făină sau o felie de pâine bine fărâmiţată. Frămânţi cu mâna 
până omogenizezi. Înfăinezi planşeul de lucru, faci chiftele (faci un sul și tai felii 
sau iei din amestec bucăţi potrivit de mari), le treci prin pesmet și le prăjești în 
ulei încins. Le serveşti cu legume de sezon (sau cu suc de roşii) sau cu murături, 
alături de pâine proaspătă sau chifle coapte pe vatră. 


180. Chiftele de spanac (4 pers.) 


1 kg de spanac, 2 cepe, 1/2 lămâie, 3 linguri cu făină, bulion, usturoi pisat, 
sare, piper, 2 linguri cu ulei. 


Alegi spanacul frunză cu frunză, îl speli sub jet de apă rece, îl laşi să fiarbă 
în apă care clocoteşte doar 5 min. Scurgi, apoi toci mărunt, pui în cratiţă cu: 2 
linguri de ulei, 2 cepe tocate şi puţină sare. Laşi cratița pe tablă, ca să nu se 
prindă. Când se poate consuma, adaugi peste spanac usturoi pisat, piper și făină. 
Omogenizezi cu o lingură de lemn. 

Când se încinge uleiul, iei cu lingura din amestec și prăjești chiftelele în ulei 
încins, le scoţi pe şerveţele, le treci pe platou şi le serveşti stropite cu zeamă de 
lămâie, alături de cartofi fierţi. 

Adu-ţi aminte de Făcătorul tău în zilele tinereţii tale 
până nu vin zilele cele rele și până nu se apropie anii când vei zice: 
„Nu găsesc nici o plăcere în nimic”. (Ecleziastul) 

181. Chiftele de varză (4 pers.) 


1/2 varză crudă, 2 cartofi, 2 cepe, sare, piper, mărar tocat, 1 lingură cu 
bulion de roșii, 3 linguri cu făină, 1 cană cu ulei. 


Cureţi varza de frunzele veștede, o tai felii și o pui să fiarbă împreună cu 
cartofii tăiaţi în patru în apă caldă cât să le acopere. 

După 1/2 oră, le scurgi și le toci mărunt, le așezi într-o cratiţă smălțuită 
unde ai călit ceapa. Omogenizezi amestecul, adaugi bulionul, sărezi şi piperezi. 
Amesteci şi mărarul tocat şi laşi totul pe foc mic zece minute. Răceşti amestecul, 
apoi îngroși cu pesmet. Faci chifteluţe, le treci prin făină, le prăjești în ulei încins. 

Le servești cu legume de sezon, alături de pâine de casă. 


182. Chiftele de vinete (4 pers.) 
2-3 vinete, 1 ceapă, 2 linguri cu făină, sare, 1 ceașcă mare cu ulei. 


Coci vinetele, le cureţi de coajă și de seminţe, le scurgi 1 oră (le ţii pe 
strecurătoare de plastic sau de inox) şi le toci cu cuțitul de lemn. Amesteci peste 
vinete ceapa tocată mărunt, sare și 2 linguri cu făină (o presari, amesteci cu 
lingura de lemn, reiei operația până când nu mai ai făină). Incălzeşti uleiul bine, 
iei cu lingura din amestec și prăjești chiftele la foc iute. Le scoţi pe hârtie 
absorbantă, le treci pe platou și le serveşti cu roşii felii sau cu legume fierte. Cu 
pâine prăjită. In loc de făină, poţi îngroşa amestecul cu pesmet. 


183. Ciuperci cu pălărie adâncă umplute, la cuptor (4 pers.) 


1/2 kg ciuperci cu pălărie adâncă, pătrunjel tocat, 1 lămâie, 2 linguri cu 
ulei, sare. 


Speli ciupercile în mai multe ape, le scoţi codițele pe care le cureţi și le toci 
mărunt. Amesteci tocătura cu verdeață mărunțită şi sare, umpli ciupercile, pui 
deasupra umpluturii zeamă de lămâie și le aşezi pe o tavă. Lași la cuptor 
fierbinte 1/2 oră, scoţi ciupercile pe un platou pe care-l decorezi cu felii de 
legume de sezon. Serveşti totul cald, cu pâine proaspătă. 


184. Ciuperci fripte cu sos de roșii (8-10 porţii) 


1 kg ciuperci proaspete, 1 căpăţână de usturoi, sare, 1 pahar cu untdelemn, 
piper măcinat, 1 pahar cu sos de roșii, 1 legătură de pătrunjel verde. 


Cureţi ciupercile de resturile de frunze, scoţi codiţele, le speli în multe ape. 
Pălăriile ciupercilor le păstrezi întregi, înfigi în ele felii de usturoi tăiate pe lung, 
le sărezi puţin şi le frigi pe plită sau pe grătar. Când nu mai au lichid le scoţi pe 
farfurie și le stropești cu ulei. Le acoperi, le ţii la cald până când pregătești sosul: 
codițele tocate le pui cu restul de ulei să se înmoaie la foc potrivit, cu sare și 
piper măcinat. Când nu mai au zeamă torni sosul de roşii și frunze de pătrunjel 
tocate mărunt, mai lași 3-5 min. să fiarbă, apoi răstorni peste ciupercile fripte. 

Serveşti cald, cu pâine proaspătă. 


185. Ciuperci fripte cu usturoi (4 pers.) 
10-12 ciuperci mari, 1/2 lămâie, 5-6 căţei de usturoi, sare. 

Speli ciupercile, în multe ape, separi cozile, după care le aşezi pe plită (sau 
pe otablă specială, folosită pentru coptul vinetelor) cu pălăria în sus, le pui sare 
şi le frigi. Când au lăsat zeamă, strângi lichidul în farfurie şi-l amesteci cu usturoi 
pisat. Ai grijă numai ca ciupercile să nu se ardă. 

Când sunt gata, le strângi pe un platou, le stropești cu lămâie şi usturoi, le 
servești calde, cu pâine sau mămăliguţă. 


186. Ciuperci fripte (6 pers.) 


6-8 ciuperci mari, sare, piper măcinat, mărar și busuioc tocate fin, 2 linguri 
cu ulei de măsline. 


Scoţi codiţele ciupercilor, le cureţi de partea tare care a stat în pământ, le 
speli şi le controlezi dacă sunt compacte, apoi le toci mărunt. Pălăriile le speli 
sub jet de apă, treci cu mâna uşor peste lamele ca să nu rămână nisip, apoi le 
scurgi și le umpli cu tocătura de codițe. 

Sărezi şi piperezi după gust, așezi ciupercile pe grătar sau pe plita ştearsă 
cu apă rece. Lași să se frigă şi când nu mai au zeamă, le așezi pe farfurie, le 
stropești cu ulei de măsline, le presari cu verdeață și le servești. 


187. Ciuperci cu sos de usturoi (4 pers.) 


1/2 kg de ciuperci, usturoi, 1 lingură cu zahăr, 1 lingură cu sare, 3 linguri 
cu ulei, 1/2 lămâie, verdeață tocată. 


Cureţi şi speli ciupercile, scoţi codiţele, le arunci partea care a stat în pământ 
şi le pui la fiert în apă cu sare şi zahăr. Lași să fiarbă 20 min., le scurgi şi le aşezi 
în salatieră. 

Cureţi usturoi (după dorinţă) îl pisezi şi-l subţiezi cu ulei de salată și zeamă 
de lămâie. Torni sosul peste ciuperci, omogenizezi, decorezi cu verdeață tocată 
şi lași la rece 1 oră. 

Serveşti cu pâine proaspătă. 

Ciupercile rămân întregi, iar codiţele le toci mărunt și le amesteci în sos. 


188. Ciuperci marinate (6 pers.) 


250-300 g ciuperci mici, 2 linguri cu ulei, 4 linguri cu vin alb, 1 pahar cu 
apă, 1 foaie de dafin, 1-2 căţei de usturoi, cimbru, sare, piper boabe, 1 sfeclă 
mică fiartă, 1-2 castraveciori în oţet, 1/2 lămâie, 2-4 frunze de busuioc. 


Speli ciupercile, înlături codițele, le cureţi şi le speli şi pe acestea, apoi le 
toci mărunt. Pălăriile ciupercilor le păstrezi întregi. Le așezi în vas smălțuit cu 
ulei, vin alb,apă, usturoi curăţat şi tocat, cimbru, foaie de dafin şi piper boabe şi 
laşi să se marineze 1 oră cu vasul acoperit. Pui să fiarbă ciupercile în marinată 
până când scade tot sosul. 

Scoţi în castron, amesteci cu sfecla fiartă, tăiată cubuleţe şi castraveciorii 
tăiaţi felii, stropești amestecul cu zeamă de lămâie și servești cu pâine proaspătă. 

189. Ciuperci prăjite (4 pers.) 


1/2 kg ciuperci mici, usturoi, verdeață tocată, 1 lingură cu sare, 1 lingură 
cu zahăr, 1 ceașcă de ulei. 


Cureţi ciupercile, le speli în mai multe ape și le clocotești timp de 10 min. în 
apă în care ai pus 1 lingură de zahăr și 1 lingură de sare. Laşi să se scurgă, apoi 
le prăjeşti în mult ulei. 

Când s-au rumenit uşor, le scoţi în castron adânc, le acoperi cu sos de usturoi 
şi le decorezi cu verdeață tocată fin. Le serveşti cu pâine prăjită. 


190. Ciuperci prăjite în ulei (6 pers.) 


8-10 ciuperci potrivit de mari, sare, 2-3 linguri cu ulei, 1/2 lămâie, 
4-6 fire de pătrunjel verde, piper măcinat. 


Speli și cureţi ciupercile de coaja tare de deasupra ca să rămână albe. Scoţi 
codiţele, le cureţi, le toci mărunt. Pălăriile ciupercilor le tai în jumătăţi sau 
sferturi, le pui în cratiţă cu ulei de floarea soarelui sau de măsline, le prăjești la 
foc viu împreună cu tocătura de codițe. 

Când nu mai au sos și s-au înmuiat (15 min.) sunt gata: le scoţi pe farfurie, 
le stropeşști cu zeamă de la 1 lămâie, le presari cu pătrunjel verde tocat fin şi le 
serveşti lângă orez sau cartofi fierți. Cu sau fără pâine. 


191. Ciuperci umplute (4 pers.) 


1/2 kg ciuperci, 1 ceapă de apă, 1 linguriţă cu făină, 1 pahar mic cu vin, 
1 pahar cu suc de roșii, 1 cană cu ulei, 2 linguri cu pesmet, sare, piper măcinat, 
1/2 lămâie, pătrunjel tocat. 


Cureţi și speli ciupercile de resturile de frunze şi pământ, scoţi codiţele și 
speli în mai multe ape, trecând cu mâna peste lamelele ciupercilor pentru a 
îndepărta nisipul. Ciupercile cu pălăria adâncă le așezi pe o tavă unsă cu ulei, 
pe care o laşi în cuptorul încins 1/4 oră. Ciupercile mici le toci împreună cu 
codiţele lor și cu ceapa, le pui în cratiţă emailată cu ulei, sare și piper, laşi să 
scadă pe foc mic, adaugi făina desfăcută în apă rece, sucul de roșii și vinul. Mai 
scazi 10 min., adaugi pesmetul şi tragi cratiţa de pe foc. 

Scoţi tava din cuptor, umpli ciupercile mari cu tocătură de ciuperci mici, 
acoperi cu restul de pesmet și stropești cu zeama de lămâie. Lași la cuptor alt 
1/4 oră. Serveşti cald, cu pâine prăjită, lângă salată de sezon. 


192. Conopidă cu ceapă (4 pers.) 


1 conopidă mijlocie, 2 linguri cu margarină, 3 linguri cu făină, 1 ceapă 
mare albă, 1 cană cu supă caldă de zarzavat, sare, piper măcinat, 3 linguri cu 
mărar tocat. 


Speli conopida, o desfaci bucheţele, o fierbi în apă cu sare, care clocoteşte. 
După 15 min. scoţi și scurgi conopida și pregătești sosul: înmoi margarina în 
cratiţă emailată, adaugi făina, omogenizezi, subţiezi cu supă caldă. 

Sărezi şi piperezi, fierbi 10 min. la foc moale, după care răstorni sosul alb 
peste conopidă. Servești caldă, decorată cu mărar tocat, lângă crutoane de pâine 

prăjită. Ceapa tocată peștişori o amesteci peste conopida fiartă, la început, fără 
să o călești sau o căleşti uşor și o amesteci peste conopidă. 


193. Conopidă cu sos de muştar (4 pers.) 


1 conopidă mijlocie, 2 linguri cu muștar, 3 linguri cu ulei, 2 linguri cu oţet 
sau 1/2 lămâie, sare, pătrunjel verde tocat. 


Speli conopida, o desfaci în bucheţele şi o pui să fiarbă în apă sărată care 
clocotește. O fierbi la foc mic (nu trebuie să se fărâme) 1/4 oră, o scurgi și o lași 
să se răcească, apoi o aşezi în castron adânc. 

Faci un sos de muștar (sau o maioneză de post dintr-un morcov dat pe 
răzătoarea mică în amestec cu un cartof fiert fărâmat, amestecate cu o lingură 
de muștar - pot fi baza unei maioneze de post), pe care-l torni peste conopidă. 

Omogenizezi, decorezi cu pătrunjel verde tocat fin, lași la rece o oră şi 
serveşti cu pâine proaspătă. 


194. Conopidă cu sos de ceapă (4 pers.) 


1 conopidă, 2 cepe de apă, 1 ceașcă de ulei, sare, piper măcinat, 2 roșii sau 
1 lingură cu bulion, verdeață tocată. 


Conopida, spălată şi desfăcută bucheţele, o fierbi în apă cu sare 10 min., o 
scoţi și o scurgi. 

Cureţi ceapa, o speli, o tai peștişori şi o căleşti în ulei. Când devine transpa- 
rentă, adaugi roşiile tăiate felii subţiri sau bulionul, mai lași câteva minute şi 
răstorni peste conopidă. Potrivești de sare, piperezi uşor şi decorezi cu verdeață 
tocată. Servești după ce ai lăsat la rece 1 oră, cu pâine proaspătă. 


195. Dovlecei cu orez (4-6 pers.) 


6 dovlecei tineri, 4-6 linguri cu orez, 4 linguri cu ulei, 4 linguri cu pesmet, 
2-3 căţei de usturoi, sare. 


Cureţi dovleceii de coaja albă, îi goleşti de seminţe, îi tai felii și-i pui în cratiţă 
cu ulei fierbinte ca să se înmoaie 1/4 oră. Lucrezi cu vasul acoperit, la foc domol. 
Alegi orezul, îl speli în 3-4 ape, îl fierbi în apă cu sare 20 min. și-l scurgi în sită. 
Amesteci orezul cu dovleceii, laşi să mai fiarbă 2-3 min., adaugi sare şi usturoi 
tocat, tragi vasul de pe foc. 

Răstorni amestecul într-un vas de sticlă incasabilă, netezești, presari pesmet 
şi laşi să se rumenească în cuptor 15 min. Servești fierbinte cu/fără pâine. 


196. Dovlecei cu suc de roşii (4-6 pers.) 


6-8 dovlecei tineri, 4 linguri cu ulei, sare, piper măcinat, 1 legătură de 
pătrunjel, 1 pahar cu suc de roșii. 


Cure dovleceii de coaja albă, îi tai în dona pe lung, le scoţi seminţele şi-i 


Întâmplările conduc pe oameni și nu oamenii conduc întâmplările. 
(Herodot) 


speli în apă rece. Îi laşi să se scurgă în sită, apoi îi prăjeşti în ulei, îi sărezi şi-i 
piperezi după gust. În uleiul rămas prăjești frunze de pătrunjel întregi, adaugi 
suc de roșii şi laşi să dea în clocot, torni peste dovlecei. 

li scoţi pe un platou adâncit, servești mâncarea caldă, cu pâine proaspătă. 


197. Dovlecei pane (4 pers.) 


2-4 dovlecei mari, 3 linguri cu făină, 1 ceașcă mare cu apă minerală sau 
sifon, 1 cană cu ulei, 4-5 căţei de usturoi, sare. 


Cureţi dovleceii de coajă, îi speli şi îi tai rondele groase de 1 cm. Decupezi 
prin apăsare miezul cu seminţe şi-l arunci, așezi feliile în strat pe un platou, 
presari cu sare, lași 1/4 oră. Faci un aluat din făină, apă minerală, usturoi pisat 
şi sare. Speli dovleceii, îi scurgi în prosop curat, îi treci prin aluat şi-i prăjeşti în 
mult ulei, numai când uleiul s-a încins bine. În felul acesta dovleceii vor prinde 
crustă frumoasă şi nu se vor îmbiba de ulei. 

li serveşti calzi, aşezaţi pe un platou decorat cu roșii și ardei gras, lângă 
pâine prăjită. 


198. Fasole bătută (4 pers.) 


1/2 kg fasole albă sau pestriță, 1 păstârnac, 3 cepe, 1 ceșcuţă cu ulei, 
1 morcov, 5-6 căţei de usturoi, sare, bulion. 


Alegi fasolea, o speli în multe ape, o laşi la înmuiat câteva ore, arunci apa și 
o clocotești cu apă cât s-o acopere. După două-trei clocote, schimbi apa, umpli 
cu trei măsuri de apă rece și fierbi fasolea cu 1 morcov, 1 păstârnac, 1 ceapă și 
sare (doar 1/2 linguriţă). Este gata când bobul de fasole se desface uşor. Laşi să 
se răcească şi o treci prin sită împreună cu morcovul, păstârnacul și ceapa fierte. 
Pasta obținută o amesteci cu mujdei de usturoi și o lingură de ulei. 

Cureţi cepele rămase, le toci și le călești în ulei. Când ceapa este sticloasă 
stingi cu bulion desfăcut într-un pahar cu apă, lași să scadă bine și decorezi 
fasolea bătută cu ceapa călită. 

Serveşti cu pâine proaspătă sau prăjită și castraveciori muraţi. Sau tartinezi 
felii de pâine proaspătă, decorezi cu feliuțe de castravete murat şi serveşti 
imediat. 


199. Fasole icre (4 pers.) 
1/4 kg fasole, 1 morcov, 1 ceapă, 1 păstârnac, 1 ceșcuţă cu ulei, sare. 


Alegi fasolea, o speli, o lași o noapte întreagă acoperită cu apă rece şi o pui 
la foc cu apă proaspătă. Arunci apa după două-trei clocote, umpli cu trei măsuri 
de apă. Fierbi la foc domol cu 1 morcov şi 1 păstârnac. 

Când fasolea este bine fiartă tragi oala de pe foc și o laşi să se răcească, după 
care treci totul prin sită. Toci ceapă mărunt, presari cu sare, speli cu apă rece, 
scurgi și o amesteci cu fasolea. 

Adaugi uleiul ca la maioneză, lucrând cu o lingură de lemn. Potrivești de sare 
şi o așezi pe o farfurie mare, în formă de piramidă. Ornezi cu felii de legume de 
sezon, serveşti cu pâine prăjită. 

200. Spumă de fasole boabe (4 pers.) 


1/4 kg fasole albă, 4 linguri cu ulei, 1 ceapă, 1 gogoșar murat, 1 păstâr- 
nac, 1 morcov, 10 măsline, sare, piper. 


Speli fasolea, o acoperi cu apă rece, dai în câteva clocote şi arunci apa; umpli 
oala cu apă rece în proporţie de trei măsuri pentru o măsură de fasole. Fierbi 
cu 1 morcov și 1 păstârnac până când se desface bobul. O laşi să se răcească 1/2 
oră, treci prin sită, sărezi pasta obținută şi condimentezi cu zeamă de ceapă. 
Omogenizezi. Adaugi ulei turnat câte puţin, amestecând cu o lingură de lemn 
până încorporezi totul şi arată ca o spumă. Așezi pe un platou ornat cu felii de 
gogoşar murat, decorezi cu jumătăţi de măsline şi lași la rece. Dacă nu este destul 
de picantă, adaugi în fasole și piper măcinat. Serveşti pe felii de pâine prăjită, 
cu legume crude sau murate. 


201. Gulii pane (4 pers.) 


4-5 gulii tinere, 1 pahar cu apă minerală, 1 pahar cu ulei, sare, 4 linguri 
cu făină, crenguţe de mărar, piper. 


Cureţi guliile de coajă, le fierbi în apă caldă cu sare. Le scoţi după 1/4 oră, 
le tai în jumătăţi și le lași să se scurgă. Faci un aluat din făină, apă minerală, sare 
şi piper. Treci guliile prin aluat și le prăjeşti în ulei încins. Le serveşti calde, pe 
platou decorat cu legume de sezon şi cu crenguţe de mărar verde sau frunze de 
salată, cu pâine prăjită. 


202. Hribi pane (4 pers.) 


1/2 kg hribi sau 6-8 hribi mari, 1 cană cu apă minerală, 6 linguri cu făină, 
usturoi, sare, mărar tocat, 1 cană cu ulei, 2 linguri cu zahăr. 


Cureţi hribii de frunze și nisip, înlături partea codiţelor care a stat în pământ 
şi le separi. Speli în mai multe ape și fierbi hribii în apă cu sare și zahăr. Îi scoţi 
şi-i scurgi după 10 min., îi tai felii groase pe care le treci prin aluat (1 cană de 
apă minerală şi 4 linguri de făină) în care ai amestecat usturoi pisat și un praf 
de sare. 

Fiecare felie de hrib o treci prin făină, apoi prin aluat. Prăjești în ulei încins, 
scoţi pe o farfurie pe care o decorezi cu crenguţe de mărar și legume de sezon. 

Serveşti cu pâine proaspătă. 


203. Hribi picanţi (4 pers.) 
6-8 hribi mari, 1 lingură cu sare, 1 lingură cu zahăr, 2 linguri cu oţet, 2 lin- 
guri cu ulei, usturoi, 2 roșii, 1 ardei gras, 1 salată verde, sare, piper măcinat. 


Cureţi hribii, separi codiţele, controlezi dacă n-au viermi. Speli în două ape 
şi pui hribii şi codişele cărnoase să fiarbă A 2 oră în apă care il i în care 


Trebuie să știi să te îcomodezi e cu lucrurile și împrejurările 

ai adăugat sare și zahăr. Scoţi hribii, îi laşi să se scurgă în strecurătoare, timp în 
care pregătești restul ingredientelor: speli salata frunză cu frunză, oprești 
frunzele mari şi ornezi un castron adânc. Tai miezul fâșii, tai ardeii rondele și 
roşiile felii subţiri. Așezi în straturi în castron. Adaugi hribii și codiţele tăiate 
feliuțe sau romburi şi stropești cu un sos de usturoi subțiat cu ulei și oţet, 
condimentat cu sare şi piper. Omogenizezi umblând cu furculiţa de jos în sus, 
laşi la rece, cu castronul acoperit, servești după o oră când gustul legumelor s-a 
amestecat. Cu pâine de casă. 


204. Hribi prăjiţi (4 pers.) 


1/2 kg hribi cu pălăria mică, 1 cană cu ulei, legume de sezon, sare, piper 
măcinat, 1 lingură cu zahăr. (Hribii sunt ciuperci cu pălăria cărnoasă, divers 
colorată, care cresc în păduri de foioase.) 


Cureţi și speli ciupercile, le separi de codițe, pe care le fierbi împreună cu 
pălăriile hribilor în apă cu sare și zahăr. Le fierbi la foc domol 1/4 oră. Arunci 
apa şi laşi să se scurgă, după care prăjești hribii în ulei încins. 

Când s-au rumenit uşor, scoţi pe șerveţele sau pe hârtie absorbantă, muţi 
pe un platou ornat cu legume de sezon și serveşti cu pâine proaspătă. 


205. Roșii cu usturoi (4 pers.) 


4 roșii mari, sare, usturoi, 2 linguri cu pesmet, 2 crenguţe de busuioc, 
1 cană cu ulei. 


Speli roșiile, le tai pe latul lor în felii groase de 1 cm, le sărezi ușor. Le treci 
prin usturoi pisat, apoi prin pesmet și le prăjești în ulei încins. Când s-au 
rumenit, le scoţi pe şerveţele de hârtie ca să nu aibă ulei prea mult, le treci pe 
un platou, le presari cu busuioc tocat sau ornezi cu crenguţe de busuioc tot 
platoul. Serveşti după ce ai ținut la rece 1/2 oră. Cu pâine proaspătă. 


206. Roșii umplute cu ardei copţi (4 pers.) 


6-8 roșii, 6 ardei, 2 felii de pâine, usturoi, sare, piper, verdeață, 3 linguri 
cu ulei de salată, busuioc sau mentă. 


Coci ardeii pe foc iute, îi acoperi pentru 1/4 oră şi-i cureţi de coajă şi 
seminţe. li rupi fâşii, îi laşi în farfurie. Speli roşiile, le decupezi cu vârful unui 
cuţit ascuțit în jurul codiţelor, le golești de miez. Inlături seminţele, toci restul 
mărunt şi amesteci cu ardeii. Toci mărunt 4-5 căţei de usturoi. Tai feliile de pâine 
în cuburi mici, pe care le rumeneşti în ulei, le scoţi și le pui peste ardei. Amesteci 
usturoiul cu uleiul rămas, sărezi, condimentezi cu busuioc sau mentă tocată, 
torni peste ardei și omogenizezi. Umpli roşiile, lași 1 oră la rece pentru a se 
amesteca gustul și aromele şi serveşti ca aperitiv, decorată fiecare roșie cu 
crenguță de mărar sau pătrunjel, lângă pâine proaspătă. 


207. Roșii umplute cu ciuperci (4 pers.) 


6-8 roșii, 6-8 ciuperci sau hribi, verdeață tocată, sare, 4 linguri cu ulei, 
1 ceapă, usturoi, piper măcinat. 


Speli roşiile, decupezi capacul și le golești de miez. Înlături seminţele, toci 

mărunt pulpa. Cureţi şi speli ciupercile, le tai feliuțe subțiri, le călești în ulei 
împreună cu ceapa tocată, usturoiul tăiat feliuţe, sare, piper măcinat şi miezul 
roşiilor. Lași acoperit, pe foc mic, 1/2 oră. Răceşti, amesteci cu verdeață tocată și 
umpli roşiile. Le lași la rece 1/2 oră sau le aşezi în formă de sticlă sau în tingire de 
aramă cu pereţi înalţi și le ţii în cuptorul cald 1/2 oră. Le servești cu pâine prăjită. 


208. Roșii umplute cu salată de vinete (4 pers.) 
6-8 roșii, 4 vinete mari, 1 cană cu ulei, sare, 1 ceapă. 


Coci vinetele pe foc iute, le cureţi, le lași la scurs 2 ore apoi înlături seminţele 
şi toci mărunt pulpa legumei cu un cuţit de lemn. Amesteci cu ceapa tocată, freci 
amestecul cu ulei pus încet şi umpli roşiile pe care le-ai golit de miez. Ții la rece 
o oră şi servești cu pâine de casă feliată. 


209. Vinete felii (4 pers.) 


4 vinete mijlocii, 2 linguri cu făină, sare, 1 cană cu ulei, 2 linguri cu pesmet, 
sare, usturoi, pătrunjel tocat. 


Faci un mujdei de usturoi în care pui sare și pătrunjel tocat. Speli vinetele, 
le tai felii groase de 2 cm, le presari cu sare, le pui pe fund de lemn sau pe farfurie 
mai mare, cu o greutate deasupra și le lași să se scurgă o oră. Vinetele au multe 
toxine, iar sarea antrenează îndepărtarea acestora. Speli vinetele, le usuci în 
prosop curat, le treci prin făină, apoi, prin mujdeiul de usturoi şi prin pesmet. 
Prăjești în ulei încins, care va face o crustă ce va împiedica leguma să se îmbibe 
cu ulei. Le scoţi pe un platou pe care ai întins şerveţele de hârtie, le aşezi pe 
platou curat după 1/4 oră și le serveşti calde, cu felii de roșii şi gogoşar și pâine 
proaspătă. 


210. Vinete pane (4 pers.) 


4 vinete, 6 linguri cu făină, (2 linguri pentru suport, 4 linguri pentru aluat), 
1 ceașcă mare cu apă minerală sau sifon, sare, piper măcinat, 1 cană cu ulei. 


Speli vinetele, le tai felii, le presari cu sare și le lași pe un platou de porțelan, 
cu o greutate deasupra. După 1 oră le speli, le usuci în prosop curat și le treci 
prin făină. Faci un aluat din făină şi apă minerală sau sifon, piperezi. Treci 
vinetele înfăinate prin aluat şi le prăjești în ulei încins. Le scoţi pe șerveţele, le 
aşezi pe platou mare, decorat cu roșii felii şi gogoșari cruzi, tăiaţi sferturi. 

Le servești ca aperitiv, cu puţină pâine prăjită. 


211. Vinete la grătar (4 pers.) 


4 vinete tăiate pe lung, 1 lingură cu muștar, 3 linguri cu ulei, sare, piper, 
1 pahar cu suc de roșii îndulcit, mărar. 


Speli vinetele, îndepărtezi cozile, le tai pe lung. Le dai sare, le laşi 1 oră cu o 
greutate deasupra. Le speli iar, le usuci în prosop; le ungi cu ulei, rāpoi cu muştar 


Tot ceea ce ne > place este imoral, ilegal sau îngrașă. 
(Legile lui Murphi) 


şi le pui pe grătar, direct pe jar sau în cuptorul aragazului, cu o tavă cu apă 
dedesubt. Întorci des ca să nu se ardă; sunt gata când s-au înmuiat bine. Le aşezi 
pe platou, le acoperi cu suc de roşii puţin îndulcit și piperat după gust. Serveşti 
cald, cu pâine proaspătă. 


212. Varză de Bruxelles în aluat (4 pers.) 


6-8 verze de Bruxelles, 1 ceașcă mare cu ulei, 4 linguri cu făină, sare, piper 
măcinat, 1 cană mare cu apă minerală. 


Speli verzele, le tai în două, le pui să fiarbă în apă cu sare. Le scoţi după 20 
min., le scurgi, le sărezi și piperezi. Faci un aluat din făină şi apă minerală care 
să arate ca o smântână groasă. lei fiecare bucată de varză (dacă verzele sunt mai 
mari le tai sferturi), o treci prin făină, apoi prin aluat şi prăjeşti în ulei încins. 

Scoţi pe şerveţele de hârtie până se răcesc, treci verzele în castron adânc, 
acoperi cu suc de roșii picant şi servești cu pâine prăjită pe plită. 

213. Salată asortată (4 pers.) 


4 andive, 4 roșii, 4 ardei (doi verzi, doi roșii) lungi, busuioc, sare, 1 lingură 
cu muștar, 1/2 lămâie, 3 linguri cu ulei, mărar tocat. 


Cureţi andivele de frunzele veştede, le speli sub jet de apă rece, le tai felii 
subțiri de 1 cm, pe latul legumei, așezi în castron și presari cu puţină sare. Tai 
ardeii pe latul lor ca să obţii rondele subţiri, pe care le pui în strat peste andive. 
Faci un sos din: muștar, 3 linguri de ulei de salată, sare și zeama de la 1/2 lămâie, 
omogenizezi și torni peste legume. 

Lucrezi cu o furculiță inox de jos în sus, ca să se amestece gustul legumelor. 
Tai roşiile felii subțiri, amesteci din nou salata. Presari deasupra mărar tocat în 
amestec cu frunze de busuioc rupte mărunt. Laşi salata la rece sau o servești 
imediat, cu pâine prăjită. 


214. Salata Arnăuţilor (4 pers.) 


6 cartofi mari, 1 cutie de sardele, 10-12 măsline, 5-6 căţei de usturoi, 
3 linguri cu ulei, 1 lingură cu muștar, sare, piper măcinat, 1/2 lămâie. 


Speli cartofii şi-i fierbi în apă cu sare. Când coaja crapă uşor arunci apa şi 
cureți cartofii câtsunt calzi. [i tai cuburi mici, stropești cu ulei şi-i aşezi în castron 
mare. Cureţi de oase sardelele, le rupi bucăţi, le amesteci peste cartofi. La fel 
procedezi cu măslinele. Faci un sos din: muștar, ulei, zeamă de lămâie, sare, piper 
şi usturoi tocat mărunt. 

Torni peste cartofi, amesteci ușor, laşi la rece 1 oră şi serveşti cu pâine 
prăjită, când ai dezlegare la pește. 

215. Salată de cartofi trufanda (4 pers.) 


1 kg cartofi noi mici, 10 fire de ceapă verde, 2 castraveți verzi, 4 ardei grași, 
4 roșii, 3 linguri cu ulei, 2 linguri cu oţet, sare, piper măcinat. 


Fierbi cartofii în apă cu sare, îi cureţi calzi, îi tai felii subţiri şi-i stropeşti cu 
ulei. Cureţi castraveţii de coajă, îi tai felii subţiri, presari cu sare, apeşi peste ei, 
apoi speli cu apă rece. Scurgi în prosop curat, aşezi strat peste cartofi. Tai ceapa 
în bucăţi de 1-2 cm cu frunze cu tot, așezi în castron. Ultimul strat va fi de felii 
subţiri de roşii. Stropeşti cu oțet tot amestecul de legume, sărezi şi piperezi, apoi 
amesteci uşor. Păstrezi o roșie ca să faci decor cu ea şi cu mărar tocat. Lași la 
rece, serveşti cu crutoane de pâine prăjită. 


216. Salată de cartofi cu ciuperci (4 pers.) 


6 cartofi fierţi în coajă, 6 ciuperci albe, 3 linguri cu margarină, usturoi, 
verdeață tocată, 4 linguri cu ulei, 2 linguri cu oţet, 1 lingură cu muștar, piper. 


Cureţi ciupercile, le speli în multe ape, le tai felii subţiri şi le călești cu 
margarină, sare şi piper; lucrezi cu vasul acoperit, la foc mic.După 1/2 oră stingi 
focul şi laşi să se răcească, apoi răstorni în castron, peste cartofi (cureţi cartofii, 
îi tai cubuleţe, îi stropești cu ulei). Adaugi usturoi tocat. Din muştar, ulei, oţet şi 
sare faci un sos vinegretă, pe care-l amesteci peste cartofi și ciuperci. 
Omogenizezi, decorezi cu verdeață tocată, laşi la rece 1 oră. 

Servești cu pâine prăjită. 


217. Salată (de cartofi) ţărănească (4 pers.) 


1/2 kg cartofi, 4 fire de ceapă verde, 4 fire de usturoi verde, 1 marulă, sare, 
piper, 3 linguri cu ulei, mărar tocat, 2 linguri cu oţet, măsline. 


Cureţi cartofii, îi tai felii, stropeșşti cu ulei şi oțet. Tai ceapa şi usturoiul bucăți 
mici de 1 cm, cureţi frunzele salatei şi speli miezul, pe care-l tai fâşii, aşezi totul 
în castron adânc. Sărezi, piperezi, amesteci 10-12 măsline fără sâmburi, adaugi 
restul de ulei și omogenizezi. Presari mărar tocat, lași la rece. Serveşti cu pâine 
prăjită. 


218. Salată de conopidă cu maioneză (4 pers.) 


1 conopidă, sare, pătrunjel tocat, 1 morcov fiert, 1 cartof fiert, 2 linguri cu 
oțet, 1 ceșcuţă cu ulei, muștar. 


Desfaci conopida bucheţele mai mari, le speli în apă rece, le pui la fiert în 
apă care clocoteşte. Torni în apă 1 lingură de sare, laşi 1/4 oră să fiarbă. Scoţi 
leguma, o scurgi, o așezi în castron adânc. Din morcov fiert trecut pe răzătoare, 
muștar, cartof fiert, bine terciuit, şi ulei faci o maioneză de post, pe care o 
subțiezi cu oţet, o omogenizezi şi o torni peste conopidă. Amesteci uşor, de jos 

Mâncarea de seară las-o pe dimineaţă, 

dar lucrul de seara împlineşte-l pe loc. 

(Proverb românesc) 


în sus, decorezi cu legume de sezon şi colorezi cu pătrunjel tocat fin. Lași la rece 
1 oră și serveşti cu felii subțiri de pâine prăjită pe plită sau în cuptor. 


219. Salată de conopidă crudă (4 pers.) 
1/2 conopidă, 1 ceapă de apă, 1 cană cu maioneză de post, sare, mărar. 


Cureţi conopida, o speli, o desfaci buchete mici, tai mărunt partea mai tare, 
laşi în castron 1/2 oră după ce presari o mână de sare. Speli leguma, o scurgi, o 
aşezi în salatieră. O acompaniezi cu ceapă tânără tăiată rondele subţiri, amesteci 
cu maioneză de post (vezi reţeta anterioară) și decorezi cu mărar tocat. Lași la 
rece şi servești cu pâine proaspătă. 


220. Salată de fasole boabe (4 pers.) 


1/4 kg fasole boabe, 1 păstârnac, 1 morcov, 2 cepe de apă, 2 linguri cu ulei, 
2 linguri cu oţet, sare, verdeață tocată, 1 gogoșar. 


Alegi fasolea bob cu bob, o speli cu apă rece, o pui să fiarbă acoperită cu apă 
rece. Dacă ai muiat-o peste noapte, îi arunci apa și o pui să dea în clocot cu apă 
rece cât s-o acopere. Arunci apa clocotită, pui 3 măsuri de apă rece peste fasole, 
fierbi la foc potrivit cu un morcov, 1 păstârnac, o ceapă şi 1/2 linguriţă de sare. 
(Sarea este necesară ca să ţină boabele întregi). Scoţi legumele când au fiert, le 
tai rondele. Scurgi fasolea când bobul se desface ușor, o amesteci cu sos de ulei, 
oţet, sare, piper (sau ardei iute tocat fin), ceapă și pătrunjel verde tocat. 

Omogenizezi de jos în sus, decorezi cu rondele de morcov și păstârnac, 
colorezi cu felii subțiri de gogoşar şi laşi la rece. Serveşti cu pâine proaspătă. 


221. Salată de fasole boabe cu sos de muştar (4 pers.) 


1/4 kg fasole obodată (cu bob mare) 1 păstârnac, 2 morcovi, 2 cepe mari, 
3 linguri cu ulei, 2 linguri cu oţet, 1 gogoșar, mărar tocat, sare, 2 linguri cu 
muștar. 


Alegi fasolea, o speli, o fierbi la foc mic cu trei măsuri de apă (după ce-ai 
aruncat prima apă), 1 ceapă tăiată în două, 2 morcovi și 1 păstârnac întreg. Când 
bobul se desface la apăsare mai laşi să fiarbă 1/2 oră, apoi scurgi de zeamă şi 
răstorni în castron adânc. Faci sos din muştar frecat cu ulei, oțet, sare şi 1 ceapă 
tocată fin (frecată cu sare și spălată în apă rece). Omogenizezi sosul, torni peste 
fasole, amesteci uşor, decorezi cu felii de morcov şi păstârnac fierte şi presari 
mărar tocat. Dai culoare cu felii de gogoșar (crud sau murat). 

Lași la rece şi serveşti cu pâine de casă. 


222. Salată de fasole verde cu maioneză (4 pers.) 


1/2 kg fasole verde fără aţe, 1 ceapă de apă sau 4-5 fire de ceapă verde, 
1 cană cu maioneză, sare, mărar tocat. 


Cureţi fasolea de vârfuri și de codițe, o rupi bucăţi de 2-3 cm, o speli cu apă 
călduţă, o pui la fiert cu 1 cană de apă care clocotește.0O fierbi 1/2 oră cu puţină 
sare și cu vasul acoperit. 

Tragi vasul de pe foc, răcești, scurgi leguma și răstorni în castron adânc. Toci 

ceapa peştişori, acoperi cu sare, presezi uşor şi speli cu apă rece după 5 min. Scurgi 

în sită, apoi amesteci cu fasolea. (Ceapa verde o tai pe latul foii, nu presari cu sare.) 

Acoperi cu maioneză de post, omogenizezi lucrând de jos în sus, lași la rece. 
Servești cu pâine proaspătă. 


223. Salată de fasole verde cu ceapă (4 pers.) 


1/2 kg fasole păstăi, 1 ceapă de apă, 3 linguri cu ulei de salată, sare, mărar 
sau pătrunjel tocat. 


Cureţi fasolea, o rupi bucăţi de 2-3 cm, o speli în apă călduţă și o pui la fiert 
în apă cu sare (doar 1 cană) care clocoteşte. Fierbi 1/2 oră, o scurgi şi o răcești, 
o pui în castron. Toci ceapa peştișori, presari cu sare, speli și amesteci cu fasolea. 
Stropești cu ulei de salată și decorezi cu verdeață tocată. 

Se asortează o roşie mare, tăiată în patru sub formă de floare și lăsată în 
mijlocul castronului. Serveşti rece, cu pâine proaspătă. 


224. Salată de fasole verde cu usturoi (4 pers.) 


1/2 kg fasole păstăi, 3-4 căţei de usturoi, sare, 3 linguri cu ulei de salată, 
mărar. 


Cureţi fasolea, o rupi bucăţi, o speli cu apă călduţă, o pui la fiert în apă cu 
sare, care clocotește. O răceșşti, o scurgi și o pui în castronul de salată. Faci un 
sos din usturoi pisat, sare, ulei de salată și zeamă de fasole. Omogenizezi, 
răstorni peste fasole, amesteci uşor şi decorezi cu mărar tocat. Lași la rece 1 oră, 
servești cu pâine proaspătă. 


225. Salată de fasole verde cu sos de lămâie (4 pers.) 


1/2 kg fasole păstăi, 1/2 lămâie, 3 linguri ulei cu măsline, 1 linguriţă cu 
muștar, sare, 1 roșie, mărar și tarhon tocate. 


Cureţi fasolea, o speli, o fierbi în apă cu sare, care clocotește. După 1/2 oră 
o scoţi în castron adânc, lași să se răcească. Faci un sos din: muştar, sare, ulei de 
măsline, zeama de la 1/2 lămâie și zeamă de fasole. Omogenizezi, răstorni peste 
fasole și amesteci uşor. Presari tarhon tocat în amestec cu mărar și decorezi cu 
felii subţiri de roşie. Lași la rece 1 oră, servești cu pâine proaspătă. 


226. Salată de fasole verde cu măsline jumătăţi (4 pers.) 
1/2 kg fasole verde, 2 ardei grași, 1 ceapă de apă, 100 g măsline fără 
sâmburi, mărar tocat, 3-4 linguri cu ulei de măsline, sare. 


Pregăteşti fasolea, o răcești în castron și o amesteci cu rondele de ceapă, 
rondele de ardei, măsline fără sâmburi, sare. Omogenizezi ușor, stropești cu ulei, 
presari cu mărar tocat. Serveșşti rece, cu pâine proaspătă. 


Munca este o binefacere pentru omul de toate vârstele. 
Ea este o plăcută și folositoare petrecere a timpului, 
(Andrea Majocchi) 

227. Salată de măsline (4 pers.) 


200 g măsline negre, 200 ml ulei, 1 lămâie, 2 felii de franzelă, 1 ceapă, 1 go- 
goșar murat. 


Speli măslinele, le scoţi sâmburii și le fierbi câteva minute. Le treci prin 
mașina de tocat cu 1 ceapă mică. Pasta obținută o laşi în castron, amesteci peste 
ea miezul de pâine înmuiat în apă rece şi zeama de lămâie. Omogenizezi pasta 
şi o amesteci folosind o lingură de lemn, cu uleiul pus câte puțin. 

O lași la rece, o ornezi cu felii de gogoșar murat şi servești cu felii de pâine 
prăjită, sau tartinezi feliile de pâine cu pastă de măsline și servești. 


228. Salată de orez cu legume (4 pers.) 


1 ceașcă de orez, 1 ceapă, 3 linguri cu ulei, 1 lingură cu oţet, sare, 1 ceapă, 
2 roșii, 1 lingură cu muștar, 2 ardei grași, verdeață. 


Alegi orezul, îl speli în mai multe ape reci, îl fierbi în apă cu sare 1/4 oră. 
Laşi acoperit 5 min., speli orezul şi-l scurgi, îl pui în castron unde îl amesteci cu 
ceapa tocată peștişori. 

Faci un sos din muştar, ulei, oțet, sare, amesteci peste orez, omogenizezi. 
Aşezi orezul pe un platou adâncit, înconjori cu felii de roșii şi ardei tăiate 
rondele, presari verdeață tocată peste orez şi servești imediat, cu sau fără pâine. 


229. Salată de praz cu maioneză (4 pers.) 


1 cartof sau 1 morcov fiert, 1 ceașcă mare cu ulei, 1 lingură cu muștar, 1/2 
lămâie, 4-5 fire de praz, sare, 1 roșie, mărar. 


Cureţi prazul de foile de deasupra, îl speli şi tai rondele de 1 cm grosime 
doar partea albă. Așezi în strat în castron, presari puţină sare. Faci maioneză 
din: cartof sau morcov fiert, trecut pe răzătoarea mică, amestecat cu muştar şi 
frecat cu ulei pus câte puţin. Maioneza obţinută o subţiezi cu zeamă de lămâie 
şi o răstorni peste praz. 

Omogenizezi amestecul, îl decorezi cu felii de roşii şi crenguţe de mărar. 

Servești cu pâine proaspătă. 


230. Salată de vinete (4 pers.) 
4-5 vinete, 1 ceapă, 1 ceașcă mare cu ulei, sare, 2 roșii. 


Coci vinetele la foc iute, aşezate pe grătar sau pe o tablă. Le cureţi imediat 
şi le laşi în strecurătoare să se scurgă 1-2 ore. Le cureţi de seminţe şi păstrezi 
doar partea cărnoasă. Le așezi pe fund de lemn, le toci cu un cuţit tot din lemn 
şi le laşi în castron. 

Toci mărunt ceapa, freci cu sare, speli cu apă rece, scurgi în sită şi amesteci 
peste vinete. Pui uleiul câte puțin, amesteci cu lingura de lemn într-un singur 
sens, sărezi şi nu le păstrezi la frigider. Se întăresc și-și pierd dulceaţa. 

Decorezi cu felii subţiri de roşie. 

Servești cu pâine proaspătă, sau tartinezi felii mici de pâine prăjită, pe care 
le decorezi cu felii de roșii sau gogoşar crud. 

231. Salată de vinete cu maioneză (4 pers.) 


1 cartof fiert, 1 ceșcuţă cu ulei, sare, 1 lingură cu muștar, 4-5 vinete, 1 cea- 
pă, 1 roșie mare. 


Coci vinetele, le cureţi de coajă și de seminţe, le lași la scurs 2-3 ore. Partea 
albă şi cărnoasă o toci cu un cuţit de lemn, iar pasta obținută o amesteci cu ceapa 
tocată mărunt. Din cartoful fărâmiţat, amestecat cu muștar şi puţină sare faci o 
maioneză, punând uleiul câte puţin. Răstorni maioneza peste vinete, omoge- 
nizezi și servești fără a ţine la frigider. 

Decorezi cu felii subţiri de roșie. Serveşti cu pâine proaspătă. 


232. Salată garnisită cu ardei (4 pers.) 


fi 1 kg ardei gras, 3 linguri cu ulei, 3 linguri cu oţet, sare, 2 roșii, mărar tocat 
în. 
Coci ardeii la foc iute, îi așezi într-o cratiţă cu capac și-i cureţi când s-au 
înmuiat. li aşezi în castron, îi sărezi, îi stropești cu ulei şi oțet, apoi îi acoperi cu 
felii subţiri de roșii și mărar tocat. 
Servești lângă cartofi prăjiţi, chiftele de legume sau mâncăruri de carne în 
zilele de frupt. 


3.2 Borșuri 
pe as 


233. Borş călugăresc (4 pers.) 


2 sfecle roșii mijlocii, 4-5 fire de ceapă verde, 4-5 fire de usturoi, 10-15 fire 
de lobodă verde sau roșie, 4 frunze de sfeclă, 3 linguri cu orez, sare, leuștean 
verde, 2 linguri cu ulei, 1 l borș. 


Cureţi sfeclele de coajă, le tai bastonaşe de 2-3 cm și le pui să fiarbă cu apă 
caldă cât să le acopere. Fierbi acoperit, la foc mic. In acest timp cureţi verdeţurile, 
le speli, le tai fâșii, le pui în oala cu sfeclă, adăugând 1 cană de apă caldă. 

Fierbi 10 min. orezul în apă, scurgi, răstorni în supă când pui şi borşul fiert 
separat. Dai față mâncării cu ulei, facultativ condimentezi cu leuștean verde tocat 
fin. Servești cald, cu ceapă verde alături şi pâine proaspătă sau mămăligă rece. 


234. Borş de cartofi (4 pers.) 


1 kg de cartofi, 4-6 fire de ceapă verde, 6 fire de usturoi cu frunze cu tot, 
1 crenguţă de cimbru, 4 linguri cu orez fiert, 2 linguri cu ulei, 1 l borş, sare, 
leustean. 

Cureți cartofii, îi speli, îi tai cubuleţe și-i pui la fiert în apă caldă, după ce i- 
ai spălat sub jet de apă rece, ca să nu mai aibă amidon. După 10 min. de fierbere 


(Proverb latin) 

adaugi ceapa și usturoiul tocate și o crenguţă de cimbru (verde sau uscat). După 
alte 20 min., adaugi: orezul fiert, 1 l de borș fiert și spumuit, 2 linguri cu ulei, 
leuștean tocat şi sarea necesară. 

Stingi focul, răcorești mâncarea, o servești cu pâine proaspătă sau cu 
mămăligă rece, alături de ceapă verde. 


235. Borş de dovlecei tineri (4 pers.) 


6-8 dovlecei, 3 roșii, 3 linguri cu orez, ceapă verde, sare, 1 lingură cu ulei, 
leustean tocat, 1/2 l borş. 


Cureți dovleceii de coajă, îi tai pe lung, înlături semințele, tai rondele groase 
de 1 cm. 

Pui să fiarbă într-un litru de apă caldă odată cu ceapa tocată, sarea necesară 
şi roşiile tocate cubuleţe sau felii subțiri. 

După 20 min. pui în supă: borșul fiert separat și spumuit, uleiul, leuşteanul 
tocat, dai două-trei clocote, stingi focul. Serveşti borşul cu pâine de casă şi ardei 
iute. 


236. Borş de fasole verde (4 pers.) 


1 kg de fasole păstăi, 2 cepe mici (sau 6-8 fire ceapă verde), 2 linguri cu 
făină, ulei, sare, 2 roșii decojite, 1 ardei gras, usturoi, 1/2 l borş, leuștean tocat, 
1 lingură cu ulei. 


Cureţi fasolea de vârfuri şi codițe, o rupi bucăţi de 3-4 cm, o speli cu apă 
caldă. O scurgi în sită, o acoperi cu făină de grâu și o amesteci cu mâna. Dai 
drumul legumei într-o oală cu apă clocotindă. 

Acoperi vasul, fierbi 1/4 oră, adaugi peste supă: ceapă tocată, 1 ardei gras 
tăiat jumătăţi de rondele (pe latul ardeiului tăiat în două), usturoi tocat și roşii 
decojite, tăiate felii sau romburi. 

Laşi vasul acoperit, fierbi încă 20 min. și adaugi: sarea necesară, 1/2 litru 
de borş fiert şi spumuit, leuștean tocat şi ulei. 

Dai în clocot 1 min., stingi focul. 

Servești cu mămăligă rece și ardei iute. 


237. Borş de fasole boabe cu lobodă verde (4 pers.) 


1/4 kg fasole, 2-3 legături de lobodă roșie și albă, 5-6 fire de ceapă verde, 
3-4 fire de usturoi cu frunze, 1 | de borș, leuștean tocat. 


Alegi fasolea bob cu bob, o speli în apă rece, o lași la muiat peste noapte. 
Dimineaţa arunci apa, umpli vasul cu altă apă rece şi clocoteşti fasolea câteva 
minute. Schimbi iar apa și fierbi la foc potrivit 1/2 oră. Incerci tăria bobului de 
fasole. 

Dacă s-a înmuiat puţin pui peste ea: loboda aleasă și spălată frunză cu 
frunză, tăiată fâșii subţiri, ceapa și usturoiul tocate şi sarea necesară. 

Fierbi încă 20 min, încerci iar fasolea, apoi acrești cu borş fiert separat. 
Parfumezi cu leuştean tocat. 

Servești cald sau rece, cu mămăliguţă și ceapă verde. 

238. Borş de lobodă (4 pers.) 


4-5 legături de lobodă albă și roșie, 2 cartofi, ceapă și usturoi verde, sare, 
1/2 l borş, leuștean tocat. 


Speli cartofii, îi cureţi de coajă, îi tai cubuleţe, îi speli în mai multe ape, îi pui 
la fiert în apă fiartă sau caldă. 

După 1/4 oră pui în supă: loboda aleasă, spălată frunză cu frunză și tocată, 
ceapa și usturoiul tocate, sarea necesară. Fierbi la foc potrivit încă 1/4 oră, 
acreşti cu borş fiert și spumuit, parfumezi cu leuștean tocat. Răcoreşti borşul 
şi-l servești cu pâine proaspătă şi ceapă verde alături. 


239. Borș cu legume călite (4 pers.) 


1 sfeclă roșie, 1 ţelină, 2 morcovi, 1/2 varză crudă, 1 dovlecel, 2 cartofi, 
2 cepe, 2 roșii decojite, 1 ceșcuţă cu ulei, borş, mărar tocat, sare. 


Cureţi sfecla, o speli, o tai bastonașe şi o fierbi cu apă caldă cât s-o acopere, 
cel puţin 1/2 oră. Cureţi cepele, morcovii, ţelina, dovlecelul, varza și cartofii, 
speli sub jet de apă rece, le tai cubuleţe, le călești cu ulei. 

Când ceapa a devenit transparentă, pui legumele într-o oală cu apă caldă, 
lângă sfeclă, sărezi şi fierbi acoperit 20 min. Adaugi roşia decojită și tăiată felii, 
laşi 5 min. și acreşti cu borş. 

Decorezi cu mărar verde tocat, servești cu pâine proaspătă şi ardei verde, 
după ce mâncarea s-a răcit 10 min. 


240. Borş de salată (4 pers.) 


2 salate mari, 1 ceșcuţă cu orez, 6 fire de ceapă verde, 6 fire de usturoi cu 
frunze, sare, 1/2 l borş, 1 lingură cu ulei, leuștean. 


Cureţi salata frunză cu frunză, speli în mai multe ape, toci fâșii subțiri, pui 
să fiarbă în apă caldă împreună cu ceapa și usturoiul tocate și sarea necesară. 
După 1/4 oră acrești cu borş fiert separat, adaugi orezul fiert, condimentezi cu 
leuștean tocat. 

Serveşti borşul cu pâine proaspătă. Dai față mâncării cu ulei pus odată cu 
borşul (uleiul nu se pune în mod obligatoriu). 


241. Borş de sfeclă (4 pers.) 


4 sfecle roșii, 1 ceapă, 1 crenguţă de cimbru, 1 l borgs, sare, 2 linguri cu ulei, 
4 linguri cu orez fiert, leuștean tocat. 


Speli şi cureţi sfeclele, le tai beţişoare, le pui la fiert cu apă caldă cât să le 
acopere. Fierbi acoperit 1/2 oră, încerci sfecla și adaugi ceapa tocată numai dacă 
aceasta s-a înmuiat. 

Laşi acoperit încă 1/4 oră, să fiarbă ceapa. Sărezi și adaugi orezul fiert, 
borşul spumuit, uleiul (dacă vrei), crenguţa de cimbru şi leuşteanul tocat. 

Tragi oala de pe foc, lași să se răcorească, servești cu pâine și ceapă verde. 


A şti! Aceasta e puterea omului. 


xax 

3.3 Ciorbe 


Ciorbele sunt acrite cu: zeamă de lămâie, roșii, suc de roșii, zeamă de varză, 
sare de lămâie, aguridă sau corcodușe. Se fac din legume, verdeţuri sau carne 
și legume cu verdeţuri, în amestec. 

242. Ciorbă de cartofi cu zeamă de varză (4 pers.) 


1/2 kg cartofi, 6 fire de ceapă verde sau 1 ceapă de apă, usturoi tocat, 
1 lingură cu bulion sau zarzavat de ciorbă conservat (3-4 linguri), 1/2 l zeamă 
de varză, 1 morcov, 1 țelină mică, ulei, cimbru. 


Cureţi cartofii, ceapa, usturoiul, morcovul şi ţelina, le laşi pe toate într-un 
vas pe masă. Tai cubuleţe: cartofii, ţelina, morcovul, le speli, sau: tai cubuleţe 
cartofii, dai pe răzătoarea mare ţelina și morcovul, le pui să fiarbă în vas smăl- 
ţuit, cu 1 litru de apă caldă. Fierbi acoperit 1/4 oră şi adaugi în supă: ceapa 
tocată mărunt, usturoiul felii, zarzavatul de ciorbă spălat în apă rece (să înlături 
sarea şi conservantul) şi continui fierberea încă 10 min., după care acreşti cu 
zeamă de varză fiartă separat și spumuită, potrivești de sare, condimentezi cu 
cimbru sau leuştean, adaugi uleiul şi tragi oala de pe foc. Servești cu mămăligă 
rece şi ceapă de apă alături. 


243. Ciorbă de dovlecei cu suc de roșii (4 pers.) 


4 dovlecei mijlocii, 2 morcovi, 1 ceapă, mărar tocat, 1/2 l de suc de roșii 
sau 1/2 kg roșii mici, 3-4 linguri cu orez, ulei, verdeață tocată. 


Alegi dovlecei proaspeţi, îi cureţi de coajă, îi tai în două, îi speli și-i cureţi de 
seminţe. Cureţi morcovii, ceapa şi roşiile (alegi roșii foarte mici, un soi care, 
nefiind cărnos, nu este dulce). Opăreşti roşiile 1-2 min. în apă clocotită, le cureţi 
de coajă, le lași într-o farfurie adâncă și le pui să fiarbă cu zeama pe care o lasă. 
Pui să fiarbă într-o oală mai mare 2 litri de apă, când s-a încălzit bine pui 
dovleceii tăiați cuburi mici, clocotești 2-3 min., adaugi ceapa şi morcovul date 
pe răzătoare. Dacă nu suporţi ceapa, o fierbi şi o arunci după ce este gata ciorba. 

Acoperi oala, fierbi 1/4 oră la foc potrivit, după care poţi pune roşiile întregi 
să fiarbă cu restul legumelor. După un alt 1/4 oră, adaugi orezul fiert, sarea 
necesară, ulei, verdeață tocată, dai un clocot, stingi focul. Serveşti ciorba caldă 
sau rece, cu pâine proaspătă. 


244. Ciorbă de fasole verde cu păstaia lată (4 pers.) 


1 kg de fasole lată (galbenă), 1 ceapă, 1 crenguţă de cimbru, 1 kg de roșii, 
mărar tocat, 1 lingură cu sare. 

Cureţi fasolea de vârfuri şi codițe, o rupi în bucăţi, o speli în apă călduţă şi 
o pui la fiert în apă care clocotește (altfel fasolea se întărește). Fierbi 1/4 oră, 
adaugi roşiile tăiate felii subțiri sau cubuleţe (după ce le-ai curățat de coajă), 
sărezi, condimentezi cu o ramură de cimbru verde, acoperi vasul şi mai fierbi 

1/2 oră. E gata când fasolea se poate consuma. Decorezi cu verdeață (preferat 
este mărarul sau tarhonul) tocată, serveşti caldă, dar mai ales rece, cu 
mămăliguţă sau cu pâine proaspătă, cu ceapă de apă spartă, alături. 


245. Ciorbă de fasole boabe cu tarhon (4 pers.) 


1/4 kg fasole boabe albă, 1 păstârnac mare, 1 ceapă, 1 morcov, 4-5 căţei 
de usturoi, 1/4 kg corcodușe verzi sau 2 struguri de aguridă, bulion de roșii, 
tarhon tocat, sare. 


Pregătești fasolea de seara, o laşi în apă rece, schimbi apa, clocotești 2-3 
min., arunci apa şi umpli vasul cu 3 măsuri de apă (la o măsură de fasole) rece. 
Fierbi acoperit 1/2 oră cu păstârnacul întreg, ceapa şi morcovul tocate, puse în 
oală imediat ce fasolea a dat în clocot. Incerci bobul de fasole: dacă s-a înmuiat 
puţin, e timpul să adaugi usturoiul tocat, frunzele de tarhon și sarea necesară. 
Acreşti numai după ce fasolea se poate consuma. Corcoduşele le fierbi, le treci 
prin sită, răstorni zeama (cu pulpa fructului) în ciorbă odată cu bulionul sau 1 
roşie felii, fără coajă. Dai în 2-3 clocote, stingi focul, servești ciorba călduţă, cu 
mămăligă rece şi cu ceapă verde alături. 


246. Ciorbă de fasole albă cu gogonele murate (4 pers.) 


1/4 kg fasole, 3-4 gogonele murate și 1 cană cu zeamă, 1 morcov, 1 ceapă, 
1 păstârnac, cimbru. 


Pregăteşti fasolea de seara, o pui la fiert cu 1 păstârnac curăţat, tăiat în două 
pe lung. Fierbi 1/2 oră, după care adaugi: ceapa tocată, morcovul dat pe 
răzătoare, sarea necesară și 1 crenguţă de cimbru (verde sau uscat). Fierbi aco- 
perit până se poate consuma. Separat toci mărunt sau tai feliuțe subțiri 
gogonelele, le pui să fiarbă 1/2 oră cu apă caldă (2 căni), iar când s-au înmuiat, 
amesteci cu zeama de gogonele, răstorni totul peste fasole, mai fierbi împreună 
1/4 oră. Stingi focul, servești ciorba caldă cu mămăliguţă rece, sau o servești 
rece, cu pâine și ceapă de apă, spartă în două. 


247. Ciorbă de fasole pestriță cu suc de roșii (4 pers.) 


1/4 kg fasole boabe pestriță, 1 legătură de frunze de ţelină, 1 l suc de roșii, 
1 păstârnac, 1 ceapă, sare, 1 linguriţă cu zahăr. 


Alegi fasolea, o speli, lași în apă rece câteva ore şi o pui la fiert cu altă apă 
rece, 3 măsuri de apă pentru 1 măsură de fasole. Fierbi cu o ceapă tăiată felii şi 
un păstârnac dat în două, cu vasul acoperit, 1/2 oră. Sărezi și adaugi 4-5 
crenguţe de elină tocată - restul țelinei o păstrezi pentru decor. Când fasolea 
se poate consuma, adaugi sucul de roșii şi 1 lingură de zahăr, o mai fierbi încet 
1/4 oră şi stingi focul. Decorezi cu frunze de ţelină tocate fin. 

Este bună, aspectuoasă, hrănitoare. Servești caldă sau rece. 

In acelaşi fel pregăteşti ciorba de linte. 

Munca şi moderaţia sunt cei mai buni dintre medici. 

(].]. Rousseau) 


3.4 Supe 

248. Supă de cartofi (4 pers.) 


4-5 cartofi, 1 morcov, 1 rădăcină de pătrunjel, 2 roșii sau 1 lingură cu 
bulion, 4 linguri cu ulei, sare, 1 ceapă, 2 linguri cu orez, verdeață. 


Cureți legumele de coajă, le tai fideluță, le călești în ulei, pe foc mic, cu vasul 
acoperit. Roşia o păstrezi şi o pui în supă odată cu verdeaţa tocată. După zece 
minute răstorni zarzavatul în 2 litri de apă caldă, adaugi cartofii tăiaţi cubuleţe, 
fierbi 20 min. pe foc potrivit. Sărezi, pui orezul ales şi spălat, mai lași câteva 
minute și adaugi roşia şi pătrunjelul tocate fin. Acoperi oala și laşi supa să mai 
dea 2-3 clocote, apoi stingi focul. 

Laşi să se răcescă puţin, cu vasul acoperit. 

Servești cu crutoane de pâine prăjită. 


249. Supă de ceapă (4 pers.) 
4 cepe, 3 linguri cu griș, 1 ceșcuţă cu ulei, sare, piper măcinat. 


Cureţi cepele, le tai în două şi le laşi în apă rece pentru10 min. Le tai pești- 
şori şi le căleşti în ulei(în tigaie) pentru ca ceapa să rămână albă. Răstorni în 
apă caldă (atâtea căni de apă, câte persoane sunt la masă) când ceapa a devenit 
sticloasă., fierbi pe foc mic 1/4 oră, după care îngroși supa cu griș turnat în 
ploaie. Amesteci în oală cu lingura de lemn, să nu se strângă cocoloaşe. Fierbi 
10 min., stingi focul și servești supa călduță, condimentată cu piper măcinat. 

__ Servești cu crutoane de pâine uscate în cuptor și aşezate într-un coș de 
pâine. 


250. Supă de ciuperci (4 pers.) 


1/3 kg ciuperci, 1 lingură cu zahăr, 1 linguriţă cu sare, 2 linguri cu făină, 
piper măcinat, verdeață tocată. 


Speli ciupercile, trecând cu mâna peste lamele ca să înlături nisipul, separi 
codiţele, înlături partea care a stat în pământ. Tai ciupercile (şi codiţele) felii 
subțiri, le aşezi în farfurie adâncă şi presari cu: făină, zahăr şi sare. 

Incălzești 1,5 | de apă în oală smălțuită, dai drumul ciupercilor în oală, 
acoperi şi fierbi la foc mic 1/2 oră. 

Când ciupercile se pot consuma, stingi focul, adaugi verdeața tocată fin și 
laşi vasul acoperit până când servești, cu crutoane de pâine prăjită. 


251. Supă de chimen cu legume (4 pers.) 


2 cartofi, 2 morcovi, 50 g fidea, 1 ţelină, 2 linguri cu seminţe de chimen, 
4 linguri cu ulei, sare, pătrunjel tocat. 


Cureţi morcovii, cartofii şi ţelina, le tai fideluţă, le pui să fiarbă în apă caldă. 
După 20 min. adaugi zeama de chimen (se prăjește chimenul în ulei, se stinge 

cu 1 cană de apă, se strecoară. Sau: fierbi chimenul separat, cu o cană de apă, 
strecori apa în supă.) Sărezi și mai laşi 10 min. Adaugi fideaua fiartă separat 2 
min. şi verdeaţa tocată. Serveşti cu felii de pâine prăjită. 


252. Supă de fasole albă (4 pers.) 


1/4 kg fasole albă (boabe), 1 ceapă, 1 morcov, 1 ţelină, 2 ardei lungi, 2 roșii 
decojite, 1 păstârnac, 2 linguri cu ulei, sare, mărar tocat. 


Alegi fasolea bob cu bob, o speli, o lași câteva ore în apă rece. Arunci apa și 
pui boabele acoperite cu 1 cană de apă rece, să dea câteva clocote. Schimbi apa, 
umplând oala cu 3 măsuri de apă rece. Lași fasolea să fiarbă la foc mic până când 
bobul se înmoaie uşor. 

Cureţi zarzavatul, îl speli, îl tai fideluță, îl pui la fiert cu fasolea și sarea 
necesară sau îl căleşti cu 2 linguri de ulei. Este nevoie de 20 min. ca mâncarea 
să fie gata și aromele legumelor să se întrepătrundă. Adaugi roşiile decojite 
tăiate felii subțiri și trase câteva minute în ulei cald. Presari mărar tocat. 

Serveşti supa cu pâine prăjită alături, sau torni supa caldă peste feliile de 
pâine așezate în farfurii. 


253. Supă de dovlecei (4 pers.) 


2 dovlecei mari, 1 morcov, 1 ceapă, 1 ţelină, 2 roșii, 2 linguri cu ulei, 2 lin- 
guri cu orez, pătrunjel tocat, sare. 


Cureţi dovleceii de coajă și seminţe, îi tai felii, apoi cuburi mici. Îi pui la fiert 
în 2 litri de apă caldă. Cureţi imediat morcovul, ceapa, ţelina și roșiile, le tai 
fideluţă, pui zarzavatul să fiarbă cu dovleceii. Sărezi. După 20 min supa este gata. 
Adaugi orezul fiert separat doar 5 min., uleiul și pătrunjelul tocat. Servești supa 
caldă, cu pâine prăjită alături sau pusă în farfuriile în care serveşti supa. 


254. Supă de gulii (4 pers.) 


3-4 gulii tinere, 1 ţelină, usturoi, 1 rădăcină de pătrunjel, 4 linguri cu griș, 
2 linguri cu ulei, verdeață tocată. 


Cureţi guliile de coaja tare, la fel procedezi cu ţelina și rădăcina de pătrunjel. 
Tai totul fideluţă şi căleşti în ulei. Lucrezi cu un vas adânc, smălțuit. Stingi cu 
apă caldă sau cu supă de zarzavat limpezită. Fierbi supa cu vasul acoperit 1/2 
oră. Adaugi grişul în ploaie, sărezi, mai laşi 10 min. Supa aceasta o serveşti cu 
crutoane de pâine prăjită sau fără pâine, decorată cu verdeață tocată. Este 
potrivit pătrunjelul. 


255. Supă falsă de griş (4 pers.) 


2 linguri cu griș, 1 lingură cu zeamă de lămâie, 1/4 linguriţă cu sare, 
1/2 l apă, 1 linguriţă cu zahăr (pentru 2 pers.). 


Pui să fiarbă LA când este aproape de fierbere, pui eriguli în ploaie, laşi să 

fiarbă cu sare şi zahăr 10 min. Adaugi zeama de lămâie când tragi vasul de pe 
foc. Serveşti cu crutoane. 


256. Supă de hasmaţuchi (4 pers.) 


4 legături de plantă, 2 linguri cu margarină sau ulei, 2 linguri cu făină, 
sare, supă limpede de zarzavat, 1 lingură cu zahăr. 


Hasmaţuchi este o plantă erbacee, plăcut mirositoare, care se cultivă ca 
plantă culinară (în Ardeal și Banat) sau crește la marginea pădurilor primăvara. 
Se foloseşte pentru a da mâncării gust și aromă. Seamănă cu pătrunjelul. Culegi 
planta fir cu fir, o speli în mai multe ape reci, apoi o pui, tocată mărunt, să se că- 
lească în vas smălţuit cu o lingură de margarină fină. Acoperi cu făină, amesteci 
ca să obţii o pastă omogenă, stingi cu 1 cană de supă sau apă caldă, amesteci ca 
să se omogenizeze. Fierbi pe foc mic 10 min., adaugi 1 litru de supă de zarzavat 
sau apă caldă, sărezi, îndulceşti cu 1 lingură de zahăr, fierbi 1/4 oră. Serveşti 
supa caldă, cu felii de pâine prăjită puse în farfurie înainte de a turna supa. 


257. Supă de hribi (4 pers.) 


1/2 kg hribi proaspeţi, 2 cepe, 1 ceșcuţă cu ulei, 1 lingură cu făină, 1 legă- 
tură de pătrunjel frunze, 1 lingură cu sare, 1 lingură cu zahăr. 


Cureţi ciupercile de codițe, le speli în mai multe ape și tai totul în felii subţiri. 
Aşezi în farfurie cu sare, zahăr și făină pentru 10 min. Pui la fiert 1,5 l de apă 
rece și când apa se încălzește răstorni în oală cepele călite în ulei şi hribii. Adaugi 
un buchet aromat: pătrunjel verde cu tije cu tot, 1 fir de busuioc, 1 foaie de dafin, 
usturoi verde (toate legate cu aţă) sau 1 legătură mare de pătrunjel cu tije. 

Acoperi vasul, fierbi supa la foc mic 1/2 oră, sărezi şi îndulceşti cu zahăr. 
Servești când s-a răcorit, cu felii de pâine prăjită. Buchetul aromat îl arunci. 


258. Supă de linte (4 pers.) 


1/4 kg linte, 1 ceapă, 4-5 fire usturoi verde, 2 linguri cu bulion sau roșii 
tocate, 1 l supă de zarzavat, 2 linguri cu ulei, mărar și pătrunjel tocate. 


Alegi lintea bob cu bob, ţii la înmuiat cu apă rece câteva ore, arunci apa și 
umpli cu 3 măsuri de apă rece. Pui la fiert în oală smălțuită, cu puţină sare. 

Când bobul se desface uşor, arunci apa, pui supă de zarzavat și adaugi: ceapa 
şi usturoiul tocate, două roșii tăiate felii subţiri și sare. După 1/4 oră stingi focul, 
pui uleiul, decorezi cu mărar şi pătrunjel tocate fin. 

Laşi supa să se răcească 10 min. și serveşti cu crutoane de pâine prăjită. 


259. Supă de măcriș (4 pers.) 


1/4 kg frunze de măcriș (sau un castron plin), 1 lingură cu margarină, 
2 linguri cu făină, sare, 2 cuburi de supă concentrată de zarzavat. 


Aşezi într-o farfurie cele două cuburi de supă concentrată de zarzavat, torni 
apă caldă cât să le acopere, lași să stea 10 min. 

Culegi frunzele de măcriş de pe codițe, le speli, le tai fâșii, le laşi în castron. 
Faci un sos alb din margarină, făină și apă, pe care îl fierbi pe foc mic 1/4 oră. 
Lucrezi cu un vas adânc, smălţuit. Adaugi frunzele de măcriș și fierbi totul pe 

foc mic 1/4 oră. Amesteci peste măcriș supa concentrată, pui atâtea căni de apă 
câte persoane sunt la masă şi mai dai câteva clocote. 

Când supa s-a răcorit, o torni în farfurii peste felii de pâine prăjită pe plită 
sau uscată în cuptor. 


260. Supă de legume de vară (4 pers.) 


1/2 varză albă, 100 g ciuperci (4-5 bucăţi), 1 gulie, 1 morcov, 1 fir de praz, 
3 cartofi, sare, piper, verdeață tocată, 3 linguri cu ulei, 1 lingură cu sare, 
1 lingură cu zahăr. 


Cureţi şi speli ciupercile, le tai felii (şi codițele pe care le-ai curățat de partea 
care a stat în pământ), le fierbi în apă cât să le acopere, în care ai pus sare și 
zahăr. Varza, morcovul, gulia şi prazul (partea albă) le tai rondele și le pui în 
cratiţă cu ulei cald. Le căleşti 1/4 oră pe foc mic. Amesteci ciupercile (fără apă) 
cu legumele călite, le răstorni într-o oală cu 2 litri de apă caldă, în care ai pus la 
fiert cartofii tăiați cubuleţe. Acoperi oala şi lași să fiarbă totul la foc potrivit 
1/2 oră cu piper boabe şi sare. 

Când este gata, serveşti supa cu crutoane de pâine prăjită, numai după ce 
s-a răcit 1/4 oră. 


261. Supă ţărănească (4 pers.) 


2 cartofi, 1 ţelină, 1/2 varză albă, 1 praz, 1 morcov, 1 cană cu mazăre 
boabe, 1 lingură cu zahăr, 2 roșii, sare, verdeață tocată, 1 ceșcuţă cu ulei. 


Cureţi legumele, le speli, le tai fideluţă, tai cartofii cuburi mici, le laşi 
deoparte. Toci varza fâșii, speli cu apă rece, după ce ai frecat cu sare pentru a 
înlătura toxinele, pui în cratiţă cu pereţii înalți cu 3-4 linguri de ulei. Căleşti 1/4 
oră, adaugi zarzavatul fideluţă şi cartofii cubuleţe, 1 cană de apă încălzită, fierbi 
la foc mic 1/2 oră, după care torni peste zarzavat 2 litri de apă în care ai pus 
sare, 1 lingură de zahăr și mazărea fiartă separat. Acoperi vasul, fierbi doar 10 
min. pe foc viu. După gustul gospodinei în supa aceasta pui şi roşii tocate fin, 
fără coajă. Serveşti cu crutoane. 


3.5 Supe cremă 

262. Supă cremă de dovlecei (bostănei tineri) (4 pers.) 

4 dovlecei mijlocii, 2 cartofi 1 morcov, sare, 1 cub de supă, 1 lingură cu 
făină. 

Cureți dovleceii de coajă și semințe, îi speli, îi tai felii, îi pui în oală smălțuită 

cu felii de cartof crud și morcov tăiat rondele, acoperi cu 2 căni de apă. Fierbi 
acoperit, la foc mic 1/2 oră, răceşti legumele, le dai prin sită sau le mixezi. 

In piureul de legume amesteci un cub de supă de zarzavat şi 1 lingură cu 
făină. Amestecul îl stingi cu 1 litru de apă caldă, amesteci și supa în care au fiert 
legumele, sărezi, fierbi descoperit 1/4 oră. 

Stingi focul, laşi supa să se răcească, servești cu crutoane. 


263. Supă cremă de fasole boabe (4 pers.) 


1/2 kg fasole, 1 păstârnac, 1 cartof mare, 1 lingură cu făină sau griș, sare, 
ulei. 


Alegi fasolea, o speli, o lași în apă rece câteva ore, arunci apa și o pui la fiert 
cu 1 păstârnac curăţat, netăiat. Când se desface bobul, adaugi cartoful curățat 
şi spălat, tăiat felii. Fierbi încă 1/2 oră, cu sare şi ulei. 

Fierbi până când scade apa şi legumele se desfac la atingere. Răcești, treci 
prin sită, adaugi 1 lingură de făină sau griş (facultativ), pui totul în zeama în care 
a fiert fasolea, completezi cu apă caldă. Lași să clocotească încet 10 min. 

Servești supa caldă, cu crutoane de pâine prăjită. 


264. Supă cremă de gulii (4 pers.) 


4-6 gulii, 2 cartofi, 1 morcov, 1 lingură cu sare, 2 linguri cu făină, 3 linguri 
cu ulei sau 2 linguri cu margarină. 


Cureţi și speli legumele, le tai felii, le pui să fiarbă în apă caldă pentru 1/2 
oră. Le răcești, treci legumele prin sită sau le mixezi, le pui la fiert în zeama lor. 
Sărezi, laşi să clocotească încet 10 min., adaugi un sos alb făcut din margarină 
şi făină subţiat cu supă și fiert separat. 

Lași 1 minut să fiarbă împreună, stingi focul, răcești supa, o servești cu 
crutoane de pâine prăjită. 


265. Supă cremă de legume în amestec (4 pers.) 


2 cartofi, 2 morcovi, 2 gulii, 2 rădăcini de păstârnac, 1 praz, 2 mere verzi, 
1 ţelină, 1 lingură cu griș, sare, 1 lingură cu chimen. 


Cureţi legumele și merele de coajă, le tai felii, le aşezi în straturi într-o oală 
mare, acoperite cu 2 litri de apă. Fierbi cu vasul acoperit, cu 1 lingură de sare 
pusă după primul clocot, până când legumele se desfac ușor la atingere. Se 
răcesc legumele, se trec prin sită, amesteci cu 1 lingură cu griș. Pui totul să fiarbă 
în zeama de legume încă 10 min., împreună cu zeama de chimen (dacă este 
suportat de toată lumea). Fierbi 1 lingură plină cu chimen într-o cană de apă 
timp de 10 min., strecori zeama, torni în supă. Lași supa să se răcească 15-20 
min. Şi servești cu crutoane sau fără. 


266. Supă cremă de mazăre (4 pers.) 


1 kg de mazăre păstăi, 2 cartofi, 1 lingură cu griș, 1 lingură cu sare, 1 lin- 
gură cu zahăr. 


Cureţi mazărea de teci, speli boabele, le pui să fiarbă cu 2 litri de apă caldă 

împreună cu 2 cartofi curăţaţi, spălați și tăiați felii. Când legumele au fiert, tragi 
oala de pe foc, laşi conţinutul să se răcească, treci legumele prin sită sau le 
mixezi. Îngroşi piureul cu griş, îl pui la fiert în supa de legume cu sare şi zahăr, 
doar pentru 10 min., timp necesar să fiarbă grișul. Serveşti cu crutoane de pâine 
uscată în cuptor. 


267. Supă cremă de orez (4 pers.) 


1 cană cu orez, 2 cartofi, sare, 1 morcov, 1 buchet aromat [tije de pătrun- 
jel, busuioc, tije de ţelină, usturoi ). 


Alegi orezul, îl speli în două-trei ape, îl pui la fiert cu cartofii tăiaţi felii și 
1morcov (sau oricare altă rădăcinoasă) tăiat rondele. Fierbi 1/2 oră, răcești 
amestecul, treci prin sită și fierbi piureul obținut în aceeași supă cel puţin 5 min. 
Când este gata, răcești supa și o servești cu crutoane de pâine prăjită. Buchetul 
aromat îl arunci. 


268. Supă de varză (4 pers.) 
1/2 varză, 1 ceapă mare, 1 roșie, 1 cub de supă concentrată. 


Speli și cureţi de frunzele ofilite varza și ceapa, tai varza fâșii subţiri de 
0,5cm, o lași în cratiţă. Tai ceapa peștișori, așezi peste varză, acoperi cu sare 
grunjoasă, freci legumele câteva minute. Speli cu apă rece, scurgi. 

Umpli o oală smălțuită cu 2 litri de apă, când apa clocoteşte pui varza și 
ceapa. Fierbi cu un cub de supă concentrată (facultativ) 1/2 oră. Adaugi roșia 
tocată fin sau tăiată felii subțiri, după ce ai decojit-o. Mai fierbi 10 min., stingi 
focul şi răcorești supa. 

Servești cu pâine prăjită. 

Este ideală în regimul de slăbire. 

MÂNCARE CA LA MAMA ACASĂ 


Aranjarea unei mese festive 

La aranjarea unei mese festive ţii seama de numărul participanţilor, meniul 
ales, cât şi de băuturile ce se vor servi. 

e După ce s-au fixat locurile la masă, aşezi în dreptul fiecărui mesean câte o 
farfurie întinsă, peste care pui o farfurie de desert. 

e În dreapta farfuriilor așezi cuţitele de masă, cu capătul mânerului la o 
distanţă de 1-2 cm de marginea mesei, tăișul fiind îndreptat spre farfurie, iar 
marginea farfuriei acoperind mijlocul cuţitului. In dreapta cuţitului de masă, 
paralel cu acesta, aşezi cuțitul de peşte, iar în dreapta acestuia, paralel, aşezi 
cuțitul de desert. 

e În stânga farfuriilor așezi furculiţele de masă, perpendicular pe latura 
mesei, cu capătul mânerului la o distanţă de 1-2 cm de marginea mesei şi cu 
dinţii în sus, bordura farfuriei trebuind să cadă pe mijlocul furculiţei. În stânga 
furculiţei şi paralel cu aceasta așezi furculița de pește, iar în stânga acesteia 
furculița pentru desert. Cuţitul şi furculița pentru desert se pot așeza şi pe 
farfurioara pentru desert. 

e În faţa farfuriei aşezi furculiţa și cuțitul de fructe și anume furculița cu 
coada spre stânga, iar cuțitul cu mânerul spre dreapta, lama fiind îndreptată 
spre farfurie. 

e În fața tacâmului pentru fructe așezi lingurița cu coada spre dreapta și 
căuşul spre stânga. 

e Paharele le așezi pe masă începând de la vârful lamei cuţitului de masă, 
de la dreapta la stânga: paharul de ţuică, paharul de vin alb, paharul de vin roșu, 
paharul de apă minerală. 

e Şerveţelele de pânză le aşezi pe farfurioara de desert. 

e După ce s-a aranjat masa faci decorul final, numai cu flori naturale. Se 
pot folosi şi crenguţe de brad. 

4.1 Borșuri cu legume și carne 

269. Borș cu carne de pui (6 pers.) 


1 pui mic sau 1/2 pui mare, 1 ceapă, 1 ţelină, 1 ardei, 1 roșie, 1 morcov, 
100 g tăiţei de casă, 1 | borş, leuștean, smântână, sare. 


Cureţi puiul de tuleie şi fulgi, îl treci prin flacără, îl freci uşor cu mălai şi-l 
speli cu apă rece. Il goleşti (dacă-i proaspăt tăiat), îl speli cu multă apă rece și-l 
tai bucăţi, îl pui la fiert cu apă rece. Clocoteşti carnea un minut, arunci apa și 
speli bucăţile de carne. Umpli oala pe trei sferturi, fierbi carnea 1/4 oră, adaugi 
zarzavatul tăiat fideluţă și continui 1/2 oră fierberea, cu oala acoperită. Fierbi 
câteva minute tăieţii de casă (îi faci din: ou, apă cât încape în 1/2 coajă de ou, 
sare şi făină, îi usuci și-i păstrezi în săculeţi de pânză sau de hârtie), îi speli cu 
apă rece şi-i răstorni în oală. Sărezi, acrești cu borş fiert separat şi spumuit, 
parfumezi cu leuștean tocat şi tragi vasul de pe foc. Dregi cu smântână după ce 
borşul s-a răcorit 1/4 oră. Serveşti fierbinte, cu pâine sau cu mămăliguţă, iar 
alături pui nişte ardei mici, iuți. 


270. Borş cu carne de văcuţă (4-6 pers.) 


3/4 kg carne de la cap sau de la piept, 1.ceapă, 1 morcov, 1 ardei gras, 
3 roșii, 3 linguri de orez, 1 l borș, leuștean tocat, ou sau smântână, sare. 


Speli carnea, o porţionezi, o dai în clocot şi arunci apa. Umpli oala cu 2 litri 
de apă rece, după ce ai spălat carnea, fierbi acoperit la foc mic. Incerci carnea 
cu furculiţa şi adaugi zarzavatul (fără roșii) tăiat fideluţă. Sărezi. Fierbi încă 1/2 
oră, acrești cu borș fiert separat, adaugi roşiile tocate și fierte în borş, decorezi 
cu leuștean tocat şi stingi focul. Dregi cu ou bătut sau smântână, după ce s-a răcit 
mâncarea 10 min. Servești cu pâine proaspătă și ardei iute. 


271. Borş de dovlecei umpluţi (4 pers.) 


4-6 dovlecei mijlocii, 1/4 kg carne tocată, 2 ouă, orez, mărar și pătrunjel 
tocate, 1 ceapă, 2 roșii, 1 felie de pâine, piper măcinat, sare, 1 l borş, leuștean, 
1 pahar cu smântână. 


Cureţi mai întâi dovleceii de coaja albă, tai partea fără seminţe de la capete 
şi o lași deoparte, golești de seminţe fiecare dovlecel folosind o linguriţă cu coa- 
da lungă, speli şi lași să se scurgă pe prosop curat. 

Carnea tocată o amesteci cu: ceapă tocată, verdeață tăiată fin, orez ales și 
spălat, o roșie fără pieliţă tăiată cubuleţe, o felie de pâine muiată în apă rece și 
fărâmiţată, 1 ou, sare şi piper măcinat. Omogenizezi frământând cu mâna 
amestecul, umpli dovleceii, îi așezi într-o oală mai largă și acoperi cu 2 litri de 


Ce-ţi folosește să-ţi aminteşti suferinţele din trecut 
și să fii azi nefericit dacă poți uita şi ierta totul. (Seneca) 

apă încălzită până la 40°C. Laşi să dea în clocot, adaugi partea dovleceilor fără 
seminţe, tăiată cubuleţe şi 1 roșie decojită, tăiată feliuțe. Intorci dovleceii cu 
partea care a stat în apă în sus, continui fierberea 35 min. Acreşti cu borş fiert 
separat, parfumezi cu leuștean, tragi oala de pe foc. Dregi cu smântână când 
serveşti. Pui în farfurie două polonice de supă şi un dovlecel tăiat felii. Servești 
cu pâine proaspătă şi ardei iute. 


272. Borş cu carne de găină I (6-8 pers.) 


1 ceapă, 1 ardei gras, 1-2 roșii, măruntaie de la 2 păsări, 1 morcov, 1 păs- 
târnac, 1 ţelină, 2 rădăcini de pătrunjel, leuștean, 1/2 l borș,fidea, sare, 1 pahar 
cu smântână, 2 l apă. 


lei măruntaiele unei găini mai mari și ale unui pui (gâtul, aripile, târtița, rânza, 
inima, spatele), le speli în apă rece şi le aşezi în oală cu apă cât să le acopere. Dai 
un clocot şi arunci apa, speli din nou carnea și umpli oala pe trei sferturi cu apă 
rece. Fierbi la foc domol până când carnea se pătrunde uşor cu furculița, adaugi 
zarzavatul spălat şi tăiat fideluţă, sărezi după gustul tău și fierbi acoperit 1/2 oră. 
Fierbi separat fideaua, o speli cu apă rece, o răstorni în oală și acreşti cu borşul 
fiert separat. Parfumezi cu leuștean tocat fin și tragi vasul de pe foc. Serveşti borşul 
fierbinte, cu/sau fără smântână. Cu pâine proaspătă și ardei iute. 


273. Borş cu carne de găină II (4-6 pers.) 


Aripile, măruntaiele, târtiţa și spatele unei găini mai mari sau 2 tacâmuri 
de pasăre, 1 ceapă, 1/4 varză crudă, albitură, 1 morcov, foi de dafin măcinate, 
sare, piper măcinat, leuștean, 1/2 l borş, 1 pahar cu smântână, 100 gr costiță 
sau şuncă slabă. 


Carnea dată în clocot, apoi spălată în apă rece o așezi în strat în oală adâncă 
şi o fierbi (dacă găina e crescută în curte) 3/4 oră la foc viu, cu 1 ceapă întreagă 
şi sare, acoperită cu 1l de apă. Tai şunca, o rumenești puţin (fără ulei) și o 
serveşti în borş, când acesta este gata. 

Cureţi legumele, le speli, le tai julien (fideluţă), le pui în supă şi lași încă 
jumătate de ceas. Acreşti cu borşul fiert separat, dai în clocot cu praf de foi de 
dafin şi piper măcinat, pui leuștean tocat deasupra şi dregi cu smântână după 
1-2 min. Servești foarte cald. Cu pâine proaspătă şi ardei iute. 


274. Borş cu carne de miel (4-6 pers.) 


1/2 kg carne de miel (costiță, coadă, gât), 1 ceapă, 2 morcovi, 1 roșie, 1 ar- 
dei gras (ardeiul și roșia le scoţi din zarzavatul pentru ciorbe conservat), 
1 ceșcuţă cu orez, leuștean tocat, 1 ou sau 1 pahar cu smântână, 1 | de borș. 


Tai carnea în bucăţi potrivite, speli cu apă rece, pui la fiert în oală smălțuită 
şi curată. Dai un clocot, arunci apa (care conţine numai sânge, impurități și 
toxine provenite din alimentația mamei), umpli oala pe trei sferturi și fierbi 
carnea 1/2 oră la foc domol. Adaugi zarzavatul: ceapa, morcovul, roșia, ardeiul 
tocate fideluţă, orezul fiert separat doar 5 min., sărezi și continui fierberea 10 
min., după care acreşti cu borş fiert separat, parfumezi cu leuştean tocat şi tragi 
vasul de pe foc. Dregi cu ou bătut cu borş cald sau cu smântână și serveşti 


fierbinte, cu pâine proaspătă. 

275. Borş din cap de miel (4-6 pers.) 


1 cap de miel și 2-3 costiţe, coada, 1 ceapă, 1 morcov, 1 ţelină, 1 roșie, 1 ardei 
gras, 1 legătură de leuștean, 1 l borş, 1 ceșcuţă cu orez, sare. 


Cureţi capul, scoţi limba şi creierul, arunci ochii, speli cu multă apă rece. Tai 
costița în bucăţi potrivite, cureţi coada și o tai în două-trei bucăţi și pui totul în 
vas înalt și curat. Acoperi cu apă rece, dai în clocot, arunci apa şi speli iar carnea. 

Umpli oala pe trei sferturi cu apă rece, fierbi carnea la foc domol 1/2 oră, 
adaugi zarzavatul tăiat fideluță, sărezi şi mai fierbi 20 min. acoperit, după care 
adaugi orezul fiert 10 min. și limpezit în apă rece și borşul fiert separat. 
Parfumezi cu leuştean tocat și serveşti ciorba fierbinte. (Creierul şi limba le poţi 
folosi separat sau le fierbi şi le pui în borș când serveşti). 

Este un borș care nu se drege cu ou sau smântână, pentru a-şi păstra 
savoarea. 


276. Borş cu carne de porc (6-8 pers.) 


3/4 kg carne de porc, 1 ceapă, 1 ardei gras, 1 roșie, 1 ţelină, 100 g tăiței de 
casă, 2 ouă, sare, 1 l borş, leustean tocat. 


Cureţi carnea, o tai bucăţi nu prea mari, potrivind grăsimea după gustul 
mesenilor (sau arunci toată grăsimea), o speli cu apă rece şi o pui la foc, în vas 
mare, cu apă rece cât s-o acopere. Fierbi încet, arunci apa după primul clocot, 
speli carnea și umpli oala pe trei sferturi cu apă. 

După 1/2 oră de fierbere adaugi peste carne zarzavatul tăiat fideluţă, sărezi 
şi mai fierbi 20 min., timp necesar pentru fierberea zarzavatului, după care 
adaugi tăiței de casă pe care i-ai clocotit 5 min. și i-ai limpezit cu apă rece, şi 
borşul fiert separat. 

Dacă borşul este prea gras și nu-ţi place, iei o felie de pâine mai groasă şi o 
aşezi în oală. Se va îmbiba cu grăsime foarte repede. O scoţi, iar borșul îl dregi 
cu 2 ouă bătute, după ce ai adăugat leușteanul tocat şi ai tras oala de pe foc. 
Pentru ca oul să se închege în bucăţi mici, baţi cu borş fierbinte. Serveşti borşul 
cald, cu ardei iute alături. Cu pâine sau cu mămăliguţă. 


277. Borş cu carne de porc afumată (6 pers.) 


1/2 kg carne afumată de porc, 1 ceapă, 1 lingură cu bulion, 100 g tăiţei de 
casă, 1 ţelină, 1 l borş, leuștean tocat, sare, 1 ou. 


Speli carnea, o tai bucăţi, o cureți de grăsime și de bucăţile înne-grite, o laşi 
2 ore în apă rece. Clocotești 5-10 min. carnea, arunci apa, speli carnea şi o pui 
la fiert cu multă apă rece. Fierbi încet, spumuieşti ca să ai o supă limpede, iar 
după 1/2 oră de fierbere adaugi ceapa şi ţelina tăiate fideluță, sărezi şi fierbi iar 
până înmoaie zarzavatul. Acreşti cu borş fiert separat, adaugi bulionul și tăițeii 
de casă fierţi şi clătiți cu apă rece, parfumezi cu leuștean şi tragi vasul de pe foc. 
După 5 min. dregi cu ou bătut. Servești foarte cald, cu ardei iute alături. Cu pâine 
sau mămăliguţă caldă. 


Chiar învățații ş și i nobilii devin robii celui c care are avere. (Solon) 


278. Borş cu carne de porc şi tarhon (6 pers.) 


1/2 kg carne de porc fără grăsime, 1 ceapă, 1 morcov, 1 ceașcă de zarzavat 
conservat (ardei, roșii, verdeață), sare, frunze de tarhon uscat, 1 ou, tăiţei, 
1l bors, sare. 


Cureți carnea, o tai bucăți potrivit de mari, o speli cu apă rece şi o dai în clo- 
cot. Arunci apa, speli carnea şi o pui în oală mai mare cu 2 litri de apă rece. Dai 
în clocot şi spumuieşti, acoperi vasul şi fierbi 1/2 oră. Adaugi ceapa și morcovul 
tocate fideluță şi zarzavatul de ciorbă conservat, pe care-l speli cu apă rece. 
(Mâncărurile cu carne de porc le faci de obicei iarna, atunci când lipsesc 
legumele proaspete). 

Fierbi acoperit 20 min., adaugi tarhonul ţinut în apă rece şi tocat mărunt, 
tăițeii de casă pe care i-ai fiert și i-ai spălat cu apă rece, sărezi și mai clocotești 
5 min. Acrești cu borș. Tragi vasul de pe foc, dregi cu ou bătut. 

Serveşti fierbinte, cu ardei iute alături, cu mămăliguță sau cu pâine 
proaspătă. 


279. Borş cu carne de pui și fasole verde (4 pers.) 


1 pui mijlociu sau 1/2 găină sau cocoș, 1/2 kg fasole verde, 2 roșii, 2 ardei 
grași, 1 ceapă, leuștean, 1 l borş, sare, 1 ou. 


Cureţi pasărea, o treci prin flacără, o freci cu mălai şi o golești. O speli în mai 
multe ape reci, o tai bucăţi. Păstrezi pieptul întreg; după ce fierbe la un loc cu 
restul de carne, pieptul se poate servi copiilor într-o supă, tăiat cubuleţe mici, 
sau bătrânilor care se descurcă mai greu cu bucăţile mari de carne. Fierbi carnea 
numai după ce ai dat-o în clocot câteva minute și ai aruncat apa. 

Când carnea s-a înmuiat, pui fasolea verde, curățată, tăiată bucăţi de 2-3 cm 
pe latul păstăii, apoi tăiată în două ca să fie mai subţire. Laşi să fiarbă acoperit 
1/4 oră, sărezi, adaugi ardeii și roşiile (decojite) tăiate felii subţiri şi ceapa tocată 
mărunt. Mai fierbi 1/4 oră, acreşti cu borş fiert separat, parfumezi cu leuștean 
tocat, dregi cu ou după ce airăcorit borșul 5 min. 

Servești cald, cu pâine proaspătă și ardei iute. 


280. Borş din măruntaie de pasăre (4 pers.) 


Aripile, pipota, ficatul, inima, spatele și gâtul de la 2 păsări, 1 ceapă, 2 ar- 
dei, 2 roșii, 2 morcovi, orez, sare, 1 l borș, 1 ou, leuștean tocat. 


Speli măruntaiele, le pui în vas curat, cu pereţii înalți, acoperi cu apă rece şi 
clocotești 2-3 min. Arunci apa, speli carnea, umpli vasul pe trei sferturi cu apă 
rece și fierbi acoperit 1/2 oră. Adaugi ceapa, ardeii, morcovii și roșiile tăiate 
fideluţă, continui să fierbi la foc mic, sărezi şi acreşti cu borş fiert și spumuit. 
(Roșiile puse în supă odată cu zarzavatul au timp să-şi amestece gustul și 
aromele cu restul ingredientelor și să facă mâncarea mai gustoasă). 

Adaugi orezul fiert 5 min., parfumezi cu leuştean tocat și tragi vasul de pe 
foc. 

Dregi cu ou bătut cu borş fierbinte, servești cald. Cu pâine sau cu mămă- 
liguţă și ardei iute. 

281. Borș cu perişoare (4-6 pers.) 


1/2 kg carne tocată, 1 rasol de vită sau carne de pasăre, 1 ou, 1 ceapă, 1 car- 
tof mare, 1 dovlecel, 2 roșii decojite, 2 linguri cu orez, verdeață tocată, sare, piper 
măcinat, 1 l de bors, leuștean, 1 pahar cu smântână. 


Speli rasolul, îl cureţi, îl pui la fiert cu apă rece. Arunci apa după ce clocoteşte 
2-3 min., speli carnea şi umpli vasul cu apă rece. La fel procedezi cu carnea de 
pasăre (dacă n-ai rasol de vită). Fierbi descoperit 2 ore, scoţi rasolul și-l foloseşti 
ca bază pentru felul doi, iar în supa de carne pui să fiarbă perişoarele pe care 
le-ai făcut din: carne tocată, cartof dat pe răzătoare, spălat cu apă rece şi stors 
bine, verdeață tocată, sare, piper măcinat, ceapa tocată, 1 ou crud, 1 roșie 
decojită și tăiată felii subţiri. Omogenizezi amestecul, iei din el bucăţi mici, care 
se rotunjesc cu mâna umedă și le pui la fiert în apă caldă. Când perişoarele se 
ridică la suprafaţa apei le treci în supa de carne și le fierbi 1/2 oră la foc mic. În 
supă pui la fiert: cubuleţe de dovlecel, roşie decojtă tăiată feliuţe și sare. 

Adaugi puţin orez fiert, acrești cu borş fiert separat și spumuit, parfumezi 
cu leuştean tocat și tragi oala de pe foc. Dregi cu smântână şi serveşti borşul 
cald, cu pâine proaspătă. 


282. Borș de peşte (4-6 pers.) 
1 kg de pește, 1 pahar cu orez, 2 roșii, leuștean și pătrunjel, sare, 1 l borş. 


Cureţi peștele de solzi, îl goleşti, îl speli şi-l laşi acoperit cu puţină sare. Pui să 
fiarbă borşul cu ceapa tocată şi roşiile decojite și tăiate felii subţiri. Lași să fiarbă 
10 min., adaugi peştele, sărezi, adaugi orezul fiert şi verdeața tocată după ce 
peștele a fiert 20 min. Servești borşul cald, cu ardei iute alături și pâine neagră. 


283. Borş de sfeclă cu carne (4-6 pers.) 


2-3 sfecle mici, 1 pui mare sau 1/2 rață sau găină, 1 ceapă, albitură, 1 ou, 
1 lingură cu zahăr, sare, verdeață tocată, 1 | borş. 


Cureţi carnea, o tai bucăţi, o speli și o pui la fiert cu apă rece. Clocotești 
câteva minute, arunci apa, speli oala și carnea și o pui la fiert cu multă apă rece. 
Cureţi sfeclele, le tai batoane subțiri și le pui să fiarbă odată cu carnea. După 1/2 
oră adaugi ceapa tocată, albitura, zahărul şi sarea necesară și continui fierberea 
până când carnea se poate consuma. Acrești cu borş fiert separat, presari 
verdeață şi serveşti borşul cald, cu pâine proaspătă. 


284. Zupă ardelenească (4 pers.) 
1 kg fasole verde cu păstăi fără aţă, 200 g slănină albă, 10-12 fire ceapă 
verde, 3 roșii, pătrunjel verde, 1 cană cu zer, 1 pahar cu smântână, sare. 


Cureţi fasolea de vârfuri şi de cozi, o rupi bucăţi de 2-3 cm o speli cu apă 
călduţă, o pui să fiarbă într-o oală în care clocotește 1 litru de apă. Fierbi la foc 


A fi bun înseamnă a fi în armonie cu tine însuţi. 
Răul începe când începi să fii în armonie cu alții. (0. Wilde) 

mic, pentru ca leguma să-și lase în zeamă substanţele hrănitoare. Pui acum 

jumătate din verdeață. Toci mărunt slănina şi ceapa verde și le pui în oală la 20 

min. după ceai pus fasolea. Lași câteva minute şi adaugi roşiile curățate de coajă 

şi tăiate în patru. Acum pui şi sare și mai laşi la fiert, la foc mic. Incerci fasolea 

şi, dacă se poate consuma, pui zerul clocotit, apoi pătrunjelul și potrivești de 

sare. Tragi oala de pe foc şi după 1/4 oră pui smântâna bătută cu supă. 
Servești caldă, cu pâine proaspătă. 


4.2 Ciorbe de carne cu legume 

285. Ciorbă cu cârnaţi afumaţi (4-6 pers.) 


4-5 cârnaţi subţiri și afumaţi, 2 cepe, pătrunjel verde tocat, 1/2 lămâie, 
1 pahar cu smântână, 1 lingură cu făină, sare, piper boabe. 


Cureţi cepele și le toci, le pui la fiert în 2 1 de apă care clocotește. Odată cu 
ceapa pui cârnaţii tăiați felii de 3-4 cm, sare şi piper boabe. După 20 min. adaugi 
smântâna în care ai desfăcut 1 lingură cu făină și coajă rasă de lămâie, laşi să 
fiarbă 10 min. şi stingi focul după ce ai acrit cu zeamă de lămâie. Presari 
pătrunjel tocat în fiecare farfurie, torni ciorba, serveşti fierbinte. 

Pâinea să fie mai uscată sau prăjită în cuptor. 


286. Ciorbă cu carne afumată şi fasole boabe (4 pers.) 


1 ciolan afumat, 1/4 kg fasole albă sau pestriță, 1 ceapă, 1 morcov, 1 lin- 
gură cu bulion, 1/2 varză acră sau zeamă de varză, leuștean uscat sau tarhon. 


Alegi fasolea bob cu bob, o speli în două-trei ape, o lași acoperită cu apă rece 
o noapte întreagă. La fel procedezi cu ciolanul afumat, pentru a-şi pierde mirosul 
şi gustul de fum. Le fierbi în vase separate astfel: pui fasolea să dea în clocot, 
arunci apa, umpli oala cu apă rece (trei măsuri de apă la una de fasole) și fierbi 
la foc mic. Pui la fiert carnea după ce ai curăţat-o şi ai tăiat-o bucăţi. Dai un 
clocot, arunci apa, pui la fiert cu apă rece. Când fasolea s-a înmuiat o răstorni 
peste carne și fierbi împreună cu 1 ceapă și 1 morcov tocate fideluţă, până când 
se poate consuma totul. Se sărează puţin, apoi se acrește cu varză acră tocată 
fin şi zeama în care a stat sau numai cu zeamă de varză. Parfumezi cu tarhon 
sau leuştean uscat, colorezi cu bulion. Servești ciorba caldă, porţionând carnea 
şi asortând-o cu fasole. Este potrivită pâine de casă. 


287. Ciorbă de carne afumată cu tarhon (4 pers.) 


1 ciolan afumat, 1 ceapă, 1 morcov, 1 ţelină, 2-3 linguri cu oţet, 1 legătură 
de tarhon (sau 1 lingură plină de frunze uscate), 2 linguri cu orez, 1 ou, 1 pahar 
cu smântână. 


Carnea afumată o ţii în apă rece câteva ore, o dai în clocot, arunci apa, apoi 
o pui la fiert cu apă rece. Fierbi descoperit până când se desprinde de pe os, 

când o scoţi şi o porţionezi. Arunci osul, iar carnea o pui la fiert în zeama ei 
împreună cu zarzavatul tocat fideluță pentru încă 20 min. Adaugi orezul fiert 
separat, tarhonul tocat şi sarea necesară. Laşi să dea în clocot, stingi focul şi 
acreşti cu oţet. Dregi cu smântână și ou, bătute împreună. Servești ciorba caldă, 
cu ardei iute şi pâine proaspătă. 


288. Ciorbă cu carne de berbec (4 pers.) 


1/2 kg carne de berbec, 1 ceapă, 1 morcov, 1 elină, sare, 1 lingură cu 
bulion, 1/2 l zeamă de varză, frunze de ţelină, 100 g tăiţei, pătrunjel tocat. 


Cureţi carnea de oase şi păr, o speli în apă rece, o porţionezi şi o pui la fiert 
cu apă rece. Lucrezi la foc domol. Clocoteşti câteva minute, arunci apa, speli 
bucățile de carne, umpli oala cu 2 litri de apă rece și fierbi până când furculița 
intră ușor în carne. Adaugi zarzavatul tăiat fideluţă, sărezi, toci frunzele de ţelină 
şi le pui în supă, continui fierberea. 

Fierbi separat tăiţei, îi limpezești şi-i răstorni în supă. Acrești cu zeamă de 
varză, clocotită şi spumuită, decorezi cu pătrunjel tocat şi tragi oala de pe foc. 

Serveşti ciorba fierbinte, cu ardei iute alături. 


289. Ciorbă de burtă (6-8 pers.) 


2 kg de burtă, 1 kg oase de porc sau 1 rasol de vită, 1 ceapă, zarzavat de 
supă, 4 gălbenușuri, 1-2 căţei de usturoi, sare, 2-4 linguri cu oțet. 


Speli şi cureţi burta până când rămâne curată. Cureţi cu lama ascuţită a unui 
cuţit, tai felii mari, speli din nou și pui la fiert împreună cu oasele de porc sau 
un rasol de vită, cu multă apă rece. 

Fierbi descoperit 2 ore, pui zarzavatul şi ceapa tăiată în patru, mai fierbi 1 
oră, după ce ai sărat puţin şi ai adăugat puţin usturoi tocat. Strecori supa în vas 
curat, cureţi carnea de pe oase şi pregătești din ea felul doi al zilei (cu cartofi 
sau cu morcovi soté), iar burta o tai felii subțiri şi o împarțţi în farfurii. 

Umpli cu supa în care ai bătut spumă cele 4 gălbenușuri, acreşti cu oţet şi 
serveşti fierbinte, cu pâine proaspătă. 


290. Ciorbă de burtă - reţetă boierească (6-8 pers.) 


1 rasol de vițel, 2 kg de burtă, 1 l de vin alb, 1 lingură cu muștar, 3 linguri 
cu ulei, 2 linguri cu oţet, zarzavat de supă, 1 foaie de dafin, 1 crenguţă de 
cimbru, sare. 


Cureţi şi speli burta până ajunge albă, o freci cu mălai şi o speli din nou, o 
tai felii mari pe care le aşezi într-o oală de 10-12 |. Deasupra așezi zarzavatul 
de supă - 2 morcovi, 1 păstârnac, 2 rădăcini de pătrunjel și 1 ţelină - tăiate 
rondele. Peste zarzavat așezi rasolul tăiat în bucăţi, bine spălat și curățat de 

Mulţi oameni dispreţuiesc binele, 

dar puţini știu să facă bine celor din jurul lor. 

(La Rochefoucauld) 

oasele mici. Parfumezi cu foaia de dafin şi cimbrul uscat sau verde, acoperi cu 
vin alb, completezi cu apă - să fie 5-6 litri de lichid - și fierbi la foc domol, cu 
vasul descoperit, trei ore. Scoţi rasolul și aduni carnea, apoi tai felii. Așezi în 
farfurii, completezi cu felii subțiri de burtă. 

Strecori supa şi acreşti cu sos de muștar: subțiezi 1 lingură de muștar cu 
ulei şi oţet, sărezi, torni în supă. Servești ciorba de burtă fierbinte, cu pâine 
uscată sau cu pâine de casă. 


291. Ciorbă de cartofi acrită cu zer (zară) (4 pers.) 


4-5 cartofi, 1 ţelină, 2 morcovi, 1 păstârnac, 1 rădăcină de pătrunjel, 
1 lde zer, mărar tocat, sare. 


Cureţi zarzavatul, îl toci fideluţă și-l pui la fiert în apă caldă în care fierb 
cartofii tăiaţi cuburi mici. Fierbi cu apă puţină. Sărezi și acrești cu zer. 

Condimentezi cu piper boabe și mărar tocat, răcești ciorba și o servești caldă 
sau rece, cu pâine sau cu mămăligă. 


292. Ciorbă măcelărească (6-8 pers.) 


2 picioare de porc, 3-4 cozi de porc, 2 urechi, creier și limbă de porc, 1 ţeli- 
nă, 1 ceapă, 2 morcovi, 1/2 l zeamă de varză, sare, 2 linguri cu orez. 


Cureţi și speli carnea, freci cu mălai şoriciul şi urechile, porţionezi, pui la 
fiert cu apă rece. Arunci apa după ce dă în clocot, speli carnea şi oala, umpli cu 
apă vasul - cam 2 litri de lichid, pui la fiert din nou. 

Fierbi până când carnea se înmoaie, adaugi zarzavatul tăiat fideluţă, sărezi 
şi continui fierberea încă 1/4 oră. Acrești cu zeamă de varză, adaugi orezul fiert 
şi clocotești 1 min. Stingi focul. Servești ciorba caldă, cu pâine proaspătă. 


293. Ciorbă de carne cu fasole şi tarhon (6-8 pers.) 


1/2 kg fasole boabe albă sau pestriță, 1/2 kg de carne de porc sau de 
berbec, 2 cepe, 1 morcov, 1 pătrunjel cu frunze, 2-3 linguri cu oţet de vin, 2 lin- 
guri cu tarhon tocat, piper boabe, sare, 3-4 linguri cu ulei, 2 linguri cu bulion 
de roșii. 


Alegi fasolea bob cu bob, o speli în apă rece, laşi în altă apă 4-5 ore cu vasul 
acoperit. Arunci apa, pui apă rece cât să acopere leguma, dai în câteva clocote. 

Schimbi apa cu 3 măsuri de apă rece, laşi să fiarbă până când se înmoaie 
bobul de fasole. Cureţi legumele, le tai beţișoare, le căleşti în ulei odată cu 
bucăţile de carne, spălate și fierte separat. 

Când ceapa devine sticloasă răstorni totul peste fasole, adaugi sarea 
necesară, bulionul de roşii desfăcut în apă rece, boabele de piper și frunzele de 
pătrunjel și de tarhon tocate. Fierbi încă 1/4 oră, acreşti cu oţet diluat în apă 
caldă, serveşti ciorba caldă, cu pâine proaspătă. 


294. Ciorbă de fasole verde cu sos de ou (6 pers.) 


1 kg fasole verde (păstăi tinere), 1 ceapă, 3-4 roșii, 2 ouă fierte tari, 1 lin- 
gură cu ulei, sare, cimbru, mărar tocat. 


Alegi fasolea de codițe și de vârfuri, rupi păstăile în bucăţi de 3-4 cm, speli 


poeg 


în apă călduţă și o pui la fiert în apă care clocotește. Fierbi descoperit 1/2 oră şi 
adaugi ceapa tocată și roşiile (fără coajă) tăiate felii subţiri, sarea necesară și 1 
crenguţă de cimbru. 

Când fasolea a fiert bine, dregi supa cu gălbenuş de ou trecut pe răzătoarea 
fină şi adaugi ulei. 

Decorezi cu felii subţiri de albuş şi mărar tocat fin. Serveşti ciorba caldă sau 
rece, cu pâine proaspătă. 


295. Ciorbă de legume cu cârnaţi (4-6 pers.) 


3-4 cârnaţi de casă, uscați sau afumaţi, 1 ceapă, 1/2 varză albă, crudă, 
sau murată, 1 cană cu zeamă de varză, 2 linguri cu ulei, 1 lingură cu bulion de 
roșii, 1 pahar cu smântână, sare. 


Cureţi ceapa, o toci peştișori şi o pui la fiert într-un vas în care clocoteşte 
zeama de varză îndoită cu apă. Toci varza mărunt, o pui în oală și fierbi acoperit 
1/2 oră. Adaugi cârnaţi tăiaţi felii, bulionul desfăcut în apă rece (sau 2 roşii tăiate 
mărunt), sare şi puţin ulei. Dai în clocot 5 min., stingi focul. 

Dregi cu smântână când ciorba s-a răcorit. O serveşti cu pâine prăjită. 


296. Ciorbă de legume cu piept afumat (6 pers.) 


1 varză mică, acră, 2 cartofi, 2 morcovi, 5-6 ciuperci proaspete sau uscate, 
1/2 kg piept afumat sau 1 ciolan afumat, 3 | apă, 1 cană cu zeamă de varză, 
sare, leuștean tocat, 1 pahar cu smântână. 


Desprinzi carnea de pe os, o speli, o ţii în apă rece, o clocoteşti şi arunci apa. 
Speli vasul şi carnea, acoperi carnea cu 3 litri de apă rece, o fierbi 1 oră, 
spumuiești. Tai zarzavatul fideluţă, îl pui la fiert, sărezi și mai fierbi 1/2 oră, 
după care scoţi carnea și o porţionezi, o pui în supă. 

Acreşti cu zeamă de varză dată în clocot și spumuită, condimentezi cu 
leuştean tocat şi stingi focul. Răcorești 1/4 oră şi dregi cu smântână sau iaurt. 
Serveşti ciorba caldă, cu pâine sau cu mămăliguţă rece. 


297. Ciorbă de potroace I (6-8 pers.) 


Măruntaie de la 2 păsări (gâtul, pipota, inima, târtiţa, aripile, spatele), 2 ce- 
pe, 1 morcov, albitură, orez, zeamă de varză, leuștean și pătrunjel tocate, sare. 


Speli carnea, o cureţi bine, o pui la fiert cu apă rece şi o clocoteşti 2-3 min. 
Arunci apa, speli oala și carnea, o pui la fiert cu 2 litri de apă rece. Fierbi la foc 
potrivit și spumuieşti, apoi adaugi zarzavatul tăiat fideluță. 

Fierbi atâta zeamă de varză cât îţi place să fie ciorba de acră, spumuieşti şi 
răstorni peste carne şi legume, potriveşti de sare și mai dai un clocot. Orezul, 
fiert separat numai 10 min., îl adaugi odată cu zeama de varză şi cu verdeaţa 
tocată fin. Laşi să se răcorească 1/4 oră, servești cu ardei iute. 

E bună după chef sau după o noapte nedormită. 


Banul e rotund pentru a se rostogoli și spre alţii. 
(Proverb englezesc) 

298. Ciorbă de potroace II (6-8 pers.) 


Aripile, pipotele, tartiţele, spatele, gâturile și inimile de la 2 păsări, 
1 ceapă, 1 rădăcină de pătrunjel, 1 morcov, 1 lămâie, 3 | de apă încălzită, sare, 
piper boabe, leuștean tocat, 2 ouă crude. 


Cureţi măruntaiele, le speli în mai multe ape, le pui la fiert cu apă cât să le 
acopere. Laşi să dea în câteva clocote, arunci apa, speli carnea și oala, pui la fiert 
măruntaiele cu 3 | de apă rece. Când dă în clocot spumuieşti, adaugi legumele 
curățate şi tăiate în două, fierbi la foc potrivit până ce carnea se poate consuma. 
Adaugi: sare, piper boabe, coajă rasă de lămâie, mai fierbi 10 min. și acreşti cu 
zeamă de lămâie. Adaugi leuștean tocat, dai ciorba în clocot, stingi focul. 

Dregi ciorba cu ouă bătute după 10 min. şi servești cu pâine proaspătă. 


299. Ciorbă de peşte (6-8 pers.) 


1,5 kg pește, 1 morcov, 1 ceapă, 1 ţelină cu frunze, 2 roșii, 2 cartofi, 
1/2 linguriţă cu sare de lămâie, leuștean tocat, sare, oţet, ulei. 


Cureţi zarzavatul, îl tai fideluţă, toci frunzele de ţelină, pui totul la fiert în 
apă care clocotește. După 10 min. adaugi cartofii tăiați cubuleţe şi roşiile, fără 
pieliță, tăiate felii subţiri. Fierbi acoperit 1/4 oră și pui peștele (curăţat de solzi, 
de aripioare și de capete, stropit cu oţet şi sare). 

Fierbi totul la foc domol 20 min., sărezi, acrești cu zeamă de lămâie şi 
decorezi cu verdeață tocată fin. Tragi vasul de pe foc şi răcorești ciorba 1/4 oră, 
după care servești ciorba potrivind bucăţile de pește în farfuriile mesenilor. 

Este potrivită pâinea de casă sau pâinea neagră. 


300. Ciorbă de știucă (6-8 pers.) 


1 știucă de 1 kg, 1 ceapă, albitură, 1 ţelină, 1/2 conopidă, sare, 1 morcov, 
2 linguri cu ulei, 1/4 kg de roșii, 1 cană cu zeamă de varză, leuștean. 


Cureţi peştele de solzi, îl golești, îl speli și-l sărezi. 

Cureţi legumele, le speli, le tai julien şi le pui la fiert într-o oală smălțuită în 
care clocoteşte apa, potriveşti de sare, laşi la foc mic să fiarbă 1/4 oră (fără roşii). 

Fierbi zeama de varză, o spumuiești şi o pui în oala cu legume. 

Tot acum pui știuca tăiată felii (fără cap), lași un sfert de ceas să mai fiarbă 
împreună și pui roşiile tăiate felii. După alte 3-4 min., după ce ai sărat şi ai 
parfumat ciorba cu leuştean verde tocat fin, stingi focul. 

Servești ciorba fierbinte, cu ardei iute alături şi pâine proaspătă. 


301. Ciorbă pescărească (6-8 pers.) 


1 kg pește mărunt, 1 kg pește mare, 2 cepe, 1 fir de praz, 2-3 căţei de 
usturoi, 4 roșii mari, decojite, sare, piper, 2 linguri cu ulei, 3 linguri cu oţet, 
verdeață. 

Cureţi peștele mărunt şi-l pui la fiert cu apă caldă. În acest timp cureţi 
peştele mare, îl tai felii, sărezi și stropeşti cu oțet ca să rămână tare. Când peștele 
mic e bine fiert îl răcorești, îl treci prin sită, îl pui iar la fiert cu: ceapa tocată, 
rondele de praz, usturoi tăiat mărunt şi roşii tăiate cubuleţe (decojite). Sărezi 

supa, condimentezi cu piper boabe şi adaugi peștele mare, tăiat felii. Fierbi la 
foc domol 20 min., adaugi verdeață tocată fin, ulei şi 2 linguri oțet. 
Servești ciorba caldă, cu ardei iute alături și pâine proaspătă. 


4.3 Supe 

302. Supă albă din carne de vită (6-8 pers.) 


1 rasol de vită sau de mânzat, 1 ceapă, 2 morcovi, 1 ţelină, 200 g tăiţei, 
verdeață tocată, sare. 


Speli carnea, înlături oasele mici, pui la fiert cu puţină apă. Lași să fiarbă 
5 min., arunci apa, speli carnea și pui la fiert rasolul cu 3-4 litri de apă rece. 
Fierbi descoperit până când carnea se desprinde de pe os. În timpul fierberii 
pui în supă ceapa (tăiată în patru), morcovii și ţelina (întregi) şi le scoţi când se 
pot consuma. Strecori supa prin sită sau tifon, adaugi tăiţeii fierți separat, sarea 
necesară și verdeaţa tocată. Poţi servi cu sau fără carne. Carnea rămasă o 
foloseşti la pregătirea felului II. Supa aceasta o servești fără pâine. 


303. Supă cremă din carne de pasăre (6-8 pers.) (masă festivă) 


1 găină, 1 ou, 1 pahar cu smântână, 1 lingură cu făină, 2 morcovi, 1 ţelină, 
1 pătrunjel cu frunze, 1 praz, sare, 1 lingură cu unt. 


Cureţi găina, o speli, o goleşti și o pui la fiert întreagă. Arunci prima apă după 
ce clocotește, pe foc mic, timp de 5 min. Umpli oala de 10 1 cu apă, fierbi până 
când carnea se desprinde de pe oase. Fierbi în supă şi zarzavatul. Cureţi carnea, 
separi pieptul. Treci carnea şi legumele prin maşina de tocat, torni piureul în 
supă, sărezi, fierbi la foc mic împreună cu un sos făcut din unt, făină și supă caldă. 
După 10 min. tragi supa de pe foc, o serveşti caldă, cu crutoane de pâine prăjită. 
Pieptul îl serveşti separat (ca felul II) sau îl tai cubuleţe şi-l lași în supă. 


304. Supă limpede din carne de vită sau mânzat (6-8 pers.) 


1 kg carne de vită tânără, 1 rasol de vită sau mânzat, 2 morcovi, 1 pă- 
trunjel, 1/4 varză albă, 1 ţelină, 4-5 ciuperci, 1 ceapă, 2-3 căţei de usturoi, 
1 roșie, sare, 5-6 cartofi întregi, pătrunjel tocat. 


Speli carnea, o cureţi de grăsime şi de oasele mici; acelaşi lucru îl faci şi cu 
rasolul, apoi le pui într-o oală mare acoperite cu 5-6 l de apă rece. Fierbi la foc 
mic şi spumuieşti des, până când supa rămâne limpede. Fierberea o faci 
descoperit timp de 2-3 ore, după care pui zarzavatul curățat şi spălat şi 
eiupereie Pae 2 tăiate jumătăți. Teuna, ceapa, varza aşi Tosia le tai în două, le 


pui în supă. Mai fierbi 3/4 oră cu sarea necesară, apoi scoţi zarzavatul şi-l pui în 
vas adânc. Stropești cu unt și presari pătrunjel tocat, apoi servești lângă carne 
rasol, ca felul doi. 

Supa o strecori în vas curat, o potriveşti de sare și o servești în boluri mici, 
cu sau fără paste făinoase(fierte separat și spălate în apă rece), decorată cu 
pătrunjel tocat. Supa este bună caldă. 


305. Supă limpede cu găluşte de creier (6-8 pers.) (masă festivă) 


Supă limpede obţinută din carne şi legume sau numai din legume, 1/2 cre- 
ier vițel, 1 linguriţă cu unt, 1 felie franzelă, sare, pătrunjel tocat, 1 ou, 1 lingură 
cu pesmet, piper. 


Faci găluştele de creier astfel: se dă în clocot creierul, se curăţă de pieliță şi 
de vinişoare, se fărâmă în farfurie adâncă împreună cu franzela înmuiată în apă 
rece şi bine stoarsă. 

Când amestecul este omogen pui: sare, pesmet, ou, pătrunjel tocat, unt şi 
piper măcinat. Amesteci bine și iei din amestec câte jumătate de linguriţă. Pui 
să fiarbă în apă caldă, apoi faci focul mare când găluștele s-au ridicat deasupra 
apei, Fierbi un sfert de ceas şi scoţi găluştele î în castron adânc. 

Împarţi în farfurii, apoi torni supă deasupra, ornezi cu pătrunjelverde tocat 
şi serveşti cald. 


306. Supă cu ragout de pasăre (6-8 pers.) (masă festivă) 


1 kg măruntaie de pasăre, 1/2 kg carne vițel, 1 ceapă, 2 morcovi, 1 ţelină, 
1/2 conopidă, 4 linguri cu mazăre boabe, 1 ardei gras, 1 roșie, 2 linguri cu 
smântână, 1 lingură cu făină, 1 lingură cu unt, pătrunjel tocat, 2-3 linguri cu 
orez. 


Speli măruntaiele de pasăre (ficat, inimă, pipotă, aripi, târtiță), tai carnea 
de vițel bucăţi potrivit de mari şi pui să dea în clocot împreună, cu puţină apă. 
Arunci apa, speli carnea și vasul, umpli oala cu apă rece și fierbi carnea 2 ore la 
foc mic, cu vasul descoperit. 

Când supa a scăzut şi carnea a fiert, pui legumele spălate și curățate, tăiate 
sau întregi. Ca să nu dai miros greu supei, fierbi conopida separat şi pui 
buchetele întregi când serveşti. Pui și sarea necesară odată cu legumele (1 
lingură de sare pentru toată supa ta), cel puţin 3 | de lichid. 

Din unt, făină şi smântână faci un sos alb pe care-l pui peste carnea şi 
legumele fierte. Pui deasupra pătrunjel tocat și servești ca felul II. 

Supa o strecori, o laşi să se limpezească după ce pui 2-3 linguri de apă rece 
peste ea, apoi o serveşti cu crutoane de pâine prăjită sau cu orez fiert separat. 


307. Supă limpede cu ouă (4 pers.) 


Supa de carne pregătită din carne în amestec, de vită și pasăre, sau numai 
de vită, bine spumuită şi strecurată, când a stat din fiert, o pui peste 1 ou ochi, 
prăjit în unt. Presari deasupra pătrunjel verde tocat și serveşti cu crutoane de 
pâine prăjită în cuptor, fără flacără. 

Fiecare farfurie are un ou, supă, verdeață tocată fin şi alături crutoane. 


Servești supa caldă. 

308. Supă limpede de legume (4 pers.) (masă festivă) 


20-30 boabe fasole albă, 1 cană cu mazăre boabe, 4 cartofi, 4 morcovi, 
4 cepe mijlocii, 2 fire de praz, pătrunjel (2 rădăcini și frunze verzi cât o 
legătură), frunze de ţelină, sare, 2 linguri cu unt, 2 gulii sau 2 rădăcini de ţelină. 


Cureţi legumele, le speli, le tai bucăţi şi le călești în unt pe fundul unei oale 
mai mari. După un sfert de oră adaugi fasolea și mazărea fierte separat 1/2 oră, 
umpli cu 3 l de apă, pui sare, și fierbi la foc mic, cu vasul descoperit. Strecori 
supa după 2 ore şi serveşti cu crutoane de pâine uscată în cuptor. 

Legumele fierte le servești cu unt și verdeață tocată ca felul II. 


309. Supă limpede de peşte (6 pers.) 


2-3 capete de crap, 2-3 carași, 1 morcov, 1 pătrunjel, 1 ţelină, 1 ceapă, 
10 boabe piper, 6-7 ciuperci, 1 linguriţă cu unt, 1 l supă de zarzavat, sare, felii 
de franzelă prăjită, pătrunjel tocat. 


Cureţi peştii de solzi, aripi și cozi, îi golești, le scoţi urechile, îi speli bine și 
îi lași să stea în apă cu oţet şi sare cât timp pregăteşti legumele. Speli și cureţi 
legumele și ciupercile, le tai felii subţiri și le căleşti în unt. Pui din când în când 
apă pentru ca legumele să se înmoaie. Pui supa de zarzavat deasupra legumelor 
şi adaugi peștele şi sarea. Lași să fiarbă 20 min. la foc mic. 

Scoţi peștele și-l cureţi de oase. Strecori supa și o serveşti cu felii de franzelă 
prăjită în cuptor sau pe plită și cu bucăţile de pește fără oase, puse în supă sau 
în farfurii separate. Presari în farfuriile cu supă pătrunjel tocat fin. 


310. Supă limpede combinată (6-8 pers.) 


1 kg carne de vită (de la coadă), 1 rasol de mânzat sau de vită matură, 
2 morcovi, 1/2 varză albă, 1/2 conopidă mică, 1 elină, 1 ceapă, 2 rădăcini de 
pătrunjel, 10 boabe piper, 5-6 ciuperci, paste făinoase (steluțe), sare, 1 ou, 
franzelă, 4-5 ficăţei de pasăre, pătrunjel verde tocat, 1 lingură cu pesmet. 


Speli carnea, o cureţi de grăsime și de oasele mici, la fel faci şi cu rasolul. Le 
pui în vas mare, emailat, cu apă cât să le acopere. Laşi să dea în clocot, apoi 
arunci apa, speli vasul și carnea și umpli oala cu apă (5-6 1). Lucrezi la foc mic 
tot timpul. Fierbi descoperit 2 ore, apoi pui în oală zarzavatul şi legumele 
curățate și spălate. Fierbi încă 3/4 oră, cu piperul şi sarea necesare și cu 
ciupercile spălate şi tăiate în patru. Scoţi legumele, le stropești cu unt, le decorezi 
cu lămâie și pătrunjel verde și le servești lângă felii groase de carne fiartă, ca 
felul II. Decorezi cu sferturi de ciuperci. 

Supa o strecori prin tifon pus în sită, şi ai grijă să fie limpede. Lași pe 
marginea plitei doar supa pe care o gătești. Restul supei îl păstrezi la rece. 

Faci găluște din: ficat fiert, răcit şi tocat mărunt, 1 lingură de pesmet, 1 ou, 
sare, verdeață tocată fin, franzelă. lei din aluat cu linguriţa și pui găluștele în apă 
caldă. Nu faci focul mare decât atunci când găluştele se ridică deasupra apei. 
Fierbi 1/4 oră și le scoţi în farfurie adâncă. 


Cinstea și norocul nu merg împreună. 


Pui găluște în fiecare farfurie, torni supa peste ele şi serveşti caldă. Pui paste 
făinoase fierte şi spălate cu apă rece, numai dacă vrei. Decorezi cu verdeață 
tocată fin, servești cu pâine prăjită (sau fără pâine). 


311. Supă de carne și legume cu găluște de griș (6-8 pers.) 


1 rasol de vită sau 1 pasăre întreagă, 2 morcovi, 1 ţelină, 1 rădăcină de 
pătrunjel, 2 ouă, 4-6 linguri cu griș, 1 lingură cu ulei, sare, piper măcinat, 
pătrunjel tocat. 


Speli carnea, o cureţi de oase, de păr sau de fulgi, o porţionezi, o acoperi cu 
apă rece şi o pui să fiarbă la foc domol. Clocoteşti câteva minute, arunci apa, 
speli vasul și bucăţile de carne, umpli oala cu apă rece. Să ai 5-61 de lichid când 
pornești fierberea. Fierbi descoperit până când carnea a fiert pe trei sferturi. 
Cureţi zarzavatul, îl pui în supă și mai fierbi 1/2 oră. Scoţi morcovii şi ţelina în 
farfurie. Când carnea se desprinde de os, strecori supa în alt vas. 

Din 2 ouă bătute spumă, griș turnat în ploaie, sare și 1 lingură de ulei, bătute 
împreună până când grişul se ţine de furculiță, faci aluatul de găluşte. lei cu 
lingura și pui uşor în supa caldă, faci focul mai mare când găluştele s-au legat, 
torni un pahar de apă rece și acoperi oala. Sărezi şi fierbi la foc mic 20 min. 
Decorezi cu pătrunjel tocat fin și răcoreşti 1/4 oră. 

Serveşti fără pâine, cu brânză telemea sau cașcaval alături. Carnea o foloseşti 
pentru felul II, adăugându-i legume fierte cu unt sau cartofi prăjiţi şi salată de 
sezon. 


312. Supă de carne şi legume, cu zdrenţe de ou (4-6 pers.) 


1 kg carne de vițel sau de mânzat, 2 morcovi, 1 pătrunjel cu frunze, 1 elină, 
sare, 1 ou, 2 linguri cu făină, pătrunjel tocat. 


Speli carnea, o porţionezi, o acoperi cu apă rece şi o lași la foc domol, să dea 
în clocot. Dacă fierbi carnea pusă în apă rece, cu vasul descoperit şi la foc mic, 
toate toxinele se strâng la un loc şi pot fi eliminate prin spumuire. Arunci apa, 
speli carnea, umpli oala cu apă rece și fierbi cu vasul descoperit, la foc mic. După 
o oră, pui la fiert şi zarzavatul, sărezi, laşi încă 1/2 oră. Strecori supa, o laşi să 
dea în clocot și faci zdrenţele: baţi 1 ou cu făină pusă în ploaie şi puţină sare, iei 
din aluatul moale şi laşi să curgă câte puţin în supa clocotită. Mai fierbi 10 min., 
decorezi cu verdeață tocată şi tragi vasul de pe foc. Carnea o foloseşti ca materie 
de bază pentru felul II. In supă pui zarzavatul fiert când o servești (fără pâine, 
alături de brânză telemea sau cașcaval tăiat felii). 


313. Supă de carne cu mere (6-8 pers.) 


1 pasăre întreagă, 1 kg de mere, 1 ou, sare, 1 pahar cu smântână, 1/2 lă- 
mâie, 1 lingură cu zahăr, 1 morcov, 1 pătrunjel, 1 ţelină. 


Cureţi şi golești pasărea, înlături capul şi ghearele, speli cu apă rece, porţio- 
nezi. Acoperi cu apă rece, dai în clocot, arunci apa şi speli carnea. Umpli vasul 
cu 3 litri de apă rece, fierbi la foc mic 1/2 oră şi adaugi zarzavatul întreg curățat 
şi spălat. 

După 1/2 oră, tragi oala de pe foc, strecori supa în alt vas, o sărezi și fierbi 
merele (tăiate felii subţiri, fără coajă şi seminţe) 1/4 oră în supa limpede. Scoţi 

pieptul de pasăre, îl tai cubuleţe, îl pui în supă, tragi vasul de pe foc. Dregi cu ou 
bătut spumă cu smântână, îndulcești cu zahăr și acreşti cu lămâie. 

O serveşti caldă, dar și rece, cu crutoane. Dacă rămâne supă limpede, o 
păstrezi la rece pentru alte mâncăruri. Restul de carne îl foloseşti la felul II. 


314. Supă de carne cu prune uscate (6-8 pers.) 


500 g carne de porc sau mânzat, 250 g prune uscate, 1 ceapă, 1 morcov, 1 
țelină, 1/2 varză crudă, sare, 1 foaie de dafin, 1 praz, 1 cartof, tăiţei de casă, 1 
lingură cu zahăr. 


Cureţi carnea, o speli, o clocoteşti 2-3 min., arunci apa şi pui carnea la fiert 
cu puțină apă rece (cât să acopere carnea şi legumele). Cureţi şi speli legumele, 
le tai în două, le aşezi peste carne cu o foaie de dafin și sare. Acoperi vasul, fierbi 
la foc mic. Laşi prunele în apă rece ca să se hidrateze (cât fierbi supa). De la praz 
foloseşti doar partea albă, pe care o tai felii mărunte. 

Când carnea se poate consuma, adaugi 2 litri de apă încălzită, laşi să dea 
câteva clocote, strecori supa în alt vas. Fierbi prunele separat, le pui în supă (fără 
apa în care au fiert), îndulcești cu 1 lingură de zahăr, adaugi tăiţeii fierţi și 
limpeziţi cu apă rece. Tai mărunt carnea şi o lași în supă. Nu foloseşti zarzavatul 
în supă, îl servești ca garnitură la chiftele sau friptură. 


315. Supă de carne cu stafide (6-8 pers.) 


1 rasol de vacă sau 1 pasăre întreagă, 200 g stafide, 2-3 morcovi, 1 ceapă, 
1 pătrunjel cu frunze, 1 ţelină, 1/2 lămâie, 1 ou, 1 pahar cu smântână, sare, 
pătrunjel verde tocat. 


Cureţi carnea de oase, o speli, o pui la fiert cu apă rece cât s-o acopere și o 
clocotești câteva minute. Arunci apa, speli carnea și vasul, umpli cu 3-4 litri de 
apă rece (socotești numărul mesenilor cărora le vei servi supa aceasta), fierbi 
la foc moale 2 ore. Cureţi morcovii, pătrunjelul (îl fierbi cu frunze), ţelina și 
ceapa, sărezi, le fierbi în supa de carne 1/2 oră și le scoţi. 

Cureţi stafidele de codițe, le speli cu apă călduţă, le fierbi în supă. Treci 
carnea pe un platou, foloseşti doar o bucată din ea, tăiată pătrate mici, pe care 
le lași în supă. Dacă vrei, acrești cu zeamă de lămâie, altfel supa este dulce. Tragi 
vasul de pe foc, dregi supa cu ou bătut spumă cu smântână și o servești caldă. 

Carnea fiartă care a rămas o înconjori cu legumele fierte, decorezi cu 
pătrunjel tocat, servești ca felul Il. Cu pâine prăjită sau uscată, așezată în dreptul 
fiecărei farfurii. 


316. Supă de carne cu vișine 


1 pui întreg (fără cap și gheare), 1 kg de vișine, 2 morcovi, 1 lingură cu 
zahăr, 1 pătrunjel cu frunze, 1 gulie sau 1 ţelină, sare, 2 ouă. 


Cureţi puiul, îl speli, îl goleşti, îl pui la fiert cu apă rece. Clocoteşti și arunci 
apa, umpli cu 3 litri de apă rece și fierbi la foc domol 1/2 oră. Adaugi legumele 


Zgârcitul promite mult pentru a putea să nu-ţi dea nimic. 
(Proverb chinezesc) 


curățate, spălate și tăiate în două, fierbi încă 1/2 oră și scoţi carnea. Folosești 
numai pieptul de pui, pe care-l tai pătrate mici și-l lași în supă. Tot acum tai felii 
mici şi zarzavatul. Cureţi vișinele, le speli, le fierbi în supă. Dregi cu ou bătut 
bine cu supă caldă. Servești cu pâine prăjită. Carnea de pasăre fără piept o 
serveşti cu garnitură de orez, ca felul Il. 


317. Supă de ceapă (6-8 pers.) 


4 cepe mari, 3 linguri cu griș, 1 cană cu smântână, 2 linguri cu unt, sare, 
piper măcinat. 


Cureţi cepele de foile de deasupra, le tai în două, laşi 10 min. în apă rece, 
apoi le tai peştişori. Căleşti ceapa în unt (lucrezi cu un vas smălţuit, adânc), 
turnând apă câte puţină pentru ca ceapa să nu se îngălbenească. Când devine 
transparentă, torni în oală 2 litri de apă caldă, iar după 10 min. de fierbere la 
foc încet, pui grişul în ploaie, fierbi alte 10 min., sărezi şi stingi focul. Dregi supa 
cu o cană de smântână subţiată cu supă caldă. Serveşti cu crutoane şi piper 
măcinat, puse în farfurie, înainte de a turna supă. 


318. Supă de ceapă cu carne (6-8 pers.) 


6 felii de carne macră - pulpă sau mușchi de vită, 2 morcovi, 4-5 hribi sau 
ciuperci de cultură, 1 ţelină mijlocie, 1 pătrunjel cu frunze, 1 fir de busuioc, 
4 cepe de apă, verdeață tocată, sare, 200 g tăiţei, 2 linguri cu unt, cimbru. 


Folosești două vase adânci. În primul vas așezi carnea, acoperi cu legumele 
curățate, spălate şi tăiate în două şi cu hribi spălaţi, fără codițe. Acoperi cu 1 
litru de apă, fierbi acoperit, cu sarea necesară, cel puţin 1 oră. In al doilea vas 
aşezi ceapa tăiată peștişori, o căleşti în unt. Stingi cu apă încălzită (2 sau 3 litri), 
fierbi la foc mic supa după ce ai pus un buchet aromat: pătrunjel frunze, 1 fir de 
busuioc, 2-3 fire de cimbru sau mentă. După fierbere arunci buchetul de plante 
aromate. Sărezi după 1/4 oră, strecori supa de carne, adaugi tăiţeii fierţi și 
spălaţi în apă rece, amesteci cele două supe și decorezi cu pătrunjel tocat. 
Servești supa caldă. 

Legumele fierte așezate pe o farfurie, în mijlocul mesei, sunt garnitură la 
carnea fiartă pentru felul II. 


319. Supă de ceapă cu cașcaval (6 pers.) 


4-5 cepe, 2 linguri cu unt, 100 g caşcaval, 1 ou, sare, 2 linguri cu griș, 
1 lingură cu făină. 

Cureţi ceapa, o tai peștişori, o acoperi cu apă încălzită şi o fierbi la foc mic 
1/4 oră. Din unt, făină și supă caldă faci un sos alb, pe care-l răstorni în oala cu 
supă. Sărezi și adaugi grişul în ploaie. Fierbi alt 1/4 oră și tragi vasul de pe foc, 
razi deasupra caşcaval și serveşti supa caldă, cu crutoane uscate pe plită. 


320. Supă de ceapă cu lapte (6 pers.) 


4 cepe mari de apă, 3 linguri cu unt, 1 lingură cu zahăr, sare, piper măcinat, 
1 l lapte nefiert, 6 felii de franzelă. 


Cureţi cepele, le ţii în apă rece și le tai peştișori. Le aurești în unt încins. 
Stingi cu lapte cald, pus câte puţin, pentru ca ceapa să se îmbibe cu lichid. Torni 

restul de lapte când ceapa a devenit transparentă şi fierbi 1/4 oră cu sare şi 
zahăr. Tragi în unt feliile de franzelă și le pui în farfurii cu puţin piper măcinat 
peste ele. Torni supa fierbinte și o serveşti imediat, altfel pâinea se umflă și se 
rupe în farfurie. 


321. Supă de franzelă (4 pers.) 


1/2 franzelă, 1 l supă de zarzavat, 2 linguri cu unt sau margarină fină, 
1 pahar cu smântână, sare, 1 lingură cu supă concentrată de legume. 


Tai franzela felii pe care le aureşti în unt. Torni peste pâine 1 litru de supă 
de legume, acoperi oala, fierbi 1/4 oră. Scoţi pâinea și o treci prin sită sau o faci 
piureu cu furculița, o răstorni în supa în care a fiert, sărezi, adaugi o lingură cu 
supă concentrată, mai fierbi 10 min. Baţi un ou cu smântână, răstorni în supă 
după ce ai stins focul, servești caldă, cu brânză telemea alături. 


322. Supă de gulii cu găluște de ficat (6-8 pers.) 


4-5 gulii mari, 1 ţelină, 1 cartof, 1 ou, 2 morcovi, cimbru, 4-5 ficăţei de 
pasăre, 10-12 tije cu frunze de pătrunjel, 2 linguri cu făină, 3 | apă. 


Cureţi guliile, cartoful, ţelina și morcovii, tai legumele felii, speli cu apă rece 
şi pui la fiert în apă caldă. Faci un buchet din frunze de pătrunjel, frunze de ţelină 
şi cimbru şi-l legi cu aţă curată. Fierbi în supă 1/2 oră, apoi îl arunci. Scoţi 
legumele și le treci prin sită sau le faci piureu cu o furculiță, le pui în supă, sărezi 
şi lași pe foc mic. 

Faci găluşte mici din ficăţeii fierţi şi tocaţi fin, amestecați cu 1 ou, verdeață 
tocată, sare şi făină. Ca să fie gustos legi amestecul cu 1 lingură de unt. lei din 
amestec cu linguriţa, pui găluștele la fiert în apă caldă, laşi la foc mic până se 
ridică la suprafaţa apei. Le scoţi şi le pui în supa pasată, le fierbi 1/4 oră şi stingi 
focul. Servești supa caldă, cu crutoane de pâine prăjită sau fără pâine. 


323. Supă de lapte bătut (4 pers.) 


1/2 kg pâine neagră, 1 l lapte bătut, 1 lingură cu unt, 1 lingură cu zahăr, 
sare, 1 lingură cu făină, crutoane de pâine. 


Rupi pâinea bucăţi mici şi o fierbi într-un litru de lapte bătut. După 1/4 oră 
scoţi pâinea, o treci prin sită sau o faci piureu cu furculiţa, o pui iar la fiert cu 
sare, zahăr și 1 lingură cu făină desfăcută în lapte sau apă rece. Fierbi supa 10 
min., adaugi untul, dai în clocot, stingi focul. Serveşti supa caldă, cu crutoane de 
pâine prăjtă și cu bucăţi mici de caşcaval alături. 


324. Supă Parmentier (4 pers.) 


1 kg de cartofi, 1 lingură cu unt, 1 cană cu lapte fiert, 1 l supă de carne sau 
de legume, 1 pahar cu smântână, sare. 

Cureţi cartofii, îi speli în două-trei ape reci, îi tai felii mari şi-i pui la fiert în 
supă de carne sau de legume. După 1/2 oră, scoţi cartofii, îi faci piureu, subţiezi 


Copiii găsesc de toate în nimic. Adulții nu găsesc nimic în de toate. 
(Giacomo Leopardi) 


cu supă, amesteci cu unt și răstorni în supa în care au fiert. Adaugi în supă laptele 
dulce, sărezi şi tragi vasul de pe foc. Baţi smântâna cu supă, amesteci şi 
omogenizezi, torni în supă. Serveşti cât este caldă, cu crutoane de pâine prăjită. 


325. Supă de sparanghel (4 pers.) 


1/4 kg sparanghel, 2 cartofi mari, 1 l supă de legume, 1 ou, 1 pahar cu 
smântână, 1 linguriţă cu griș, sare. 


Cureţi sparanghelul şi alegi partea fragedă dinspre vârfuri, legi în snopuri 
de 5-6 fire, cu aţă de bumbac, pui să fiarbă în supă de legume care clocotește 
pentru 5-10 min. Scoţi leguma, o lași pe o farfurie. Cureţi cartofii, îi speli, îi treci 
pe răzătoarea mare, îi speli din nou, îi pui în supă. Fierbi 1/4 oră, adaugi grişul 
în ploaie şi sărezi. După alt 1/4 oră, stingi focul, laşi să se răcească 10 min., 
adaugi oul bătut cu smântână și desfaci sparanghelul în supă. 

Servești cu crutoane de pâine prăjită. 


326. Supă de sparanghel cu franzelă prăjită (6 pers.) 


1/2 kg sparanghel, 1/2 franzelă, 1 l lapte dulce nefiert, sare, 1 lingură cu 
unt, 100 g cașcaval, sare. 


Cureţi sparanghelul, alegi partea fragedă dinspre vârf, îl speli și îl pui să 
fiarbă cu apă cât să acopere leguma. După 1/2 oră, treci sparanghelul prin sită 
sau îl mixezi, pui piureul obținut în supa în care a fiert, adaugi laptele și untul, 
sărezi, fierbi 1/4 oră. Stingi focul, razi cașcaval deasupra. Prăjeşti felii de 
franzelă, le așezi în farfurii, torni deasupra supa caldă. 


327. Supă de ţelină cu lapte (4 pers.) 


2 ţeline mijlocii, 1 cartof, 1 l lapte dulce, 1 lingură cu unt, 1 lingură cu făină, 
sare, pătrunjel tocat. 


Cureţi ţelinele și cartoful, le speli, le dai pe răzătoare și le speli iar. Pui laptele 
la fiert cu două căni de apă și când amestecul e fierbinte, răstorni legumele în 
oală. Sărezi şi fierbi 20 min. Faci un sos alb din unt, făină și lapte, pui în supă, 
mai fierbi 10 min. şi stingi focul. Serveşti supa caldă, cu crutoane de pâine uscată. 


328. Supă de ţelină cu găluşte de creier (6-8 pers.) 


1 creier de porc sau 1/2 creier vițel, 1 ceapă, 2 cartofi, 1 morcov, 1 pă- 
trunjel, 2-3 ţeline mijlocii, 1 ou, pătrunjel frunze, 1 felie de franzelă. 


Cureţi creierul, îl pui la fiert cu apă caldă, îl scoţi, după 1/4 oră, îl cureţi de 
pieliţe şi-l fărâmi cu furculița. Amesteci cu ceapă tocată, ou, puţină pâine, 
verdeață tocată și sare. Laşi deoparte. 

Cureţi legumele, le speli, le tai felii, le pui să fiarbă cu 11 de apă şi sare. După 
1/2 oră le scoţi şi le treci prin sită. Piureul îl fierbi în supa în care au fiert 
legumele. Pui să fiarbă 1 | de apă într-un vas curat și când apa este fierbinte pui 
găluştele de creier. lei cu linguriţa din amestec, lași focul mic, aştepţi ca găluştele 
să se ridice deasupra apei. Atunci faci focul mai mare, fierbi 1/4 oră şi stingi 
focul. lei găluștele cu lingura de supă şi le treci în supa pasată. Completezi cu 

supă fierbinte, dai în 2-3 clocote, stingi focul. Serveşti caldă, cu franzelă trasă 
în unt sau prăjită pe plită. Franzela se poate înlocui cu brânză telemea. 


329. Supă de legume cu ouă ochiuri (6-8 pers.) 


2 morcovi, 3 cartofi, 1 ţelină, 1 pătrunjel cu frunze, 1 gulie sau 2 napi, 1/2 
pâine neagră, 3 linguri cu unt, 6-8 ouă, pătrunjel tocat, 1 pahar cu smântână, 
sare. 


Cureţi legumele, le speli, le tai în două şi le pui să fiarbă cu un litru de apă, 
o lingură de unt și sare. Separat tai pâinea felii, apoi pătrate mici, o rumeneşti 
în unt, o împarţi în farfurii. In untul rămas faci ouăle ochiuri, le împarţi şi pe 
acestea în farfurii. Strecori supa, adaugi smântâna, omogenizezi, decorezi cu 
verdeață tocată, torni în fiecare farfurie folosind un polonic mai mare și serveşti 
imediat. Din legumele fierte pregătești o salată cu maioneză. 


330. Supă de vișine (chisăliţă) 


1 kg vișine, agrișe sau alte fructe acrișoare, sare, 4-5 linguri cu zahăr, 
1 lingură cu făină, 3 gălbenușuri proaspete de ou, 1 pahar cu smântână. 


Alegi fructele de codițe (dacă ai timp, scoţi sâmburii vișinelor) le speli şi le 
pui în 3 litri de apă caldă să fiarbă jumătate de ceas, cu zahăr și sare (câte 1 
linguriţă plină). Într-un castron mare separi ouăle (alegi doar gălbenuşul) pui 
făina, subţiezi cu smântână. Peste sosul acesta torni supă de fructe amestecând, 
fără să te opreşti, cu o lingură de lemn, ca să nu se închege gălbenușul de ou. 
Subţiezi cu supă mai multă înainte de a răsturna sosul în oala mare. 

Când ai turnat sosul amesteci în oală cu lingura ca să omogenizezi. Este o 
supă de fructe hrănitoare. Servești caldă, cu crutoane de pâine prăjită. Este bună 
şi rece. 


4.4 Mâncăruri scăzute 

331. Budincă de varză (6-8 pers.) 


2 kg varză crudă, 2 cepe, 1 ceașcă mare cu ulei, 1/2 kg carne tocată, 2 ouă, 
sare, piper, 2 felii de pâine, 1 cană cu smântână. 


Cureţi varza de foile mari de deasupra, pe care le speli şi le opăreşti cu apă 
clocotită. Ții vasul acoperit pentru ca varza să se înmoaie bine. 

Speli varza rămasă, o tai în sferturi, apoi în felii mici și o treci împreună cu 
ceapa prin mașina de tocat carne. Scurgi bine amestecul şi-l treci în castronul 
în care vei pregăti ingredientele: varza o amesteci cu carnea tocată, cu 2 ouă 


Ordinea înseamnă belşug, dezordinea e sărăcie curată. 
(Proverb italian) 

bătute bine și miez de franzelă umezit cu apă rece și fărâmiţat. Amestecul acesta 
îl sărezi, îl piperezi și-l frămânţi cu mâna 2 min. Foloseşti o tavă mare pe care o 
ungi cu ulei şi o tapetezi cu foile de varză opărite. Pui umplutura, acoperi cu altă 
foaie de varză, torni uleiul rămas și pui tava în cuptorul fierbinte pentru 3/4 oră. 
Servești budinca după ce s-a răcit, cu pâine proaspătă și vin roșu. 


332. Cartofi cu slănină afumată (4-6 pers.) 


1 kg de cartofi, 4 linguri cu unt, 10-12 căţei de usturoi, sare, 1 ceașcă mare 
cu smântână, 1 cană cu supă, 200 gr costiţă, piper măcinat. 


Speli cartofii cu o perie moale sub jet de apă călduţă, îi limpezeşti şi-i fierbi 
în coajă jumătate de ceas. li scoţi şi-i cureţi, îi sărezi ușor. Amesteci jumătate din 
cantitatea de unt cu usturoi pisat mărunt şi ungi o cratiţă cu pereţi înalți cu acest 
amestec. 

Tai cartofii felii groase de 1 cm, pui un strat de felii pe fundul cratiţei, apoi 
pui felii subţiri de costiță. 

___ Faci un sos alb din făină, unt şi supă, pe foc mic, lucrând cu lingura de lemn. 
Inmoi untul, adaugi făina, omogenizezi, subţiezi cu supa turnată câte puţin. 

Pui desupra costiţei restul de cartofi felii, acoperi cu sos alb, pe care l-ai 
sărat și l-ai piperat, și dai la cuptor. 

Servești totul cald, cu smântână sau cu murături asortate, cu pâine 
proaspătă și vin roșu. 


333. Cârnaţi cu ouă la cuptor (4-6 pers.) 


4-6 cârnaţi de casă, 4-6 ouă, 2 linguri cu ulei, 200 g telemea de oi, 1 cană 
cu suc de roșii, sare, pătrunjel tocat, 1 kg cartofi. 


Speli cârnaţii, îi ştergi cu prosop curat și-i prăjeşti în puţin ulei. Când s-au 
rumenit îi treci într-o formă de sticlă termorezistentă, împreună cu grăsimea în 
care s-au făcut. Spargi atâtea ouă câte persoane sunt la masă și acoperi cu suc 
de roșii picant sau nesărat. Razi brânză telemea de oi peste ouă și cârnaţi, pui 
forma în cuptorul cald pentru 20 min. Scoţi când albușul ouălelor s-a închegat. 
Serveşti mâncarea caldă: un cârnat, 1 ou, cartofi fierți în coajă şi curăţaţi, totul 
acoperit cu pătrunjel tocat fin. 

Având cartofi ca garnitură, servești pâine feliată subţire. Este potrivit vinul 
roşu. 


334. Ciulama de ciuperci albe (4-6 pers.) 


1/2 kg ciuperci albe sau 20 ciuperci mijlocii, 2 linguri cu unt, 1 cană cu 
făină cernută, sare, piper măcinat, lapte dulce, mărar tocat fin; 300 g mălai, 1 
l apă, sare - pentru mămăligă. 


Cureți ciupercile de pământ și frunze, le speli, treci cu mâna ușor peste 
lamele, le speli iar și separi codiţele. Le tai partea care a stat în pământ și le 
arunci, toci codițele rămase și le pui în castron adânc. Speli ușor pălăriile ciuper- 
cilor, le cureţi de părțile înnegrite, le tai felii. Le aşezi în castron, acoperi totul 
cu 1 cană de lapte dulce (neutralizează toxinele). Faci sosul din: unt înmuiat, 
făină cernută, sare și lapte dulce, pus încet ca să desfacă pasta de făină și unt. 
Lucrezi cu lingura de lemn. Omogenizezi și lași să fiarbă încet timp de 5 min. 

Scoţi ciupercile din lapte, le pui în vas emailat cu puţină apă, scazi înăbușit 1/2 
oră. Amesteci ciupercile cu sosul alb şi fierbi încă 10 min. Condimentezi cu mărar 
tocat fin şi piper măcinat. 

Servești fierbinte, cu mămăligă caldă. Este potrivit vinul alb dulceag. 


335. Ciulama de porumbei (4-6 pers.) 


4 porumbei, 1 ceapă, 1 morcov, 1 ţelină mică, 2 linguri cu unt, sare, 1 cană 
cu făină, piper măcinat. 


Cureţi porumbeii de pene şi de fulgi, îi pârleşti pe flacără vie, îi goleşti de 
intestine, le înlături capetele şi ghearele. li speli în multă apă rece şi-i pregăteşti 
astfel: picioarele le introduci în locul intestinelor, iar aripile le răsucești după 
gât. li pui la fiert în apă călduţă, spumuiești supa de 2-3 ori, după care pui în 
vasul cu apă: 1 ceapă, 1 morcov, 1 ţelină mică, spălate şi tăiate în patru felii. 
Fierbi la foc domol cu sare și frunze de pătrunjel timp de jumătate de oră, după 
care tragi oala de pe foc. Din unt și făină pusă încet, învârtind în acesttimp în 
cratiţă cu o lingură de lemn, faci un amestec pe care-l subţiezi cu supă caldă. 
Fierbi sosul alb încet, aşezi porumbeii tăiaţi în două şi după 10 min. servești 
ciulamaua cu mămăliguţă caldă. Condimentezi cu piper măcinat şi serveşti 
alături de vin alb demisec. 


336. Conopidă cu carne de pasăre (4-6 pers.) 


1 conopidă, carne de pasăre (1 pui, 1 piept de pasăre mai mare, 1/2 rață 
etc.), 2 roșii sau 1 pahar cu suc de roșii, 1 ceapă, 2-3 căţei de usturoi, 1 ceașcă 
mare cu ulei, mărar tocat, condimente după dorinţă. 


Cureţi conopida de pe cotor, păstrezi buchetele întregi, o speli cu apă multă 
şi o pui la fiert în apă care clocotește. Faci focul mic, pui 1 linguriţă de sare, fierbi 
10 min. Arunci apa și foloseşti doar leguma. 

Căleşti carnea de pasăre în ulei, după ce ai curăţat-o, ai spălat-o şi ai sărat- 
o puţin sau ai condimentat-o. 

Scoţi carnea când s-a rumenit și o laşi la cald. 

Toci ceapa şi usturoiul, le pui în uleiul în care s-a făcut carnea, stingi cu suc 
de roșii când ceapa a devenit transparentă (cam după 1/4 oră), acoperi cratița 
şi lași să fiarbă alt 1/4 oră, după care pui conopida și carnea. Le fierbi acoperit 
până când carnea se poate consuma. Presari mărar tocat și serveşti mâncarea 
caldă, cu pâine proaspătă și vin de casă. Este potrivit vinul alb demisec. 


337. Cotlete cu sos de ciuperci (6 pers.) 


6 cotlete marinate, 350 g ciuperci, 1 lingură cu unt, 1 pahar cu vin roșu, 
usturoi, lămâie, sare, 1 ceașcă mare cu ulei. 


Scoţi cotlele din soluţia pentru marinare şi le acoperi cu un pahar de vin 
roșu. Laşi să stea o oră, după care le ungi cu unt cald și le sărezi, apoi le prăjeşti 

Nu trăi nici în trecut, nici în viitor. 

Impacă-te cu prezentul pentru a cuceri viitorul. (W. Osler) 

în ulei fierbinte. Le scoţi când s-au rumenit, le ungi cu usturoi și le laşi să stea la 
cald, pe o farfurie. Păstrezi vinul. Ciupercile le speli cu atenţie, separi codițele 
de pălării, pui un praf de sare pe fiecare pălărie și astfel pregătite le pui pe o 
tablă să se frigă la foc moale. Când sunt gata, le scoţi pe farfuria cu cotlete, le 
stropeşti cu zeama de la 1/2 lămâie şi le servești imediat. Codiţele tocate le pui 
în uleiul rămas de la cotlete și le scazi pe foc mic. Când sunt fără sos, adaugi vinul 
rămas de la cotlete și puţină sare. Servești alături de restul mâncării, înconjurate 
de ciupercile fripte întregi, cu pâine proaspătă și vin alb sec. 


338. Fasole boabe cu cârnaţi (6 pers.) 


1/2 kg fasole, 2 cepe, 2 linguri cu untură sau 3-4 linguri cu ulei, 2 roșii 
(2 linguri bulion), 1 foaie de dafin, 1 crenguţă de cimbru, 100 gr costiţă, piper 
boabe, 6 cârnaţi picanţi, mărar tocat. 


Alegi fasolea bob cu bob, o speli în două ape şi o lași să stea o noapte 
întreagă acoperită cu apă rece. O speli din nou și o pui să dea în două clocote, 
după ce ai schimbat apa. Arunci apa clocotită, umpli oala cu apă rece și laşi să 
fiarbă la foc domol 1 oră sau 2. Pui la fiert un praf de sare ca să rămână bobul 
întreg. Separat, faci un sos din ceapa tocată, pe care o rumenești în untură sau 
ulei. Potrivești să nu fie prea grasă şi folosești doar jumătate din grăsimea 
trebuitoare. Stingi cu bulion sau roșii tăiate felii subţiri, lași să fiarbă cu costița 
tăiată fâșii, cimbrul, dafinul, sarea și piperul necesare. După ce s-a înmuiat ceapa 
torni sosul peste fasole și mai fierbi 1/4 oră. 

Decorezi fasolea cu mărar tocat, tragi cratiţa de pe foc. Prăjești cârnaţii în 
restul de grăsime, îi pui peste fasole, serveşti cu murături, sau salată de varză 
crudă și pâine proaspătă. Este potrivit vinul roșu. 


339. Fasole verde cu carne de pasăre (4 pers.) 


1 kg sau 1 1/2kg fasole verde, 1 piept de pasăre (sau aripile, târtiţa și 
măruntaiele), 1 ceașcă mare cu ulei, 1 ceapă mare, 5 căţei de usturoi, 1 
linguriţă cu făină, 1/2 linguriţă cu boia dulce, sare, mărar și pătrunjel tocate 
împreună, 2 roșii bine coapte. 


Cureţi fasolea de codițe și de vârfuri, o rupi în bucăţi de 3-4 cm, o speli în 
apă călduţă, o pui într-o oală mare, în care ai pus doar 2 căni cu apă. Fasolea lasă 
multă apă la fiert, iar mâncarea trebuie să fie scăzută când o serveşti. Când apa 
clocotește pui fasolea, acoperi oala, lași focul mic. 

Cureţi ceapa şi usturoiul, le toci fin și le pui să se călească în două linguri cu 
ulei. Când s-au înmuiat adaugi roşiile tăiate felii subţiri, după ce le-ai curățat de 
coajă, 1 linguriţă cu făină, boia dulce, sărezi și răstorni peste fasole. Fierbi aco- 
perit, împreună cu pieptul de pasăre, pe care l-ai clocotit separat 1/4 oră. Fierbi 
până când mâncarea se poate consuma. Decorezi cu verdeață tocată, servești 
mâncarea caldă, cu pâine proaspătă şi vin alb demisec. 


340. Fazan cu ciuperci (4 pers.) 


1 fazan, 250 g ciuperci, piper boabe, 1 lingură cu oţet, sare, 1 foaie de dafin, 
200 g slănină, 3 linguri cu unt, 1/2 kg roșii. 


Înainte de a fi pregătit, vânatul cu pene se ţine necurățat două-trei zile 

pentru a se frăgezi (procesul se numeşte fezandare). Legi pasărea cu o aţă de 
gât și o ţii atârnată la rece. O cureţi apoi de pene, o pârleşti pe flacără mică, o 
ştergi cu o cârpă curată înmuiată în apă rece, după care o goleşti de intenstine 
şi de măruntaie. O speli cu apă rece, o sărezi pe dinăuntru şi pe dinafară, o stro- 
pești cu jumătate din cantitatea de unt încălzit pe foc, o înconjori cu felii de 
slănină şi o pui în tava de friptură cu 1 ceaşcă mare de apă caldă, sare şi piper 
boabe. Frigi la foc mare 1 oră, apoi o întorci, adaugi foaia de dafin, sucul de la 
0,5 kg roşii bine coapte şi oţetul. Continui frigerea încă 1 oră, după care scoţi 
fazanul pe o farfurie şi îl acoperi cu sosul de ciuperci. Il pregăteşti astfel: speli 
bine ciupercile, separi codiţele, le tai felii subţiri și le pui într-o cratiţă emailată 
cu o lingură de unt, sare și puţin piper. Scazi pe foc mic și, când nu mai au sos, 
adaugi peste ele sosul în care s-a făcut friptura. Mai lași pe foc 10 min., apoi torni 
sosul peste fazan şi serveșşti totul cald. Cu pâine feliată, alături de vin alb sec. 


341. Fazan cu mere (4 pers.) 


1 kg mere, 1 fazan (după ce s-a fezandat 3-4 zile), 100 g slănină, 2 linguri 
cu unt, 1 pahar cu vin roșu, sare, piper boabe, 1 lingură cu zahăr. 


Cureţi fazanul de pene, după ce a stat la rece 3-4 zile, îl ștergi cu o cârpă 
umedă, apoi îl golești de intestine şi de măruntaie. Speli şi sărezi, apoi îl umpli 
cu slănina tăiată felii. Stropești pasărea cu unt fierbinte și o așezi în tava de 
friptură cu o cană de apă caldă, sare și piper boabe. Frigi 1 oră, după care adaugi 
în tavă merele curățate de coajă şi golite de seminţe. Micşorezi focul şi continui 
frigerea până când carnea este fragedă. Scoţi pasărea din tavă, o aşezi pe un 
platou mare și o înconjori cu merele înmuiate. Indulcești sosul fripturii după 
gust și torni peste mere. 

Servești bucăţi de friptură alături de mere. La fel pregătești și garnitura de 
pere pentru preparatele din vânat. Servești cu pâine de casă și vin alb demisec. 


342. Fazan umplut (4-6 pers.) 


1 fazan, 200 g ciuperci, mărar şi pătrunjel tocate, 1 ou, 1/2 lămâie, 200 g 
slănină, sare, piper măcinat, 1 pahar cu vin alb, 2 linguri cu unt, 1 cană cu 
supă, 1 felie de pâine. 


Cureţi de pene fazanul fezandat, îl ţii pe flacără mare ca să se ardă puful, îl 
ştergi cu o cârpă umedă și îl golești de intestine și de măruntaie. Măruntaiele 
fazanului se consumă împreună cu friptura sau pregătite separat, ca măruntaiele 
de pasăre. După ce ai golit fazanul îl speli pe dinăuntru, îl sărezi şi îl lași așa cât 
pregătești umplutura. 

Toci ciupercile, le pui într-o cratiţă cu jumătate din cantitatea de unt şi un 
praf de sare. Le scazi la foc mic, apoi le lași să se răcească. Ciupercile le omo- 
genizezi cu 1 ou crud, verdeață tocată, 1 felie de pâine înmuiată şi fărâmiţată, 
sare și piper măcinat, apoi umpli fazanul. Coși cu aţă de bumbac, pentru ca 
umplutura să nu cadă în timpul frigerii şi stropești pasărea cu untul rămas. Astfel 
pregătit, pui fazanul în tava de friptură cu 1 ceaşcă mare de apă caldă, sare, 


Timpul este marele aliat al omului, dar și marele lui dușman. 
(Napoleon Bonaparte) 

slănina tăiată fâșii și boabe de piper. Laşi să se frigă 1 oră la foc potrivit, îl întorci 
apoi și adaugi vinul. Lași în continuare în cuptor. Este gata când carnea a căpătat 
o nuanţă aurie. Stingi focul şi răcești 1/4 oră friptura. Ficatul, pipota și inima se 
frig lângă fazan. 

Servești tăiat bucăţi, cu umplutură lângă fiecare bucată de carne friptă, cu 
pâine proaspătă și o salată de sezon alături. Vinul potrivit: Riesling. 


343. Ficat de gâscă prăjit (4 pers.) 


2 ficaţi de gâscă de casă (sau sălbatică), 1 lingură cu făină, 3 linguri cu 
ulei sau untură, sare, piper măcinat. 


Cureţi ficaţii de pieliţe, îi desprinzi de fiere, îi speli, îi tai felii groase, de 1-2 
cm și-i sărezi, pui piper măcinat peste fiecare felie și laşi să stea aşa 1/4 oră. 

Treci feliile de ficat prin făină şi le prăjești până se rumenesc. Servești cu 
varză scăzută sau cu legume sote, acoperite cu smântână, cu pâine proaspătă. 
Vinul potrivit: Fetească albă. 


344. Ficat de gâscă înăbuşit (4 pers.) 


2 ficaţi de gâscă sau 1 ficat mai mare (de gâscă îngrășată), 1/2 l de vin 
alb, 4-5 ciuperci, 1 lingură cu unt, 200 gr slănină, sare, măghiran, cimbru sau 
ienupăr (boabe), piper. 


Cureţi ficatul, îl speli, îl tai în două fără a desprinde bucăţile. Umpli cu 
ciupercile pe care le-ai tras în unt, le-ai sărat și condimentat după gust. 

Strângi cele două bucăţi şi legi cu aţă curată. 

Tai slănina fâşii, înfășori ficatul, îl pui într-o oală mai mică şi acoperi cu vin 
alb. Fierbi acoperit, la foc mic, cu ienupăr, piper și măghiran vreo oră și jumătate. 

Scoţi slănina şi aţa, tai ficatul felii şi serveşti cu cartofi prăjiţi sau cartofi 
fierți cu smântână, cu pâine proaspătă. Poţi servi și slănina lângă ficat. Vinul 
potrivit: alb sau rosé. 


345. Ficat de gâscă fript (4 pers.) 
2-3 ficaţi de gâscă, 100 gr slănină, sare, piper măcinat. 


___ Cureţi ficaţii, îi speli, îi crestezi cu un cuţit ascuţit şi-i împănezi cu slănină. 
li pui pe grătar după ce ai pus sare și piper măcinat peste ei. 

Dacă nu ai grătar, pui ficaţii în pungă de hârtie, pui punga în tavă unsă cu 
ulei și ţii tava în cuptor 1/2 oră. 

Scoţi ficaţii din pungă, îi porționezi și-i servești cu orez rumenit, sau servești 
cald, cu sau fără pâine, cu legume de sezon și cu vin rosé. 


346. Ficat cu sos de vin (4 pers.) 


1 kg ficat de porc, marinat, 200 g ciuperci, 2 linguri cu unt, 2 pahare cu 
vin, sare, piper, pătrunjel și busuioc tocate, 1 cană cu supă de zarzavat. 


Scoţi ficatul din soluţia pentru marinare, îl ştergi și îl ungi cu unt topit. Îl 
sărezi puţin şi îl pui în tava de friptură cu 1 cană de supă sau de apă caldă şi 
câteva boabe de piper şi îl introduci în cuptorul fierbinte. Separat speli 

ciupercile, le toci felii subţiri și le pui cu 1 lingură cu unt într-un vas emailat. 
Lași să scadă şi când nu mai au sos, adaugi 1 pahar de vin alb, sare și puţin piper. 
Când sunt bine scăzute, sunt gata. Laşi pe marginea plitei să stea la cald până 
când se prepară ficatul. Pe acesta îl întorci după 1/2 oră de frigere la foc potrivit, 
adaugi vinul şi mai frigi un sfert de oră la foc potrivit. Când ficatul este gata, îl 
așezi pe un platou mare, îl tai felii groase și așezi împrejurul feliilor sosul de 
ciuperci. 

Servești cald, cu verdeață tocată deasupra şi stropit cu sosul din tavă, alături 
de pâine caldă. Alături: un vin rosé. 

Soluţia de marinat: apă, oţet, usturoi, 1 ceapă tăiată sferturi, dafin, păstârnac 
tăiat felii. 


347. Frigărui (4-6 pers.) 


1/2 kg mușchiuleţ de porc, 1/2 kg carne fragedă de miel, de vițel sau de 
porc, 1 ceapă, 2 ouă, piper măcinat, sare, măghiran, pătrunjel tocat, coajă de 
lămâie, 300 gr slănină sărată sau asfumată(bucată întreagă ), ardei gras, 2 
roșii, 1 castravete crud sau murat, 1 felie de franzelă. 


Speli carnea și o toci cu lama unui cuţit ascuţit. Lucrezi în vas adânc, ca să 
ai loc pentru toate ingredientele. Amesteci peste carne ceapă tocată, sare, piper, 
măgbhiran, rozmarin sau cimbru, coajă de lămâie, verdeață tocată, 2 ouă crude 
şi 1 felie de pâine bine fărâmiţată. 

Amesteci totul bine, faci o bucată mare de tocătură pe care o pui pe grătarul 
pus pe jar. Laşi să prindă crustă, întorci, frigi și pe partea cealaltă. Scoţi de pe 
grătar, lași deoparte. 

Tai slănina pe lungul ei în două părţi egale, apoi în felii subţiri pe care le 
înfigi în frigare. Ții pe jar şi întorci des până când se rumenesc toate feliile. 
Folosești alte frigărui curate (câte persoane ai la masă) pe care pui la rând: 1 
felie de roşie, 1 felie de friptură, 1 felie de castravete, 1 felie de slănină, 1 felie 
de ardei, 1 felie de roşie, iar slănină, altă legumă, 1 felie de friptură. Astfel 
pregătite, pui frigăruile în farfurii lângă felii de pâine proaspătă şi felii de le- 
gume crude sau murate. Servești cu vin roşu. Poţi împărţi frigăruile în 2-3 părţi 
şi le servești înfipte în chifle rotunde, pe care le distribui comesenilor. 


348. Friptură de căprioară (6-8 pers.) (mese festive) 


1 pulpă marinată, 200 g slănină afumată, sare, 1 ceașcă mare cu ulei, 
1 cană cu apă, piper boabe, 1 pahar cu vin; 1l apă, 1 pahar cu oţet, 1 lingură 
cu sare, 2 cepe, 1 foaie dafin, usturoi, soluţie pentru marinat. 


Scoţi pulpa din soluţia pentru marinare unde a stat 10 ore, o baţi cu un 
bătător de lemn, o ungi cu puţin ulei și o acoperi cu fâșii subţiri de slănină 
afumată. Legi cu sfoară curată, o așezi în tava de friptură cu apă și ulei, sărezi și 
adaugi câteva boabe de piper, după care introduci friptura în cuptor. Frigi la foc 
mare 1 oră, apoi o întorci cu atenţie, adaugi vinul și continui frigerea. Când este 
bine rumenită, scoţi friptura și o servești fără slănina în care a fost îmbrăcată 


Spune-mi ce mănânci, ca să-ţi spun cine ești. (Brillat-Savarin) 

(care se aruncă), tăiată felii groase și garnisită cu legume sote, cu pâine 
proaspătă și salată de sezon. E potrivit vinul roșu. Servești friptura cu puţină 
pâine de casă sau cu garnitură de cartofi fierți sau sote. 


349. Friptură de căprioară cu smântână (4-6 pers.) 


1 kg carne de căprioară (cu os), 1 morcov, 1 ceapă, 1 rădăcină de pătrunjel, 
piper boabe, 3 linguri cu oţet, 1 cană cu supă, sare, 1/4 l smântână, 3 linguri 
cu făină, 2 linguri cu zahăr, tarhon și pătrunjel tocate, 1 lingură cu ulei 
(opţional). 

Cureţi carnea de resturile de păr și de pieliţe, o speli şi o pui în tava de 
friptură unde ai pus un strat de zarzavat tăiat julien (ca scobitorile), boabe de 
piper, 3 linguri cu oţet și 1 cană cu supă. Dacă vrei pui şi 1 lingură cu ulei, astfel 
carnea are un gust mai bun. Sărezi puţin. Ții tava la cuptor sau pe plită (acoperită 
cu capac) 2 ore. Mai stropeşti uneori cu sosul de friptură. 

Când carnea se desprinde ușor de pe os faci sosul din smântână, zahăr, făină 
şi sare. După un 1/4 oră stingi focul, scoţi friptura și o desprinzi de pe os, o 
porţionezi. Fierbi sosul 1/4 oră și-l răstorni într-o cratiţă mică, peste carnea 
porționată. Presari verdeaţa tocată pe feliile de friptură. 

Servești fierbinte, cu pâine proaspătă. Alături: vin Cabernet. 


350. Friptură de căprioară servită rece (4-6 pers.) 


1 pulpă din spate (marinată), 1 căpăţână de usturoi, 200 g slănină albă 
sau afumată, 4 linguri cu ulei, sare, 1 cană cu apă sau supă de carne sau 
zarzavat. 


Cureţi carnea de păr și pieliţe, scoţi doar pulpa și o speli, apoi o marinezi o 
zi întreagă. 

Faci soluția de marinat într-un vas mare: 1 l apă, 1/2 l de oţet, 1 ceapă tăiată 
în două, 1 morcov, mult usturoi, sare, 1 crenguţă de cimbru, 1 crenguţă de 
măghiran sau de mentă, 2 foi de dafin, piper boabe. O foloseşti rece sau o fierbi 
10 min. şi pui carnea în soluţie caldă. 

Pui carnea în zeama aceasta, o scoţi după o zi, o ştergi cu un prosop curat, 
o crestezi oblic și o împănezi cu slănină şi usturoi. Freci carnea cu sare și cimbru 
şi o pui în tava de friptură cu ulei și 1 cană de supă. 

Frigi carnea la foc tare 1 oră, apoi o întorci. Stropeşti cu zeama în care se 
face. O scoţi după 2 ore, o laşi să se răcească, apoi o tai felii: e un aperitiv bun 
când îi pui sos tartar sau sos de ciuperci. Poţi servi și la micul dejun, dar fără 
sos. Friptura de vânat se serveşte cu pâine proaspătă şi vin roșu. 


351. Friptură de cerb (4-6 pers.) 


1 kg sau 2 kg mușchi de cerb, 200 gr slănină, sare, 1 căpăţână de usturoi, 
2 rădăcini de pătrunjel, 1 ţelină, 1 morcov, 1 ceapă, cimbru, piper boabe, 2 lin- 
guri cu ulei. Pentru sos: 1 lingură cu unt, 1 lingură cu făină, 3-4 linguri cu 
smântână, sare, 1 ceaşcă mare cu vin roșu. 


Cureţi carnea, o speli cu apă călduţă, o împănezi cu bucăţi mici de slănină. 

Crestăturile în care pui slănina le faci oblic pe suprafața mușchiului, ca să nu 
alunece umplutura. Alternezi slănină şi usturoi. 

Soluţia pentru marinat: vezi rețeta 350. 

Ungi tava cu ulei, pui un strat de legume tăiate julien şi restul de usturoi, 
pui sare, piper boabe, cimbru şi 1 ceaşcă de apă. Aşezi friptura peste legume şi 
dai la cuptor 1 oră. Intorci friptura, adaugi vinul și mai laşi 1 oră la foc viu. 
Stropeşti friptura în timp ce se face, cu sosul ei. 

Când friptura e gata, o scoţi și o tai felii. Legumele din tavă le treci prin sită, 
amesteci cu sosul de friptură şi cu sos de unt (preparat astfel: topeşti untul într- 
o cratiţă, adaugi făina în ploaie, omogenizezi, subţiezi cu smântană). Fierbi încet 
10 min. după care îl torni peste carne. Serveşti cu pâine proaspătă şi legume 
sote. Cu vin roșu, sec. 


352. Friptură de cerb cu sos (6-8 pers.) 


1 pulpă de cerb, 4 linguri cu oţet, 1 pahar cu vin roșu, sare, coriandru, piper 
boabe, sare, 2-3 cuișoare. Pentru sos: 100 g măceșe roșii, 2-3 cuișoare, 1 ceașcă 
mare cu vin roșu, coajă de lămâie, 2 linguri cu zahăr. 


Cureţi carnea şi o speli, apoi o pui într-o oală mare în care clocotește apă. 
Opărești doar 10 min. (stingi focul), arunci apa, umpli oala cu apă rece și adaugi: 
4 linguri cu oţet, 1 pahar cu vin roșu, sare, piper, coriandru și cuişoare. Fierbi la 
foc domol 2 ore. Când carnea este fiartă o scoţi, o tai bucăţi potrivit de mari şi o 
serveşti în farfurii întinse, cu garnitură de legume sote și, eventual, cu verdeață 
sau condimente dorite. 

Sosul îl faci pe foc mic: torni vinul peste măceșe și le fierbi împreună un sfert 
de oră. După care strecori. Adaugi cuișoare, coajă de lămâie, zahăr, sare şi fierbi 
toate încă 10 min. Torni fierbinte peste carne. Servești cu pâine proaspătă și vin 
roşu. 


353. Friptură în învelitoare (6-8 pers.) 


1/2 kg carne de porc, 1 kg carne de vițel, 400 gr slănină albă, 1 pahar cu 
frişcă, sare, 1 ou, 1 pahar mic cu coniac, piper măcinat, 2-3 cepe, 1 praz, 2 mor- 
covi, 1 țelină, usturoi, cuișoare, ienibahar, dafin. 


Cureţi carnea de pielițe şi de oasele mici, o speli, o tai fâşii, o pui în apă căl- 
duţă şi o laşi acolo până se albeșşte. O scoţi şi o toci cu un cuţit sau cu un satâr, 
împreună cu 200 gr de slănină albă. In amestecul acesta pui: sare, mirodenii, 
coniac şi frişcă. Amesteci bine şi laşi să se odihnească doar câteva minute. lei 
un tifon curat și opărit, îl întinzi pe masă, pui felii subţiri de slănină pe toată 
suprafaţa, apoi pui carnea şi legi tifonul la capete. 

Pui o oală mare pe jumătate plină cu apă pe foc, pui carnea învelită în tifon 
când apa e caldă, adaugi în apă: 2 cepe, 2 morcovi, o ţelină, usturoi, cuişoare, 
ienibahar şi dafin. Fierbi la foc mic două ceasuri bune, până când scade zeama. 
Dacă e prea multă, o strecori, o sărezi și o servești peste friptură și cartofi fierți 
separat. 


Un vis este pe jumătate realitate. (Joubert) 


Friptura o serveşti tăiată felii, cu garnitură de cartofi şi salată de sezon, la 
mese festive. Cu vin roşu şi pâine puţină. 


354. Friptură de mistreţ (6-8 pers.) (mese festive) 


1 pulpă de mistreţ, 200 gr slănină, 1 frunză de dafin, sare, piper boabe, 
1 pahar cu vin, 1 pahar cu smântână, 3 linguri cu unt, 1 lingură cu făină. 


Cureţi pielița de pe carne, eventual scoţi osul, desfaci pulpa pe lăţimea ei, o 
împănezi cu usturoi şi slănină, o sărezi și o strângi la loc. Astfel pregătită, lași 
carnea la rece 2 zile, după care o ungi cu unt, o pui în tava de friptură cu o cană 
cu apă caldă. Frigi în cuptor la foc potrivit 1 oră, o întorci şi adaugi vinul, câteva 
boabe de piper și foaia de dafin. Laşi să se mai frigă 1 oră şi o scoţi când s-a 
rumenit bine. Așezi carnea pe o farfurie mare și o tai felii groase. Ingroși sosul 
pe foc cu un pahar cu smântână și îl torni fierbinte peste feliile de carne. (Sosul: 
2 linguri cu unt, 2 linguri cu oţet, sare, 1 lingură cu făină, 1 ceaşcă plină cu apă 
- fierte la foc mic 1/4 oră.) 

Serveşti imediat, cu garnitură de legume sote sau cu cartofi prăjiţi, lângă 
pâine proaspătă și vin roșu tare. 


355. Friptură de pui cu cartofi, la cuptor (6-8 pers.) 
2 pui, 1 1/2 kg cartofi, 1 ceapă, 4 roșii, usturoi, sare, piper, cimbru, ulei. 


___ Cureţi puii, îi speli, îi freci cu mălai şi-i goleşti. lei pui tineri şi nu prea mari. 
li tai în două. Ficatul şi pipota le dai în clocot separat, iar capul și ghearele le 
arunci. 

Sărezi și piperezi ușor puii și-i aşezi într-o tavă mare în care ai pus cartofii 
fără coajă, spălaţi şi tăiaţi felii, cu o ceapă tăiată în patru, patru-cinci roșii bine 
coapte, tăiate felii subţiri, sare, piper boabe, ulei, multă apă şi usturoi tocat, după 
gust. 

Pui forma la cuptor, la foc viu. Carnea și cartofii au nevoie cam de acelaşi 
timp ca să se pătrundă. 

Scoţi carnea, o porţionezi, o pui în farfurii cu cartofi rumeniţi alături. Scazi 
sosul, zdrobeşti roșiile, treci totul prin sită, torni peste cartofi. Servești cu salate 
asortate, de sezon, cu sau fără pâine. Este bun vinul alb, sec. 


356. Friptură de rață cu smântână (4-6 pers.) 


1 rață, 1 pahar cu smântână, sare, piper boabe, 2 linguri cu unt, lămâie, 1 
cană cu supă de carne. 


Cureţi vânatul de pene, îl pârlești pe foc mare, apoi îl freci uşor cu puțin 
mălai. Îl speli şi îl golești de intestine și de măruntaie, îl speli din nou și îl sărezi. 
Laşi pasărea să stea 1/4 oră, apoi o ungi cu unt cald, o acoperi cu felii subţiri de 
lămâie și o așezi în tava de friptură cu 1 cană de supă şi piper boabe. O frigi la 
foc potrivit, o întorci după 1 oră și o scoţi din cuptor atunci când carnea a căpă- 
tato nuanţă uşor aurie. Servești tăiată bucăţi, acoperită cu smântână proaspătă, 
(feliile de lămâie le arunci), lângă varză călită, cartofi natur sau morcovi cu 
smântână. 

Sunt potrivite vinul roşu şi pâinea de casă. 

357. Friptură surpriză din mușchi de căprioară (4-6 pers.) 


(mese festive) 

1 mușchi de căprioară, 200 g şvaiţer, 200 g slănină afumată, sare, 1 lin- 
gură cu unt, 1 pahar cu vin alb, piper boabe, 1 cană cu supă. Pentru marinat: 
2 lapă, 1/4 l oţet, 2 căpăţâni de usturoi, 1 lingură cu sare, 1 ceapă. 


Lași carnea la marinat 10 ore, o tai felii groase și o lași pe o farfurie. Tai 
şvaiţerul şi slănina în felii egale, socotind câte o felie la două felii de carne. Sărezi 
carnea, ungi fiecare felie cu unt cald, le aşezi două câte două, iar între ele pui o 
felie de șvaiţer și una de slănină și le legi separat cu aţă din bumbac. Pui feliile 
de carne astfel pregătite în tava de friptură cu 1 ceaşcă mare cu supă de zarzavat 
sau de carne, cu boabe de piper şi puţină sare. Introduci tava în cuptorul cald și 
ţii friptura la foc mare 1 oră, după care o întorci și adaugi vinul. Este gata după 
2 ore. 

Scoţi friptura pe un platou, înlături aţele, păstrezi forma în care s-a făcut și 
servești cu garnitură de legume sote și salată verde. Cu pâine proaspătă şi vin 
roşu. 


358. Garnitură de orez pentru mesele festive (6-8 pers.) 


1 pasăre mare, 2 porumbei, 2 morcovi, 1 țelină, 2 rădăcini de pătrunjel, 
sare, 2 cepe mari, 1/2 kg orez, 1 ficat de pasăre, 3 roșii, 10-12 ciuperci, vedeață 
tocată, 6-10 bucheţele de conopidă, 3-4 legături de sparanghel, 1 ceașcă mare 
cu ulei. 


Cureţi pasărea și cei doi porumbei de intestine, le goleşti, le scoţi capul, 
gâtul, ghearele şi le arunci, și pui carnea la foc cu apă cât s-o acopere. Arunci apa 
după câteva clocote, speli oala și carnea, pui din nou la fiert după ce umpli oala 
cu apă rece. Fierbi 1/2 oră, apoi cureţi zarzavatul (morcovi, elină, pătrunjel) 
şi-l pui să fiarbă 1/4 oră în supă. Sărezi. Cureţi conopida de pe cotor, speli şi 
fierbi 1/4 oră în apă cu sare, într-un vas separat. Scoţi porumbeii şi-i prăjeşti în 
ulei. Cureţi sparanghelul, legi buchete de 4-5 fire, fierbi 10 min. Scoţi leguma, 
laşi deoparte. 

Scoţi 1/2 din supă și pui peste orezul ales, spălat și tras în ulei( măsori să ai 
3/1- 3supă,1 orez). 

Fierbi încet 20 min. cu sare, piper boabe şi o ceapă. Tragi vasul de pe foc și 
acoperi cratiţa. Orezul va absorbi lichidul şi va înflori frumos. 

Din măruntaiele păsării și ale porumbeilor, prăjite în ulei, înmuiate cu sos 
de roşii şi amestecate cu ciupercile scăzute mai înainte în ulei, cu 1 ceapă tocată, 
verdeață şi condimente, faci o piramidă pe care o păstrezi la cald până când 
servești. Carnea de pasăre o porţionezi şi o serveşti cu restul mâncării: orez, 
măruntaie, legume, porumbei fripţi. 

Cei doi porumbei, tăiaţi în patru, îi prăjești și-i servești cu garnitură de orez, 
alături de carne de pasăre porționată după ce a fiert. 


Dacă n-ai fost măcar o dată ruinat în viaţa ta, 
atunci nu-ţi cunoşti caracterul. (Albert Camus) 


A 119 S% 


Aşezi orezul pe un platou mare, faci o adâncitură cu lingura și pui acolo 
amestecul de măruntaie şi ciuperci. 

Inconjori orezul cu sparanghelul și conopida fiartă și scursă, serveşti totul 
cald, cu bucăţi de carne și de porumbei prăjiţi, lângă pâine feliată subţire. Cu vin 
alb demisec. 


359. Găină în sos de vin (6-8 pers.) 


Pieptul și copanele de la o găină mare, 2 linguri cu făină, sare, 3 cepe de 
apă, boia de ardei dulce și iute, 1/2 l vin alb, 4-5 roșii mici, sare, 1 pahar cu 
ulei sau grăsime de pasăre, 1 pahar cu smântână. 


Cureţi găina de fulgi și tuleie, o speli, o treci prin flacără și o freci cu mălai 
ca să-i dai culoare și să-i scoţi gustul de pârleală. O goleşti, o speli iar şi o desfaci. 
Oprești pieptul și copanele pentru mâncare, pui restul (fără gheare) la foc cu 
apă cât să acopere carnea, dai în clocot, arunci apa, speli carnea şi umpli iar oala 
cu apă rece. Faci ciorbă pe care o acrești cu zeamă de varză sau cu aguridă, şi pe 
care o serveşti ca felul l. 

Pieptul îl desfaci în bucăţi mai mari, îl subţiezi cu bătătorul de lemn, sărezi, 
dai prin făină și prăjești în grăsime încinsă (ulei sau grăsime de pasăre). La fel 
faci și cu cele 2 copane, pe care le tai în câte două bucăţi și le prăjești. Strecori 
grăsimea în altă cratiţă cu pereţi înalți. 

Pui carnea în grăsime după ce ai tocat cepele, ai pus boia dulce și iute și ai 
pus puţină sare. Peste carne și ceapă pui 1 ceaşcă de apă, acoperi cratiţa şi fierbi 
înăbușit 10 min. Incerci carnea și pui vinul când furculița intră uşor în friptură. 
Lași 1/4 oră la foc mic, pui roşiile decojite, dar întregi, în sos, fierbi 1/2 oră ca 
să nu aibă prea mult sos. Torni smântâna când tragi cratiţa de pe foc și serveşti 
fierbinte, cu pâine sau cu mămăliguţă caldă. Este bun vinul alb demisec. 


360. Găluşte de cartofi cu brânză dulce (4-6 pers.) 


1/2 kg cartofi, 200 g brânză dulce, 3-4 linguri cu făină, sare, 2 ouă, 100 
g caşcaval ras, 1 lingură cu unt. 


Speli cartofii, îi pui la fiert în coajă, cu apă caldă și sare. După 1/2 oră îi scoţi, 
îi cureţi, îi fărâmi cu furculiţa sau îi treci prin maşina de tocat. Pui brânza, ouăle 
şi sarea, apoi adaugi făina. Frămânţi cu mâna 5 min. lei din aluat cu lingurița, 
pui să fiarbă, faci focul mic, pui găluştele, lași să se ridice deasupra apei. Lași să 
fiarbă la foc mic 1/4 oră. 

Scoţi şi scurgi în sită, pui unt și caşcaval ras deasupra. 

Servești păluştele calde, lângă friptură sau chiftele. 


361. Gulii cu smântână (4-6 pers.) 


6 gulii tinere, 3 linguri cu unt, sare, 1 pahar cu smântână, mărar tocat. 


Cureţi guliile de coajă, le speli, le tai felii groase și le pui la fiert în apă cu 
sare. Scoţi cu spumiera după 15 min. și treci guliile în cratiţă cu unttopit.Acoperi 
şi lași să fiarbă 15 min., după care torni smântâna, mai laşi să fiarbă câteva 
minute, presari mărar tocat şi tragi vasul de pe foc. 

Servești mâncarea caldă, cu pâine proaspătă. 

362. Gulii umplute cu carne de pasăre (4-6 pers.) 


10-12 gulii mijlocii, 4-6 ciuperci, pătrunjel verde tocat, 1 piept de pui fiert, 
2 ouă, 1 pahar cu ulei, sare, 1 pahar cu suc de roșii, 10 felii subţiri de slănină. 


Cureţi guliile, le speli, le goleşti de miez folosind un cuţit ascuţit. Fierbi 
guliile în apă cu sare 10 min., le scoţi şi le scurgi în sită. Pregătești umplutura: 
cureţi și speli ciupercile, le toci felii subţiri, le pui să se prăjească în 2-3 linguri 
cu ulei împreună cu miezul guliilor tocat mărunt și pătrunjel verde tăiat fin. 
Tragi vasul de pe foc după 15 min., sărezi, amesteci cu carnea de pui tăiată 
mărunt și cu 2 ouă. 

Omogenizezi, umpli guliile, le așezi în tavă cu ulei, acoperi guliile cu felii de 
slănină, umpli tava cu suc de roșii şi o așezi în cuptorul fierbinte pentru 1/2 oră. 

Serveşti mâncarea caldă, cu pâine proaspătă şi vin roşu de masă. 


363. lepure înăbușit cu slănină (4-6 pers.) 


1/2 iepure marinat (1-2 kg carne), zarzavat de supă, 2 cepe, foi de dafin, 
sare, piper boabe, 2 linguri cu făină, 1 pahar cu vin roșu, 2 linguri cu oțet, 1 
lingură cu zahăr, 1/4 kg slănină împănată cu carne sau afumată, unt sau 
untură, 2 căpățâni de usturoi. 


Laşi o zi întreagă iepurele la marinat (în soluţie de: apă, oțet, mult usturoi 
curăţat, sare, piper boabe), îl scoţi, îl tranșezi, îl ștergi cu prosop curat și-l pui în 
tavă mare cu 1 lingură de untură, zarzavat tocat mărunt, ceapă tăiată peștişori 
şi 1 cană cu supă de zarzavat. 

Pui sare puţină, apoi boabe de piper și foi de dafin când întorci carnea (după 
o oră de frigere). Tot acum pui vinul, oţetul și zahărul. Mai laşi 1 oră la foc viu, 
apoi scoţi friptura şi o aşezi pe platou. Scoţi din tavă zarzavatul, îl treci prin sită, 
îl amesteci cu sosul în care s-a făcut, subţiezi cu supă în care ai desfăcut făina şi 
pui vasul să stea pe foc mic 1/4 oră. 

Tai slănina, o prăjeşti în tigaie fără grăsime, o așezi lângă carne și serveşti 
porții combinate, cu sos deasupra și cu legume fierte. Cu salată și pâine 
proaspătă, lângă vin roșu. 


364. Lăptuci cu smântână (4-6 pers.) 


4-6 lăptuci tinere, 1 cană cu supă de carne sau de zarzavat, 2 linguri cu 
unt, 1 cană cu smântână, sare, 1 linguriţă cu zahăr, 2 linguri cu făină. 


Cureţi lăptucile de frunzele veștede, le speli în multe ape, le fierbi în apă cu 
sare. După 10 min. le scoţi, le scurgi bine și le toci fâşii. Le așezi într-un sos făcut 
din: 2 linguri cu unt, 2 linguri cu făină și cu 1 cană cu supă de zarzavat sau de 
carne. Amesteci lăptucile în sos, sărezi şi îndulcești cu o linguriţă de zahăr şi 
fierbi la foc mic, amestecând în cratiţă cu o lingură de lemn. Mâncarea este gata 
după 20 min. Tragi vasul de pe foc, torni smântâna, amesteci și pui vasul iar pe 
foc şi dai în clocot. Servești mâncarea caldă, cu pâine proaspătă. 


(Sf. lacov) 


365. Lăptuci umplute cu carne (6-8 pers.) 


6-8 lăptuci mijlocii, 1 cană cu apă caldă sau supă de zarzavat, 1 piept de 
pui fiert sau 300 g friptură de vițel, 1 ou, pătrunjel tocat, 1 lingură cu bulion 
de roșii, sare, piper măcinat. 


Cureţi lăptucile de frunzele veștede, scurtezi cotorul, speli sub jet de apă 
rece și le pui să fiarbă în apă care clocotește doar 2-3 min. 

Le scoţi, le scurgi şi, când s-au răcit le umpli cu tocătură de carne: pieptul 
de pui sau friptura de vițel o tai în cuburi mici, o aşezi în castron, amesteci cu 
bulion de roşii, pătrunjel tocat, sare, piper măcinat și 1 ou crud. 

Omogenizezi, iei din amestec și pui umplutură în mijlocul lăptucilor. Le legi 
la capăt cu aţă curată, le pui la fiert acoperite cu apă caldă sau supă de zarzavat. 

Fierbi 1/2 oră, serveşti mâncarea caldă, cu pâine proaspătă și vin rosé. 


366. Limbă de vițel cu zarzavaturi (4-6 pers.) 


2 limbi de vițel, 1 foaie de dafin, sare, piper boabe, 1 ceașcă mare cu ulei, 
4-5 roșii, 3 ardei grași, 1 lămâie, mărar și pătrunjel tocate, piper măcinat, 
usturoi. 


Cureţi limbile de zgârciuri, le speli, le pui să fiarbă încet, înăbușit, în apă cât 
să le acopere, cu sare, piper boabe și puţin cimbru, măghiran sau busuioc. E bun 
ceea ce-ţi place! Când carnea e fiartă, lași vasul acoperit până când se răcește. 
Atunci scoţi pielea aspră de deasupra, tai limba felii groase, o presari cu piper 
măcinat și o pui într-o cratiţă în care ai pus: 

Ulei, roșii tăiate felii subţiri, fără coajă, ardei tăiaţi rondele, usturoi, crenguţe 
de mărar. Așezi feliile de limbă la rând, pui la cuptor 1/2 oră, apoi potrivești de 
sare, storci zeama de la 1 lămâie mică și mai lași la cuptor 1/4 oră. 

Serveşti mâncarea (felii de limbă și legume) cu pătrunjel şi mărar tocate 
deasupra, alături de pâine de casă proaspătă. Cu vin rosé. 


367. Mâncare rece de găină (4-6 pers.) 


1/2 găină, 2 cepe, 2 rădăcini de pătrunjel, 20-25 măsline, 1 ceașcă mare 
cu ulei, 1 pahar cu vin alb, sare, piper, foi de dafin, 1/2 lămâie, 1 lingură cu 
zahăr, 2 roșii mici. 

Cureţi pasărea, o tai bucăţi, o speli şi o aureşti în ulei. Scoţi carnea şi o laşi 
deoparte. În grăsimea rămasă pui să fiarbă încet, cu 1 pahar de apă sau supă, 
ceapa şi zarzavatul tăiate fideluţă, timp de 20 min. Apoi adaugi: vinul, sarea 
necesară mâncării, piper, foi de dafin, felii subţiri de roșii şi bucăţile de carne. 
Acoperi cu apă, pui capac și fierbi la foc potrivit 1/2 oră. 

Când se poate consuma carnea, pui măslinele fierte separat, fără sâmburi, 
zeama de lămâie, puţină coajă de lămâie și zahărul. Scazi10 min., după care 
serveşti cu pâine caldă. Se poate servi şi rece dacă pasărea nu este prea grasă. 
Este bun un vin alb, sec. 


368. Mâncare rece de iepure (4-6 pers.) 


1 kg carne de iepure de vânat sau de casă (sau pulpele din faţă, câteva 
coaste și carnea de la coadă), 1 ceașcă mare cu ulei, 1 morcov, 1 ţelină, 2 ră- 

dăcini de pătrunjel, 5-6 cepe de apă, foi de dafin, un pahar mic cu vin, 2-3 roșii 
sau bulion, 10-12 bucăţi de arpagic, pătrunjel tocat, usturoi. 


Cureţi carnea de păr și de oasele mici, o speli şi o pui la prăjit, după ce ai 
scos-o din soluţia de marinat, ai tăiat-o bucăţi potrivite și ai uscat-o. 

Carnea de iepure trebuie să stea la marinat o zi în: 11 de apă, 1 cană de oțet, 
1 ceapă, ienupăr, cuişoare, piper, sare, cimbru, 1 căpățână de usturoi. 

Carnea prăjită o scoţi şi o ţii la cald cât faci sosul: 

Cureţi cele 5 cepe, le toci, le pui în uleiul în care s-a prăjit carnea și o căleşti 
la foc mic. Pui apă din când în când; după 1/4 oră pui zarzavatul de supă tăiat 
beţişoare, lași să fiarbă, pui şi sare, foi de dafin, roşii tăiate subţiri și usturoi. 
Fierbi așa 1/2 oră după care pui carnea în sos, torni vinul şi pui și arpagicul care 
a fiert separat 10 min. Pui tot acum măslinele, acoperi şi mai fierbi 1/4 oră. 
Serveşti rece, decorată cu verdeață tocată, cu pâine caldă. În timpul fierberii poţi 
pune apă, dacă sosul a scăzut prea tare. Este bun vinul roșu, tare. 


369. Miş-maş (4-6 pers.) 


1 varză acră, 4-5 cartofi fierţi, 1 ceașcă mare cu ulei, 3-400 g friptură rece, 
sare, cimbru, 100 g slănină sau costiţă. 


Speli varza, o lași în apă rece 1 oră, o scurgi şi o tai sferturi, după care o toci 
mărunt, o lași deoparte. Prăjești uşor în ulei resturile de friptură tăiate felii mici, 
le pui în tavă mai mare de friptură cu varza tocată şi feliuţe de slănină. Cureţi 
cartofii de coajă, îi tai romburi mici, îi amesteci cu varza și carnea, condimentezi 
cu cimbru și puţină sare și lași tava în cuptorul cald până când se rumeneşte 
mâncarea. Serveşti fierbinte cu pâine proaspătă şi vin alb sau rosé. 


370. Mititei (după Păstorel Teodoreanu) (6-8 pers.) 


Carne de vită de la ceafă sau de la coadă sau capacul de la pulpă (1 kg), 
1/4 kg seu, 1 felie de franzelă, mujdei de usturoi, sare, mirodenii (enibahar, 
chimen, piper) și 1/2 linguriţă cu bicarbonat de sodiu, sare. 


Treci carnea și seul de 2 ori prin maşina de tocat, frămânţi până la omogeni- 
zare. Cu mâna udă faci mici, pe care-i aşezi pe farfurie umedă şi-i laşi la rece, 4-5 
ore. li înşiri pe grătar, la foc molcom, îi învârţi până se întăresc prin prăjire. li 
serveşti în vas încălzit, un castron, de preferinţă. li prăjeşti încet, îi servești cu 
murături sau simpli, cu pâine proaspătă. E potrivit vinul roșu sau rosé sau berea. 


371. Musaca de conopidă cu cârnăciori (4-6 pers.) 
1 conopidă mare, 400 g cârncăiori, 3 cepe mijlocii, 3-4 roșii, 2 legături cu 
pătrunjel frunze, sare, piper, 1 ceșcuţă cu ulei, 1 pahar cu lapte nefiert, 1 ou. 


Pregătești conopida, o speli, o ţii în apă cu sare, o limpezeşti, o desfaci 
buchete și o fierbi în apă care clocotește. După 1/4oră o scurgi și o laşi deoparte. 


Adoptaţi practica cadranului solar: nu marcați decât orele însorite. 
__ (Osvald Mardeu) 

Speli cârnăciorii cu apă caldă, îi tai felii groase de 1-2 cm, îi prăjeşti 1-2 min. în 
ulei, îi scoţi din cratiţă și călești cepele tăiate peştişori. Scurgi uleiul în care s-au 
prăjit cârnaţii și cepele într-o formă de sticlă sau o tavă de friptură mijlocie, așezi 
un strat de conopidă, pui deasupra cârnăciorii, apoi roşiile decojite și tăiate felii 
subțiri, pătrunjelul tocat și ceapa călită. Sărezi şi piperezi, acoperi cu restul de 
conopidă. Peste musaca răstorni un amestec de ou bătut, lapte dulce şi puţină 
sare, pui forma în cuptorul fierbinte pentru 1/2 oră. Laşi să se răcească 1/4 oră, 
tai musacaua felii, o serveşti cu pâine de casă și vin roşu. 


372. Musaca de conopidă cu ficat (4-6 pers.) 


1 ficat de porc (sau 1/2 ficat de vită sau vițel, sau 1/4 kg ficăţei de pasăre), 
1 conopidă mare, 1 ceapă, 1 ou, 4 linguri cu ulei, 4 roșii mari, 2 linguri cu 
pesmet, sare, piper, mărar tocat. 


Speli conopida ţinând-o de cotor, cu căpățâna în jos. Dacă n-ai apă la chiu- 
vetă, umpli o oală cu apă, pui 2-3 linguri pline cu sare grunjoasă, laşi conopida 
1/2 oră în apă. Când o scoţi, o limpezești cu apă rece și o desfaci în buchete mari, 
pui la fiert în apă clocotindă pentru 1/4 oră şi o scurgi în sită. 

Ficatul, spălat şi curăţat de pieliţe și de sânge îl fierbi 5 min. în apă sărată, îl 
tai felii subțiri şi-l prăjeşti în ulei sau unt împreună cu o ceapă tăiată peştişori. 
Când ceapa s-a înmuiatadaugi în cratiţă roșiile fără coajă, tăiate felii subţiri, sare 
şi piper măcinat, lași pe foc 2-3 min. Ungi o formă de sticlă sau o tavă mijlocie 
cu ulei, presari pesmet, pui un strat de conopidă. Următorul strat este de ficat 
şi ceapă, apoi unul de conopidă. Dai față mâncării cu oul bătut cu 2 linguri cu 
apă, coci la cuptor 1/2 oră și servești musacaua caldă, tăiată felii mari, lângă vin 
rosé și pâine proaspătă. 


373. Musaca de dovlecei (4-6 pers.) 


4-5 dovlecei mari, 300 g carne tocată, 2 cepe, pătrunjel tocat, 1 pahar cu 
smântână, 1 ou, 1 ceașcă mare cu ulei, 1 cană cu supă strecurată de zarzavat, 
sare, piper măcinat. 


Cureţi dovleceii răzuind coaja albă cu un cuţit cu zimţi sau cu lama ascuţită, 
îi tai felii, înlături seminţele şi-i laşi într-un castron mare acoperiţi cu sare 1/4 
oră. li speli, îi ștergi cu prosop curat, îi prăjești ușor în ulei fierbinte. Când se 
înmoaie îi scoţi pe farfurie şi în uleiul rămas lași să se călească tocătura de carne 
în amestec cu ceapa tocată, verdeaţa tăiată mărunt și puţină răzătură de 
dovlecei. Lași să scadă sosul, stingi focul. Așezi în tavă mijlocie sau în formă de 
sticlă groasă un rând de dovlecei, acoperi cu tocătura de carne pe care ai sărat- 
o și ai piperat-o după gustul tău, închei cu alt strat de dovlecei. Torni deasupra 
supă de zarzavat şi pui forma în cuptorul cald pentru 1/2 oră. 

Tragi forma din cuptor, dai față mâncării cu ou bătut cu lapte dulce şi lași 
încă 1/4 oră la foc potrivit. Serveşti musacaua caldă, tăiată felii groase, cu pâine 
proaspătă și vin roşu sau rosé. 


374. Musaca de fidea (6 pers.) 


250 g fidea, 2 ouă, 2 linguri cu pesmet, 1/2 kg carne slabă, sare, 1 ceapă 
mare, pătrunjel și mărar, 2 linguri cu unt, 1 pahar cu smântană. 


Fierbi fideaua în apă care clocotește timp de 1/4 oră. Acoperi vasul, laşi 

deoparte cât pregătești tocătura: cureţi carnea, o tai felii mici, o treci prin maşina 
de tocat împreună cu 1 ceapă mare, așezi totul în tigaie cu o lingură cu unt, lași 
să se înmoaie 5-10 min. pe foc mic. Ungi o formă de sticlă sau inox cu unt, pre- 
sari pesmet, aşezi în formă 1/2 din cantitatea de fidea spălată în 2-3 ape reci, 
sărezi puţin, întinzi carnea peste fidea, presari verdeață tocată. Inchei cu fideaua 
care ţi-a rămas și acoperi musacaua cu ouă bătute cu smântână și sare. Ții forma 
la cuptor 1/2 oră, lași să se răcească 1/4 oră, tai felii groase, servești cu sau fără 
pâine, lângă vin alb sau rosé. 


375. Musaca de legume (4 pers.) 


1/2 kg fasole verde, 1/2 conopidă, 1/2 varză crudă, 1 borcan cu mazăre 
conservată, 2 morcovi, 2 rădăcini de pătrunjel, 2 ţeline, 3 linguri cu unt, 4 lin- 
guri cu făină, 1 pahar cu lapte, 200 g caşcaval, sare, 3 ouă, piper măcinat. 


Cureţi legumele, le speli, le tai felii și le fierbi în apă cu sare. Conopida și varza 
le fierbi separat și le toci nu prea mărunt. Cât fierb legumele faci un sos alb din: 2 
linguri cu unt înmuiat pe foc, 4 linguri cu făină adăugată câte puţină ca s-o poți 
încorpora repede, 1 pahar cu lapte nefiert pe care îl torni pe măsură ce încorporezi 
făina, toate amestecate cu o lingură de lemn într-un vas ţinut pe flacără mică. 
Fierbi sosul 15 min, laşi să se răcească, pui 2 ouă întregi amestecând repede, torni 
peste legumele fierte şi scurse, sărezi și piperezi. Ungi cu unt o formă de sticlă, 
răstorni amestecul de sos alb și legume, acoperi cu un amestec de ou și caşcaval 
ras şi dai la cuptor forma pentru 1/2 oră. Este gata când cașcavalul devine crustă. 
Serveşti musacaua tăiată felii groase, cu pâine de casă și vin alb. 


376. Musaca de orez (4-6 pers.) 


1 cană cu orez, 350 g carne tocată în amestec sau resturi de friptură rece 
tăiate mărunt, 1 ceapă, 2 linguri cu unt, sare, piper măcinat, 4 linguri cu 
caşcaval ras sau brânză telemea uscată, 1 cană cu supă de zarzavat, 1 ou. 


Alegi orezul bob cu bob, îl speli în 2-3 ape, îl călești cu 1 lingură de unt, 
adaugi apă - 3 căni pline, puţină sare şi boabe de piper. Fierbi în cuptor sau pe 
plită la foc mic. Carnea, amestecată cu ceapa tocată, o pui în cratiţă cu 1 lingură 
cu unt și o lași pe foc mic până când nu mai are lichid. Răcești şi amesteci cu oul 
crud, sărezi, piperezi. 

Intr-o formă de sticlă incasabilă așezi jumătate de orez întins în strat 
uniform, acoperi cu carne și termini cu restul de orez. Razi deasupra caşcaval 
sau resturi de telemea foarte uscată, pui 1 cană de supă de zarzavat sau apă 
caldă peste musaca, laşi în cuptorul fierbinte 1/2 oră. Servești musacaua caldă, 
tăiată felii groase, fără pâine, lângă vin roșu sau rosé. 


377. Musaca de paste făinoase (4-6 pers.) 


250 g spaghete sau macaroane, 350 g carne tocată în amestec, sare, piper 
măcinat, 1 ceșcuţă cu ulei, 2 linguri cu unt. 


Pui să fiarbă spaghetele în apă care clocoteşte, după 1/4 oră acoperi vasul, 
stingi focul și pregătești tocătura: carnea tocată o amesteci cu ceapa tocată fin, 


Anii care trec ne răpesc pe rând câte ceva. (Horaţiu) 

căleşti în ulei și stingi focul când amestecul nu mai are sos. Răcești și amesteci 
cu oul bătut, sărezi și piperezi după gust, laşi deoparte. 

Ungi o formă specială de sticlă cu unt, așezi un strat gros de paste limpezite 
cu apă rece, acoperi cu carne și închei cu macaroane. Torni peste musaca 1 cană 
cu suc de roșii sărat, și eventual îndulcit, pui forma în cuptorul cald pentru 1/2 
oră. Servești musacaua caldă, tăiată felii mari, fără pâine, lângă vin roșu sau rosé. 


378. Musaca de varză (4-6 pers.) 


1 varză mare, 1/2 kg carne tocată în amestec (porc și vită), 2 cepe, sare, 
piper măcinat, 1 cană cu smântână, 1 ceșcuţă cu ulei, 2 linguri cu pesmet. 


Speli varza, o cureţi de frunzele pălite, o desfaci foaie cu foaie pe care o 
opăreşti 10 min. în apă care clocotește. Miezul de varză îl păstrezi și-l toci 
mărunt, îl freci cu sare, apoi îl speli cu apă rece. Laşi să se scurgă în sită. Varza 
opărită o lași la scurs, timp în care ungi cu 2 linguri cu ulei o formă de sticlă sau 
inox, presari pesmet, aşezi un strat de frunze întregi de varză și acoperi cu un 
strat subţire de carne călită cu ceapă în puţin ulei, sărată şi piperată. Așezi peste 
carne alt strat de foi de varză, împrăştii miezul de varză tocat, acoperi cu 
smântâna rămasă, pui restul de carne și adaugi 1 ceașcă mare cu supă sau apă 
caldă. Forma stă în cuptorul cald 3/4 oră la foc potrivit, după care răceşti 
musacaua puţin, o tai felii groase şi o servești caldă, cu pâine de casă și vin roşu. 


379. Mușchi la frigare (6-8 pers.) 


2 mușchi de căprioară, usturoi, 2 linguri cu unt, 1 pahar cu vin, sare, piper 
măcinat. 


Carnea de căprioară se marinează 10-12 ore într-un amestec de apă, vin, 
oţet, usturoi și cimbru. Amestecul lichid trebuie să acopere bine carnea, care se 
întoarce după câteva ore, bătând-o ușor cu un bătător înainte de a o pune din 
nou în soluţie. Ștergi mușchiul, îl despici ușor, îl ungi cu unt topit, sărezi, piperezi 
şi pui pe frigare. Frigarea o pui direct pe jar şi o ţii până când carnea capătă o 
crustă protectoare. Întorci frigarea, o înalţi eventual pe o bucată de lemn și 
continui frigerea. Când carnea devine fragedă, o stropeşti cu vin și cu puţin unt 
şi o mai laşi 1/4 oră pe jar moale. 

Servești friptura feliată cu garnitură de cartofi prăjiţi, stropită cu mujdei de 
usturoi. Cu puţină pâine proaspătă, alături de vin roșu. 


380. Ochiuri în cartofi (4-6 pers.) 


4-6 ouă, 4-6 cartofi, 2 linguri cu unt, 200 g caşcaval sau telemea de oi, sare, 
1 pahar cu suc de roșii. 


Speli cartofii cu peria moale, îi fierbi în apă caldă până când coaja crapă ușor. 
Îi scurgi şi-i cureţi calzi, tai căpăcele la capătul îngust şi golești de miez cu coada 
ascuţită a unei linguriţe. 

Speli ouăle și faci ochiuri în unt (foloseşti 1 lingură cu unt), iar ochiurile le 
aşezi în cartofii goliți de miez. Așezi cartofii în formă de sticlă incasabilă cu unt, 
razi deasupra caşcaval sau telemea de oi. Printre cartofi, așezi miezul cartofilor 
pe care l-ai zdrobit cu furculița. Pui forma la cuptor 10 min., treci câte un cartof 

pe farfurie, acoperi cu suc de roşii, așezi alături puţin miez de cartof rumenit şi 
serveşti cald, cu sferturi de roşii sau cu castraveți muraţi şi puţină pâine prăjită. 
Este bun vinul alb. 


381. Papricaș cu găluşte de făină (4-6 pers.) 


300 g carne de porc, 300 g carne de vițel, 200 g costiță afumată, 3-4 cepe, 1 
linguriţă cu boia de ardei (dulce sau iute), sare și piper boabe; 1 cană cu făină, 
1 ou, 1 linguriţă cu unt, sare, apă caldă - pentru găluşte, 1 ceașcă mare cu ulei. 


Cureţi ceapa, o tai în două, o lași în apă rece câteva minute, apoi o toci 
mărunt și o călești în ulei. Când ceapa s-a înmuiat ușor, pui la prăjit carnea tăiată 
felii potrivit de groase pe care le întorci des ca să nu se ardă. Stingi amestecul 
cu apă caldă pusă câte puţină până când se prăjește carnea. Presari boia de ardei, 
sărezi, piperezi dacă vrei, acoperi mâncarea cu 1 cană cu apă caldă. Fierbi 
acoperit ca să scadă sosul şi carnea să se poată consuma. 

Faci un aluat ca o smântână groasă din: făină, puţină sare, 1 ou și 1 linguriţă 
cu unt, pe care-l baţi cu furculița 2-3 min. lei cu linguriţa din aluat şi pui găluștele 
să fiarbă în apă fierbinte. Când găluștele se ridică deasupra apei, le treci în cratița 
cu carne. Acoperi vasul, adaugi apă dacă găluștele nu sunt acoperite cu sos, fierbi 
la foc mic 1/4 oră. Servești mâncarea fierbinte cu pâine proaspătă şi vin alb sec. 


382. Paştetă (pateu mic) cu caşcaval (4-6 pers.) 


1 cană cu făină, 100 g unt, 1 pahar cu lapte, sare - pentru aluat - 1 ou, 
300 g șvaiţer sau caşcaval, 2 roșii, 8-10 frunze de busuioc, sare. 


Faci un aluat potrivit de tare din făină, unt, sare şi lapte. Frămânţi până când 
aluatul se desprinde de pe mână, lași la rece pentru 1 oră. Imparţi aluatul în 
două și întinzi foaie subţire: prima foaie o așezi într-o formă potrivit de mare 
(tavă de plăcintă sau formă din sticlă incasabilă). Așezi un strat de felii subţiri 
de roșii, presari cu busuioc tocat şi acoperi cu felii de caşcaval. Intinzi restul 
aluatului, lipeşti bine marginile, ungi aluatul cu ou și coci la cuptor 20 min. Este 
gata când foaia de deasupra s-a rumenit uşor. 

Tai pateul cald și-l serveşti în farfurii, cu vin alb demisec. 


383. Pateu din carne de iepure (6-8 pers.) 


1 kg carne de iepure (vânat), 200 g slănină afumată, 2 cepe, 2 linguri cu 
coniac, 50 g unt, sare, piper măcinat, 4 linguri cu pesmet, oţet, piper boabe. 


Faci o soluţie de marinat din: 1 l apă, 1 pahar cu oţet de vin, 1 lingură cu 
sare și piper boabe, în care aşezi carnea tăiată felii. Laşi să se marineze câteva 
ore, apoi treci carnea, ștearsă cu prosop curat, prin maşina de tocat, împreună 
cu 2 cepe și 100 g slănină. Pasta obținută o frămânţi cu mâna câteva minute, 
sărezi, adaugi pesmetul și coniacul, omogenizezi continuând să frămânțţi 
amestecul. Ungi o tavă de friptură cu 2 linguri cu unt, după care așezi o hârtie 
albă pe fundul tăvii. 


Mai bine să dăruiești un zâmbet celor vii, decât să verşi o fântână 
de lacrimi pentru cei morți. 


Pui felii subţiri de slănină peste hartie, întinzi pasta de carne deasupra, 
netezești cu lama unui cuţit și stropești pateul cu puţină apă. Lași să se coacă la 
cuptor 1 oră, răceşti în tavă, scoţi apucând marginile hârtiei și răstorni pateul 
pe un platou mare. 

Serveşti cald sau rece, cu pâine proaspătă și vin roşu, lângă murături sau 
legume crude, tăiate sferturi. Serveşti și slănina lângă pateu. 


384. Plăcintă cu varză (4 pers.) 


350 g făină, 1 ou, 2 linguri cu unt, 2 linguri cu smântână, 1 pahar cu apă 
călduţă, sare - pentru aluat; 1 varză crudă mijlocie, 1 ceapă, 2 linguri cu unt, 
1 cană cu smântână, 2 ouă, sare, piper măcinat, mentă tocată. 


Din făină, ou și apă caldă în care ai dizolvat 1/4 linguriţă cu sare frămânțţi 
un aluat, având grijă să înmoi toată făina. Adaugi smântâna, frămânţi bine, întinzi 
foaie şi ungi cu unt, împătureşti şi frămânţi 10 min. Aluatul trebuie să se 
desprindă de pe mână. Il strângi într-o bilă, laşi să se odihnească 1 oră acoperit 
cu un şervet, timp în care pregătești varza. 

Speli varza, arunci frunzele veştede, o tai în sferturi şi o toci mărunt. Un sfert 
din varză poţi să-l treci pe răzătoare. Amesteci cu ceapa tocată, freci cu sare, 
speli și scurgi pe sită, apoi călești amestecul în unt. Răceşti când varza s-a muiat 
bine, amesteci cu ouă, smântână, sare, piper măcinat şi mentă tocată. Omoge- 
nizezi. 

Imparţi aluatul în 4 părţi, întinzi foi subţiri de 2-3 mm, acoperi fiecare foaie 
cu umplutura de varză, rulezi, pui în tavă neunsă și coci 1/2 oră la foc potrivit. 
Plăcinta este bună caldă și rece. Serveşti cu vin roşu dulceag sau cu bere. 


385. Plăcinţele cu ciuperci (6-8 pers.) 


300-400 gr ciuperci, 1 ou, verdeață tocată, 1 cartof fiert, sare, 1 morcov, 
crud dat pe răzătoare, ceapă, piper măcinat, cimbru sau măghiran, 1 ceașcă 
mare cu ulei, 1/4 kg făină, 1 pahar cu lapte. 


Cureţi ciupercile, le speli în mai multe ape, le toci mărunt şi le amesteci cu 
ceapa tocată, condimente, sare și morcov crud, trecut pe răzătoare. 

Pui amestecul pe foc mic, cu 2 linguri pline cu ulei și lași vasul să fiarbă cu 
capacul deasupra timp de 20 min. Faci un aluattăricel din făină, ou, sare şi lapte, 
frămânțţi bine, lași să se odihnească, apoi întinzi foaie subţire și tai în patru. Pe 
fiecare foaie pui umplutură de ciuperci. 

Umplutura o faci astfel: ciupercile răcite le amesteci cu cartoful fiert și 
fărâmiţat, cu condimentele pe care le ai, sare, piper şi ou. Omogenizezi și pui şi 
verdeață tocată, apoi întinzi pe foaia de aluat. Aluatul îl strângi peste ciuperci 
ca pe niște poale în brâu. Prăjești pe ambele părți în ulei fierbinte. 

Le serveşti fierbinţi, tăiate jumătăţi. Cu vin alb. 


386. Raci în sos de vin (4-6 pers.) 


6-8 raci mari, 1 | de vin alb, sare, piper, 2 morcovi, 1 ceapă, albitură, 
pătrunjel verde, ardei roșii iuți, cimbru. 


Golești racii de intestine, îi speli și-i pui în oala în care vinul clocotește. In 
vin pui să fiarbă: 1 ceapă tăiată în patru, albitură tocată mărunt, morcovii tăiați 

la fel, 1 crenguţă de cimbru, 2 ardei iuți, sare, piper boabe și crenguţe de pă- 
trunjel verde. 

Pui racii, dai focul mic și laşi să fiarbă încet 1/2 oră. Lași în zeama lor 1 zi, 
iar când îi serveşti încălzeşti sau dai în clocot supa racilor. 

Serveşti cu pâine prăjită şi vin alb sec. 


387. Raci cu maioneză 


10-20 de raci, 1 cană cu maioneză, oţet, 1 ceapă, 1 morcov, sare, 1 pătrun- 
jel cu frunze, piper boabe. 


Pui la fiert racii vii în apă cu sare, 1 lingură de oţet, 1 ceapă, piper boabe, 1 
morcov și 1 rădăcină de pătrunjel tăiată fideluţă și frunze de pătrunjel. 

După 1/2 oră, scoţi cozile şi le pui pe o farfurie, acoperi cu maioneză făcută 
din: gălbenuș de ouă, 1 pahar cu ulei turnat câte puţin, zeamă de lămâie și piper 
măcinat. Maioneza o subţiezi cu vin roșu. 

Serveşti ca aperitiv, cu pâine proaspătă. 


388. Ragout din carne de mistreţ (6-8 pers.) 


1 kg carne de pe burtă, 2 linguri cu oţet, sare, 1 ceapă, piper boabe, 
1/2 lămâie, 1 păhărel cu vin alb, 1 lingură cu zahăr, 1 lingură cu făină. 


Carnea marinată o pui în apă rece, o speli bine, arunci apa, apoi o tai bucăţi 
potrivite şi o opăreşti un sfert de oră cu apă clocotită. Scoţi din apă şi pui la fiert 
cu apă rece, 1 ceapă tăiată în patru, 2 linguri cu oţet, felii de lămâie, piper boabe 
şi puţină sare. Inlături spuma și laşi să fiarbă la foc mic până devine moale. 
Atunci o scoţi şi o lași pe o farfurie, tăiată în 6-8 felii. Supa în care s-a făcut o 
îngroși cu 1 lingură cu făină, o îndulceşti cu 1 lingură cu zahăr și o fierbicu 1 
păhărel cu vin alb până ajunge la jumătate. 

Sosul fierbinte îl strecori într-o cratiţă emailată, pui bucăţile de carne în sos 
şi lași pe plita caldă 1/4 oră. 

Serveşti cald, cu pâine proaspătă și vin roșu alături. 


389. Rasol garni (6 pers.) 


1 rasol de vițel sau de vită mare, 2 cârnaţi de casă, legume, 1 varză dulce 
sau murată, 100 g costiţă afumată, sare, unt. 


Cureţi rasolul de pielițe şi de oasele mici, îl pui să fiarbă în apă rece. Când 
dă în clocot arunci apa, speli oala, speli carnea cu atenţie și pui din nou la foc 
carnea cu apă rece. Fierbi la foc domol cu vasul descoperit 1 oră, cureţi, speli şi 
tai în felii mari: 2 morcovi, 2 cartofi, 1/2 ţelină, 1 ceapă, 1 sfeclă albă și laşi să 
fiarbă încă 3/4 oră. Scoţi legumele, le scurgi, le tai felii mici, le stropeşti cu unt 
şi le serveşti împreună cu felii mici de carne rasol copiilor. Foloseşti doar 
jumătate din carnea rasol. 

Varza, spălată și tăiată sferturi o pui să fiarbă în apă caldă cu cei 2 cârnaţi 
de casă și costiţă felii. Fierbi la foc mic 1 oră, scoţi varza și o răcești, apoi o toci 


Adevărul şi trandafirii au spini. (George Bohn) 


fideluţă, o aşezi într-un castron. Restul de carne rasol îl tai felii mari, aşezi în 
mijlocul unui platou, înconjori cu varză tocată, felii de costiţă şi felii de cârnat. 

Servești fierbinte, cu felii de costiță şi felii de cârnat, cu pâine proaspătă și 
vin alb sau rosé. 


390. Raţă cu garnitură de gulii (6-8 pers.) 


1 rață, 5-6 gulii tinere, sare, 1 cană cu supă de carne, pătrunjel tocat, 1 lin- 
gură cu oțet, 1 lingură cu unt. 


Se marinează rața în apă cu oţet, sare şi usturoi câteva ore, după ce a fost 
curățată şi spălată, golită de intestine și sărată pe dinăuntru. Rața marinată o 
tai bucăţi, o pui într-o cratiţă mare împreună cu felii de gulii, 1 lingură cu unt, 1 
cană cu supă, sare și puţin piper. Acoperi cratița și o ţii pe foc mic 1 oră, după 
care întorci carnea, scoţi guliile şi continui frigerea. Guliile le treci prin sită şi 
piureul obținut îl laşi deoparte până când este gata friptura. Peste carne adaugi 
1 lingură cu oţet şi lași să se frigă până când se înmoaie. Scoţi carnea pe o 
farfurie, o acoperi cu piureul de gulii clocotit împreună cu sosul fripturii şi cu 
verdeață tocată mărunt. 

Serveşti cald, cu pâine proaspătă şi vin rose alături. 


391. Raţă cu sos de ciuperci (6-8 pers.) 


1 rață, 200 g ciuperci, 2 linguri cu unt, sare, piper boabe, 1 pahar cu vin 
alb, verdeață tocată, 100 g slănină afumată. 


Pregăteşti rața cu o zi înainte, o laşi tăiată bucăţi, cu puţină sare, la rece şi o 
stropești cu unt topit când o pui în tava de friptură. O acoperi cu 1 cană de apă 
caldă în amestec cu 1 păhărel cu vin alb, adaugi puţin piper, acoperi rața cu felii 
de slănină și introduci tava în cuptor la foc mic, pentru o oră. Se frige cu tava 
acoperită. Separat speli ciupercile și le tai felii subţiri, le pui într-o cratiţă 
emailată cu 1 lingură de unt și puţină sare și le lași să scadă. Când nu mai au sos, 
răstorni ciupercile în tava cu friptură și le lași să fiarbă împreună 1/4 oră. Adaugi 
verdeață tocată mărunt, cu 5 min. înainte de a scoate tava din cuptor. 

Friptura o servești fierbinte, acoperită cu sosul de ciuperci. Cu pâine feliată. 
Alături: vin Merlot. 


392. Ravioli (4-6 pers.) 


1 ou, apă cât încape în 2 jumătăţi de ou, sare, 200 g făină - pentru aluat; 
1 piept de pui fiert și tocat, 4-5 ciuperci, 1 legătură de pătrunjel, 1 ou, 200 g 
parmezan sau caşcaval ras, sare și piper măcinat - pentru umplutură. 


Cerni făina într-un castron, spargi oul peste făină, adaugi 1/4 linguriţă cu 
sare şi apă cât încape în 2 jumătăţi de ou. Frămânţi aluatul până când se 
desprinde de mână, îl acoperi cu prosop curat, îl laşi 1/2 oră să se odihnească. 

Pregăteşti umplutura: cureţi pieptul de pui, îl fierbi 1/2 oră, îl toci mărunt 
şi-l amesteci cu: verdeață tocată, 1 ou crud, ciuperci fierte şi tocate şi 1 lingură 
plină cu parmezan sau cașcaval ras. Amesteci bine ingredientele, lași deoparte. 

Împarţi aluatul în patru bile. Întinzi fiecare bilă cu un sucitor şi obţii o foaie 
foarte subţire. Tai cu gura unui pahar forme rotunde. Pui umplutură pe jumătate 

de cerc, acoperi cu partea liberă, lipeşti marginile prin apăsare și pui ravioli la fiert 
în apă fierbinte. Lași focul moale. Le scoţi când se ridică deasupra apei. Le scurgi 
în sită, le treci pe platou şi le presari cu parmezan ras (sau caşcaval mai vechi). 


393. Salmis de iepure (4-6 pers.) 


(Resturi de friptură de vânat, tăiate felii și prăjite în ulei sau unt, stinse cu 
vin alb și fierte înăbușit în acest sos salmis.) 


Pulpele din faţă, ficatul, splina, rinichii, inima iepurelui, 1 pahar cu vin roșu, 
1 ceșcuţă cu coniac, 2 linguri cu unt, 1 ceapă, 2 morcovi, 1 ţelină, 1 rădăcină de 
pătrunjel, frunze de ţelină, sare, piper boabe, 1 pahar cu oţet. 

Faci o soluţie de marinat din apă (2 1), 1 pahar cu oţet, 1 ceapă tăiată în 
sferturi, frunze de țelină, sare (1 lingură) şi piper boabe. Speli carnea şi mărun- 
taiele, le marinezi 2 ore, apoi le pui la fiert în soluţia în care s-au marinat. Scoţi 
carnea după 1 oră, așezi bucăţile tăiate felii mari în tava de friptură în care ai 
pus unt, morcovi tăiaţi felii, ţelina tăiată în sferturi, pătrunjelul întreg, sare şi 
piper boabe. Acoperi carnea cu soluţia în care a fiert și pui tava la cuptor pentru 
1 oră. Treci friptura prin maşina de tocat, subţiezi cu vin și coniac, sărezi şi 
condimentezi după plac. Aşezi pasta de carne într-o formă de sticlă puţin înaltă, 
netezeşti cu lama cuţitului, laşi la rece câteva ore. Servești tăiat felii, cu pâine 
proaspătă şi vin roşu. 


394. Tartine cu spanac (4-6 pers.) 


4-6 chifle mari și vechi de 2-3 zile, 2 linguri cu unt, 1 cană cu supă sau apă 
caldă, 1 kg de spanac, 200 g caşcaval ras, 2 ouă, 200 g şuncă presată. 


Tai capacul chiflelor folosind un cuţit ascuţit și le golești de miez, apoi le laşi 
în supă caldă 2-3 min. Le scoţi în tava mare de friptură şi le umpli cu piure de 
spanac: cureţi 1 kg de spanac frunză cu frunză și-l speli în apă rece de câteva 
ori, îl toci şi-l căleşti în unt. Cratiţa în care pui spanacul trebuie să fie mare. 
Lucrezi la foc mic până când spanacul a devenit gros ca un piure. Tragi cratița 
de pe foc, adaugi ouăle întregi, cașcavalul ras și şunca tocată. Omogenizezi 
amestecul și umpli chiflele pe care le lași în cuptorul cald 1/4 oră. 

Servești chiflele calde cu vin alb demisec. 


395. Tocană din carne de vițel (4-6 pers.) 


1/2 kg carne (cap de piept) de vițel sau de mânzat, 5-6 cepe, 1 cană cu 
supă de oase, 1 lingură cu bulion de roșii, usturoi, cimbru, cartofi, varză albă, 
bame, 2 dovleci, 300 gr fasole verde, ardei gras, 2 morcovi, 2 vinete mici, 1 co- 
nopidă mică, 2 ţeline, sare, piper, 1 pahar cu untură sau cu ulei. 


Tai carnea, o speli și o rumenești în untură proaspătă. O scoţi şi o pui 
deoparte, iar în untură călești ceapa tăiată peştișori, stingi cu bulion când devine 
sticloasă, pui supa şi lași să dea un clocot. Adaugi carnea și lași să fiarbă, la foc 
mic, împreună cu puţină sare, piper boabe, usturoi după dorinţă și 1 crenguţă 
de cimbru. 


Suntem făcuţi din aceeași stofă ca și visele noastre. (W. Shakespeare) 

Cureţi toate legumele, le speli, le tai bucăţi mari și le pui la fiert în apă cât să 
le acopere. Conopida o fierbi separat, iar roșiile le ţii pentru a da față mâncării. 
Legumele, fierte şi scurse, le pui într-o cratiţă mare. Vii cu amestecul de ceapă 
şi carne, îl pui deasupra, torni peste toate acestea un pahar cu vin alb şi dai la 
cuptor pentru jumătate de ceas, numai după ce ai pus deasupra mâncării roșiile 
tăiate felii și curățate de pieliţe. Potrivești de sare și de arome. 

Serveşti mâncarea rumenită bine, cu pâine mai vechișoară și mărar și 
pătrunjel tocate pe deasupra. Alături: vin rosé. 


396. Tocăniţă de ciuperci (4-6 pers.) 


1/2 kg ciuperci, 3 cepe, 1 ceașcă mare cu ulei, 1 linguriţă cu făină, 2 roșii 
decojite, mărar tocat, sare, boabe de piper. 


Cureţi codiţele ciupercilor de partea care a stat în pământ, pe care o arunci, 
separi pălăriile, speli în mai multe ape și le toci felii subţiri. La fel procedezi cu 
codiţele (dacă sunt compacte). Toci ceapa peştișori, o călești în ulei cald până 
devine sticloasă. 

Presari cu făină, stingi cu 1 cană de apă, adaugi ciupercile şi fierbi acoperit 
1/4 oră. Adaugi sare, boabe de piper şi roşiile decojite, tăiate felii subţiri, mai 
fierbi un sfert de oră. 

Decorezi cu mărar tocat fin, serveşti cu mămăliguţă. E bun vinul alb, sec. 


397. Tocăniţă de hribi (6-8 pers.) 


1/2 kg hribi, 3 cepe mari, 2 roșii decojite, 2 cartofi, usturoi, 1 ceașcă mare 
cu ulei, mărar și tarhon tocate, 1 pahar cu smântână, sare, piper boabe. 


Cureţi și speli ceapa, o tai peștișori, o căleşti în ulei cald cu puţin usturoi 
tăiat mărunt. Când ceapa a devenit transparentă adaugi hribii (pe care i-ai dat 
în clocot) tăiaţi felii subţiri, sare, doi cartofi (curăţaţi și spălaţi, tăiaţi felii mari) 
şi piper boabe. 

Acoperi cu apă caldă, fierbi la foc potrivit 1/2 oră. Decorezi cu vedeaţă 
tocată. Tragi vasul de pe foc şi lași mâncarea 1/4 oră să se răcorească. 

Serveşti acoperit cu smântână, alături de pâine proaspătă sau de 
mămăliguţă. Este bun vinul alb, sec. 


398. Tocăniţă de vinete (4-6 pers.) 


6 vinete mici, 6 miezuri de salată verde, 1 ceapă, usturoi, 1 pahar cu vin 
alb, 1 lingură cu bulion, sare, 1 ceașcă mare cu ulei. 


Speli vinetele, le tai felii groase de 1-2 cm. Presari cu sare și le lași cu o 
greutate deasupra (cel puţin 1 oră) pentru ca toxinele vinetelor să se scurgă 
odată cu sarea. Speli feliile de vinete, le ștergi cu prosop curat și le aureşti în ulei 
foarte fierbinte (altfel se îmbibă cu ulei). 

Lași vinetele în vasul în care le-ai prăjit (pe rând), acoperi cu o cană de apă 
caldă. Adaugi imediat: 1 ceapă tocată, usturoi tocat, bulion și sare. Fierbi acoperit 
1/4 oră, adaugi salata tăiată fâșii subţiri şi vinul, lași să fiarbă până când 
mâncarea a scăzut bine. 

Servești cu pâine proaspătă, alături de un vin alb, ușor. 

399. Tocană de vinete cu smântână (4-6 pers.) 


6 vinete mici, 2 cepe, 1/2 kg roșii decojite, 1 ceașcă mare cu ulei, sare, puţin 
usturoi, piper boabe, 1 pahar cu smântână. 


Se pregătesc vinetele ca mai sus, numai că, atunci când le tai cubuleţe, le ţii 
mai mult în apă rece. Le scurgi în sită, le usuci în prosop și le căleşti în ulei cald 
unde ai călit deja ceapa tăiată peştișori. Lași să fiarbă împreună, cu 1 cană de 
apă caldă, 1/4 oră. Sărezi, toci câţiva căţei de usturoi și, împreună cu roşiile tăiate 
felii subţiri şi piper boabe, lași să fiarbă acoperit 1/2 oră. 

Servești mâncarea fierbinte, cu smântână deasupra, alături de pâine proas- 
pătă și un vin alb ușor. 


400. Tocană picantă de legume (4 pers.) 


6-8 ciuperci (sau hribi), 4 ardei, 2 vinete, 2 cepe, usturoi, mărar, 3 roșii 
decojite, verdeață, 1 pahar cu smântână, sare, 1 ceașcă mare cu ulei, piper. 


Coci vinetele și ardeii, lași la scurs, rupi fâșii subţiri. Cureţi cepele şi 
usturoiul, le tai peștişori, le călești în ulei doar 5 min., adaugi ciupercile spălate 
şi tăiate felii nu prea subţiri și laşi să fiarbă în zeama lor 1/2 oră. Adaugi fâșiile 
de legume și roșiile tăiate felii subțiri. Sărezi, condimentezi cu piper boabe şi 
mărar tocat. Adaugi 1 ceaşcă de apă şi continui fierbierea 1/4 oră. Serveşti 
fierbinte, cu mămăliguţă caldă, alături de un vin alb, uşor, demisec. 


401. Tocană de burtă (4-6 pers.) 


1/2 kg burtă curățată, 2 morcovi, 1 elină, 4-5 cepe, 1 ceașcă mare cu ulei, 
1 pahar cu suc de roșii, sare, piper boabe, 1 pahar cu vin, pătrunjel tocat. 


Speli burta, mai treci o dată cu lama cuţitului peste ea, freci cu mălai şi iar 
speli. Pui să fiarbă cu 3 litri de apă rece, spumuiești și fierbi descoperit, la foc 
potrivit până când apa scade la jumătate. Adaugi morcovii și ţelina, continui 
fierberea până când burta a fiert. Tai ceapa peştișori, o călești în ulei cald, stingi 
cu suc de roșii sau bulion desfăcut în apă rece, sărat și îndulcit după gust, fierbi 
acoperit 1/4 oră. Adaugi vinul, burta tăiată felii subţiri, boabe de piper și 
continui să fierbi până când sosul mâncării scade. Tai rondele morcovii și ţelina 
şi le amesteci peste tocană, decorezi cu pătrunjel tocat și servești mâncarea 
foarte caldă, cu mămăliguţă sau cu pâine proaspătă. 

Alături poţi servi un vin alb de masă. 


402. Tocană de măruntaie (4-6 pers.) 


200 g ficat, 2 rinichi, 1 inimă, 1 splină (toate de porc sau de vițel), 4-5 cepe 
mari, sare, piper boabe, foaie de dafin, 1 ceașcă mare cu ulei, bulion, 1 pahar 
cu vin alb. 


Dai în clocot câteva minute ficatul și splina, laşi rinichii în apă cu oțet pentru 


Fiecare om mănâncă, dar omul de spirit știe şi să aprecieze. 
(Brillat-Savarin) 


1 oră, apoi speli totul cu apă rece. Tai inima cuburi mici, la fel procedezi cu 
rinichii, laşi să fiarbă acoperit 1/4 oră. 

Tai ceapa peștișori, o căleşti în ulei cald. Lucrezi cu vasul acoperit, la foc mic. 
Când ceapa devine sticloasă stingi cu bulion, fierbi câteva minute și adaugi 
ficatul şi splina, rinichii şi inima tăiate cuburi mici, foaia de dafin, sarea necesară, 
boabe de piper. Fierbi 1/2 oră la foc potrivit. Adaugi vinul, laşi să scadă bine şi 
serveşti mâncarea foarte caldă, cu mămăliguţă sau pâine proaspătă. Este bun 
vinul roșu. 


403. Tocană de splină în amestec cu carne de porc (6-8 pers.) 


1 splină, 300 g carne grasă de porc, 4-5 cepe, 1 kg cartofi, 1 ceașcă mare 
cu ulei, foaie de dafin, sare, piper boabe, bulion, 2 linguri cu oţet, mărar tocat. 


Speli splina, o fierbi cîteva minute, arunci apa, o speli iar şi o tai cubuleţe. 
Tai carnea în bucăţi potrivit de mari. Tai ceapa peştișori, răstorni în ulei cald, 
laşi acoperit până când ceapa devine transparentă. Atunci treci în cratiţă carnea 
şi splina, stingi cu bulion şi 2 linguri de oțet, adaugi 1 cană de apă și laşi să dea 
în clocot. Pui în vas cartofii curăţaţi, spălaţi şi tăiaţi felii mari, foaia de dafin, sare 
şi boabe de piper și continui fierberea încă 1/2 oră. 

Decorezi cu mărar tocat și serveşti mîncarea caldă, cu mămăliguţă sau cu 
pâine proaspătă și vin rosé alături. 


404. Tocană de mânzat (4-6 pers.) 


1 kg cap de piept sau 1/2 kg carne macră de mânzat, 4 cepe, usturoi verde, 
1 ceașcă mare cu ulei, 1 pahar cu smântână, mărar tocat, sare. 


Speli carnea, o porţionezi și o prăjești în ulei încins. Scoţi carnea şi o laşi 
deoparte. În uleiul rămas, trecut în altă cratiţă și strecurat, căleşti ceapa tăiată 
peștișori şi usturoi verde, până când ceapa devine transparentă. Pui carnea peste 
ceapă, acoperi cu apă caldă, adaugi sare şi boabe de piper, fierbi până când 
carnea se poate consuma. Adaugi mărar tocat, mai laşi pe foc mic 1/4 oră, tragi 
vasul deoparte. 

Servești cu smântână şi mămăliguţă fierbinte. 

Este bun vinul alb sec sau rosé. 


405. Tocană cu orez (4-6 pers.) 


300 g carne macră de porc, 100 g fasole boabe fiartă, 2-3 cepe, 1 ceașcă 
mare cu orez, 1 ceașcă mare cu ulei, 2 roșii decojite, sare, verdeață. 


Speli carnea, o tai cubuleţe şi o căleşti în ulei fierbinte. Când s-a înmuiat, 
scoţi carnea și o laşi deoparte. In uleiul rămas se călește ceapa tocată mărunt, 
iar când s-a înmuiat și a devenit transparentă adaugi orezul ales și spălat în mai 
multe ape. Lași să fiarbă cu 1 ceaşcă mare cu apă doar 10 min., după care adaugi 
carnea și roşiile decojite, tăiate felii subțiri. 

Sărezi, acoperi cu două căni cu apă caldă sau supă de zarzavat şi fierbi 
descoperit, cu vasul aşezat pe o tablă, 1/4 oră. Adaugi fasolea fiartă separat, 
decorezi cu mărar și tarhon tocate împreună, condimentezi cu boia de ardei sau 
cimbru. Servești cu pâine proaspătă şi vin alb. 


X 134 S% 


406. Tocană picantă (4-6 pers.) 


500 g carne macră de porc, 4 cepe mari, 4-5 ciuperci, usturoi, 1 linguriţă 
cu boia iute de ardei, 1 ceașcă mare cu ulei, sare, 1 foaie de dafin, 1 pahar cu 
vin alb, bulion de roșii. 


Speli carnea, o tai felii subţiri, o aureșşti în ulei, apoi o laşi deoparte. În ulei 
căleşti ceapa şi usturoiul tocate, iar când au devenit transparente, adaugi 
ciupercile tăiate felii subțiri. Desfaci bulionul în apă rece și colorezi mâncarea, 
condimentezi cu: sare, foaie de dafin, boia iute de ardei. Lași să fiarbă la foc mic 
1/2 oră, pui şi carnea și adaugi vinul. Este gata când carnea se poate consuma. 
Servești foarte caldă, cu mămăliguţă sau cu pâine proaspătă de casă. Este potrivit 
vinul roșu slab sau rosé. 


407. Tocăniţă naţională (4-6 pers.) 


500 g carne macră de porc, 3 cepe mari, 1 ceașcă mare cu ulei, 1 foaie de 
dafin, 3-4 cartofi, mărar și pătrunjel tocate, 2 roșii decojite, sare, piper. 


Cureţi carnea, o speli, o tai felii groase sau cubuleţe, o prăjești în ulei cald şi 
o laşi deoparte când a devenit aurie. In uleiul rămas călești cepele tăiate peştișori 
până se înmoaie, adaugi carnea în cratiţă, acoperi totul cu apă și lași pe foc mic, 
cu vasul acoperit 1/4 oră. 

Speli şi cureţi cartofii, îi tai în patru felii, îi aşezi peste carne. Tot acum adaugi 
sare, boabe de piper, foaia de dafin şi roşiile tăiate felii subţiri. Fierbi 1/2 oră, 
decorezi cu verdeață tocată, mai lași pe foc 5 min. și tragi vasul deoparte. 
Servești cu mămăliguţă fierbinte. Este bun vinul roşu sau alb de casă. 


408. Tocăniţă de pui (4-6 pers.) 


1 pui mic sau 1/2 găină, 2 linguri cu unt, măruntaie de pasăre, 2-3 legături 
de mărar, 2 roșii decojite, 4 cepe, sare, piper boabe, 2 cartofi. 


Cureţi carnea, o speli, o porţionezi și o aureşti în unt sau ulei, apoi o lași la 
cald. In untul rămas călești ceapa tăiată peștişori, acoperită cu o ceaşcă de apă 
caldă. Lucrezi la foc mic, cu vasul acoperit. Când sosul a scăzut adaugi roșiile 
decojite şi tăiate cubuleţe, cartofii tăiaţi felii mari, carnea şi măruntaiele (ficat, 
inimă, pipotă), sărezi și condimentezi cu piper și mărar tocat, acoperi cu apă 
caldă și laşi să scadă pe foc mic. 

Servești când carnea și cartofii se pot consuma, cu mămăliguţă sau pâine 
proaspătă. Este potrivit vinul alb sau rosé. 


409. Tochitură (4-6 pers.) 


500 g carne macră de porc, 1 rinichi, 200 g ficat, 200 g mușchi, 200 g carne 
de la ceafă, 100 g untură sau 1 bucată de slănină proaspătă, usturoi, sare, piper 
măcinat, vin alb. 


Cureţi rinichiul de pieliţe și grăsime, crestezi din loc în loc, speli, laşi în apă 
cu oțet pentru o oră. 


Ştergi carnea cu un prosop curat pe care l-ai înmuiat în spirt alb sau în ţuică, 
apoi o tai romburi mici. 

La fel procedezi cu ficatul și slănina. Le amesteci și le prăjeşti într-o tigaie 
mare; lucrezi pe foc moale până când topeşti slănina. Tai mușchiul şi rinichiul 
felii subţiri, le pui în cratiţă și le rumeneşti. Stingi cu 1 pahar de vin alb, sărezi 
şi piperezi, fierbi 1/4 oră, apoi tragi tigaia de pe foc. 

Serveşti imediat, cu mămăliguţă caldă şi salată de varză sau salată de 
murături asortată. Cu vin roşu sau rosé. 


410. Varză acră cu slănină și sos de roşii 


1 varză acră de 1 1/2 kg, 1 ceapă, 1 lingură cu untură, 200-300 gr slănină 
- împănată, afumată sau fiartă, 4-5 roșii, 1 morcov, 1 rădăcină de pătrunjel 
sau altă legumă, sare, zahăr, 1 lingură cu oţet. 


Scoţi varza cu 2 ore înainte de a o găti, o laşi în apă rece doar 1/2 oră, o 
scurgi, o storci bine, o tai felii și o toci mărunt. 

Pui în ceaunul de tuci sau de aluminiu 1 lingură de untură, pui 1 ceapă tăiată 
felii subţiri să se înmoaie puţin și adaugi varza. Pui apă, lași să fiarbă acoperit 1 
oră. 

Tai roşiile, le pui într-o cratiţă mică în care ai pus apă, să fiarbă înăbușit cu 
legumele tăiate felii. După 1/2 oră, treci totul prin sită sau prin strecurătoare, 
sărezi, pui zahăr și oţet și torni sosul peste varză. 

Rumeneşti slănină în cratiţă fără grăsime, pe grătar sau în tigaie, servești cu 
porţii de varză. Cu mămăliguţă sau cu pâine proaspătă și vin roșu slab sau rosé. 


411. Varză la cuptor (6 pers.) 


1 varză crudă sau murată, 200 g slănină crudă sau afumată, 1 morcov, 1 
ceapă, 2 foi de da fin, 5-6 tije de pătrunjel verde, 2-3 fire de usturoi verde sau 1 
căpățână de usturoi necurăţată, bine spălată, sare, piper boabe, 6 cârnaţi de 
casă. 


Cureţi varza de foile veştede, o tai sferturi şi o toci mărunt. Dacă varza e 
murată o lași 1 oră în apă rece, o scurgi şi o pregătești ca mai sus. lei o cratiţă cu 
gura largă, pui un strat de felii de slănină, acoperi cu varza tocată. 

Legi cu o aţă (treci aţa prin ac și acul prin capetele frunzelor) dafinul, 
pătrunjelul verde şi usturoiul verde. Pui la fiert odată cu varza, cu morcovul și 
ceapa tăiate felii mari. Acoperi cu apă caldă, sărezi şi piperezi cu boabe de piper, 
fierbi pe foc mic 1 oră, treci cratiţa în cuptor pentru 1/2 oră și stingi focul. 

Arunci buchetul de condimente (dacă ai folosit usturoi în căpățână îl scoţi 
şi pe acesta), tai felii ceapa (dacă nu s-a topit) și morcovul și le serveşști cu varză 
călită, cârnaţi fripţi în tigaie de teflon sau pe grătar, pâine proaspătă şi vin roșu. 

4.5 Ce mâncau străbunii acum trei sute de ani 


SNIA 


412. Creieri de vițel 


Dupre ce-i vei da undă și-i vei tăia fălii, cum sus s-au zis, tăvăleşte-i în gălbenări 
de ou bătute, amestecate cu pâine frecată şi erburi mărunte frecate, şi-i prăjaşte, 
puindu-le deasupra, când îi vei duce la masă, zeamă de năramză (fruct de citrice, 
dulce-amărui) acră au zeamă de lămâie, piper, scorțişooară și zahar. 


413. Spată de vițel 


Spata iaste mai bună fiartă, nădușită cu grăsime de vacă, cu gutui tăiate fălii, 
cu prune și cu vișine uscate, cu sare şi cu dresuri. Şi când va fi aproape de fiert, 
să o năduşăşti cu puţintel oţet bun, puind didesupt, când o vei turna, fălii de 
pâine prăjite în unt şi pe deasupra zahar și scorţişoară. 


414. Altă mâncare 


Să ei spata, să o umpli cum să umple cu umplutură făcută de rănichi și pulpă 
bine tocată și 4 gălbenări de ou, sare, piper, scorţișoară și cuișoare pisate 
puţintel, erburi tocate, stafide mărunte, puţintică zeamă de lămâe văpsită cu 
şofran, toate acestea bine tocându-le și bine amestecându-le, umplută spata. 
Deci înfășur-o într-un prapor de oae au de porc, uns cu gălbenări de ou bătute 
cu apă de trandafir, uns pe denlăuntru, și dupre ce-l vei înfăşura, să-l ungi și pe 
dinafară praporul. Şi o pune spata într-o tingire cu unt proaspăt şi cu ceapă de 
o can prăjaşte, întorcând-o ca să prinză faţă pe de amândouă părțile. Deci pune-i 
zeamă de carne, stafide mari, sare, dresuri, ierburi tocate, şi o fierbe. 


415. Pieptul şi coasta de vițel 


Să faci năduşit pieptul de vițel cu zeamă de carne, cu slănină tocată au unt, 
cuişoare, nucşoară, puţintel piper, sare, un păhar de vin alb, napi călugărești 
tăeţi bucățele, cucunari întregi, prune şi vişine uscate. 


416. Altă mâncare 


la carne de o tae bucățele şi o pune în tingire cu unt proaspăt au cu slănină, 
de-ți va plăcea, tocată mărunt, și le prăjeşte încet, cu ceapă tocată, vreun sfert 
de ceas. Deci pune-i zeamă de carne să le acopere, scorțișoară, șofran şi sare și 
le fiarbe, şi când va fi aproape de fiert, de va fi vara, pune agreș sau grăunţe de 
aguridă și o mână de erburi tocate, iar fiind iarnă, pune prune și vișine usacte și 
aguridă au zeamă de lămâe, nefiind aguridă. 


Postul este un medicament de care omul are mare nevoie. 
(Din sfaturile bunicii) 

417. Altă mâncare 


Să iai rănichii cu grăsimea lor, să-i presari cu sare bine și cu sămânță de 
molotru, supţire pisată. Deci pune-i în frigare de-i frige pe de parte, sprijinind 
dedisupt într-un vas grăsimea ce să scură; şi după ce să vor frige, pune-i în tipsie. 
Deci ia ceapă tocată mărunt și o prăjaşte în untura ce s-a scurs din ei și, prăjind, 
pune puţintică aguridă au zeamă de lămâe şi îndezată bine pune peste rănichi. 


418. Ficat de vițel 


Ia ficatul şi-l toacă bine. Deci stropește-l cu puţintel oțet și-l presară cu sare, 
piper şi sămânță de molotru pisată. Dupre aceia, amestecă-le cu foi de pătrânjăi 
tocate şi cu alte erburi mirositoare, stafide mărunte, grăsime dupe rănichi, 
gălbenări de ou, și le amestecă bine, cu toate acestea denpreună, și fă cheftele 
au perișoare de mari cât găbenarea de ou răscoaptă, și le pune în tingire cu unt 
proaspăt, puindu-le zeamă de carne să le acopere, piper, sare, scorţişoară, șofran, 
erburi, ceapă tocată și prăjită, agriș au aguridă au zeamă de lămâe, și le fiarbe. 


419. Altă mâncare 


Să iai ficatul și dispre partea cea mai groasă să-l scobești cu un cuţit supţirel 
la vârf, și scobitura ce vei scoate din el o toacă mărunt cu grăsimea dupe rănichi, 
cu erburi tocate, cu cucunari pisaţi, stafide mărunte, zahăr, sare și puţintele 
dresuri de tot feliul, 3 gălbenări de ou; cu toate acestea, bine amestecând, umple 
ficatul şi-l învălește într-un prapor, ungându-l întâi bine cu unt, adecă praporul, 
şi apoi, presărându-l cu sare, scorțișoară și puţintel zahăr. Deci, dupre ce-l vei 
îmbrăca în prapor, pune-l într-otigae unsă cu unt și-l pune pe cărbuni, dând foc 
lin, ungându-l și întorcându-l adese. Și dupre ce să va prăji, pune-l în tipsie, 
storcându-i pe deasupra lămâe. 


420. Altă mâncare 


Ia ficatul spălat bine de sânge şi-l dă undă cu apă şi sare. Deci tae-l fălii și-l 
tăvăleşte în făină amestecată cu puţintică sare și cu sămânță de molotru pisată, 
şi-l prăjește. Deci pune-l în tipsie și-i pune pe deasupra aguridă neagră şi zahar. 


421. Uger 


la ugerul şi-l dă undă cu apă și cu sare, apoi îl tae cum îţi va plăcea şi-l 
prăjaşte cu unt proaspăt, puind şi ceapă tocată mărunt. Deci dupre ce-l vei prăji, 
îl pune într-o tingire și-i pune zeamă de carne să-l acopere de 2-3 degete și 2-3 
gălbenări de ou bătute, de vei vrea acru, cu zeamă de lămâe, iară de vei vrea 
dulci, cu zeamă de carne, sare, piper și alte dresuri, și-l fiarbe. Și, când îl vei turna, 
să presari zahar şi scorţişoară. 


422. Piept de oae au coaste 


la pieptu și-l tae bucăţi, apoi îl spală şi-l prăjaşte cu unt proaspăt dimpreună 
cu ceapă tocată, ca un șfert de ceas. Deci îl scoate și-l pune în tingire au în oală 
zmănțuită, puindu-i zeamă de carne să-l acopere bine, sare, piper și scorţişoară, 
şi-l fiarbe cu vasul astupat. Deci când va fi aproape de fiert, pune agreş au 
grăunţe de aguridă, fiind vara, iar iarna, vişine uscate, şi o mână de erburi tocate, 


şi-l fiarbe. 

423. Altă mâncare 


la coastele de oae tăiate mărunt și le dă undă cu apă și sare, apoi să le 
prăjăşti cu unt proaspăt și cu ceapă tăiată mărunt; deci să le pui în tingire şi să 
le pui zeamă de carne, să le acopere de 2-3 degite, şi să le pui 2-3 gălbenări de 
ou bătute cu zeama aceea, puind şi sare şi piper, scorţişoară şi, astupând tingirea 
bine, le fiarbe.Și când le vei turna, pe deasupra să pui scorţişoară pisată. 


424. Altă mâncare 


la pui de găină mititei, iar nefiind mici, fie şi mari; umple-i cu orez, ceapă, 
stafide mărunte, ficaţi de oae au de altă pasăre, sare, piper și alte dresuri, și-i 
fierbi dulci. Şi când îi vei turna, să presări pe deasupra scorţișoară. 


425. Altă mâncare 


la pui au și altfel de carne și o frige nu de tot, apoi îi pune în tingire și le 
pune stafide mărunte, prune, zahar, scorţişoară, sare şi apă, iar mai bine zeamă 
de carne, slănină tăiată mărunt, de vei vrea, au ceva unt, și-i fiarbe, amestecând 
când şi când, ca să nu să arză. Deci, când va fi aproape mai fierţi, pune un filigean 
de vin şi jumătate de oţet, și sfărșăște de fiert. 


426. Alt fel de cârnaţi groși 


la carne de curcă, de găină au de vițel sugar de vacă, câte parte una, apoi 
tocă-le bine şi le amestecă bine cu puţintică slănină fără şorici, bine tocată. Deci 
pune piper întreg, sare cât trebuie, puţintel chimen și coriandru întreg, puţintică 
frunzișoară pisată și amestecă-le bine toate dinpreună; și ia un maţ de vacă gros 
şi-l umple vârtos, apoi îl pune să stea la vânt 3-4 zile. Deci îl fiarbe în apă, iară 
mai bine în vin alb, puind și puţintică coajă de lămâe au de năramză, bucățele, 
pentru miros. Și dupre ce-l vei fiarbe bine, să-l lași să se răcească în vin și apoi 
să-l scoţi şi să-l păstrezi, mâncându-l rece, să stea o săptămână și alta. 


427. Cârnaţi mici 


la carne macră și grasă dimpreună, dupre armul vacii, fără vine, ocă 2 pol, 

şi o toacă mărunt. Deci ia sare dramuri 40, însă cum vei vedea la gust că iaste 

sărată cât trebuie, sămânță de molotru pisată dramuri 16, piper pisat gros 

dramuri 16, amestecă bine carnea cu acestea şi o lasă să stea ceasuri 12. Deci 

umple mațile grijite bine şi-i înpunge cu acul ca ceilalţi, şi-i pune la fum, tâmpu 

să se usuce ca și limbile. Şi când îi vei mânca, au cruzi să-i mănânci, au fierţi cu 
jumătate vin, şi calzi să-i mănânci. 

„O lume într-o carte de bucate“ 

(manuscris din epoca brâncovenească), 

Editura Fundaţiei Culturale Române, Bucureşti - 1997. 


Dacă vrei să nu faci o treabă neplăcută, amân-o pe mâine. 
(Somadeva) 

4.6 Mâncăruri din carne tocată 

428. Ardei umpluți cu carne de curcan (4-6 pers.) 


1/2 kg carne de curcan (1 piept întreg sau pulpă), 1 felie de pâine, 1 ou, 
mărar și pătrunjel tocate împreună, 1 ceșcuţă cu orez, 2 cepe, 2 roșii mari, sare, 
piper măcinat, 2 linguri cu ulei, 1 pahar cu smântână, 1 lingură cu făină, 8-10 
ardei. 


Cureţi carnea de pieliţe și de oase, o speli, o tai cubuleţe sau o toci mărunt 
cu un cuţit mai mare. O laşi în castron adânc şi pregăteşti restul ingredientelor: 
toci verdeaţa, de preferat pătrunjel și mărar, amesteci cu miezul unei roșii 
întregi, cu sare, ceapă, piper măcinat și orez, ales şi spălat în două-trei ape reci. 
Răstorni peste carne, amesteci cu 1 ou, apă caldă și miezul de la o felie de pâine, 
omogenizezi. Golești ardeii de seminţe, îi speli, îi lași cu gura în jos pe un prosop 
curat, apoi îi umpli și îi aşezi la rând în cratiţă cu pereţi înalți. Acoperi cu apă 
caldă, torni deasupra 2 linguri cu ulei și fierbi la foc mic 1/2 oră, apoi așezi 
cratiţa în cuptor. Scazi încă 1/2 oră cu un sos de smântână şi făină, amestecat 
cu felii de roşie decojită. Serveşti mâncarea după ce s-a răcorit, cu pâine 
proaspătă. Este bun vinul ușor, rosé. 


429. Ardei umpluţi cu carne de vițel (6-8 pers.) 


8-10 ardei mai mari, 500 g carne tocată, de vițel sau de mânzat, 1 ou crud, 
1 ceașcă mare cu orez, mărar și pătrunjel tocate împreună, sare, piper măcinat, 
2 cepe, 1 cană cu sos de roșii, 5-6 crenguţe de mărar sau leuștean. 


Speli ardeii, îi golești şi-i lași cu gura în jos, să se scurgă. 

Pregătești umplutura: alegi orezul, îl speli în două-trei ape, amesteci cu car- 
nea tocată, verdeaţa și oul crud. Condimentezi cu sare şi piper măcinat, colorezi 
cu jumătate din cantitatea de sos de roşii, omogenizezi și umpli ardeii. li aşezi 
în cratiţă cu pereţi înalţi, așezi printre ei crenguţe de mărar, sărezi puţin, umpli 
cu apă caldă și fierbi la foc potrivit 1/2 oră. Servești mâncarea caldă, cu 
smântână sau iaurt şi pâine proaspătă. Este potrivit vinul rosé. 


430. Ardei umpluţi cu carne în amestec (6-8 pers.) 


10-12 ardei, 500 g carne tocată în amestec, mărar și pătrunjel tocate, 
2 roșii mari, 200g roșii mici, leuștean sau tarhon crenguţe, 4-5 ciuperci, 1 ou, 
2 cepe mari, sare, piper măcinat. 


Pregătești ardeii - tai codiţele, îi golești de seminţe, îi speli, îi lași să se 
scurgă. Carnea o amesteci cu ceapa tocată, miezul de la 2 roșii mari, ciupercile 
tocate felii subţiri, verdeață tocată şi un ou crud. Condimentezi cu sare și piper, 
omogenizezi, adaugi 1 cană cu apă caldă, amesteci frământând cu mâna și umpli 
ardeii. li aşezi în vas emailat pe două rânduri, cu crenguţe de tarhon sau leuştean 
între ei şi cu roșii mici, decojite printre golurile lăsate de ardei. Umpli cu apă 
caldă, fierbi la foc potrivit 1/2 oră, scazi la cuptor după ce ai potrivit de sare. 

Mâncarea are gust picant. Serveşti mâncarea caldă, cu pâine proaspătă, 
lângă vin alb. 


431. Conopidă umplută (6-8 pers.) 


1 conopidă de 1 kg - 1,5 kg, 500 g carne tocată (de vițel sau în amestec), 100 
g costiţă afumată, mărar și pătrunjel tocate, 1 ou, 200 g ciuperci, 2 linguri cu 
unt, 2 cepe, cimbru verde, piper boabe, 1 cană cu supă de carne sau apă caldă. 


Speli conopida sub jet de apă, după ce ai curăţat-o de frunze și i-ai tăiat scurt 
cotorul. O pui să fiarbă într-o cratiţă adâncă, cu gura largă, în care clocoteşte 
apa. Lași focul mic, fierbi 10 min. Arunci apa sau pui conopida să se scurgă în 
strecurătoare. Pregătești umplutura: amesteci carnea tocată cu verdeaţa, ceapa 
tocată, ciupercile tăiate felii subţiri, sare şi un ou crud. Omogenizezi. 

Intr-o cratiţă cu gura largă torni 2 linguri de unt cald, așezi conopida cu 
pălăria în jos, rărești bucheţelele de conopidă și umpli cu amestecul de carne. 
Pe lângă pereţii cratiţei aşezi felii subţiri de costiță afumată, condimentezi cu 
Cora verde şi piper boabe, torni deasupra 1 cană cu supă de carne sau apă 
caldă. 

Treci cratiţa în cuptorul cald, lași 1/2 oră până scade zeama, stingi focul, 
laşi să se răcească 20 min. şi răstorni conopida pe un platou adâncit. 

Serveşti tăiată felii groase care să cuprindă conopidă și tocătură, cu pâine 
proaspătă. Este potrivit vinul alb. 


432. Dovlecei umpluţi (6-8 pers.) 


6-8 dovlecei mijlocii, 300 g carne tocată, 3 roșii, mărar și pătrunjel tocate, 
1 ou, 4 linguri cu orez, sare, piper măcinat, 1 ceapă, mărar pe tije. 


Cureţi dovleceii de coaja albă, tai căpăcele în jurul cozii, golești de semințe 
folosind coada subţire a unei lingurițe sau un cuţit ascuţit. Speli şi-i lași să se 
scurgă. 

Din carne tocată, o roșie felii, verdeața tocată, orez ales și spălat, 1 ou, ceapă 
tocată, sare și piper măcinat pregătești umplutura. Torni în amestec 1 ceşcuţă 
de apă caldă sau suc de roșii, omogenizezi şi umpli dovleceii, îi așezi în vas cu 
gura largă, umpli cu apă caldă și lași să fiarbă, cu crenguţe de mărar așezate 
printre dovlecei, la foc potrivit, 1/2 oră. Adaugi 2 roșii tăiate felii subţiri, fără 
coajă, potriveşti de sare, scazi la cuptor. Serveşti mâncarea caldă, cu smântână 
sau iaurt turnat deasupra şi cu pâine proaspătă. Este bun vinul alb. 


433. Dovlecei umpluţi cu brânză (4-6 pers.) 


6-8 dovlecei mijlocii, 1 ceapă, 1 cană cu smântână, sare, piper măcinat, 1 
cană cu brânză rasă, 2 ouă crude, 2-3 linguri cu unt sau cu ulei. 
Cureţi dovleceii de coajă, îi speli, îi tai în două pe lungul legumei, le scoţi 


seminţele și-i pui să fiarbă 5 min. în apă cu sare. Scoţi dovleceii în sită, iar când 
s-au răcit scoţi cu lingurița şi miezul. Amesteci cu 1 ceapă tocată și călești în unt 


Orice pasiune adevărată nu se gândește decât la sine. 
(Andre Dupin) 


sau ulei până când se înmoaie ceapa. Adaugi smântâna și brânza rasă, amesteci 
cu lingura în cratiţă ca să nu se prindă, sărezi şi piperezi. După 10 min. tragi 
vasul de pe foc, lași să se răcească puţin, amesteci ouăle. Omogenizezi amestecul, 
umpli jumătăţile de dovlecei și-i așezi în vas de sticlă uns cu ulei, care merge la 
cuptor. Rumenești dovleceii, îi serveşti calzi, cu pâine proaspătă și vin alb. 


434. Dovlecei umpluţi cu orez (4-6 pers.) 


6-8 dovlecei mijlocii, 1 ceapă, 2-3 căţei de usturoi, 1 pahar cu ulei, 1 pahar 
cu orez, 1 legătură de pătrunjel, 2-3 linguri cu pesmet, 2-3 linguri cu telemea 
rasă, 1 pahar cu suc de roșii. 


Cureţi dovleceii de coajă, îi speli și le scoţi semințele după ce i-ai tăiat în 
două pe lungul lor. li fierbi în apă cu sare doar 5 min., îi scoţi și-i scurgi în sită. 
Le scoţi miezul cu o linguriţă, pui în castron adânc unde vei face amestecul: fierbi 
orezul 15 min., scurgi în sită, răstorni peste orez miezul de dovlecei, căleşti ceapa 
în ulei până devine sticloasă, împreună cu usturoi tocat; adaugi şi pătrunjel tocat. 
Sărezi și piperezi, apoi umpli jumătăţile de dovlecei. Așezi în tavă, presari cu 
pesmet şi telemea rasă, pui tava în cuptor fierbinte pentru 20 min. Când servești 
torni peste mâncare suc de roșii. 


435. Fasole boabe cu slănină (4-6 pers.) 


1/2 kg fasole boabe (albă sau pestriță), 200 g slănină simplă sau afumată, 
buchet garni (2 fire de pătrunjel, 2 fire de cimbru, 2-3 fire de usturoi verde, 1 
foaie de dafin, 2-3 fire de busuioc), 1 pahar cu suc de roșii, mărar tocat. 


Alegi fasolea, o speli, o lași în apă rece câteva ore, o scurgi și o pui să fiarbă 
într-un vas mai mare, cu apă cât s-o acopere. După ce clocotește 5 min., arunci 
apa și umpli vasul cu 3 măsuri de apă rece la o măsură de fasole. Fierbi cu 
buchetul aromat până când se poate consuma, scurgi zeama, iar boabele fierte 
le pui să scadă la cuptor cu slănina tăiată felii, 1 pahar de suc de roşii, sare şi 
mărar tocat. Este gata când slănina devine transparentă. Serveşti mâncarea 
fierbinte, cu pâine proaspătă și vin roșu. 


436. Fasole verde gătită cu lapte (4-6 pers.) 


1 kg fasole fără aţe, 2 linguri cu unt, 1 ceapă, 1 pahar cu lapte, 1 lingură 
cu făină, sare, pătrunjel tocat, 2 gălbenușuri crude. 


Cureţi fasolea de vârfuri şi codițe, o speli în apă călduţă și o fierbi în apă care 
clocoteşte. După 1/2 oră scoţi fasolea în strecurătoare și o amesteci cu ceapa 
tocată care s-a călit în unt, pui amestecul în cratiţă cu pereţi înalţi, presari făină 
pe fasole, adaugi 1 pahar cu lapte dulce şi sare şi laşi să fiarbă 15 min. Tragi 
cratița de pe foc, lași câteva minute să se răcească, apoi adaugi cele 2 
gălbenuşuri, amesteci repede și serveşti mâncarea caldă, decorată cu pătrunjel 
verde tocat. Dacă-ţi place mai mult lași pătrunjelul în unt odată cu fasolea. 
Serveşti cu pâine proaspătă și vin alb uşor. 


437. Legume asortate (6-8 pers.) 


6 ardei, 6 gulii, 6 dovlecei, 6 ţeline, 6-20 frunze de varză, 6-8 roșii, 1 kg 
carne tocată (în amestec), 2 ouă, 2 felii de pâine, 3-4 cepe, verdeață tocată 

(mărar, leuștean, pătrunjel), 1 cană cu orez, sare, piper măcinat, 2 crenguţe 
de busuioc sau tarhon. 


Golești ardeii și dovleceii, îi speli, îi scurgi. Scoţi miezul de la ţeline, de la 
gulii și roșii, speli legumele, le scurgi. Opăreşti frunzele de varză şi le scoţi în 
farfurie. Pregăteşti umplutura: carnea tocată o amesteci cu: ceapă, verdeață 
tocată, 2 ouă crude, miezul de la 2 felii de franzelă, înmuiat în apă rece și 
fărâmiţat bine, sare, piper măcinat şi orez, ales și spălat în mai multe ape reci. 
Omogenizezi amestecul, umpli legumele pe rând şi le așezi în straturi, într-o 
oală înaltă: ardei, sarmale, dovlecei, sarmale, gulii, ţeline, roșii. Miezul legumelor 
îl aşezi între straturi, după ce l-ai tocat fin. Aşezi 2-3 crenguţe de busuioc între 
legume, umpli cu apă caldă, sărezi, fierbi la foc potrivit 1 oră și scazi la cuptor 
1/2 oră. Este o mâncare delicioasă, nimerită la praznice, la șezători sau la mese 
cu mulți meseni. Serveşti cu sau fără smântână, cu pâine proaspătă. Serveşti 
lângă ea un vin alb demisec. 


438. Musaca de cartofi I (4-6 pers.) 


1 kg de cartofi, 2-3 roșii, 300 g carne tocată, 2 cepe, 1 ou, sare, piper, mentă 
măcinată sau cimbru, condimente la alegere, 4 linguri cu ulei. 


Speli și cureţi cartofii, îi speli iar, îi tai felii şi-i lași în apă rece până când pre- 
gătești umplutura: carnea o amesteci cu ceapa tocată fin și o călești, pe foc mic, 
în 2 linguri de ulei. Când sosul de carne a scăzut, tragi vasul de pe foc, răcorești 
amestecul, condimentezi după gust, adaugi oul și omogenizezi. Scurgi cartofii, 
îi așezi în strat de două rânduri într-o cratiţă unsă cu ulei. Așezi carnea peste 
cartofi, acoperi cu un strat de felii de roșii decojite, închei cu un rând de cartofi. 

Acoperi cu apă caldă, scazi pe plită 1 oră, apoi aşezi cratiţa în cuptor 1/2 
oră. 

Servești mâncarea caldă, cu pâine proaspătă şi vin roșu sau rosé. 


439. Musaca de cartofi Il (4-6 pers.) 


1 kg cartofi, 1 ceașcă mare cu lapte, 1 lingură cu unt, 500 g carne, 2 cepe, 
4 linguri cu ulei, 1 ou, sare, piper măcinat, 1 cană cu suc de roșii. 


Cureţi cartofii, îi speli, îi fierbi cu apă caldă și sare, până când se sfărâmă 
uşor. Scurgi de apă, îi fărâmi cu o furculiță inox, subţiezi cu lapte, adaugi untul. 

Faci un piureu consistent, îl împarţi în două. 

Căleşti carnea şi ceapa cu 2 linguri de ulei, răcești când nu mai are sos, 
sărezi, condimentezi după plac, adaugi oul și omogenizezi. 

Torni 2 linguri de ulei într-o formă de sticlă sau inox, așezi un strat de 
piureu, apoi carnea, închei cu restul de piureu. Torni 1 pahar de suc de roșii pe 
suprafaţa formei, lași la cuptor 1/2 oră. 

Servești cald, tăiat felii groase, cu felii subțiri de pâine uscată și o salată de 
sezon, lângă un vin alb sec. 


Rădăcinile învăţăturii sunt amare, dar fructele ei sunt dulci. 
(Aristotel) 

440. Musaca de conopidă (4 pers.) 


1 conopidă, 2 roșii, 300 g carne tocată, 2 cepe, 1 ou, condimente, sare, 4 lin- 
guri cu ulei, 1 pahar cu supă de carne sau de zarzavat. 


Cureţi conopida, o desfaci bucheţele, o speli şi o fierbi în apă caldă 10 min. 
Scurgi leguma şi o așezi într-o formă de sticlă unsă cu ulei (doar jumătate din 
cantitate). 

Căleşti carnea cu ceapa tocată fin în ulei încălzit, stingi când amestecul nu 
mai are sos. Condimentezi şi sărezi, adaugi oul şi omogenizezi. Aşezi carnea 
peste stratul de conopidă, acoperi cu felii de roşie decojită, termini musacaua 
cu un strat de conopidă. Pui 1 pahar cu supă sau apă caldă şi scazi la cuptor 1/2 
oră. Servești musacaua caldă, tăiată felii groase, cu pâine proaspătă şi vin alb 
sec. 


441. Musaca de tocmăgei (tăiţei) (4 pers.) 


250 gr tăiţei de casă, 2 linguri cu unt sau ulei, 1 piept mare de pasăre, 
verdeață tocată, 2 ouă, sare, 1 ceașcă mare cu lapte. 


Cureţi pieptul de pasăre, îl speli și-l pui la fiert cu apă rece. Spumuieşti. 
Fierbi încet jumătate de ceas, cu 1 linguriţă de sare. Scoţi carnea și o toci mărunt, 
iar supa, în care pui morcovi, albitură, 1 ţelină şi 1 ceapă mică, o mai fierbi și o 
serveşti cu tăiţei, caldă, ca felul I. 

Fierbi tăițeii 10 min., arunci apa, îi speli în apă rece şi-i pregăteşti astfel: 
într-o cratiţă mai mare pui 1 lingură de unt, pui jumătate din tăiței, pui apoi 
carnea amestecată cu verdeață tocată, sare și piper (la alegere). 

Acoperi cu restul de tocmăgei, dai față cu ouă bătute cu lapte dulce, pui 
puţină sare, adaugi restul de unt și rumeneşti muscaua la cuptor. O serveşti 
caldă, fără pâine, cu vin alb demisec alături. 


442. Musaca de vinete (4-6 pers.) 


4-6 vinete, 500 g carne tocată, 1 felie de pâine, 4 roșii, 2 cepe, 1 ceașcă mare 
cu ulei, 1 ou, sare, piper, condimente, frunze de ţelină sau de mărar, 1 cană cu 
supă de carne sau de zarzavat. 


Cureţi vinetele de codițe, le tai felii groase de 1-2 cm, le presari cu sare și le 
așezi pe un fund de lemn, acoperite cu o greutate. Laşi 1 oră, timp în care 
pregătești umplutura: carnea tocată o călești cu ceapa tăiată mărunt în 2 linguri 
de ulei cald. Lași pe foc mic până când amestecul nu mai are sos, stingi focul şi 
adaugi oul când s-a răcorit. 

Sărezi și condimentezi. Scoţi vinetele, le speli, le strângi bine în mână să se 
scurgă apa și le prăjești în ulei fierbinte. Le întorci repede, nu trebuie să se 
îmbibe cu ulei. Aşezi un strat de vinete într-o formă de sticlă neunsă, acoperi cu 
un strat de felii de roşii, pui carnea, mai adaugi roşii sau suc de roșii, închei cu 
un strat de vinete. 

Așezi câteva crenguţe de ţelină sau de mărar peste musaca, acoperi cu supă 
sau apă caldă și pui forma în cuptorul cald. Scazi o oră, la foc potrivit. Musacaua 
aceasta o serveşti numai foarte caldă, cu pâine prăjită alături şi vin roșu sau 


rosé. 

443. Plăcintă din carne de miel (6-8 pers.) 


1 kg carne de miel, 1 lingură cu unt, sare, piper măcinat, 1 ceașcă mare cu 
lapte, 2 linguri cu făină, 2 linguri cu bulion de roșii, 3-4 linguri cu smântână, 
ouă fierte, ulei. 


Toci carnea, o pui într-o cratiţă adâncă și îi pui sare și puţin piper măcinat. 

Faci un sos alb din unt, făină și lapte, fierbi câteva minute și-l torni peste 
carne. Tot acum pui bulion și smântână și începi să frămânţi. Omogenizezi 5 
min., după care alegi forme mici, în care faci checuri, le ungi cu ulei și pui aluatul 
în ele. 

Fierbi câteva ouă, le decojești şi le pui în fiecare tavă, câte două sau trei 
(facultativ), acoperite cu umplutură de carne 

Pui formele în cuptorul încălzit, coci 3/4 oră, răcoreşti plăcinta şi răstorni 
apoi pe platouri de faianță sau pe fund de lemn. Serveşti caldă sau rece, ca 
gustare sau ca felul doi, cu garnitură de legume sote. 

Servești cu pâine neagră și vin roșu. 


444. Rulouri în foi de varză (4-6 pers.) 


10-14 foi mari de varză crudă sau murată, 500 g carne tocată, 2 ouă, 
2 cepe, 1 ceașcă mare cu ulei, 1 cană cu suc de roșii, sare, piper, alte condimente, 
1 cană cu smântână. 


Alegi foi de varză întregi, speli cu apă rece, opăreşti în apă clocotită 10 min. 
şi le scurgi pe strecurătoare. 

Pregătești carnea ca pentru musaca, împarți în părți egale şi aşezi pe fiecare 
foaie de varză umplutură de carne. Faci rulouri mari, legi cu aţă de bumbac, aşezi 
într-o formă unsă cu ulei, acoperi cu suc de roșii și dai forma la cuptor 1 oră. 

Când s-au rumenit sunt gata: scoţi aţa, treci rulourile pe farfurii, acoperi cu 
smântână, serveşti cu pâine proaspătă și vin rosé. 


445. Roșii umplute (4-6 pers.) 


8-10 roșii mijlocii, 300 g carne în amestec, 100 g costiţă, orez, 1 ceapă, sare, 
piper, pătrunjel tocat, crenguţe de mărar. 


Speli roşiile, decupezi cercuri în jurul codiţelor, goleşti de miez și de seminţe 
şi lași să se scurgă. 

Amesteci carnea cu ceapă tocată, verdeață, sare, piper măcinat și miezul de 
la 3-4 roşii. Speli orezul - 1 ceașcă mijlocie cu orez este suficientă - amesteci 
peste carne și omogenizezi. Umpli roşiile, le aşezi în cratiţă cu pereţii înalți în 
care ai pus un strat de felii de costiță, mărar și miezul de roșii rămas. 

Acoperi cu apă caldă, fierbi la foc potrivit 1 oră. Servești cu smântână şi 
pâine proaspătă, alături de un vin alb demisec. 


Cu cât faţa omului este mai serioasă, 
cu atât este surâsul mai frumos. (René de Chateaubriand) 

446. Zbârciogi umpluţi cu carne de miel (4-6 pers.) 


15-16 zbârciogi, 250 g carne tocată de miel, verdeață, sare, piper măcinat, 
1 gălbenuș, 1 ceapă, 1 lingură cu unt, 1 cană cu smântână. 


Alegi zbârciogii întregi, îi speli și le scoţi pălăriile. Îi lași să se scurgă, presari 
sare pe ei. Carnea de miel tocată o amesteci cu 1 ceapă, 1 gălbenuș de ou, 
verdeață tocată, sare și piper măcinat. Amestecul acesta îl omogenizezi și umpli 
pălăriile de zbârciogi cu el. Ungi o cratiţă cu unt, pui pălăriile cu umplutura în 
sus, acoperi cu apă caldă şi scazi pe foc mic sau la cuptor. Când carnea este bună 
de consumat, adaugi smântână sărată și scazi la cuptor sau pe plită, cu cratiţa 
descoperită. Serveşti fierbinte. Zbârciogii îi foloseşti în ziua în care i-ai cules. În 
sosul mâncării pui şi codiţele ciupercilor să fiarbă și le servești alături de 
pălăriile umplute. Servești cu pâine proaspătă și un vin alb tare sau vin rosé. 


4.7 Sarmale 


NIA” 


447. Sarmale bătrâneşti (6-8 pers.) 


1 kg carne de porc fără os, 1 ceașcă mijlocie cu păsat sau orez, sare, 3 cepe, 
3 linguri cu untură de porc, 1 varză murată, 300 g slănină, 100 g șorici, piper 
măcinat, 2 linguri cu bulion de roșii. 


Alegi și cureţi păsatul, îl laşi în apă caldă să se înmoaie. Toci 2 cepe și le 
căleşti cu 3 linguri de untură proaspătă de porc. Când ceapa devine sticloasă, 
pui păsatul peste ea și laşi să scadă. Scoţi în vas adânc şi amesteci cu carnea de 
porc, proaspătă sau afumată, tăiată cuburi mici cu lama unui cuţit ascuţit. Peste 
amestec pui 1 lingură cu bulion de roşii, sare și piper măcinat. Varza o pui în 
apă rece şi o lași 1 oră, apoi o desfaci în foi şi faci sarmale din amestecul bine 
frământat cu mâna. Toci 300 g de slănină de porc şi ungi cu ea pereţii unei oale 
de pământ sau de tuci. La fundul oalei pui șoriciul tăiat fâșii subţiri, pui deasupra 
varză acră tocată şi pui sarmalele. Printre rândurile de sarmale pui bucăţi de 
slănină şi șorici cât îţi place. Peste sarmale pui varză tocată, acoperi cu apă caldă 
şi fierbi la foc mic două ceasuri. Scazi pe vatra focului sau în cuptor, cu 1 lingură 
de bulion de roşii pusă peste sarmale odată cu apa caldă. Serveşti cu smântână, 
imediat ce le-ai scos din cuptor, şi cu mămăligă caldă. Este bun vinul casei. 


448. Sarmale din carne de curcan (6-8 pers.) 


1 piept de curcan, 1 ceapă, 1 cartof, 1 ou, mărar și pătrunjel tocate, 1 lin- 
gură cu unt, 1 ceașcă mijlocie cu orez, 2 linguri cu bulion de roșii, sare, piper 
măcinat, 2-3 crenguţe de leuștean, frunze de viţă de vie sau de ştevie, 1/2 | 
borş. 


Cureţi carnea de pieliță și de oase, o toci cu un cuţit ascuţit, o lași în castron 
adânc. Adaugi: orezul ales şi spălat, 1 ceapă tocată, verdeață tăiată mărunt, 
bulion de roşii, 1 cartof ras și spălat în apă călduţă şi bine scurs, sare și piper. 

Omogenizezi cu un ou crud. Alegi 30-40 de frunze proaspete de viță sau de 
ştevie, le speli cu apă rece şi le opăreşti câteva minute în apă fierbinte în care ai 
pus 1 lingură cu sare. Când frunzele îşi schimbă culoarea, le scoţi, le scurgi, le 
rupi în 2-3 bucăţi şi le umpli cu tocătura de carne. Rulezi frunza, acoperi capetele 
şi strângi umplutura. Le așezi în cratiţă de tuci sau în oală de pământ, cu 
crenguţe de leuștean printre ele, acoperi cu borş îndoit cu apă și fierbi la foc mic 
cel puţin 1 oră, cu 1 lingură cu unt sau ulei, scazi la cuptor şi le serveşti fierbinţi, 
cu smântână deasupra și mămăliguţă caldă. Este potrivit vinul alb sau rosé. 


449. Sarmale din carne în amestec (6-8 pers.) 


1/2 kg carne de porc, 1/2 kg carne de vițel sau mânzat, 2-3 cepe, 1 cartof, 
mărar, pătrunjel și leuștean tocate împreună, 1 ceașcă mare cu orez, 2 linguri 
cu bulion de roșii, sare, piper măcinat, frunze de viţă, 1 cană cu vin alb sau 
1/2 l borş. 


Opăreşti frunza de viță de vie (poţi folosi și ștevie), o scurgi și o laşi deoparte 
până pregătești carnea. Treci carnea prin mașina de tocat, o frămânţi câteva 
minute cu bulion, sare, piper și un cartof dat pe răzătoare, spălat şi scurs bine, 
adaugi ceapa, verdeaţa și orezul, ales și spălat în două-trei ape, omogenizezi. 
Așezi bucăţi mici de umplutură pe foile de viță. Rupi frunzele mari în 2-3 bucăţi. 

Faci sărmăluţe mici, le aşezi cu frunze de leuştean printre ele într-o cratiţă 
cu pereţi înalți. Umpli cu apă caldă, fierbi 1 oră la foc potrivit. Adaugi vinul și 
scazi la cuptor (în aceeaşi zi sau a douazi) 1/2 oră. Serveşti sărmăluţele fierbinţi, 
cu smântână și mămăliguţă caldă, cu ardei iute înfipt printre sărmăluţe, ca decor 
sau condiment. Este potrivit vinul alb demisec sau vinul roșu de masă. 


450. Sarmale din carne în amestec, în foi de varză (6-8 pers.) 


1 kg carne în amestec - carne de porc și carne de pasăre, 2-3 cepe, 1 ceașcă 
mare cu orez, 2 morcovi, bulion de roșii, 1 cană cu vin, 2 verze crude sau 
murate, 200 g costiță afumată sau slănină, 2-3 foi de dafin. 


Varza crudă, aleasă foaie cu foaie, se opăreşte 10 min. în apă care fierbe. 
Când s-a înmuiat, o scoţi și o scurgi. Dacă ai varză murată, o ţii 1 oră în apă rece, 
o desfaci în foi și folosești numai partea subţire. 

Toci pe un fund de lemn carnea de pasăre, o amesteci cu carnea tocată de 
porc, frămânţi cu bulion, puţină apă caldă, sare, piper măcinat şi morcov dat pe 
răzătoarea mică. Adaugi orez și ceapă tocată, omogenizezi și faci sarmale cu foile 
de varză: pui umplutura la un capăt al foii de varză, strângi peste carne partea 
stângă a foii de varză, ca să nu cadă umplutura, iar apoi rulezi. La urmă strângi 
varza din partea dreaptă a sarmalei, presezi. Intr-o cratiţă cu pereţii înalți pui 
un strat de slănină sau de costiță afumată, tăiată felii subţiri, un strat de varză 
tocată, apoi foi de dafin. Așezi sarmalele, torni apă caldă peste ele şi fierbi la foc 
moderat 1 oră. Scazi la cuptor, le lași de pe o zi pe alta, apoi le fierbi din nou 

împreună cu 1 cană de vin alb. Serveşti fierbinţi, cu smântână şi mămăliguță 
caldă, cu vin alb demisec. 


451. Sarmale din carne de miel (6-8 pers.) 


1 kg carne de miel, 4-6 fire de ceapă verde, 4-5 fire de usturoi verde, 1 le- 
gătură de lobodă sau 1 salată verde, verdeață tocată, 1 ou, crenguţe de 
leuștean, 1/2 l borş, 2 linguri cu bulion de roșii, 1 ceașcă mare cu orez, 40-60 
frunze de ştevie. 


Toci carnea, o amesteci cu: ceapă verde, usturoi verde, salată sau lobodă - 
tocate mărunt, leuștean tocat, o lingură cu bulion, sare şi piper măcinat. Omo- 
genizezi cu 1 ou crud, adaugi orezul ales şi spălat în mai multe ape. Lași 1/4 oră 
să se amestece aromele. Pregătești ștevia: o speli, o opărești 1 min. în apă care 
clocoteşte, o scurgi când şi-a schimbat culoarea. Rupi foile de ştevie în două, pe 
lungul nervurii tari şi faci sărmăluţe mici, pe care le așezi în vas cu pereţi înalți. 
Acoperi cu apă caldă, fierbi 1 oră la foc potrivit, adaugi borșul şi continui 
fierberea pe plită sau în cuptor. Servești sărmăluţele fierbinţi, cu sau fără 
smântână. Cu ardei iute, de primăvară, așezat printre sarmale și cu pâine 
proaspătă sau cu mămăliguţă. Este potrivit vinul alb, demisec sau cel rosé. 


452. Sarmale din carne de oaie (6-8 pers.) 


1 kg carne de oaie sau de berbec, 2 cepe, 1 cartof, 1 ceașcă mare cu orez, 1 
felie de pâine, 3-4 roșii, leuștean și mărar tocat, foi de viţă, sare, piper măcinat, 
condimente, 1 pahar cu vin alb. 


Speli carnea și o toci cu un cuţit sau cu securea, pe un fund de lemn, o strângi 
în vas adânc şi o amesteci cu orezul ales şi spălat, 2 roşii tăiate felii şi decojite, 
1 felie de pâine muiată în apă rece, leuștean și mărar tocate împreună, 2 cepe 
tocate mărunt, sare, piper măcinat şi alte condimente. Frămânţi amestecul cu 
mâna, laşi deoparte să se amestece aromele. Dacă ai mulți comeseni, adaugi un 
cartof mare, dat pe răzătoare şi spălat cu apă rece. 

Pregăteşti foile de viţă: dacă sunt murate, le clocotești 1 min., le lași în apă 
rece până pregăteşti amestecul de carne. Le scurgi, le rupi în două dacă sunt mai 
mari și faci sarmale mărunţele pe care le așezi în vas de lut. Acoperi cu apă caldă 
şi vin alb, în amestec și le fierbi pe vatră, în spuză fierbinte. Dacă nu ai foc de 
lemne, le fierbi în cuptor, la foc potrivit, cel puţin 2 ore. Le servești fierbinţi, cu 
mămăliguţă caldă şi ardei iute. Lângă ele servești un vin alb demisec. 


453. Sarmale din carne de porc, cu afumătură (4-6 pers.) 


1 kg carne de porc, 2-3 felii de şorici, 200 g carne afumată (sau costiţă 
afumată), 2 frunze de da fin, 2 cepe, 2 cartofi, 1 ceașcă mare cu orez, 2 linguri 
cu bulion, sare, condimente, 2 verze. 


Treci carnea prin maşină cu 2 cepe şi 2 cartofi cruzi, tăiaţi felii și spălaţi în 
apă rece. Frămânţi cu sare, condimente la alegere, după gust, orez ales și spălat 
şi bulion de roșii. Lași să se odihnească 1/4 oră, timp în care speli varza, o cureţi 
de partea tare, o tai bucăţi potrivite. Dacă foloseşti varză crudă, o opăreşti şi 
apoi o tai. Faci sarmale și le aşezi într-un vas emailat sau într-o oală de lut în 
care ai pus un strat de şorici, foi de dafin şi câteva bucăţi de afumătură. Restul 


X 148 S% 


de carne afumată o așezi între sarmale. Umpli cu apă caldă, fierbi în spuză 
fierbinte sau în cuptor - cel puţin 2 ore, cu bulion de roşii. 

Le fierbi şi a doua zi încă 1/2 oră și le servești fierbinţi, cu smântână și 
mămăliguţă caldă. Cu vin alb demisec sau cu vin rose alături. 


454. Sarmale din crupe de porumb (4-6 pers.) 


1/4 kg crupe de porumb (o cană plină), 2 cepe mari, 1 ceașcă mare cu ulei, 
200 g jumări proaspete de porc, 200 g costiță afumată, 1 varză murată, 
2 linguri cu bulion de roșii, sare, piper măcinat, cimbru uscat. 


Crupele de porumb le obţii din porumb alb dat la piuă, vânturat bine şi 
spălat în mai multe ape. Le pui la fiert pentru 1/2 oră, la foc mic, le scurgi şi le 
amesteci cu: ceapa tocată mărunt, 1 lingură de bulion de roşii, sare, piper 
măcinat şi jumări tocate mărunt. 

Condimentezi cu cimbru uscat, bine mărunţit. Faci sarmale în foi de varză, 
le așezi în oală de lut, cu felii subţiri de costiţă între ele şi puţin ulei. Acoperi cu 
apă caldă, adaugi bulion de roşii și fierbi la foc molcom 2 ore. Serveşti sarmalele 
fierbinţi, cu mămăliguţă. După gustul gospodinei, amestecul de ceapă, bulion şi 
jumări poate fi călit în ulei. In felul acesta sărmăluţele sunt mai grase. Miezul de 
varză îl toci mărunt şi îl pui la fiert odată cu sarmalele, deasupra lor. 

Servești sărmăluţele cu pâine sau mămăliguţă, cu vin alb demisec. 


455, Sarmale cu hribi (6-8 pers.) 


1/4 kg hribi uscați sau 1/2 kg hribi proaspeţi, 2 cepe, 2 linguri cu bulion 
de roșii, 1 foaie de dafin, 1 ceașcă mare cu ulei, 1 varză murată sau crudă, sare, 
piper măcinat, 4-5 linguri cu orez. 


Alegi hribi uscați, îi speli, îi fierbi câteva minute și-i scoţi pe o farfurie. Toci 
ceapa și o călești în ulei până devine sticloasă, adaugi orezul şi le lași pe foc 
câteva minute. Adaugi bulionul desfăcut într-o ceașcă de apă caldă, laşi să scadă 
şi amesteci cu hribi tocaţi mărunt. Tragi vasul de pe foc, sărezi, piperezi şi faci 
sarmale în foile de varză pregătite ca mai sus. Așezi sarmalele în vas smălțuit 
sau în oală de lut, acoperi cu apă caldă, pui restul de bulion (1 lingură plină), 
foaia de dafin și fierbi pe vatră sau în cuptor. 

Toci miezul de varză și-l fierbi cu sarmalele. Servești sărmăluţele calde sau 
reci, cu pâine proaspătă sau mămăliguţă și cu vin alb demisec. 


456. Sarmale din orez cu hribi uscați și legume 


1/4 kg orez, 300 g hribi uscați, 2-3 cepe potrivit de mari, piper boabe, 2 
linguri cu bulion, 2-3 morcovi, 1 ţelină, 2 cartofi cruzi, sare, 1 varză murată, 1 
ceașcă mare cu ulei, 2 foi de dafin. 


Alegi orezul bob cu bob, îl speli în 2-3 ape și îl lași să stea în apă rece până 
când pregătești restul ingredientelor. Speli hribii, îi laşi în apă călduţă 4-5 ore, 
arunci apa, dai în 2-3 clocote, îi scurgi şi îi toci. li lași în farfurie. Cureţi morcovii, 

țelina, cartofii și cepele, le speli și le treci pe răzătoare, apoi le căleşti într-o 
ceaşcă de ulei. Când s-au înmuiat adaugi hribii şi orezul și le mai lași 10 min. pe 
foc mic. 

Sărezi, tragi vasul de pe foc și lași să se răcească. Atunci adaugi bulionul, 
omogenizezi frământând cu mâna amestecul 2-3 min. și faci sarmale în foi de 
varză, pe care le-ai spălat și le-ai tăiat bucăţi. Căptuşești oala cu varză tocată, 
pui sarmalele în rânduri, între rânduri pui 2-3 foi de dafin şi umpli oala cu apă 
încălzită. Fierbi sarmalele 1/2 oră, apoi le acoperi cu foi de varză sau varză 
tocată. Le scazi în cuptor 1 oră. 

Sunt bune calde sau reci, cu pâine proaspătă sau mămăliguţă şi cu vin rosé. 


457. Sarmale în foi de ştevie (6-8 pers.) 


1/2 kg carne slabă de vită, 1/2 kg carne de porc, 2 cepe, 1 ceașcă mare cu 
orez, pătrunjel și leuștean tocate împreună, 1/2 kg roșii mici, bine coapte, sare, 
piper măcinat, 1 pahar cu suc de roșii, 3-4 crenguţe de leuștean, 1 lingură cu 
untură, 1 pahar cu vin alb, 200 gr costiţă sau slănină afumată, 40-50 frunze 
de ștevie. 


Cureţi carnea de pieliţe, o speli, o tai bucăţi potrivite să-ţi încapă în mașina 
de tocat; carnea de porc otoci cu o secure, pe un fund de lemn. Amesteci carnea, 
pui ceapă tocată, mărar, pătrunjel, leuștean - toate tocate fin, orezul ales și 
spălat, sare și piper măcinat şi sucul de roşii. Frămânţi amestecul cu mâna și îl 
lași deoparte. 

Alegi foi de ștevie mai mari, le opărești în apă fierbinte până când se înmoaie 
şi-şi schimbă culoarea. Scoţi partea tare, împarți frunza în două și înveleşti 
tocătura de carne făcând sarmale mici şi ferme. (Așezi umplutura la un capăt al 
frunzei, rulezi, strângi frunza la margini ca să ţină carnea, așezi sarmalele în 
rânduri strânse). 

Intr-un vas de lut mai mare pui jur-împrejur slănină felii, iar pe fundul oalei 
pui leuştean, roşiile mici spălate și curățate de codițe, apoi sarmalele aşezate în 
rânduri strânse, umpli cu apă călduţă şi fierbi la foc potolit. Servești cu smântână 
deasupra, cât sunt fierbinţi, cu pâine sau mămăliguţă, lângă vin alb sau rosé. 


458. Sarmale cu orez şi jumări proaspete (4-6 pers.) 


1 cană cu orez, 1 ceașcă mare cu ulei, sare, 2 cepe, mentă măcinată, 1 lin- 
gură cu bulion de roșii, 200 g jumări proaspete, 1 lingură cu untură de porc, 
1 varză murată, 2 morcovi. 


Toci ceapa şi o călești cu ulei fierbinte până când devine sticloasă. Pui în 
sosul de ceapă orezul ales și spălat şi laşi să se aurească ușor. Adaugi apă caldă 
ca să nu se ardă şi laşi să plesnească bobul de orez. Scoţi într-un vas adânc, 
amesteci cu bulion, jumări proaspete tăiate mărunt, morcovi daţi pe răzătoare, 
sare și 1 linguriţă de mentă pisată mărunt. Din amestec faci sarmale învelite în 
foi de varză murată, care a stat 1 oră în apă caldă. Sarmalele le pui în cratiţă cu 
pereţii înalți cu apă caldă, acoperite cu varză tocată şi fierbi la foc mic două 
ceasuri bune, după de ai pus în cratiţă o lingură cu untură proaspătă de porc. 

Scazi la cuptor şi servești sarmalele reci sau calde, cu pâine proaspătă. 


Este potrivit vinul alb. 

459. Sarmale din orez cu nuci și stafide 


1/4 kg orez, 2 ţeline, 2 morcovi, 2 cepe, 30-40 nuci tocate, 100g stafide, 
sare, 2 linguri cu bulion, 1 lingură cu zahăr. 


Alegi orezul bob cu bob, îl speli în mai multe ape, îl laşi să stea 10 min. cu 
apă rece. Pregătești nucile și stafidele: cureți nucile de coajă, le toci și le amesteci 
cu stafidele spălate. Cureţi morcovii, ţelinele şi cepele, le treci pe răzătoarea 
mare și le căleşti în ulei. Adaugi orezul când legumele s-au înmuiat. Sărezi, pui 
peste amestec 1 lingură cu zahăr şi bulionul necesar, omogenizezi. Tragi vasul 
de pe foc după 10 min., răcești amestecul (laşi oala într-o oală mai mare cu apă 
rece) și adaugi nucile şi stafidele. Omogenizezi iar. Faci sarmale în frunze de viță 
murate sau în foi de ştevie care au stat în apă clocotită 1 min. Sarmalele acestea 
le pui într-o oală adâncă și le fierbi la foc potrivit 2 ore. Le servești calde sau 
reci, cu pâine proaspătă sau cu pâine prăjită. 


460. Sarmale cu orez şi legume călite (4-6 pers.) 


1/2 kg orez, 3 cepe mari, 3-4 morcovi, 1 ţelină, 1 varză murată, 1 felie de 
pâine, condimente, 2-3 linguri cu bulion de roșii, cimbru mărunţit, sare, 1 ceaș- 
că mare cu ulei. 


Alegi orezul, îl speli în mai multe ape, îl lași în apă caldă cât timp călești 
ceapa tocată în amestec cu morcovii și ţelina (date pe răzătoarea mică). Când 
ceapa devine sticloasă, adaugi orezul scurs, laşi câteva minute pe foc mic. Răcești 
amestecul, condimentezi, colorezi cu 2 linguri de bulion și parfumezi cu cimbru. 
Sărezi, omogenizezi. Speli varza cu apă rece sau călduţă, desfaci foile, rupi bucăţi 
potrivite și înfăşori sarmalele. 

Le așezi în vas smălţuit sau în vas mare de lut, acoperi cu apă caldă, colorezi 
cu o lingură de bulion și fierbi la foc mic sau pe vatră, în spuză fierbinte. 

Sunt sarmale de post. Le servești calde sau reci, cu pâine de casă. 


461. Sarmale de post cu aromă de mentă (4-6 pers.) 


1/4 kg orez, 2 cepe, 2 morcovi, 1 ţelină, 3 linguri cu bulion, piper boabe, 
sare, mentă uscată și fărâmiţată (1 lingură plină), 1 varză murată mare, 
1 ceașcă plină cu ulei, 2 crenguţe de cimbru. 


Alegi orezul bob cu bob, îl speli în 2-3 ape, îl lași în apă rece cât pregătești 
legumele: răzuiești morcovii, cureţi ţelinele și cepele, le treci prin răzătoarea 
mare şi le pui să se călească în ceaun sau în cratiţă mare, cu o ceaşcă de ulei. 
Când s-au înmuiat (15 min.) pui orezul cu apa în care a stat, amesteci și laşi pe 
foc mic încă 10 min. In timpul acesta pregătești varza: o desfaci foaie cu foaie, o 
speli, o tai bucăţi mari. O laşi să se scurgă bine. Adaugi în amestecul de orez şi 
legume: sare, 1 lingură cu bulion şi mentă uscată, bine fărâmițată. Omogenizezi 
şi faci sarmale. Pui o lingură cu umplutură pe foaia de varză, o rulezi, apeşi 
capetele și aşezi sarmalele într-o oală înaltă, în care pui miezul tocat de varză 


Ce este plăcut gâtului nu ajută mereu stomacului. 

murată. Umpli oala cu apă călduţă şi lași să fiarbă la foc mic 1/2 oră, după care 
pui peste sarmale 2 linguri cu bulion desfăcut într-o ceașcă cu apă şi le acoperi 
cu 1 frunză de varză. Lași să mai fiarbă 2 ore, după care servești sarmalele calde. 


462. Sarmale de post din orez și ciuperci (6-8 pers.) 


1 varză mare crudă, 1/4 kg orez, 1/2 kg ciuperci, 2 morcovi, 2 cepe, 2 legă- 
turi de pătrunjel, 2 roșii, 1 cană cu suc de roșii, sare, piper boabe, 3-4 crenguţe 
de busuioc, 1 cană cu ulei. 


Cureţi varza de foile veştede, tai cotorul și scoţi foile mari pe rând, le speli 
şi le pui în apă clocotită până când se înmoaie. Le scoţi, le scurgi şi le îndepărtezi 
vinele tari, apoi le tai bucăţi potrivit de mari. Cureţi legumele. Răzuiești cu un 
cuțit ascuţit morcovii, înlături codiţele ciupercilor, scoţi partea care a stat în 
pământ, le speli și le toci mărunt, speli ciupercile, le tai felii. Le lași să se scurgă, 
cureţi cepele și le toci mărunt, culegi frunzele de pe tijele de pătrunjel şi le toci 
mărunt, decojeşti roşiile și le tai felii mici. Torni uleiul într-o cratiţă mare, în care 
pui legumele să se călească 10-15 min.: ceapa, morcovii trecuţi pe răzătoare, 
ciupercile și codiţele tocate. 

După ce s-au înmuiat adaugi: roşiile tocate, orezul ales şi spălat şi verdeaţa 
tocată. Laşi încă 10 min. pe foc mic pentru ca să se amestece aromele, sărezi şi 
piperezi, amesteci bine şi tragi vasul de pe foc. După ce amestecul de orez, 
ciuperci și legume s-a răcit faci sarmale potrivit de mari, pe care le așezi în oală 
adâncă (după ce ai pus pe fundul oalei varză crudă tocată), umpli oala cu apă şi 
laşi să fiarbă la foc potrivit 1/2 oră. Adaugi sucul de roşii, boabele de piper și 
crenguţele de busuioc, cărora le faci loc printre sarmale, acoperi oala cu foi de 
varză şi continui fierberea. Foile de varză de deasupra ajută sarmalele să nu se 
usuce. Acestea le pui după ce sarmalele s-au aşezat la locul lor după primele 
clocote. Fierbi încă 1 oră pe foc mic, apoi scazi în cuptor alte 20 min. 

Le servești calde sau reci, cu pâine proaspătă şi vin alb. 


463. Sarmale de post în foi de varză (4-6 pers.) 


1/4 kg orez, 2 cepe, 3-4 morcovi, 1 păstârnac, 1 ţelină mare, 2 rădăcini de 
pătrunjel, 2 linguri cu bulion, sare, piper măcinat, 1 varză murată, 1 cană cu 
ulei, 1 cană cu stafide, 1 lingură cu frunze de busuioc tocate mărunt. 


Speli orezul după ce l-ai ales bob cu bob și îl lași în apă rece cât cureţi 
legumele. Speli legumele, le cureţi, le speli iar şi le dai pe răzătoarea mare. Toci 
ceapa și o amesteci cu legumele, le pui pe toate într-o cratiţă mare, cu o cană cu 
ulei şi le lași să se înmoaie pe foc mic. După 10 min. răstorni orezul cu apa în 
care a stat peste legumele călite, amesteci repede, adaugi bulionul şi lași să fiarbă 
înăbușit 1/4 oră. Tragi vasul de pe foc și lași amestecul să se răcească. Adaugi 
stafidele curățate și spălate şi busuiocul tocat sau măcinat. Pregătești foile de 
varză: le speli, le scurgi, le scoţi vinele tari, le tai bucăţi potrivit de mari. Frămânți 
amestecul de legume cu mâna, sărezi, piperezi, condimentezi cu cimbru și bu- 
suioc mărunţit şi omogenizezi, apoi faci sarmalele. Le pui la fiert în oală adâncă, 
după ce s-a căptușit fundul oalei cu varză tocată mărunt. Printre rândurile de 
sarmale pui crenguţe de cimbru, acoperi ultimul rând de sarmale cu foi de varză. 
Umpli oala cu apă caldă și fierbi sarmalele pe foc mic două ore. Le poţi rumeni 
în cuptor. Le servești calde sau reci, cu pâine sau mămăliguţă rece. 

464. Sarmale de urdă cu mărar (4-6 pers.) 


1/2 kg de urdă, verdeață tocată, 4 linguri pline cu mărar tocat, 1 ou, 
1 ceașcă mare cu ulei, 1 lingură de pesmet, sare, 1 ceapă, frunză de viţă, 1 lin- 
gură cu bulion. 


Frămânţi urda cu mărar tocat cu puţină sare, o lingură de ulei, o ceapă călită 
şi un ou crud, amesteci cu o lingură de pesmet dacă amestecul nu este prea legat 
şi înfăşori sarmale în foi de viță opărite în apă clocotită. Sarmalele le pui să fiarbă 
cu apă caldă în care ai desfăcut 1 lingură de bulion şi pătrunjel tocat. Laşi focul 
mic și fierbi un ceas, apoi scazi 1/4 oră la cuptor. 

r Serveşti sarmalele calde, cu smântână deasupra, cu pâine sau mămăliguță 
ierbinte. 


4.8 Salate garnitură 


ie JA” 


465. Salată de ardei capia cu usturoi 


1 kg ardei capia, 3 linguri cu ulei, 2 linguri cu oţet, 3-4 căţei de usturoi, 
sare, mărar tocat. 


Speli ardeii şi-i usuci în prosop curat, apoi îi coci pe tablă sau în tava 
aragazului. li strângi într-un vas, îi acoperi, îi lași 1/4 oră, îi cureţi de coajă și-i 
aşezi în strat în castron adânc. Sărezi şi torni uleiul fierbinte, după care adaugi 
oţetul şi usturoiul pisat. Decorezi cu mărar tocat, servești ca garnitură la 
mâncăruri de post şi de frupt. 


466. Salată de frunze de bob 


Frunze de bob dinspre vârful tufei, sare, 1 lingură cu oţet, 2 linguri cu ulei, 
1 linguriţă cu zahăr. 

Speli frunzele, le tai fâșii subţiri, le acoperi cu sare şi 1 linguriţă de zahăr, le 
lași 1/4 oră, le amesteci ușor şi torni peste ele oțet și ulei. Servești la mâncărurile 
de primăvară. 


467. Salată asortată de iarnă 


2 gogoșari muraţi, 3-4 gogonele, 1 felie de pepene murat în saramură, 
piper măcinat, verdeață tocată, 3 linguri cu ulei, 1 ou fiert tare, 3-4 buchete 
de conopidă murată. 


Tai legumele murate cu lama unui cuţit ascuţit și le așezi în straturi. Când ai 
terminat primul strat (de gogonele) piperezi puţin, stropești cu ulei, adaugi castra- 


Energia creează energie. 
Cel care înţelege asta, este un om fericit. (Sarah Bernard) 


veţii felii subţiri, stropeşti iar cu ulei, desfaci conopida şi aşezi un strat de 
bucheţele, păstrezi câteva pentru decor, adaugi gogoșarii felii și închei cu romburi 
mici de pepene. Omogenizezi cu o furculiță de jos în sus, decorezi cu felii de ou 
tăiate subţiri și cu bucheţele de conopidă. Presari verdeață tocată și serveşti 
imediat ca garnitură la friptură, chiftele, cârnaţi, cartofi prăjiţi, tocăniţe etc. 


468. Salată asortată de vară 


1 marulă, 2 ardei grași, 3 roșii, 2 ouă fierte tari, 1 linguriţă cu zahăr pudră, 
usturoi (facultativ), 3 linguri cu ulei, sare, 2 linguri cu oţet, mărar tocat. 


Desfaci marula, separi miezul pentru decor, speli frunzele şi le toci fâşii. Le 
aşezi în castron cu 1/2 linguriţă de sare și 1 linguriţă de zahăr. Tai felii subţiri 
ardeii și roşiile, le aşezi în strat peste salata verde. Condimentezi cu usturoi tocat 
mărunt şi piper (facultativ). Stropești cu ulei fierbinte, omogenizezi ușor, adaugi 
puţin oţet şi ornezi cu felii de ou fierttare şi miezul de salată păstrat. Presari cu 
mărar tocat fin (sau busuioc în amestec cu mentă) și servești lângă cartofi prăjiţi, 
chiftele de legume, tocăniţe și mâncăruri cu carne. 


469. Salată de castraveți verzi 


1/2 kg castraveți tineri, 3 linguri cu mărar tocat, 2 linguri cu ulei, 1 lingură 
cu oţet, sare, piper (dacă vrei). 

Cureţi castraveţii de vârfuri și codițe, îi speli, îi tai felii subţiri și-i acoperi cu 
o lingură de sare. Lași 5 min., presezi ușor, speli cu apă rece. Ca să nu fie prea 
săraţi amesteci cu furculița feliile de castraveți și mai speli o dată. Faci un sos 
din ulei, oţet, piper măcinat, torni peste castraveți, acoperi cu mărar tocat și 
amesteci ușor. Servești imediat lângă mâncăruri de carne sau cartofi prăjiţi. 


470. Salată de castraveți muraţi cu miere 


6 castraveți muraţi, 2 linguri cu miere, 2 linguri cu ulei, piper măcinat, 
mărar sau mentă fărâmiţată. 


Laşi castraveţii în apă rece 1 oră, îi cureţi de coajă, îi tai felii groase de 1 cm, 
îi așezi în strat gros într-un castron, cu mărar tocat între rânduri. Stropeşti cu 
ulei, piperezi și adaugi mierea. Amesteci uşor şi servești lângă mâncăruri de 
carne sau de post. 


471. Salată de ceapă 


2-3 cepe de apă, 2 linguri cu bulion de roșii, 4 linguri cu ulei, 1/2 lămâie, 
sare, piper, 1 foaie de dafin. 

Cureţi ceapa, o tai în două, lași în apă rece 10 min. O tai peștișori și o 
rumeneşti în ulei îndoit cu apă. Lucrezi la foc mic, cu cratița acoperită. Când 
ceapa este sticloasă, pui bulionul subţiat cu apă rece, sărezi şi piperezi, adaugi 


frunza de dafin. Când ceapa nu mai are sos, răstorni în salatieră și stropești cu 
zeama de lămâie. Serveşti lângă friptură cu orice fel de garnitură de legume. 


472. Salată de gogoşari copţi şi roşii felii 


4-5 gogoșari mai mari, 2 roșii, 1 ceapă mică, 4 linguri cu ulei, sare, piper 
măcinat, busuioc și mărar tocat, 2 linguri cu oţet. 


X 154 Si 


Speli gogoşarii, îi ştergi cu prosop curat, îi coci pe o tablă, la foc iute. Îi cureţi 
sub jet mic de apă rece, îi tai felii de 1 cm, îi așezi în strat, cu mărar tocat, ceapă 
tăiată peștişori, sare și piper (facultativ) între rânduri. Stropești cu ulei fierbinte 
şi oţet, omogenizezi. Adaugi felii subţiri de roşii, amesteci uşor și ţii la rece. 
Serveşti la orice fel de mâncare, de post sau de frupt, carea fost friptă sau prăjită. 


473. Salată de ghebe murate 


1 cană plină cu ghebe murate, 2 linguri cu ulei, 1 gogoșar murat, 1 ou fiert 
tare. 


Laşi ghebele în apă rece 1 oră, le speli, le scurgi în strecurătoare, le așezi în 
castron adânc. Stropești cu ulei, amesteci cu felii de gogoșar şi decorezi cu felii 
de ou fiert tare. Servești lângă friptură sau tocăniţă de orice fel. 


474. Salată de marule (salată verde neînvelită) 

2 marule mari, 3-4 fire de ceapă verde, 2 linguri pline cu mărar sau 
pătrunjel tocat, 2 ouă fierte tari, 2 linguri cu ulei, 1/2 linguriţă cu sare, 1/2 lin- 
guriţă cu zahăr. 

Cureţi de frunzele veştede, speli salata frunză cu frunză, tai fâșii subţiri, aşezi 
în castron. Faci un sos din: ulei, oțet, sare și zahăr, torni peste marule. Adaugi 


ceapa verde tocată mărunt, amesteci ușor. Decorezi cu felii de ou fiert tare. In 
post faci salata fără ou. Serveşti imediat. 


475. Salată de morcovi 


4 morcovi mijlocii, 1/2 lămâie, sare, 1 linguriţă cu miere de albine. 


Speli morcovii, îi cureţi de coaja subţire de deasupra, îi dai pe răzătoarea 
mare și-i presari cu 1/2 linguriţă de sare fină. Amesteci cu mâna ca să-i sărezi 
bine, adaugi mierea și zeama de lămâie, omogenizezi și serveşti imediat. Lângă 
mâncăruri de post. 


476. Salată de morcovi și ţelină 
4 morcovi tineri, 1 ţelină mijlocie, 3 linguri cu ulei, 1 măr, 1/2 lămâie, sare. 


Cureţi morcovii, ţelina și mărul de coajă. Treci morcovii şi ţelina pe răză- 
toarea mare, presari cu sare, amesteci ușor şi stropeşti cu zeamă de lămâie. La 
urmă numai, așezi felii de măr tăiate subţiri peste salată, amesteci iar şi servești 
imediat. Servești lângă chiftele, tocăniţe, cartofi prăjiți. 


477. Salată de morcovi cu maioneză 


4 morcovi, 1 ceașcă mare cu ulei, 1 gălbenuș crud, 1/2 lămâie - pentru 
maioneză; 1 felie de varză albă, crudă, 1 linguriţă cu muștar, zahăr sau miere. 


Cureţi morcovii și-i speli, îi dai pe răzătoarea mare, îi lași în castron. Varza 
o speli şi o tai fâșii subţiri. Le amesteci, le presari cu sare şi zahăr (sau miere de 


Uită răul care ţi s-a făcut și binele pe care-l faci. 
Fii ca cerul care dă totul şi nu cere nimic. (Proverb chinezesc) 


albine) le presezi ușor. Faci o maioneză din ou, muştar şi ulei pus câte puţin, 
lucrând cu o lingură de lemn și mișcând lingura într-un singur sens. 

Torni maioneza peste legume, omogenizezi, stropești cu zeama de la 1/2 lă- 
mâie şi servești alături de șniţele, pui pane, chiftele de zarzavat. 


478. Salată de păpădie 


Frunze de păpădie cât să umple o strachină, 1/2 linguriţă cu sare, 
linguriţă cu zahăr, 2 linguri cu ulei, 2 linguri cu oțet. 


Speli frunzele sub jet de apă rece (ai grijă de unde le aduni)!), le tai fâșii ca 
să le înmoi ușor, le acoperi cu 1/2 linguriţă de sare și 1 linguriţă de zahăr. 
Stropeşti cu ulei și oțet, servești lângă mâncare de post sau consumi salată între 
mese (când ești în cură de slăbire). 


479. Salată de ridichi 


6-8 ridichi de lună, 4 fire de ceapă verde, 1 salată învelită, 1 lingură cu 
oțet, 2 linguri cu ulei, sare, piper, 1 ou fiert tare, mărar tocat. 


Cureţi ridichile de codițe, le speli, le tai felii, le așezi în castron împreună cu 
salata spălată frunză cu frunză, tăiată fâșii subţiri. Adaugi ceapa tocată bucăţi 
mici, sare, ulei, oțet. Omogenizezi. Decorezi cu felii de ou fiert tare şi mărar tocat, 
serveşti lângă legume sau friptură de pui. 


480. Salată de ridichi negre 


2 ridichi negre, 1 ceapă de apă, 4 linguri cu ulei, 2 linguri cu oţet, 1 lingură 
cu chimen pisat. 


Cureţi ridichile de coajă, le speli, le dai pe răzătoarea mare şi le pui în 
castron. Adaugi ceapa tocată peştișori și acoperi cu un sos picant din: ulei, oțet, 
sare și chimen pisat. Omogenizezi, laşi la rece, acoperit, să se amestece gustul 
legumelor. 

Servești lângă cartofi prăjiţi sau preparate din ouă. 


481. Salată de roşii cu ceapă 


3-4 roșii bine coapte, 1 ceapă de apă sau 5-6 fire de ceapă verde, 2 ardei 
grași sau 1 gogoșar, sare, 2 linguri cu ulei, mărar tocat. 

Speli ardeii şi ceapa, le tai rondele, le acoperi cu sare. Lași 1/4 oră, speli și 
scurgi legumele, le aşezi în salatieră. Speli roşiile, le tai în două, așezi jumătăţile 
cu partea tăiată pe fund de lemn și tai felii subţiri, pe lat, cu lama unui cuțit 
ascuţit. Amesteci cu ceapa și ardeii, stropeşti cu ulei cald, decorezi cu mărar 
tocat. Servești la orice fel de mâncare ce suportă o salată. 


482. Salată de roșii picantă 


1 kg de roșii, 3-4 căţei de usturoi, 3 linguri cu ulei fierbinte, sare, piper 
măcinat, busuioc sau mărar tocat. 


Speli roșiile, înlături partea tare, le tai în două și apoi felii subţiri. Aşezi în 
salatieră cu busuioc (4-5 frunze de busuioc mediteranean) tocat fin. Sărezi şi 

piperezi, stropeșşti cu ulei fierbinte. Amesteci uşor, servești lângă mâncăruri de 
legume sau friptură de pasăre. Folosești mărar tocat dacă nu-ţi place busuiocul. 


483. Salată de sfeclă roșie 


4-5 sfecle mijlocii, 2 rădăcini de hrean, 3 linguri cu ulei, 2 linguri cu oţet, 
sare, 1 linguriţă cu chimen. 


Speli sfeclele cu un burete aspru, pui la fiert în apă caldă, fierbi acoperit 2 
ore. Când pătrunde furculița ușor în legume le scoţi, le răceşti, le dai pe răzătoare 
şi le amesteci cu chimen pisat. Stropești cu ulei și oțet, serveşti a doua zi. Dacă 
suporţi, serveşti cu hrean dat pe răzătoare. 


484. Salată de sfeclă roşie și hrean 


1 kg sfeclă roșie, 2 rădăcini de hrean, 2 linguri cu oţet, 3 linguri cu ulei, 
sare, chimen sau piper măcinat, 1 lingură cu miere. 


Speli sfecla, o pui la fiert în apă caldă și fierbi acoperit (sau coci sfecla în 
cuptor când faci foc pentru friptură) două ceasuri, o răcești, o cureţi de coajă şi 
o treci pe răzătoarea mare. Amesteci cu hreanul trecut pe răzătoarea mică, 
îndulcit cu miere. Faci un sos picant din: ulei, oțet, chimen sau piper măcinat, 
torni peste sfeclă și omogenizezi. Salata este bună a doua zi. Servești lângă 
mâncăruri de legume sau din carne de pasăre. 


485. Salată de varză albă crudă 


1/2 varză albă, sare, 2 linguri cu ulei, 2 linguri cu oţet, 1 roșie, cimbru 
verde tocat. 

Cureţi varza, o speli şi o toci mărunt. Acoperi cu sare, freci câteva minute, 
până când varza lasă zeamă. Speli cu apă rece, scurgi, așezi în castron. Sărezi, 
stropeşti cu ulei și oțet şi omogenizezi. Decorezi cu roșie tăiată felii şi cimbru 
verde tocat sau frunzuliţe întregi. 

Servești cu orice fel de mâncare. 


486. Salată de varză albă murată 


1/2 varză murată, 1 linguriţă cu chimen măcinat, 3 linguri cu ulei. 


Păstrezi varza în apă rece 1/2 oră, o storci bine, o toci fâşii. Stropeşști cu ulei, 
presari cu chimen măcinat. 
Servești imediat cu mâncăruri grase din legume sau din carne. 


487. Salată picantă de varză murată (pentru mese festive) 


1/2 varză murată, 4 mere, 3 roșii, 1 ceapă, 3 ouă fierte tari, 1 ceașcă 
mijlocie cu ulei fierbinte, 1/2 lămâie, 10 măsline, 1 linguriţă cu chimen pisat. 


Cureţi merele, le tai felii subţiri, le stropeşti cu zeamă de lămâie. Speli varza, 
o tai fâşii, o amesteci cu merele și ceapa tăiată peștişori. Amesteci, stropești cu 


Recunoștinţa este o datorie 
pe care copiii n-o trec niciodată în inventar. (Honore de Balzac) 

ulei fierbinte, adaugi roşiile tăiate felii subțiri. Condimentezi cu chimen pisat, 
omogenizezi și ornezi cu felii de ou și jumătăţi de măsline. 
Serveşti la mesele festive, cu multe feluri din carne. 


488. Salată de varză roșie cu nuci 


1/2 varză roșie mijlocie, 10 nuci, 100 g brânză de capră, 1 măr, 1 lingură 
cu oţet, 3 linguri cu ulei de măsline, sare, piper, busuioc. 


Cureţi şi speli varza, o toci fâşii, acoperi cu sare, freci bine și speli. Scurgi. 

Cureţi mărul, îl tai felii, iar brânza o tai cuburi mici. Le amesteci pe toate, le 
condimentezi cu: nucă tăiată feliuţe, busuioc tocat, oțet, ulei de măsline, sare și 
piper. Omogenizezi. 

Servești peste 2 ore cu friptură de pui, de iepure, de vițel sau de vânat. 


4.9 Sosuri pentru pește 


489. Sos dulce 


Vin - un pahar, 3 linguri cu boabe de aguridă, 2 linguri cu zahăr, sare, 2 lin- 
guri cu ulei, 1 ceapă, cimbru, 2-3 nucșoare, 2-3 cuișoare, piper boabe, scorţișoară 
pisată. 

lei ştiuca, o fierbi în apă cât s-o acopere și o lași deoparte. La fiert îi pui sare 
şi piper boabe. 

Pui într-o cratiţă mai mare vin, ceapă prăjită, cuișoare, cimbru, nucșoară și 
scorţişoară. 

Fierbi 1/4 oră, sărezi şi îndulceşti cu 2 linguri de zahăr. Gustul acru îl obţii 
din boabele de aguridă pisate bine și strecurate în sos. Dacă nu e destul de acru, 
mai pune oţet. 

Fierbi încă vreo 5 min., apoi răstorni peste ştiucă și servești totul cald. 


490. Sos de fructe 


10-12 prune uscate, 10-12 vișine bine coapte, 1 ceapă, 2 linguri cu ulei, 
1 pahar cu vin alb, 2-3 linguri boabe de aguridă, piper boabe, cuișoare, 
scorţişoară pisată, sare. 


Tai ceapa mărunt și o prăjești 3-4 min. în ulei, apoi o pui să fiarbă în vin alb. 

Tot aici pui şi fructele fără sâmburi, rupte bucăţi mici, zeama de aguridă pe 
care o iei de la boabele pisate, piper boabe, cuișoare, scorțișoară pisată şi sare. 
După 1/4 oră de fierbere la foc mic, răstorni sosul peste peștele fiert sau dat la 
cuptor cu bucăţi de lămâie sau cu puţin oţet. 

Serveşti cald sau rece, cu legume fierte, puse în jurul platoului cu peşte. 

Peștele acesta poate fi un crap mare, caras sau scrumbie proaspătă. 

491. Sos pentru pește fript 


3-4 linguri cu ulei, 2 linguri cu oţet, sare, seminţe și frunze de sulfină tocate 
mărunt, 1 lingură cu zahăr, cuișoare și scorţişoară pisate, cimbru. 


Pui uleiul într-o cratiţă cu gura largă, amesteci toate ingredientele pe rând, 
amesteci încet cu o lingură de lemn. Înainte de a pune peștele pe grătar, îl treci 
prin sosul acesta, iar cât timp se frige, îl ungi, folosind o pană de gâscă, pe toate 
părţile, ca să se pătrundă bine. 

Când serveşti peştele cu mămăliguţă fierbinte, pui deasupra şi restul de sos. 

Este nimerit pentru crap, păstrăv sau caras. 


492. Sos pentru peşte prăjit 


1 pahar cu vin alb, 2 linguri cu stafide mărunte, scorţişoară pulbere, 
1 ceapă, sare, verdeață tocată, vișine uscate (sau alte fructe - mere, pere, 
prune), 2 linguri cu ulei. 


Prăjești ceapa în ulei şi când s-a făcut sticloasă pui peștele tăiat bucăţi și-l 
fierbi înăbușit cu 1 pahar cu apă timp de 10 min. Adaugi apoi: vinul, fructele 
tocate mărunt, sare, stafide spălate și fără codițe, scorţişoară pisată şi verdeață 
tocată. 

Fierbi încă 1/4 oră şi servești cald. Peștele să fie crap sau caras, sau chiar 
păstrăv mai mare. 


493. Sos pentru peşte fiert I 


2 linguri cu oţet, 2 linguri cu zahăr, piper boabe, scorţișoară, 2 linguri cu 
stafide, flori de șo fran, sare. 


Faci din toate cele de mai sus un amestec, peste care torni 1 pahar de apă 
călduţă. Dai 2-3 clocote. _ 

După ce ai fiert peștele, îl lași în zeama lui și pui sosul clocotit deasupra. Il 
laşi să se pătrundă 2-3 ore și îl serveşti cald, dar merge şi rece. 

Peştele să fie șalău, știucă sau pălămidă. 


494. Sos pentru peşte fiert II 


1/2 l apă, 1 ceapă, cimbru, măghiran, 1 pahar cu vin alb, verdeață, 
1 lingură cu oţet, 3 linguri cu ulei, sare, stafide mici. 


Alegi peşte alb, care este fad la gust, îl speli, îl cureţi de solzi, îl tai dacă este 
mare sau îl pui întreg (dacă este mai mic) într-o cratiţă cu gura largă. Il acoperi 
cu apă, vin, oţet și ulei, apoi pui ceapa tăiată în patru, stafidele alese şi spălate 
şi ulei după dorinţă. 

Sărezi după gust şi fierbi peştele la foc mic 20-30 min. Peştele să fie știucă 
sau șalău. 


Cine se uită după vânt nu va semăna, și cine se uită după nori 
nu va secera. (Ecleziastul) 

Când este gata, îl servești cu sosul în care s-a făcut, cu verdeață tocată 
deasupra. 


495. Sos pentru pește fiert III 


2 linguri de migdale tocate, 10 nuci, 2 linguri cu stafide, piper boabe, sare, 
cimbru, sulfină sau busuioc, 1/2 lămâie, 1 ceapă, 2 linguri cu ulei, pătrunjel și 
busuioc tocate, 1 felie de pâine. 


Spargi nucile, le cureţi și le toci mărunt, apoi le amesteci cu migdalele tocate. 
Felia de pâine o înmoi cu zeamă de lămâie, apoi o faci pastă moale şi peste ea 
pui: 1/2 l apă caldă, sare, cimbru, sulfină tocată sau busuioc mărunțit, piper 
boabe, ceapa tocată mărunt și uleiul necesar. Pui peștele în sosul acesta şi îl fierbi 
folosind și nucile în amestec cu migdalele și stafidele. Fierbi doar 20 min., guşti 
sosul și întorci peștele cu atenţie, ca să nu-l rupi. 

Serveşti peștele cald, cu garnitură de legume fierte, acoperite cu verdeață 
tocată și cu sosul în care a fiert. 

Peștele să fie din cel alb, care este mai bun rasol: șalău, ştiucă, somn. 


4.10 Reţete cu pește 


SNE JA” 


496. Calcan prăjit (6-8 pers.) 


1 calcan de 1-2 kg, sare, 2-4 linguri cu făină, 1 cană cu ulei, 1 căpățână de 
usturoi, ardei gras, roşii, castraveți cruzi, 1/2 conopidă fiartă, fire de pătrunjel, 
1 lămâie. 

Scoţi solzii ca niște nasturi de pe corpul peştelui. Crestezi cu atenţie în golul 
de pe burtă unde sunt intestinele, îl golești, îl speli. Scoţi icrele (dacă are) şi le 
așezi în farfurie, înlături capul şi coada, din care faci o supă de pește cu orez. 
Laşi şi icrele în supă. 

Restul peştelui îl tai felii, îl sărezi, îl tăvălești prin făină şi îl prăjeşti în ulei 
fierbinte. Scoţi peștele pe şerveţele de hârtie ca să-i iei grăsimea, apoi îl treci pe 
platou mare pe care pui jur-împrejur: conopida fiartă și scursă, ardei gras, roşii, 
castraveți, felii de lămâie - toate tăiate felii mari și sărate după gust, ca și tije de 
pătrunjel cu frunze întregi. Dacă vrei serveşti alături un sos de usturoi. Cu pâine 
proaspătă și vin alb sec. 


497. Crap sau caras la grătar (4-6 pers.) 


1 crap mare sau 2-3 carași, sare, 1 lămâie, 2-3 linguri cu ulei, 6-8 fire de 
pătrunjel verde, 5-6 căţei de usturoi. 

Golești peştele, îl speli în câteva ape reci, îl sărezi şi-l lași să stea 1/4 oră. 
Ungi cu ulei grătarul, restul de ulei îl amesteci cu usturoi pisat și sare, ungi cu 


acest amestec peștele folosind o pană de gâscă şi-l așezi pe grătar. Frigi la foc 
potrivit, întorcând des şi schimbând jarul când acesta s-a stins. Când peştele 

este gata (trebuie să fie ars sau bine rumenit pe dinafară) îl aşezi în vas mare cu 
apă, îl lași 10 min., scoţi solzii și împarţi peştele în felii. Stropești cu lămâie, 
servești peştele aşezat pe un platou decorat cu frunze verzi de pătrunjel. Cu 
mămăliguță caldă sau cu pâine proaspătă şi vin alb. 


498. Crap cu garnitură de ciuperci și sos de vin roşu (6-8 pers.) 


1 crap de 1-2 kg, 1 cană cu vin roșu, 2 linguri cu unt, piper boabe, 2 foi de 
dafin, boabe de ienibahar, 1 rădăcină de pătrunjel cu frunze, 1 lingură cu făină, 
1/2 lămâie, 1/2 kg ciuperci. 


Cureţi peştele de solzi, înlături capul şi aripile, îl goleşti și-l speli în mai 
multe ape. Il sărezi şi-l lași să stea în farfurie 1/4 oră. Cureţi ciupercile de codițe, 
le speli, le toci şi le pui într-o cratiţă cu o lingură cu unt, sare şi piper boabe. Lași 
să se facă la foc mic 20 min. și tragi cratița de pe foc. Presari pătrunjel tocat fin, 
păstrezi la cald și serveşti lângă pește. Incălzești untul rămas, adaugi făina în 
ploaie, subţiezi cu o zeamă în care a fiert peștele. Din 2 căni cu apă, 1 cană cu 
vin roşu, foi de dafin, ienibahar, 1 rădăcină de pătrunjel tocată mărunt, felii de 
lămâie şi piper boabe, faci o soluţie marinată pe care o pui la fiert 1/4 oră. 
Adaugi peștele tăiat felii, fierbi 1/2 oră şi strecori zeama. Sosul alb obţinut din 
unt și făină şi subţiat cu zeamă de pește îl servești turnat peste feliile de peşte 
fiert, înconjurate de ciuperci. 

Servești mâncarea caldă, cu pâine sau mămăligă, lângă vin alb demisec. 


499. Peşte prăjit cu sos de usturoi (4 pers.) 


1 kg de pește, 2 linguri cu făină, 1 ceașcă mare cu ulei, sare, piper măcinat, 
usturoi pisat, pătrunjel tocat, 300g mălai, 1 l apă caldă, 1 linguriţă de sare 
pentru mămăligă. 


Cureţi peștele, îi scoţi capetele. Cureţi de solzi şi golești de intestine. Păstrezi 
lapţii şi icrele separat. Tai peştele în felii groase de 2-3 cm, dai sare și laşi să stea 
aşa 1/4 oră. După gust poţi acoperi feliile de pește cu puţin busuioc tocat fin. 
Apoi îl treci prin făină, îl prăjești pe toate părţile și când s-a rumenit, îl scoţi pe 
un platou acoperit cu şerveţele de hârtie ca să i se scurgă grăsimea. Faci o 
mămăligă simplă din apă și mălai, pui porţii mari pe farfurii întinse, pui pește, 
acoperi cu mujdei de usturoi, poţi pune deasupra peștelui și pătrunjel tocat. 
Servești cald, cu vin alb alături. 


500. Peşte copt în cuptor (6-8 pers.) 


1 pește mare, 3 roșii bine coapte, cimbru, 1 ceașcă mare cu ulei, 1 pahar 
mic cu vin, sare, piper măcinat. 

Cureţi peștele de solzi, aripioare şi intestine, îl goleşti și-l speli în apă rece. 
Sărezi pe dinăuntru și pe dinafară și-l lași așa jumătate de ceas, după care îl freci 


Nici înţelepciunea, nici priceperea, 
nici sfatul nu ajută înaintea Domnului. (Ecleziastul) 


cu cimbru verde sau uscat şi piper măcinat. ÎI pui în tavă mare cu apă și ulei 
(jumătate de ceașcă). Pui tava în cuptorul cald şi lași peştele să se coacă la foc 
potrivit, 1/2 oră, după care stingi cu vin, întorci peştele ușor, după ce-l desprinzi 
pe toată lungimea lui cu lama lată a unui cuţit. Laşi să se frigă în continuare. 
Roșiile le opăreşti, le cureţi de coajă, le tai cuburi, le scazi în cratiţă cu puţin ulei 
şi cimbru. Când nu mai au sos, le pui peste pește, mai ţii 5 min. și stingi focul. 
Servești porţionat, cu lămâie. Cu pâine proaspătă şi vin alb sec. 


501. Pește cu măsline (4-6 pers.) 


1 crap mare sau mai mulţi carași, 2 linguri cu făină, 1 ceașcă mare cu ulei, 
20 de măsline fără sâmburi, 1 ceapă mare, verdeață tocată, 1 foaie de dafin, 
sare, piper măcinat şi boabe, bulion. 


Cureţi peştele de solzi, le scoţi capetele și aripile, îi goleşti de intestine. Dacă 
au icre, pe acestea le strângi într-o ceașcă, le dai sare și le pui la rece. Le găteşti 
ca salată - aperitiv. Tai peștele felii măricele şi-l freci cu sare şi piper măcinat. Il 
laşi așa 1/4 oră cât pregătești restul ingredientelor. 

Cureţi ceapa, o toci şi o pui cu 2 linguri de ulei pe foc moale. Când devine 
sticloasă îi pui foaia de dafin, sare, piper boabe și stingi cu bulion desfăcut în 
apă rece. Lași să fiarbă încet. Scoţi sâmburii măslinelor, pe acestea le clocoteşti 
10 min. şi le scurgi în strecurătoare, apoi le pui în sos. 

Prăjești peștele pe care l-ai trecut prin făină și-l pui în sosul cu măsline. E 
gata după 20 min. Completezi sosul cu apă caldă dacă acesta nu acoperă bine 
peştele. Scazi mâncarea pe foc mic sau în cuptor, o lași să se răcească şi o servești 
cu verdeață tocată deasupra. Cu pâine proaspătă și vin alb sec. 


502. Plachie de crap, de știucă sau de caras (6-8 pers.) 


1 crap mare (sau alt fel de pește), 2-3 linguri cu făină, 1 ceașcă mare cu 
ulei, 3-4 cepe, 1 pahar cu vin alb, 2 roșii (sau 2 linguri cu bulion de roșii), piper 
boabe, 2 foi de dafin, 1/2 lămâie, sare. 


Cureţi peştele de solzi, de aripi și de oasele mari, îl golești, îi scoţi osul amar 
(dacă folosești şi capul), speli în multe ape reci şi-l sărezi pe dinăuntru şi pe 
dinafară. Laşi să stea 1/4 oră, speli din nou, tai felii subţiri de 2-3 cm și treci 
peştele prin făină. Prăjești în ulei fierbinte până se rumenește pe ambele părți. 
Strecori uleiul în care s-a prăjit, adaugi ulei proaspăt şi prăjeşti ceapa până când 
devine sticloasă. Torni vinul și o cană cu apă caldă, pui şi roşiile decojite și tăiate 
felii subţiri, condimentezi cu sare, boabe de piper şi foi de dafin şi felii subţiri 
de lămâie. 

Laşi să clocotească 2-3 min., adaugi peştele și lași să scadă la foc mic. 

Servești plachia rece, cu pâine proaspătă şi vin alb. 


503. Plachie de crap (6-8 pers.) 


1 crap de 2-3 kg, 1 kg roșii, 1/2 l vin alb, 1 ceapă mare, 1 ardei gras, 
1 ardei iute, 200 gr ciuperci, 1 ceașcă mare cu ulei, foi de dafin, piper boabe, 
usturoi, cimbru, pătrunjel tocat, sare, busuioc. 


Cureţi peștele de solzi și de aripioare, îl despici și-l golești, îl speli temeinic 

cu apă rece, îi scoţi urechile și glanda amară, apoi îi dai sare. ÎI laşi să stea cu 
sarea pe el jumătate de ceas, şi îl ungi cu ulei peste tot. 

lei o tavă mare și pui în ea puţin ulei, o cană de apă şi o ceapă mare tocată, 
apoi pui peştele peste ceapă. Vii cu foi de dafin, crenguţe de cimbru, crenguţe 
de busuioc, usturoi tocat și le presari în jurul peștelui. Dai la cuptor. 

Te ocupi de ciuperci: le cureţi, le speli, le tai felii și le pui cu restul de ulei pe 
foc mic. Tot aici pui un ardei gras felii şi un ardei iute tocat mărunt. Fierbi la foc 
mic 20 min. şi mai pui apă sau supă, ca să nu se usuce. Lași deoparte până este 
gata peștele. 

Tragi tava din cuptor, mişti peştele uşor cu o spatulă, să nu se rupă. Mai pui 
apă şi mai laşi douăzeci de minute ca să fie 1 oră de coacere. Servești felii mari, 
fierbinte, cu sos de ciuperci, alături de pâine proaspătă. Servești și rece. Este 
bun vinul alb. 


504. Saramură de peşte (4 pers.) 


4 pești de câte 3-500g fiecare, 1 ardei iute, 1 lingură cu ulei, 2 căţei de 
usturoi, mărar şi pătrunjel tocate, sare. 


Cureţi peștele tăindu-i aripile, scoțând urechile și intestinele, apoi, cu solzii 
pe el, îl presari cu sare. 

Pui sare grunjoasă pe plită sau în tavă, pui peştele, pe care l-ai lăsat să se 
scurgă şi pe care l-ai zvântat cu un prosop curat, îl întorci des, ca să nu se 
lipească prea multă sare de el. Când s-a fript, îl pui în platou adâncit sau în cratiţă 
largă, torni peste el apă clocotită, acoperi pentru 5 min. şi arunci apa. 

Pui 1 cană de apă caldă peste pește cu un ardei iute tăiat pe lung, puţin 
usturoi tocat, 1 lingură de ulei şi verdeață tocată. Serveşti imediat, cu mămăli- 
guţă caldă și vin alb, ușor. 


505. Şalău cu maioneză (6-8 pers.) 


1 șalău, 1 cană cu vin alb, pătrunjel tocat fin, 1 gălbenuș crud, 1 gălbenuș 
fiert, 1 cană cu ulei, 1 lingură cu muștar, sare, 3-4 castraveți acri, 4 ouă fierte 
tari, 2-3 linguri cu unt, piper boabe, usturoi. 


Cureţi peştele, îl goleşti, îl speli și-l sărezi, apoi îl ungi cu unt. Îl lași să stea 
aşa 1 oră, apoi îl pui la fiert în apă caldă în care adaugi 1 cană cu vin, sare, boabe 
de piper și usturoi tocat. Lași vasul la foc mic 3/4 oră, răcești peștele și-l scoţi 
pe un platou. 

Din cele două gălbenuşuri, 1 lingură cu muştar, sare şi ulei pus pe încetul 
faci o maioneză potrivit de tare. Dacă nu-ţi reușește o îngroși cu 2-3 linguri pline 
cu piureu de cartofi. Tai peștele felii, între felii așezi castraveți acri și sferturi de 
ou fiert tare, acoperi cu maioneză și decorezi cu pătrunjel tocat fin. 

Servești cu pâine proaspătă și vin alb demisec. 


Nu e meșteșug pentru a găti mâncare, 
ci e meșteșug a potrivi de sare. 

(Proverb românesc) 


506. Șalău rasol (6-8 pers.) 


1 șalău, 10-12 raci, 1 kg cartofi noi, 2 linguri cu unt, 2 legături de pătrunjel, 
1 cană cu oţet, 1 l apă, 2 linguri cu sare, 6-8 căţei de usturoi, piper boabe, 2 foi 
de dafin, 1 lămâie. 


Cureţi peștele, îl goleșşti, îl speli, îl sărezi pe dinăuntru și pe dinafară. Faci o 
soluţie pentru marinat din apă, oţet, 1 lingură cu sare, usturoi curăţat şi tocat, 
piper boabe, foi de dafin şi lași peştele să stea 1 oră, apoi îl fierbi în zeama 
aceasta cel puţin 3/4 oră la foc mic. Ca să te asiguri că nu rupi peștele când îl 
scoţi îl aşezi pe un grătar, îl legi cu o sfoară și aşa pregătit îl pui în soluţie 
marinată și-l fierbi. 

Când îl serveşti, îl tai felii, decorezi cu felii de lămâie tot platoul, înconjori 
cu cartofi noi fierţi în apă şi raci fierţi şi stropiţi cu unt. 

Peste pește şi cartofi presari pătrunjel verde tocat fin, iar alături așezi felii 
subţiri de pâine. 

Serveşti cu vin alb și o salată asortată. 


4.11 Mâncări de peşte 

507. Altă mâncare 


După ce vei griji peştile, să-l speli bine și să-l tai bucăți cum îți va plăcea. 
Deci să ei untudelemn, sare, puţintel oţet şi sămânță de molotru pisată şi le 
amestecă bine, toate denpreună. Deci bagă bucăţile de pește să stea amoiu 2 
ceasuri și după 2 ceasuri le scoate şi le pune pe grătariu de le frige cu lin foc, 
ungându-le cu acel ostropiel cu o pană și întorcându-le câteodată, ca să se poată 
frige pe amândoo părțile, și frigându-se, le pune pe tipsii; şi încălzeşte 
ostropielul acela bine și-l pune deasupra. 


508. Altă mâncare 


Să iai peștele întreg, după ce-l vei griji să-l fierbi cu apă şi cu sare. Deci, după 
ce va fierbe, scoate-l şi-l curăţă de solzi şi-l pune pe tipsie, și puindu-i pe 
deasupra pătrânjăi tocat mărunt, untdelemn şi zeamă de lămâe bine date undă. 


509. Altă mâncare 


Să iai ștuca, să o razi bine şi să-i scoţi maţile pe gură şi să păzeşti să nu-i 
spargi fierea. Deci umple-o cu umplutură făcută de nuci pisate cu migdale, pâine 
frecată, splină tocată mărunt, erburi tocate, piper, scorţişoară, sare, stafide 
mărunte şi puţintel untudelemn, amestecându-le bine, o umple. Deci tăvăleşte- 
o în untudelemn, sare, cuișoare, scorțișoară, sămânță de molotru şi puţintel oţet 
şi puţintel zahar, şi o pune pe grătar de o frige, întorcându-o adese, și ungându- 
o cu acel untdelemn. 

Şi când vei pune pe masă, pune-i ostropielul acela pe deasupra, cald. 

510. Altă mâncare 


Dupre ce vei griji peștele, să-l speli în multe ape. Deci pune-l într-un 
ostropiel făcut de untudelemn, sare, sămânță de molotru pisat şi oţet, să stea 
amoiu jumătate de ceas. Apoi, pune-l pe grătar și-l frige cu foc lin, udându-l adese 
cu acel ostropiel în care au stătut amoiu și, după ce să va frige, pune-i pe 
deasupra stafide fiarte în vin cu zahar amestecat cu ostropielul. 


511. Altă mâncare 


Grijind peștele, să-l pui în tingire. Deci să-i pui untudelemn, ceapă prăjită, 
apă cât trebuie, sare, dresuri, capere, erburi tocate, stafide mărunte, și-l fiarbe; 
şi pe deasupra pune-i scorţișoară pisată şi de dădăsupt felii de pâine prăjită în 
untudelemn. 


512. Altă mâncare 


Să iai peştele să-l pui în tingire. Deci pune-i ceapă prăjită, vin, apă, cuişoare, 
piper, nucșoară și puţintică coajă de năramză au de lămâe uscată și pisată 
supţire, 2-3 foi de dafin, și-l fiarbe și, când îl vei fiarbe, pune-i pâine frecată şi, 
pe deasupra când îl vei turna, pune nucșoară rasă. 


513. Altă mâncare 


Grijind peştele, întreg să-l pui în tingire. Deci să-i pui sare, vin, apă și puţintel 
oţet și dresuri, şi-l fiarbe, nespumându-l, şi să-l duci rasol la masă. 


514. Altă mâncare 


Să iai peştele dupre ce-l vei griji, să-l așezi în tingire. Deci să-i pui ceapă 
prăjită, vin alb dramuri 16, oţet, apă să-l acopere, și-l fiarbe, nespumându-l. Deci, 
când va fi aproape de fiert, pune o mână de erburi tocate, piper, scorţişoară şi 
şofran de ajuns. 


515. Altă mâncare 


Grijind peștele, să-l tai bucăţi și să-l prăjeşti. Deci pune-l într-o tingire cu 
untdelemnul cela ce rămâne în tigae, ceapă tocată, şi-l prăjește cu ceapa dim- 
preună, puţintel. Deci pune-i apă să-l acopere mai mult decât 3 degete, aguridă 
au zeamă de lămâe și vin alb, adicăte o parte de aguridă și jumătate de vin, piper, 
puţintel cimbru, scorţişoară, și-l fiarbe, puindu-i şi o mână de erburi tocate; iară 
vrând să fie zeama cam groasă, îngroaș-o cu migdale pisate, amestecate cu 
zeama peștelui au cu pâine, miez înmuiat în zeamă și trecută pân sită. 


516. Altă mâncare 


După ce vei griji peștele, tae-l bucăți și-l presară cu sare bine, piper, scorți- 
şoară, cuișoare şi nucşoară, și pune o bucată peste alta şi le lasă să stea aşa 


Ține minte: ceea ce este bun este o clipă pe limbă 
şi stă toată viaţa pe șolduri. (Din sfaturile Bunicii) 

jumătate de ceas. Deci pune-l într-o tingire au în oală zmănţuită și-i pune unt- 
delemn dramuri 8, apă litră 1, zahar, aguridă dramuri 8, prune uscate, și-l pune 
în cuptor când bagi pâinea, astupând vasul bine, au îl fiarbe în tingire cu foc iute. 


517. Altă mâncare 


la peștele grijit şi-l tae bucăţi. Deci presară-l cu sare, piper şi sămânță de 
molotru și le pune într-o oală largă, zmănţuită, au tingire, o bucată peste alta, şi 
pentre bucăţi, pune puţintele erburi tocate, ceapă prăjită, stafide mărunte și 
dresuri, apă şi aguridă au zeamă de lămâe, să-l acopere, și-l fiarbe. Și pre urmă, 
când va fi aproape de fiert, pune puţintică scorţişoară. 


518. Altă mâncare 


Grijind peștele, tae-l bucăţi şi-l pune întru amestecătură de untdelemn, sare, 
piper, scorţişoară și sămânță de molotru. Deci făinează-le şi le prăjaşte şi, dupre 
ce le vei aşăza bucăţile în tipsie, pune pe deasupra zeamă de lămâe și zahar. 


519. Altă mâncare 


la racii și-i dă undă cu apă și cu sare, apoi le scură apa aceia bine și le pune 
apă, oţet și molotru, și-i fiarbe. Și când îi vei turna, pune-le zeama aceia pe 
deasupra. 


520. Altă mâncare 


Să iei stridiile spălate, să le pui pe grătariu și să le laşi până ce să vor încălzi 
bine, iară nu să să deşchiză, apoi le scoate du pren cojă, şi apa lor să nu o leapezi. 
Deci ia o plachie au tingire în care pune untudelemn, un căţeluş de usturoi, izmă 
şi maghiran tocat, piper şi scorţișoară; apoi pune în plachie stridiile, puindu-le 
apa lor strecurată pen sită și puţintel vin bun, alb, aguridă au zeamă de lămâe şi 
puţintel zahar, și le fierbe în cuptoriu au supt ţest şi calde să le duci la masă, 
puind pe dădesupt fălii de pâine prăjite au neprăjite, cum vei vrea. 

„O lume într-o carte de bucate“ 
(manuscris din epoca brâncovenească), 
Editura Fundaţiei Culturale Române, București - 1997. 


NE IES 
sO Nae 


X 166 S% 


Capitolul 5 
DULCIURI ȘI PRĂJITURI DE CASĂ 


ENIA” 


521. Aluat franțuzesc 
1/2 kg făină, 1/2 kg unt, 700 ml apă, 1 linguriţă cu sare. 


Aşezi făina pe planşetă și faci un gol în mijloc. Sarea o pui în apa caldă și 
începi să frămânţi turnând câte puţină apă, adunând făina spre mijloc şi 
continuând până când termini făina. Coca obţinută o frămânţi până când se 
desprinde de pe mână. 

Intinzi o foaie groasă, pui în mijloc untul (care a fost strecurat ca să nu aibă 
deloc apă), strângi aluatul peste unt și-l pui la rece 1 oră. Scoţi aluatul, îl întinzi 
cu sucitorul și iar strângi capetele aluatului, îl aşezi în prosop, îl pui iar la rece 
şi după 1/2 oră îl întinzi iar cu sucitorul. Repeţi procedeul de 3-4 ori, după care 
poţi folosi aluatul. Aluatul serveşte pentru plăcinte, pateuri, volovan, tarte. 


522. Baba (prăjitură franţuzească) 


250g făină, drojdie de bere cât o nucă mare, 4 linguri cu lapte, 150g unt, 
1 ou, sare, 2-3 linguri cu rom, 100g stafide, coajă de portocală zaharisită, 1 ca- 
nă cu sirop de vișine sau căpşune. 


Laşi drojdia cu două linguri de lapte călduţ în castron, amesteci ca să devină 
pastă. Pui făină peste drojdie, faci un cocoloş mare, pe care îl acoperi cu făină şi 
îl laşi să crească 1 oră. Dai deoparte. In făina rămasă torni unt înmuiat, 2 linguri 
de lapte cald, un praf de sare, spargi 1 ou şi adaugi 3 linguri de rom. Frămânți 
un aluat molicel care se desprinde de mână. Amesteci cele două aluaturi, pui 
stafidele curățate și spălate și coajă zaharisită de portocală tăiată mărunt. 
Frămânţi 5-6 min., împarţi în două și coci în tăvi mici de chec. Inainte de a le da 
la cuptor, ţii tăvile la cald 1/2 oră. Coci la foc mic 5 min. apoi la foc potrivit 25 
min. 

Când s-a rumenit scoţi prăjitura din cuptor şi o răceşti în forme. Torni 
deasupra sirop de căpșune sau de vișine cât este caldă, o tai felii şi o servești 
imediat. 


Cine mănâncă până se îmbolnăvește 
postește până se însănătoșește. (Proverb românesc) 


523. Bavareză de căpşuni 


125 g zahăr (1 pahar), 4 gălbenușuri crude, 1 pahar cu lapte, 6 foi de 
gelatină alimentară, 400 g căpșuni proaspete, 1 pahar cu frișcă, 2 linguri cu 
coniac. 


Pui zahărul în castron mare de metal, adaugi gălbenușurile pe rând, 
amestecând energic cu o lingură de lemn. Când s-au încorporat și amestecul este 
o cremă omogenă treci castronul pe plită şi torni laptele călduţ. Amesteci fără 
oprire până când crema se îngroașă. Răstorni gelatina înmuiată în apă caldă 
până când devine fluidă, amesteci repede, treci prin sită crema și amesteci în ea 
până se răceşte. Atunci pui în cremă frișca şi pulpa de la 400 g căpşuni, 
parfumezi cu coniac și aşezi totul într-o formă de sticlă, de faianță sau de plastic 
pros care încape în congelator. Lași acolo 1 oră, treci bavareza în cupe și serveşti 
ca desert. 


524. Bavareză de nuci 


30 de nuci, 1 pahar cu zahăr, 2 căni cu lapte fiert, 1/2 linguriţă cu scor- 
țișoară pulbere, 2 pahare cu frişcă, un praf de sare. 


Cureţi nucile de coajă și le pui într-o cratiţă cu un pahar de zahăr, le ţii pe 
foc mic până când amestecul se caramelizează. Când se răceşte scoţi amestecul, 
îl treci prin maşina de măcinat nucă, îl amesteci cu lapte fiert şi răcit cât suferă 
mâna să stea în el. Amestecul acesta îl parfumezi cu scorţișoară, omogenizezi 
folosind o lingură de lemn până când arată ca o pastă omogenă. Atunci pui frişca 
şi un praf de sare, amesteci repede şi răstorni bavareza în vas de sticlă sau de 
plastic, laşi la congelator până când se încheagă. Servești în cupe, simplă sau în 
combinaţie cu frişcă. 


525. Bavareză de vanilie 


250 g zahăr tos, 8 gălbenușuri, 1/2 l lapte fiert, 5 plicuri cu zahăr vanilinat, 
3 foi de gelatină, 400 g frişcă, un praf de sare. 


Foloseşti o cratiţă largă ca să ai loc pentru toate ingredientele. Pui zahărul 
peste 4 gălbenuşuri, freci cu o lingură de lemn până arată ca o spumă, 
încorporezi gălbenușurile rămase, continuând să amesteci energic în crema 
obţinută. Adaugi laptele călduţ, omogenizezi, pui cratiţa pe foc mic în aşa fel ca 
amestecul să fiarbă fără să clocotească, dai drumul în cremă la gelatina înmuiată 
în apă caldă, puţină sare şi zahăr vanilinat. Amesteci cu lingura până se îngroașă, 
apoi treci prin sită într-o formă de sticlă sau de plastic, unde amesteci crema 
(după ce s-a răcit) cu frişca. Pui forma la congelator şi lași să îngheţe. Obţii 1 kg 
şi jumătate de îngheţată de vanilie. Poţi renunţa la gelatină dacă o serveşti ca 
îngheţată, dar poţi servi crema rece în cupe decorate cu fructe de sezon. 


526. Bischofbrot (pâine cu stafide şi migdale) 


150 g zahăr, 2 ouă plus 2 gălbenușuri, 1/2 lămâie, 150g stafide, 1 lingură 
cu unt, 150g migdale, 150g făină, 1 praf de sare, 1/2 pachet praf de copt. 


Freci zahărul cu gălbenușurile și ouăle întregi până când arată ca o cremă. 
Adaugi coajă rasă de lămâie, sare, stafide spălate şi curățate de codițe, migdale 

tocate, 1/2 pachet de praf de copt şi făina în ploaie. Amestecul devine omogen 
dacă lucrezi energic cu o lingură de lemn. Ungi o tavă de chec cu unt și torni 
amestecul. Coci 30-35 min. la foc potrivit. Serveşti rece, tăiat felii potrivit de 
mari, lângă compot de fructe ţinut la rece. 


527. Biscuiţi cu spumă de vin (6-8 pers.) 
400 g biscuiţi, 200 ml vin, 2 ouă, 2 linguri cu zahăr, boabe de dulceaţă. 


Aranjezi biscuiţii într-o formă de tort cu margini înalte. Baţi ouăle întregi 
cu zahăr până când arată ca o spumă. Răstorni amestecul într-un vas înalt şi cu 
gura largă pe care-l pui într-o cratiţă cu apă fierbinte. Peste amestecul de ou și 
zahăr, torni un pahar mare cu vin alb dulceag și baţi cu telul până când vinul se 
încorporează în amestec. Când este foarte cald, răstorni spuma de vin peste 
biscuiţi, aştepţi ca biscuiţii să se îmbibe bine, decorezi cu boabe de dulceaţă şi 
serveşti prăjitura tăiată felii în rază. 


528. Biscuiţi nisipoşi 


180 g unt, 150 g zahăr, 250 g făină, 4 gălbenușuri fierte, sare, coajă de 
lămâie. 

Cerni făina într-un castron adânc, faci o adâncitură în care pui gălbenuşurile 
fierte și trecute prin maşina de tocat sau pe răzătoarea de sticlă, sare, untul topit, 
zahărul dizolvat în 50 ml apă şi coajă de lămâie. Amesteci toate, frămânţi un 
aluat vârtos, pe care îl lași să se odihnească la rece 2 ore. Il scoţi, întinzi o foaie 
groasă de 2 cm, tai dreptunghiuri și pui să se coacă pe o tavă neunsă, în cuptorul 
fierbinte. Le ţii cu focul mare 5 min., apoi lași pentru 1/2 oră la foc potrivit. 

Serveşti pudraţi cu zahăr farin, după ce s-au răcit. 


529. Biscuiţi simpli 


100 g unt, 4 ouă, 1 linguriţă cu amoniac, 100 g zahăr, zahăr vanilinat, 
250 g făină, sare, 2 linguri cu zahăr pudră, 1 lingură cu oţet. 


Freci spumă untul cu zahărul și cu cele patru gălbenușuri. Baţi albușurile 
spumă tare și pui peste cremă. Parfumezi cu vanilie, adaugi un praf de sare și 
cerni deasupra făina. Frămânţi un aluat mai moale, pe care îl treci prin forme 
speciale și obţii biscuiţi, pe care îi coci la foc potrivit 20 min. În aluat pui 1 
linguriţă de amoniac stins cu oţet odată cu sarea şi vanilia. 

Pudrezi biscuiţii cu zahăr farin și îi laşi să se răcească. 


530. Biscuiţi cu cacao 


100 g unt, 80 g zahăr pudră, 1 ou, 200 g făină, 2 linguri de cacao, coajă 
rasă de lămâie, sare, 2 linguri cu zahăr pudră. 


Freci spumă untul cu zahărul și cu oul întreg. Când crema devine spumoasă, 
adaugi cacaua cernută proaspăt, parfumezi cu coajă de lămâie şi pui un praf de 


Pâinea agonisită prin muncă cinstită are gustul cel mai bun. 
(Proverb românesc) 


sare. Adaugi făina treptat și încorporezi prin frecare. Frămânţi apoi un aluat tare, 
pe care îl laşi să se odihnească la rece 2 ore. Scoţi aluatul de la rece, întinzi o 
foaie groasă de un cm, tai cu cuțitul forme diferite și aşezi pe o tavă neunsă, apoi 
le introduci în cuptorul fierbinte. 

Coci la foc potrivit 1/2 oră, le scoţi şi le pudrezi cu zahăr farin. 


531. Budincă de pâine (6-8 pers.) 


1 franzelă uscată, 100 g unt, 1/2 l lapte dulce cald, sare, 3 ouă, 10 nuci, 
100 g ciocolată, 1 cană cu zahăr tos. 


Tai franzela felii groase de 1 cm, alegi o formă de prăjitură în care să încapă 
toate feliile de pâine. Intinzi în formă în strat uniform 1 pahar cu zahăr tos, ţii 
forma pe plită până când topești zahărul, îmbraci și pereţii cu zahărul topit şi 
laşi să se coloreze în maron. Tragi forma de pe plită, aşezi feliile de pâine, ungi 
cu unt în stratuniform şi torni deasupra lapte fiert îndulcit cu restul de zahăr şi 
amestecat cu 3 ouă bătute spumă, ciocolată rasă și nuci tocate. Amestecul se 
sărează puţin (1/2 linguriţă) înainte de a fi turnat peste pâine. 

Pui forma la cuptor pentru 1/2 oră, serveşti budinca tăiată felii groase, caldă 
sau rece, simplă sau cu jeleu de fructe. 


532. Caise în cămașă 


2 ouă, 2 căni cu făină, 1 cană cu lapte, sare, 1/2 kg caise coapte, 1 cană cu 
ulei, 3-4 linguri cu zahăr farin. 


Faci un aluat de clătite foarte vârtos din ouă, făină, lapte (folosite în această 
ordine) şi sare. 

Speli fructele, le scoţi sâmburii, le acoperi cu 2 linguri cu zahăr farin şi le 
lași 1 oră în frigider. Le treci prin aluat, le prăjeşti în ulei încins și le scoţi pe 
şerveţele. Le serveşti calde sau reci, pudrate cu zahăr farin. 


533. Caise pe orez (6-8 pers.) 


1/2 kg caise coapte, 1 l lapte, 1 cană cu orez, vanilie, 1/2 linguriţă cu 
scorţișoară pulbere, 1 pahar cu zahăr, 1 pahar cu apă. 


Speli caisele, le scoţi sâmburii şi le fierbi într-un sirop obţinut din: 1 pahar 
cu apă, 1 pahar cu zahăr, 2 plicuri cu zahăr vanilinat. Le scoţi cu spumiera, le 
așezi pe o sită, îngroși siropul și stingi focul. 

Alegi orezul bob cu bob, îl speli în 2-3 ape, îl opărești câteva minute în apă 
care clocoteşte. Când nu mai are apă pui 1/2 lapte și fierbi orezul pe foc mic 
20 min., sărezi, torni şi restul de lapte, lași să fiarbă încă 1/4 oră, răceşti. 

Intr-un castron mare de sticlă răstorni orezul călduţ, decorezi cu caise fierte 
în sirop, presari scorţişoară și torni deasupra siropul îngroșat. Serveşti rece. 


534. Caramele de cafea 


1/2 kg zahăr, 1 pahar cu apă, esenţă de cafea, 1 lingură cu unt. 


Faci un sirop bine legat din zahăr și 1 pahar cu apă. Când siropul forfoteşte 
şi face multă spumă tragi cratița pe marginea plitei, torni 1 ceașcă de esență de 
cafea (4 linguriţe pline cu cafea și 4 linguri cu apă clocotită amestecate şi lăsate 


1/4 oră acoperite. 

Când lichidul se răcește îl strecori şi îl foloseşti), amesteci repede folosind 
o lingură inox, pui din nou pe foc şi laşi să fiarbă până se leagă tare, torni untul, 
omogenizezi, întinzi amestecul pe un platou umezit, în strat gros de 1/2 cm, tai 
(când s-a întărit) pătrate mici sau buline cât un nasture. 

Le treci în cămară, le servești lângă ceaiul de la ora 5. 


535. Caramele de ciocolată 


1/2 kg zahăr, 1 pahar cu apă, 1 baton de ciocolată (sau 2 linguri cu cacao), 
1 nucă de unt. 


Faci siropul pe foc mic folosind o cratiţă potrivit de mare (11 sau 1,51), 
deoarece atunci când siropul este legat face spumă multă şi se varsă. Tragi 
cratița de pe foc, razi ciocolata sau adaugi cacao înmuiată și puţină apă rece, 
amesteci repede pentru omogenizare şi adaugi untul. Dacă vrei poţi să renunţi 
la unt, dar caramelele vor fi prea tari. Pasta obţinută o întinzi cu cuțitul pe un 
platou umezit cu apă rece și o lași să se întărească. 

Tai forme mici, pătrate sau rotunde, le păstrezi acoperite în cămara aerisită. 


536. Castane dulci 


300 g castane comestibile, 2 linguri cu zahăr tos, 1 pahar cu lapte, 
1/2 lămâie, răzătură de lămâie, 2 linguri cu zahăr pudră. 


Fierbi castanele până când se umflă coaja, le răcești, le cureţi, le așezi într-o 
formă de sticlă incasabilă și le acoperi cu lapte îndulcit. Coci la cuptor 1/2 oră 
(sau pe plită, acoperit), le scoţi pe platou, le stropeşti cu zeamă de lămâie și le 
pudrezi cu zahăr farin. Sunt bune calde. 


537. Choux a la creme I 


100g unt, 1/4 l lapte, 6 ouă, 1 pahar cu făină, 2 linguri cu zahăr, dulceaţă 
de fructe sau cremă de ciocolată. 


Pui laptele la fiert într-un vas potrivit, adaugi untul, zahărul și sarea, când 
dă amestecul în clocot pui făina în ploaie, amestecând cu lingura de lemn până 
la încorporare. Tragi vasul de pe foc, adaugi pe rând ouăle, amestecând energic 
pentru a se încorpora repede. Lași aluatul acoperit 1/2 oră să se odihnească, 
pui cu linguriţa, pe tava mare a aragazului, mici grămăjoare de aluat. 

Coci 5-6 min. la foc tare, le scoţi, le lași să se răcească, le tai în două, le umpli 
cu dulceaţă sau cremă de ciocolată, le lipeşti și le serveşti. 


538. Choux a la creme Il 


1 pahar mare cu apă, 3 linguri cu unt, 3 linguri cu zahăr, 3 ouă, sare, 
1 pahar cu făină. 


Fierbi apa cu untul, zahărul și sarea, pui făina în ploaie, omogenizezi 
amestecul folosind o lingură de lemn. RACES, aluatul 5 min., pui ouăle unul după 


- Stomacul plin nu fuge bine și nici nu luptă bine. 


(Proverb românesc) 


altul şi laşi aluatul să se răcească. lei cu linguriţa aluat, aşezi pe tava aragazului 
în grămăjoare înalte. Coci la foc potrivit 5-6 min. Le scoţi, le răcești, le tai 
căpăcele, le scobești puţin, le umpli cu dulceaţă sau cremă de orice fel, pui 
capacul și servești imediat. 


539. Clafoutis (Clafuti - Prăjitură cu cireșe) 


500 g cireşe, 250 ml (1 cană) lapte dulce, 250 g (1 cană) zahăr tos,1 cană 
cu făină, 1/2 linguriţă cu sare, 4 ouă, 1 lingură cu unt, 2 plicuri cu zahăr 
vanilinat, 1 praf de copt, 2 linguri cu zahăr farin. 


Cureţi cireşele (după ce le-ai spălat bine) de sâmburi şi codițe, le aşezi în 
forma de prăjitură unsă cu 1 lingură cu unt. Faci un aluat din 4 ouă frecate cu 
zahăr tos până devin cremă fluidă, subţiezi cu lapte turnat câte puţin, parfumezi 
cu zahăr vanilinat și sărezi. Când amestecul este omogen torni făina în ploaie şi 
praful de copt, amesteci energic 5 min., răstorni aluatul peste cireşe. Imparți o 
lingură cu unt în bucățele mici şi le aşezi peste prăjitură, dai forma la cuptor 
pentru 1/2 oră. Coci întâi la foc tare, iar după 5 min. faci focul potrivit. Răceşti 
prăjitura în tavă, o tai pătrate, pudrezi totul cu zahăr farin. Serveşti mai ales rece. 


540. Cornete cu cremă 


250 g făină (1 cană), 120 g unt, 1/2 pahar cu lapte, 1/2 pahar cu zahăr, 
1/2 linguriţă cu sare (pentru cornete); 1 pahar cu zahăr, 1/2 pahar cu apă, 2 
linguri cu cacao, 100 g unt, vanilie, 3 gălbenușuri, 1/4 linguriţă cu sare, 1 cană 
cu ulei (pentru prăjit cornetele). 


Aluatul: Din făină, lapte, zahăr şi un praf de sare frămânţi un aluat pe care-l 
întinzi foaie groasă și-l acoperi cu unt. Impătureşti aluatul, treci cu sucitorul 
peste el, îl laşi la rece. Când îl scoţi din frigider întinzi iar foaie mare, împăturești 
din nou şi frămânțţi ca să încorporezi untul. Întinzi foaie subţire de 0.5 cm, tai 
fâșii late de 3-4 cm. Fiecare fâşie o răsucești pe deget, o lipești la capete şi 
formezi cornete pe care le prăjești în ulei încins. Scoţi cornetele și le răcești, 
aşezându-le cu orificiul mic în jos. 

Crema: fierbi apa, zahărul și cacaua până se îngroașă, pui 1 lingură cu unt 
în sirop și tragi vasul de pe foc. Restul de unt îl freci până devine spumă, pui 
gălbenuşurile pe rând, sărezi puţin și parfumezi cu vanilie. Amesteci omogen 
cele două compoziţii, laşi la rece și umpli cornetele cu crema legată bine. 


541. Cornuleţe cu margarină 


250 g margarină, 7 linguri cu apă caldă, 1 lingură cu zeamă de lămâie, 
coajă de lămâie, sare, 400 g făină, 1 pahar cu marmeladă de fructe, 10 nuci 
tocate. 


Lași margarina la temperatura camerei câteva ore, după care o freci spumă. 
Clocotești apa pe foc, adaugi 1 lingură de zeamă de lămâie sau de oţet, un praf 
de sare şi încorporezi în margarină, amestecând încet. Când amestecul este 
omogen, adaugi făina în ploaie, amesteci bine, apoi frămânţi un aluat moale, pe 
care îl laşi la rece 2 ore. Toci nucile, amesteci peste marmelada de fructe şi 
parfumezi cu puţină coajă de lămâie. Intinzi aluatul în foi mici, tai în rază fiecare 

foaie, pui umplutura la capătul mai lat al aluatului, rulezi înspre partea îngustă 
şi obţii în felul acesta cornuleţe, pe care le așezi pe o tavă neunsă; coci la foc 
potrivit 1/2 oră, după ce la început focul a fost pentru 5 min. foarte iute. 

Focul mare are calitatea de a opri margarina din aluat să se înmoaie. 


542. Cornuleţe cu nuci în compoziţie 
200 g unt, 200 g nuci, măcinate, sare, 300 g făină, 200 g zahăr, rom. 


Lași untul la temperatura camerei pentru a se putea lucra repede. Freci 
spumă, adaugi zahărul și continui operaţia încă 1/4 oră, după care adaugi un 
praf de sare şi 1 lingură de rom, nucile măcinate și făina proaspăt cernută. 
Frămânţi aluatul 1/4 oră, lași la rece 2 ore şi lucrezi după aceea la rece. Faci 
cornulețe de mărime potrivită și aşezi pe o tavă neunsă, apoi le introduci în 
cuptorul fierbinte. Coci 1/2 oră la foc potrivit. 

Serveşti pudrate cu zahăr farin. 


543. Cornuleţe cu borş 


1 pachet de margarină, 7 linguri cu borş rece, 2 linguri cu untură, 400 g 
făină, 1 lingură cu zahăr tos, 1 lingură cu zahăr pudră, rahat, sare. 


Freci margarina spumă, adaugi untura, pe care o încorporezi ușor, pui un 
praf de sare și adaugi borşul, amestecând în compoziţie fără întrerupere. Peste 
crema obținută adaugi 1 lingură de zahăr și făina cernută proaspăt. Frămânți 
un aluat consistent, pe care îl lași la rece 2 ore. 

Imparţi în mai multe părţi egale, lucrezi la rece cornuleţele pe care le umpli 
cu rahat. Așezi pe o tavă, le introduci în cuptorul fierbinte şi le coci la foc potrivit. 

Cornuleţele le coci mai puţin de 1/2 oră, le scoţi și le pudrezi cu zahăr farin, 
le lași să se răcească, apoi le serveşti. 


544. Cornuleţe cu smântână 


200 g untură, 100 ml smântână, sare, 2 linguri cu coniac, 400 g făină, 1 plic 
de zahăr vanilinat, 1 lingură cu zahăr, 1 albuș, 1 lingură cu rom, 10 nuci tocate. 


Înmoi untura la temperatura camerei, o freci spumă cu smântâna, adaugi 2 
linguri de coniac, un praf de sare, făina cernută şi frămânţi un aluat nisipos, pe 
care îl lași la rece. Îl scoţi după 1 oră, întinzi foi groase de un cm, le tai în rază și 
umpli cornuleţele cu amestec de: albuș bătut spumă tare cu 1 lingură de zahăr 
pudră și cu zahăr vanilinat. În loc de vanilie poţi folosi rom. Pui nucile tocate 
mărunt în albuş şi le omogenizezi cu telul, bătând fără întrerupere, pentru că 
albuşul cade repede și nu mai poate fi reparat. Cornuleţele le coci la foc potrivit, 
dar le ţii la început 5 min. la foc iute. 

Le scoţi și le pudrezi cât sunt calde cu zahăr farin, apoi le lași să se răcească. 


Leneșul îngheaţă la muncă şi transpiră la mâncare. 
(Proverb românesc) 


545. Cornuleţe cu ulei şi untură 


100 g untură, 100 ml ulei, 100 ml lapte rece, drojdie de bere, 1/2 praf de 
copt, coajă de lămâie sau rom, 500 g făină, 10 nuci tocate, gem de caise, oţet. 


Înmoi untura, o freci spumă, adaugi treptat uleiul și continui operaţia ca să 
se încorporeze bine, la fel procedezi şi cu laptele, apoi pui drojdia de bere frecată 
cu zahăr sau înmuiată în lapte cald. Stingi praful de copt cu 1 lingură de oţet şi 
pui peste amestecul omogen. Parfumezi cu 1 lingură de rom sau coajă rasă de 
lămâie, adaugi făina proaspăt cernută și frămânţi 1/4 oră un aluat mai moale, 
pe care îl lași la rece. După 1 oră scoţi aluatul, împarți în mai multe părți, întinzi 
foi groase de 1 cm şi le tai în rază. Faci o umplutură cu gem de caise și nuci tocate 
şi umpli cornuleţele, le așezi pe o tavă neunsă și le introduci în cuptorul fierbinte. 

Coci la foc potrivit 1/2 oră. Când cornuleţele se desprind de pe tavă sunt 
aproape coapte și nu se mai lasă în cuptor decât 5 min. Le scoţi și le pudrezi cu 
zahăr farin. 

Servești numai reci. 


546. Cornuleţe cu untură 


170 g untură, 1 ceșcuţă cu lapte clocotit, sare, 300 g făină, drojdie de bere 
cât o nucă, coajă de lămâie, magiun de prune, 1 lingură cu rom. 


Cerni făina, faci o adâncitură în ea, adaugi laptele clocotit, sare, coajă de 
lămâie, untura topită şi drojdia de bere. Frămânţi aluatul un sfert de oră, îl laşi 
la rece 1 oră, îl scoţi şi lucrezi pe o planșetă rece, în cameră neîncălzită. 
Aluaturile cu unt și untură nu le lucrezi în bucătărie, ci pe o masă în hol, unde 
nu este cald. Altfel grăsimea din compoziţie se degradează şi alterează gustul 
cornuleţelor sau al prăjiturilor. 

Imparţi aluatul în mai multe bucăţi egale, întinzi foi groase de 1 cm, tai foile 
în rază şi pui umplutura pe partea mai lată. Rulezi spre interior, aşezi cornuleţele 
în tavă neunsă şi coci la foc potrivit. Introduci tava în cuptorul fierbinte, apoi 
micşorezi focul. Umpli cornuleţele cu magiun de prune, peste care ai pus 1 
lingură de rom și coajă rasă de lămâie. 

Sunt bune numai reci. 


547. Cornuri pentru ceai 


1 cană cu untură topită, 4 căni cu făină, 1 ou, 1 gălbenuș, 2 linguri cu zahăr, 
drojdie de bere, 1 cană cu lapte dulce (pentru aluat); 3 linguri cu marmeladă 
de fructe, 10 nuci tocate, coajă de lămâie, 1 lingură cu rom. 


Laşi untura pe foc mic și când s-a înmuiat o freci spumă cu 2 linguri de zahăr 
şi 1 ou întreg. In amestec pui un praf de sare. Adaugi făina cernută proaspăt, în 
ploaie, amestecând cu o lingură de lemn până încorporezi bine, alternativ cu 
laptele cald în care s-a înmuiat drojdia de bere. Amestecul îl frămânţi cu mâna, 
apoi îl lași la dospit 1 oră. Intinzi bucăţi de aluat, tai pătrate cu latura de 5 cm, 
pui pe un colţ umplutură de marmeladă în amestec cu nuci tocate, coajă de lă- 
mâie şi 1 lingură de rom, apoi rulezi foaia de aluat spre colţul opus și aşezi 
cornurile pe o tavă neunsă. 

Introduci tava în cuptorul fierbinte, lași focul mic 1/4 oră, potriveşti focul 

mai iute și lași până când se rumenesc cornurile. Le ungi cu gălbenuș înainte de 
a fi introduse în cuptor şi, după gust, le presari cu zahăr tos. 
Le servești calde sau reci, cu ceai sau compot de fructe. 


548. Cornuri cu nuci 


170 g untură, drojdie de bere, 1 lingură cu zahăr, 30 ml apă caldă, sare, 
300 g făină, 3 linguri cu marmeladă de prune, 10 nuci, 1 ou, coniac. 


Cerni făina și pui peste ea untura încălzită. Adaugi un praf de sare și apă 
caldă şi frămânţi un aluat potrivit, în care adaugi drojdia de bere, frecată cu 
zahăr până când devine lichidă. După ce adaugi drojdia, frămânțţi bine aluatul 
(unul din secretele aluatului dospit este timpul de frământat). Prin frământare 
îndelungată, aluatul primeşte o cantitate mare de aer în compoziţie şi devine 
pufos. Astfel pregătit, lași aluatul la cald să dospească 1 oră. Intinzi foi groase 
de 1 cm, tai pătrate cu latura de 5 cm, pregătești umplutura şi o pui pe un colț al 
pătratului, apoi rulezi. 

Omogenizezi magiunul de prune cu nucile măcinate, pui peste amestec un 
albuş bătut spumă tare și parfumezi cu 1 lingură de coniac. 

Cornurile le pui pe o tavă neunsă, le ungi pe deasupra cu gălbenușş, pe care 
îl întinzi cu o pană de pasăre, presari cu zahăr tos și coci la foc potrivit 1/2 oră. 

Le scoţi, le pui pe un platou mare, le serveşti calde sau reci, ca desert, sau 
lângă ceai şi cafea cu lapte. 


549. Cozonac (după Păstorel Teodoreanu) 


150 ouă pentru 4 kg de făină, 1 pahar cu rom alb, 1 baton vanilie, 1 litru 
lapte, 1/2 pachet de drojdie, 3-4 linguriţe cu sare, 3-4 păhăruţe de vin cu unt 
topit și cald, 1 păhăruţ untdelemn fin (recomand Negre), zahăr tos, circa 1,200 


Tehnică. Se strică de cu seară ouăle, punând gălbenușurile deoparte. 
Albuşurile le pui unde vrei, căci ori pui prea puţin (ca o linguriţă de omăt), ori 
deloc - cam totuna e. 

In gălbenușuri pui sarea, mesteci, pui la rece şi te culci. 

A doua zi: Intr-un vas curat pui 2 pumni de făină (cca 500 g) pe care o 
opăreşti cu lapte clocotit. 

Amesteci repede cu o lopată anume (sau cu un linguroi) și baţi până faci ca 
o pomadă, fără nici un gogoloş. Când s-a răcorit adaugi drojdia, pregătită astfel: 
fărămiţată într-o farfurie adâncă şi frecată cu 2-3 liguri de zahăr, până faci ca o 
cafea cu lapte. Mesteci drojdia cu pomada, acoperi cu un şervet şi pui la loc 
călduţ, ca să crească. 

In timp ce crește plămădeala, strecori gălbenuşurile peste făină. Clătești 
vasul în care au stat cu apă caldă, torni peste făină. Baţi gălbenuşurile cu 
strășnicie, adaugi romul, vanilia şi drojdia, baţi până la omogenizare, adaugi 


Nimic nu se câștigă mai greu decât pâinea zilnică. 
(Proverb românesc) 

făină câte puţin şi amesteci apoi frămânţi cu pumnii strânşi până obţii un aluat 
potrivit de moale. Cântăreşti zahărul, socoteşti 300 g pentru 1 kg de făină, şi un 
pahar de unt, le torni câte puţin în aluat și frămânţi, adaugi untdelemnul şi 
întorci aluatul în aceeaşi parte. Frământatul durează două ceasuri. Pui la crescut 
la loc cald și lași 2-3 ore, până ce a crescut. Ajuns aici, pui în formele unse cu unt 
sleit (o treime din formă) și iarăși acoperit, la loc călduţ aproximativ 1 oră. 

Pregăteşti cuptorul, ungi cozonacii cu ou bătut, presori cu migdale tocate 
sau zahăr granulat şi pui la cuptor unde stau 1 oră, o oră şi un sfert. Cuptorul îl 
încerci cu mălai. Când s-a rumenit, scoţi cozonacul, îl scuturi puţintel şi-l răstorni 
încetişor, cu binișorul, pe ceva moale și-l legeni cătinel și cu mare băgare de 
seamă. Când sunt bine răciţi îi învelești în hârtie impermeabilă și în şervet gros 
şi-i pui în cămară. Cozonacul făcut după această reţetă trebuie să nu se usuce 
trei şi chiar patru săptămâni. 


550. Cozonac (reţetă clasică) 


1 kg făină plus 2 linguri pline cu făină, 6 gălbenușuri, 300 g zahăr, 300 g 
grăsime, 1/2 linguriţă coajă de lămâie, 3/4 l lapte dulce nefiert, sare, 1 lingură 
cu rom, 200 g nuci, 1 lingură cu cacao, drojdie de bere cât o nucă, 2 linguri cu 
unt. 


Operații preliminare: 

- cerni făina într-un vas adânc, pentru ca aluatul să aibă loc să crească; 

- speli ouăle cu apă caldă, le ștergi, le spargi într-o farfurie adâncă, cel puţin 
cu 2 ore înainte de a frământa cozonacul; gălbenușurile le lași în farfurie şi le 
acoperi cu 1/2 linguriţă de sare, pentru a se colora în galben intens; albușurile nu 
se folosesc la cozonac; 

- pui 2 linguri cu făină într-un castron adânc, opărești făina cu lapte clocotit 
(250 ml), amestecând într-una ca să nu facă mici cocoloașe. Când amestecul este 
omogen, pui deasupra lui drojdia de bere frecată cu o lingură de zahăr, încorporezi 
ușor și lași să dospească. Dacă maiaua începe să crească în mai puţin de 1/2 oră, 
vom ști cât de bun va fi cozonacul; căci va crește frumos și se va coace ușor. 

- laptele rămas îl pui pe foc mic și în el dizolvi zahărul. Nu clocotești. Tragi 
vasul de pe foc, adaugi coajă de lămâie rasă (la cozonac nu se foloseşte esență 
de rom în aluat, aceasta arde aluatul şi-l împiedică să crească repede. Esenţă de 
rom pui numai în amestecul de nuci măcinate, cacao și zahăr, folosit ca 
umplutură). 

Treci la frământat: pui laptele cald peste făină (câte puţin), adaugi încă de 
la început maiaua, ouăle şi sarea şi puţin ulei. Frămânțţi încet, strângând mereu 
aluatul spre centrul vasului de frământat. După o oră, aluatul trebuie să facă 
bășici. Înseamnă că a pătruns în el atâta aer cât să-l facă pufos, deci te opreşti 
din frământat şi acoperi cu un prosop curat. În timpul frământatului adaugi 
grăsime. Este de preferat ca să se folosească ulei şi unt în cantităţile egale; dacă 
untul lipsește, se poate folosi untură de porc proaspătă, nesărată și fără miros 
rânced. Aluatul nu se bate, nu se aruncă și nu se rupe, este de ajuns să se adune 
dinspre margini înspre centrul vasului, apăsând energic. Laşi aluatul la cald; în 
timpul cât lucrezi cozonacul, temperatura camerei nu trebuie să scadă sub 25°C. 
Când a crescut mai mult de jumătate din cantitatea inițială împarţi aluatul în 
două, întinzi foaie groasă pe planşeta unsă cu ulei sau cu unt, pui umplutura de 

nucă, rulezi ca un sul şi așezi cozonacul în tava unsă cu unt. În timpul coacerii, 
uleiul capătă un miros specific, care schimbă aroma cozonacului, de aceea este 
de preferat să ungi tăvile cu unt sau cu untură. Laşi să crească cozonacii pe 
marginea plitei (dintr-un kilogram de făină obținem doi cozonaci) până când au 
ajuns la marginea tăvilor. Atunci le introduci în cuptorul cald, lași la foc mic 1/4 
oră, dai focul la potrivit, coci o 1/2 oră, după care faci focul mic pentru încă 20 
min. 

Cozonacul trebuie să fie rumen și nu ars. Dacă flacăra aragazului nu este 
uniformă, coci cozonacul cu o tavă pusă sub grătarul pe care stau tăvile cu 
cozonac. Le scoţi, răcești cozonacii în tavă, nu deschizi geamul nici când 
cozonacii sunt pe planșetă, deoarece pot da înapoi. Tai numai rece, după cel 
puţin 3 ore de când a fost scos din cuptor. Înainte de a fi introduși în cuptor, ungi 
cozonacii cu albuş şi presari cu zahăr tos. După dorinţa gospodinei, cozonacii 
se parfumează cu vanilie când se scot din cuptor. 

Se păstrează înveliţi în hârtie curată. 


551. Cozonac cu stafide 


1 kg făină + 3 linguri pline, 10 ouă, 500 ml lapte, coajă rasă de lămâie, 
1 linguriţă cu sare, 50 g drojdie de bere, 250 g zahăr tos, 200 g unt topit, 200 
g stafide, 4-5 plicuri de zahăr vanilinat, ulei. 


Pui într-un castron drojdia, acoperi cu 1 lingură cu zahăr și 1 linguriţă cu 
sare, amesteci până devine pastă lichidă. Torni peste drojdie 3 linguri cu făină 
şi 1 pahar cu lapte, amesteci bine, lași la dospit. În laptele rămas pui arome 
(coaja rasă de lămâie şi zahăr vanilinat) și îl torni încet peste făina pusă într-un 
lighenaș. Peste făină pui ouăle întregi, amesteci bine, frămânțţi cu laptele pus 
câte puţin. Când coca este omogenă începi să frămânțţi cu unt topit, adunând 
aluatul spre centru. Este bine frământat când face bășici. Atunci pui peste aluat 
stafidele fără codițe, bine spălate şi uscate în prosop curat. Continui să frămânți 
10 min., laşi la dospit 1 oră. 

Imparţi aluatul în două, pui în forme unse cu ulei, lași să mai crească 1/2 
oră, ungi cu ou, presari pe toată suprafața cozonacului zahăr tos, coci la foc 
moale 1/4 oră, apoi la foc potrivit 40 min. 


552. Cozonac moldovenesc 


1 kg făină plus 4 linguri, 10 gălbenușuri, 30g drojdie de bere, 100 g untură, 
200 ml ulei, 1 linguriţă cu sare, 300 g zahăr tos, 1 lingură cu zahăr farin, 
vanilie, 300 g nuci măcinate, 2 linguri cu rom, 100 g stafide, 1 lingură cu cacao, 
3 linguri cu zahăr, 500 ml lapte + 250 ml (pentru opărit făina). 


Cerni făina într-un vas adânc și o încălzeşti în cuptor, la foc mic. În 500 ml 
lapte pus în vas, pe foc mic, adaugi zahărul, amesteci și lași să se răcorească. 
Cu 250 ml lapte clocotit amesteci 4 “ipun de făină cernută proaspăt 


Musafirul nu mănâncă ce e doreşte, ci numai ceea ce găseste, 
(Proverb românesc) 

(separat de făina pentru frământat). Freci drojdie de bere cât o nucă cu 1 lingură 
de zahăr, pui pasta obţinută peste făina opărită, amesteci şi laşi pe marginea 
plitei la dospit. 

Gălbenuşurile, peste care ai pus sare, le baţi cu furculița, le pui peste făină, 
adaugi maiaua crescută şi începi frământatul. Pui laptele călduţ peste făină, 
amesteci întâi bine ouăle în aluat, frămânţi 1/4 oră, după care adaugi ulei pus 
câte puţin şi untură de porc proaspătă. Frămânţi 1 oră, adunând aluatul spre 
centrul vasului de frământat. Lucrezi la temperatură ridicată, şi frămânţi cel 
puţin 3/4 oră sau cel mult 1 oră. Este gata atunci când aluatul face băşșici. Ca 
aromă, pentru cozonac se foloseşte cu precădere coaja de lămâie sau de 
portocală rasă, romul sau esenţa de vanilie. Aroma o adaugi în lapte, înainte de 
a începe frământatul. 

Cât timp aluatul stă la dospit, acoperit cu un prosop curat, pe marginea plitei 
calde, treci nucile prin mașina de tocat, le amesteci într-un vas cu 1 cană de 
zahăr tos, cu stafide, 2 linguri de rom şi cacao cernută proaspăt. Amestecul îl 
întinzi pe foaia de aluat pusă pe planșeta unsă cu grăsime. Rulezi foaia de aluat 
ca un sul, pe care-l pui într-o tavă unsă cu grăsime. Lași tava pe marginea plitei 
încă 1 oră, după care pui cozonacii în cuptorul cald, cu focul mic 1/4 oră, ca să 
aibă timp să mai crească. Faci focul mare, pentru 1/2 oră, și coci fără să închizi 
ermetic ușa aragazului. 

Când îi introduci în cuptor ungi cozonacii cu ou, presari pe toată suprafața 
zahăr tos și parfumezi cu puţină vanilie. Restul de vanilie o amesteci cu 1 lingură 
de zahăr farin și o cerni împreună peste cozonacii calzi. Cozonacii nu se taie calzi 
şi nu se păstrează decât în camere aerisite şi curate, înveliţi în hârtie. 


553. Cremă de prune (6-8 pers.) 
10-20 de prune bine coapte, 10 miezuri de nucă tocate, 1 cană cu frişcă. 


Speli prunele, le pui în sită, le scufunzi 1 min. în apă clocotită, le cureţi de 
coajă, le scoţi sâmburii şi le zdrobeşti cu furculiţa. Le amesteci cu nuci tocate şi 
frişca, le servești foarte reci. 


554. Cremă englezească (6-8 pers.) 


1 cană cu zahăr, 6 gălbenușuri crude, 1/2 l lapte fiert și puţin răcit, 1 lin- 
guriţă cu făină sau 2 foi de gelatină, 1/4 linguriţă cu sare, vanilie. 


Speli ouăle, le spargi separând gălbenuşurile de albușuri. Din albușuri 
pregătești o spumă de fructe. Gălbenușurile strânse într-un castron mare le freci 
cremă omogenă cu zahărul pus câte puţin. Adaugi în cremă un praf de sare, 
presari făina, vanilia și amesteci până când crema arată ca o spumă. Torni laptele 
fiert şi răcit câte puţin, continuând să amesteci energic ca să nu rămână laptele 
neîncorporat. 

Crema o răstorni într-o cratiţă, aşezi pe foc moale, învârţi cu lingura de lemn 
până când se îngroașă ca o smântână. O răceşti în cratiţă şi o pui la frigider 1 
oră (sau în apă rece). O folosești ca: desert în care adaugi fructe crude, macerate 
în zahăr, cremă pentru umplut ecleruri; cremă pentru tarte cu fructe sau pentru 
cornete. 

555. Desert din fructe de vară 


1/4 kg căpşune, 1/4 kg fragi, 1/4 kg caise, 1/4 kg zmeură, 1/4 kg zahăr, 
1/2 lămâie, 200 g frişcă, 50 ml coniac, 100 g pișcoturi. 


Cureţi fructele de frunze, le speli cu multă apă rece, le golești de sâmburi 
(caisele) şi le aşezi într-un castron adânc, puse straturi subţiri, cu zahăr între 
ele. Storci peste fructe zeama de la 1/2 lămâie şi stropești cu coniac. Pui vasul 
la rece pentru 2 ore. Când serveşti, amesteci fructele umblând uşor cu o furculiță 
în ele, le aşezi în cupe adânci, pe care le garnisești cu pişcoturi de șampanie. 
Peste fructe pui frișcă proaspătă și servești imediat. 


556. Desert din fructe de toamnă 


4 mere, 4 pere, 4 piersici, 4 linguri cu zahăr tos, 1 lingură cu rom, 1/4 
linguriţă cu scorţişoară pisată, 1/2 lămâie, 1 cană cu smântână proaspătă. 


Cureţi fructele de coaja tare de deasupra, le golești de seminţe și de sâmburi 
şi le tai felii subţiri. Acoperi cu zahăr tos, amesteci ușor cu o furculiță ca să nu 
rupi fructele, stropești cu rom și presari cu puţină scorțișoară pisată. 

Pui vasul la rece pentru 2 ore, acoperi cu smântână proaspătă și servești în 
cupe adânci. 


557. Desert din fructe conservate 


1/2 kg căpșune, 1/2 kg caise, 1/2 kg zmeură, 1/2 kg piersici, 1/2 kg 
struguri, 1/2 kg vișine, 1/2 kg cireşe amare, 1/2 l alcool rafinat, 1 1/2 kg zahăr, 
vanilie. 


Cureţi fructele de frunze şi de codițe, le speli cu multă apă rece şi le pui în 
borcan de sticlă de 10 litri procedând astfel: pui la baza borcanului căpșunele 
şi cireşele pregătite așa cum s-a arătat. Le acoperi cu jumătate de kilogram de 
zahăr, apoi pui alcoolul. Acoperi borcanul până când poţi pune vișinele. Peste 
vişine pui doar un strat subţire de zahăr. La fel procedezi cu celelalte fructe, până 
când pui strugurii. Când ai terminat, pui vanilie, acoperi cu un strat mai gros de 
zahăr; dacă nu eşti sigură de temperatura cămarei, pui un strat subțire de 
aspirină pisată, și legi borcanul cu celofan pus în două, umezit pe o parte şi 
strâns bine cu o sfoară subţire. Pui borcanul în cămară şi-l desfaci peste iarnă, 
când fructele sunt bine macerate. 


558. Desert din fructe de iarnă, cu vin spumos 


2 portocale, 4 mere, 4 pere, vișine din compot, cireşe din compot, 2 banane, 
4 linguri cu zahăr farin, 1/2 l vin spumos, vanilie. 


Cureţi merele, perele și portocalele de coajă şi de seminţe, le tai felii subţiri 
şi le pui într-un castron adânc, apoi le acoperi şi pe acestea cu zahăr farin și cu 


(Proverb românesc) 

puţină vanilie, şi pui vasul la rece. Când serveşti salata de fructe, adaugi bananele 
tăiate felii subţiri, acoperi cupele cu vin spumos ţinut la rece și serveşti imediat. 


559. Diamante 


250 g făină, 250 g unt, 250 g zahăr pudră plus 2 linguri, 2 ouă, 2 plicuri cu 
zahăr vanilinat, 1/2 linguriţă cu sare. 


Faci un aluat moale din unt frecat cu zahăr până când obţii o cremă netedă. 
Adaugi ouăle pe rând, sărezi și parfumezi cu vanilie, pui făina în ploaie și învârți 
aluatul cu lingura de lemn într-un singur sens. lei cu lingurița din aluat, pui 
grămăjoare pe tava neunsă, coci la foc iute 1/4 oră. Când fursecurile sunt gata 
se desprind uşor de pe tavă, se trec pe platou, pudrezi cu zahăr farin. 


560. Doboş tort 


5 ouă, 5 linguri cu făină( plus 2 linguri cu făină pentru tapetat tava), 100g 
zahăr tos, 1 praf de sare; pentru cremă: 4 ouă, 200g unt, 2 linguri de cacao, 
150 g zahăr, 2 linguri cu lapte; pentru glazură: 3 linguri de zahăr, 100g 
ciocolată. 


Speli ouăle, separi gălbenuşurile, pe care le baţi spumă cu 100g tos și un 
praf de sare. Adaugi făină în ploaie, amesteci ușor ca să se încorporeze, apoi 
albușurile bătute spumă tare. Aluatul este moale şi curge. Socoteşti cantitatea 
pentru o foaie, împarți aluatul în căni sau în farfurii (avem nevoie de 6-7 foi). 
Ungi o tavă rotundă cu unt, o tapetezi cu făină, torni 1 cană cu aluat, coci la foc 
potrivit. Scoţi foile coapte pe platouri separate. 

Faci crema: pui o cratiţă înaltă cu apă şi când începe să fiarbă pui vasul 
smălțuit în care ai spart ouăle și ai amestecat cu zahărul. Baţi amestecul cu telul 
fierbinte în timp ce fierbe apa din cratiţă. Căldura degajată de apa fierbinte ajută 
amestecul să se lege mai repede. In amestec adaugi cacaua desfăcută cu puţină 
apă și dată în clocot. Amesteci repede, dai deoparte când este omogenă. 
Incorporezi untul câte puţin numai când crema e călduţă. Crema trebuie să fie 
omogenă. 

lei o foaie, o aşezi pe platoul pe care așezi definitiv tortul, o ungi cu cremă. 
Potriveşti foile ca să nu se strice simetria, le ungi pe toate cu cremă. Pe foaia de 
deasupra pui glazura: topeşti ciocolata în 3 linguri cu apă, adaugi zahăr dacă 
foloseşti ciocolată de menaj, dai în clocot pe foc, amesteci repede şi torni pe 
ultima foaie de tort. Intinzi ciocolata care curge pe tot tortul, folosind un cuţit. 
Lași la rece 3-4 ore, servești tăiat felii în rază. 


561. Ecler 


Aluat „pâte à choux’, obţinut din 200 g făină, 200 g unt, apă caldă, 3 ouă, 
sare (vezi Cap. '“Aluaturi”). 


Presari o tavă cu făină, iei din aluatul amintit (care este molicel) bucăţi mici, 
le rotunjeşti sau le alungeşti și le coci la foc potrivit până se desprind de tavă. 
Le scoţi pe fund de lemn uscat, le despici în două doar pe la un capăt, le umpli 
cu cremă de cafea, de lapte sau de vanilie și le acoperi cu fondant asortat. 

Fondantul este obținut din șerbet pe care-l colorezi cum dorești: sirop de 
fructe, cacao, ciocolată. Ca să-ţi fie mai ușor, foloseşti glazura: faci un sirop din 

apă şi zahăr, adaugi 2 linguri cu cacao cernută sau 100 g ciocolată rasă, fierbi 
până se leagă bine, iei cu lingura şi torni peste prăjiturile răcite. Le lași 1 oră să- 
şi amestece aromele, le serveşti ca desert boieresc. 


562. Eisen tort 


250g zahăr, 250g stafide, 250g nuci măcinate, 1 lingură cu unt, 250g făină, 
6 ouă, 1/2 linguriţă cu scorţişoară pulbere, 2 linguri cu rom, 1/4 linguriţă cu 
sare. 


Speli ouăle, separi gălbenușurile, pe care le freci spumă cu zahărul tos. 
Parfumezi crema cu scorțișoară pisată, adaugi stafidele macerate 1 oră în rom, 
nucile măcinate, sarea și făina în ploaie. Omogenizezi amestecul, adaugi 
albuşurile bătute spumă tare, amesteci uşor pentru ca aluatul să rămână pufos 
şi ușor. Ungi o tavă cu unt, o tapetezi cu făină, răstorni aluatul. Primele 5 min. 
focul este tare, apoi trece la potrivit. 

Prăjitura este gata în 30-35 min. O tai rece, o acoperi cu ciocolată sau frișcă 
şi serveşti. Se poate servi îmbibat cu un compot de fructe sau cu cafea rece. 


563. Frigănele dulci (6-8 pers.) 


6-8 felii de franzelă, 1 pahar cu zahăr, 2 linguri cu zahăr farin, 1 linguriţă 
cu zeamă de lămâie, 1 cană cu lapte, 1 ou, 3-4 linguri cu pesmet, 100 g unt. 


Pui laptele la fiert cu zahăr, adaugi zeamă de lămâie când laptele s-a răcorit 
puţin, treci feliile de pâine tăiate groase de 1-2 cm prin lapte, apoi prin ou bătut 
şi pesmet şi le rumenești în unt. Dacă feliile sunt prea mari le tai în două sau în 
patru bucăţi, pentru că, îmbibate cu lapte şi prăjite în grăsime încinsă îşi vor 
dubla volumul. 

Le scoţi pe o farfurie, le pudrezi cu zahăr farin, le servești ca desert, calde 
sau reci. 


564. Fursecuri simple 


375 g făină (1 cană și jumătate), 100 g unt, 50 g zahăr, 100 g frişcă, 
1/4 linguriţă cu sare, 2 linguri cu zahăr pudră. 

Cerni făina într-un vas cu gura largă, faci un gol în care pui untul, sarea, frişca 
şi zahărul. Frămânțţi un aluat tare și-l pui la frigider 1 oră. Intinzi foaie, tai forme 
rotunde cu gura unui păhărel, le aşezi pe tavă, le înțepi cu furculița şi le coci la 
foc iute timp de 5 min., apoi lași focul mic. Le scoţi calde pe platou, le acoperi cu 
zahăr farin şi le serveşti calde sau reci. 


565. Gogoși de pâine 


1 franzelă uscată, 1/2 l lapte dulce, 1 pahar cu zahăr tos, 4 linguri cu zahăr 
vanilinat, 3 ouă, 1 cană cu ulei. 


Tai franzela felii, așezi feliile în cratiţă, torni deasupra lapte clocotit îndulcit 


(Proverb românesc) 


cu zahăr tos, amesteci repede cu o lingură ca să se îmbibe laptele. Lași să se 
răcească, adaugi ouăle pe rând frământând cu mâna amestecul. 

Încălzești uleiul, faci gogoşi potrivit de mari, le prăjeşti în ulei încins. 

Scoţi gogoșile pe şerveţele, apoi le rostogolești prin zahăr pudră şi le servești 
calde (cu lapte sau iaurt) la masa de seară. 


566. Gogoși pripite 


1 cană cu apă, 1 cană cu făină, 100 g unt, 1 pahar cu zahăr tos, 5 ouă, sare, 
răzătură de lămâie, sirop de fructe. 


Alegi o cratiţă potrivit de mare, clocotești apa cu 1/2 linguriţă cu sare și 1 
pahar cu zahăr şi torni făina în apă. Tragi vasul de pe foc, amesteci în cratiţă cu 
o lingură de lemn până când încorporezi făina şi aluatul nu are cocoloaşe. Pui şi 
untul în aluat și omogenizezi, apoi adaugi ouăle pe rând, fără să te opreşti. 

Când aluatul este neted îl parfumezi cu răzătură de lămâie și pui cu lingura 
pe o tavă neunsă grămezi cât o minge de ping pong. 

Coci la foc potrivit până când se rumenesc, scoţi pe platou și le acoperi cu 
sirop de fructe cât sunt calde. 


567. Griș cu lapte şi banane ca garnitură (6-8 pers.) 


1 l lapte, 200 g griș, 4 banane, 3-4 linguri cu dulceaţă de fructe sau 
marmeladă, 1 pahar cu zahăr, 1 pahar cu apă, 1/2 linguriţă cu sare. 


Faci un griş cu lapte obişnuit: pui laptele la fiert, când dă în clocot pui grișul, 
sărezi, amesteci mereu în vas şi fierbi 1/4 oră. Treci grișul în castron de sticlă. 

Separat faci sirop din apă și zahăr, fierbi 1 minut, pui bananele în sirop 
(curățate de coajă, tăiate în două), le ţii 2-3 min., le scoţi, le așezi peste griş. 

Torni peste griş siropul rămas, decorezi cu fructe din dulceaţă sau cu 
marmeladă de fructe, laşi la rece sau serveşti cald. Fiecare porţie de dulce va 
avea 1/2 banană și fructe din dulceaţă. 


568. Halva turcească 


2 linguri cu unt, 4 linguri cu făină cernută, 2 pahare cu apă, 200g zahăr 
tos, 1/4 linguriţă cu scorţișoară pulbere, un praf de sare, vanilie. 


Pui untul în cratiţă şi, când se înmoaie, pui făina care a fost rumenită în 
cratiţă emailată 2-3 minute. Lucrezi la foc mic, folosind o lingură de lemn pentru 
ca făina să nu se ardă. Stingi cu un sirop gros de zahăr în care s-au pus scor- 
țişoară şi vanilie. Siropul îl faci înainte de a porni restul operaţiilor. Amestecul 
de unt, făină și sirop se fierbe pe foc mic până se îngroașă. 

lei cu lingura din amestec, aşezi grămăjoare pe o farfurie, le răcești şi le 
serveşti simple sau pudrate cu zahăr farin. 


569. Inimioare de macaroane 


200 g macaroane, 1/2 l lapte nefiert, 1 pahar cu zahăr, sare, zahăr 
vanilinat, 20 miezuri de nucă tocate, 100 g alune tocate, fructe din dulceaţă. 


Opărești macaroanele rupte mărunt cu o cană cu apă care clocoteşte. Lași 

acoperit până când pastele înghit lichidul, le pui la fiert cu lapte dulce, sare şi 
zahăr vanilinat. Fierbi până când scade tot laptele, lași să se răcească. Acoperi 
vasul și-l lași să se răcească în frigider, răstorni pe un platou și tai inimioare cu 
o formă specială. 

Presari cu nucă sau alune tocate, decorezi cu fructe din dulceaţă şi serveşti 
dulcele foarte rece. 


570. Îngheţată de banane (4-6 pers.) 


4 banane, 1 cană cu zahăr, 2 linguri cu rom sau coniac, 2 lămâi, 100 g 
frişcă, 1 pahar cu apă. 


Cureţi bananele, le faci piure folosind o furculiță inox şi le aşezi într-un vas 
în care ai turnat sirop din apă, zahăr şi coniac.(Coniacul sau romul, ca să-şi 
păstreze tăria şi mirosul le pui când siropul de zahăr, legat ca pentru dulceaţă, 
s-a răcit). Lași amestecul să se macereze 1 oră, adaugi frișca și baţi energic cu 
furculiţa, apoi zeama de lămâie (storci lămâile şi foloseşti zeama imediat), 
amestecând fără să te opreşti. 

Torni amestecul în formă de sticlă sau de plastic pe care o pui în congelator 
pentru 2 ore. 

Serveşti porţionat în cupe de îngheţată. 


571. Lapte de pasăre (boules de neige) 


6 albușuri, 100g zahăr, 2 | lapte nefiert, 1 baton de vanilie, 1 linguriţă cu 
sare, 6 gălbenușuri, 2 linguri cu făină, fructe din dulceaţă, 100g zahăr. 


Baţi spumă tare albușurile, când se ţin de fundul vasului adaugi zahărul câte 
puţin, baţi în continuare. Amestecul este cel de bezea. Pui laptele la fiert cu 
vanilie, 100g zahăr, 1 linguriţă cu sare și, când dă în clocot, pui bezeaua luată cu 
lingura să fiarbă câte 2 min. pe fiecare parte. Scoţi pe o strecurătoare mare. În 
lapte adaugi gălbenușurile amestecate cu făină, tragi vasul de pe foc şi baţi cu 
telul pentru ca să nu se brânzească ouăle. Pui iar vasul pe foc foarte mic, 
amesteci repede în lapte și fierbi 10 min. Răstorni în castron adânc, pui la rece 
2 ore, împarţi în boluri, apoi pui bulgării de albuș. 

Serveşti cu fructe de dulceaţă puse pe albuş sau în lapte. 

Trebuie să fie rece. 


572. Limbi de pisică (Langues de chat) 


125g unt, 125g făină, 125g zahăr pudră, 3 albușuri bătute spumă tare, 1 
praf de sare. 


Amesteci zahărul cu făina, treci amestecul prin sită. Freci energic untul 5-6 
min. cu un praf de sare. Adaugi făina cu zahărul, amesteci în continuare. 
Albușurile le baţi spumă tare, le pui peste aluat, omogenizezi. Pui amestecul cu 
un cornet de hârtie pe tava neunsă a aragazului, în forme lungi de 8-10 cm cu 


Cine bea pân-la-mbătare, nume bun nu are. 

distanţă între ele. Coci la foc potrivit. Le scoţi cu lama unui cuţit, desprinzi usor 
prăjiturile, aşezi pe platou şi servești reci. 

In alte variante: se colorează o parte din prăjituri cu ciocolată, cu cremă de 
lămâie etc. Serveşti asortate. 


573. Linzer tort 


200g unt, 5 ouă, 200g zahăr, 200g nucă sau migdale măcinate, 250 făină, 
un praf de sare, coajă de lămâie, 1 borcan cu marmeladă de caise sau prune, 
vișine din dulceaţă, zahăr vanilinat, zahăr pudră. 


Ții untul la temperatura camerei 3-4 ore pus într-o cratiţă. Freci încet cu o 
lingură de lemn, pui zahărul în cantități mici continuând operaţia, adaugi câte 
1 lingură de făină și omogenizezi. Amestecul arată ca o cremă. Pui sare, pui ouăle 
pe rând și încorporezi omogen. Când făina s-a terminat răstorni nuca și frămânţi 
aluatul cu mâna. Pui coaja de lămâie odată cu nuca, sau, în lipsa ei, 1 pachet de 
zahăr vanilinat. Laşi aluatul 1 oră în congelator, apoi împarțţi în două, întinzi în 
foi rotunde sau pătrate, coci în tava neunsă și le scoţi pe farfurii potrivite. 

Aşezi o foaie la baza platoului, ungi cu marmeladă de caise sau de prune, 
acoperi cu cealaltă foaie, pudrezi cu zahăr farin şi decorezi cu fructe din dulceaţă. 
Serveşti rece, tăiat pătrate mici. 


574. Madelene I 


4 ouă, 1 cană cu făină, 200g unt, sare, 200g zahăr, 200g migdale tocate. 

Speli ouăle, separi gălbenuşurile şi freci spumă cu zahărul și un praf de sare. 
Pui făina în ploaie, adaugi untul câte puţin până când aluatul este omogen. Pui 
migdalele tocate și torni peste aluat albușul bătut spumă. În felul acesta aluatul 
este uşor și crește în timpul coacerii. lei grămăjoare cu lingura, pui pe tava 
neunsă, coci prăjiturile la foc potrivit 30 min. Le scoţi și le laşi să se răcească. Se 
pot acoperi cu ciocolată caldă. 


575. Madelene Il 


3 ouă, 150g unt, 150g zahăr, 150g făină, 1 linguriţă cu apă de flori sau 
1 lingură cu coniac, sare. 


Topești untul în cratiţă fără să fiarbă. Ouăle le spargi în castron şi le freci 
spumă cu zahărul, pui un praf de sare, stropești aluatul cu apă de flori sau coniac 
şi pui făina câte puţină. Amesteci bine, peste amestec torni untul cald și 
omogenizezi. Umpli forme speciale de madelene pe trei sferturi, coci la foc 
potrivit până devin aurii. 


576. Mamzel Nitouche (Bezele colorate) 


4 albușuri, 1 cană cu zahăr farin, 1 lingură cu răzătură de lămâie, 2 linguri 
cu sirop de dulceaţă de vișine sau cireşe negre, 1/2 linguriţă cu zeamă de 
lămâie. 

Speli ouăle, le laşi în apă caldă (sau la temperatura camerei 2-3 ore), separi 
albuşurile, pui peste ele zeamă de lămâie şi le baţi cu telul (sau le mixezi 2 min.) 

până devin spumă tare. Atunci pui zahărul (câte 1 lingură), continui să baţi, 
colorezi cu sirop din dulceaţă de cireșe sau vișine, parfumezi cu răzătură de 
lămâie, aşezi grămăjoare cât o nucă pe hârtie albă întinsă în tava neagră a 
aragazului. Pui tava în cuptorul fierbinte, faci focul mic, laşi să se întărească. 
Umezeşti hârtia pe dos, desprinzi bezelele. Le servești imediat sau în zilele 
următoare, simple sau în combinaţii cu creme și îngheţate. 


577. Marţipan 


1/2 kg miere, 1/2 kg zahăr, 1 kg făină, sare, 4 ouă, 1 linguriţă cu scor- 
țișoară și cuișoare pulbere, 1 pachet praf de copt, 250g de nucă, coajă rasă de 
lămâie și portocală în amestec, 1 linguriţă cu unt. 


Pui mierea pe foc să dea în clocot, amesteci repede cu zahărul tos în vas 
adânc. Tot acum pui făina în ploaie şi încorporezi folosind o lingură de lemn. În 
făină desfaci praful de copt pentru ca să se amestece omogen. În felul acesta 
aluatul creşte uniform. În aluat adaugi 200g de nuci măcinate, 4 gălbenușuri şi 
2 albușuri, un vârf linguriţă de sare, 1 linguriţă de coajă rasă de lămâie și porto- 
cală. Frămânţi aluatul cu mâna când s-a răcorit, întinzi foaia subţire, tai forme 
cu paharul şi cuțitul, le pui în tava unsă cu unt şi le ungi cu albușurile bătute 
spumă amestecate cu 50g nuci tocate. Coci la foc potrivit. Servești reci. 


578. Mere cu cremă 
8 mere, 1/2 l vin alb, 4 linguri cu zahăr, 4 ouă, vanilie, 200 g frişcă. 


Cureţi merele de coajă, le golești de partea tare din mijloc şi de seminţe, le 
pui într-o cratiţă cu pereţi înalţi şi le acoperi cu vin alb. Fierbi la foc mic până 
când merele se înmoaie și se pot consuma. Le scoţi şi le pui pe un platou, unul 
lângă altul, iar vinul rămas îl amesteci cu zahăr şi vanilie şi-l fierbi până ajunge 
sirop legat. Tragi cratița de pe foc, lași să se răcească, apoi îngroşi siropul cu 
gălbenușurile frecate bine. Umpli golurile de la mere cu dulceaţă de care doreşti, 
acoperi cu cremă de gălbenușuri și îmbraci în frişcă. 

Servești atunci sau ţii la rece 1 oră. 


579. Mere rase 


6 mere acrișoare, 4 linguri cu zahăr tos, 100 g de nuci tocate, 1/2 lămâie, 
vanilie, 1/4 linguriţă cu scorţișoară pisată. 


Cureţi merele de coajă şi le treci pe răzătoare de sticlă. Amesteci nucile 
tocate și laşi amestecul deoparte. Pe foc mic faci un sirop gros din 4 linguri de 
zahăr și 3 linguri de apă, acrești cu zeamă de lămâie și parfumezi cu vanilie. 
Răcești siropul, amesteci cu merele care au stat cu nucile tocate, dai amestecul 
la rece. Servești după 2 ore, garnisind cupele cu fructe din dulceaţă de care 
doreşti. 


Atâta vreme cât ești fericit, vei avea mulţi prieteni. (Ovidiu) 

580. Mere surpriză 


8 mere, 4 linguri cu marmeladă de caise, 1 lingură cu zahăr, 1 albuș, 1 lin- 
gură cu unt. 


Cureţi merele de coajă, le goleşti de seminţe şi de partea tare, dar păstrezi 
fundul, ca să le poţi umple. Pui în golul merelor marmeladă de caise, ungi o 
formă cu 1 lingură de unt şi pui merele în formă. Peste golul umplut cu 
marmeladă pui albuş de ou bătut spumă tare şi pui forma în cuptor pentru 20 
min. Ții forma la foc potrivit, apoi scoţi și vanilezi merele, le răcoreşti și le 
serveşti cu dulceaţă de care dorești sau cu pișcoturi. 


581. Mere tiroleze 


6 mere acrișoare, 1/2 lămâie, 1 pahar cu lapte, 4 linguri cu făină, 1 ou, 
1/2 ceașcă mare cu ulei, zahăr vanilinat, zahăr pudră, 1 lingură cu unt. 


Speli oul şi-l spargi într-o farfurie adâncă, pui făina și amesteci, subțiezi cu 
lapte și pui în aluat 1 lingură de unt. Aluatul îl pui la rece pentru 1 oră, după care 
faci din el clătite pe care le prăjeşti într-o tigaie specială unsă cu puţin ulei. 
Merele le cureţi de coajă, le tai felii subţiri şi le presari cu zahăr şi vanilie. Le 
stropești cu zeama de la 1/2 lămâie şi le ţii să se macereze la rece. Umpli clătitele 
cu ele şi le rulezi, apoi le serveşti presărate cu zahăr farin. 


582. Meringue 
2 albușuri, 100 g zahăr pudră, 2-3 picături zeamă de lămâie. 


Pui albuşurile într-o oală mică și curată, picuri zeamă de lămâie deasupra 
şi baţi cu telul până când devine spumă tare (timp pentru a mixa: 2 min.) și se 
ţine de tel. lei zahăr cu lingura, presari peste albuş, baţi din nou. Procedezi aşa 
până termini zahărul. Meringa se foloseşte pentru decor sau se poate coace ca 
orice bezea: la foc foarte moale, așezate grămăjoare, puse în rând, pe hârtie albă. 


583. Miş-mașş dulce 


4 felii de pâine neagră, 1 pahar cu nuci măcinate, 1 pahar cu zahăr, 1 ou, 
1 lingură cu unt, 1 cană cu smântână. 


Treci pâinea pe răzătoare, o pui în tigaie, amesteci cu zahărul necesar şi 
nucile tocate, rumeneşti amestecul pe flacără mică. Peste amestec pui oul bătut 
cu unt, amesteci energic, mai ţii pe foc până la omogenizare. Miș-maș-ul este 
servit cald, cu smântană. 


584. Non plus ultra 


150g unt, 350g făină, 100g zahăr tos, 200g zahăr pudră, 4 ouă, sare, 250g 
marmeladă de caise sau prune, zahăr vanilinat. 


Cerni făina, torni peste aceasta untul înmuiat și o cremă obţinută din 4 
gălbenuşuri frecate cu 100g zahăr tos. Tot acum pui în aluat 1/4 linguriţă sare 
şi 1 pachet de zahăr vanilinat. Frămânţi aluatul 2 min. Intinzi foaie subţire de 2 
mm, pe care o coci în cuptorul cald, la foc potrivit, acoperită cu spumă de albuș. 
Baţi cele 4 albușuri spumă tare, adaugi zahărul farin, baţi în continuare ca să-și 

păstreze consistenţa de bezea. Cuptorul este cald, faci puţin mai tare focul, le 
păstrezi în cuptor până când bezeaua este tare. Când prăjitura s-a răcit, tai 
romburi cu lama unui cuţit trecut prin apă, lipeşti cu marmeladă de caise părțile 
fără bezea, pui două câte două romburi și le așezi pe platou puţin mai depărtate. 
Prăjiturica este fragedă și se rupe repede. 


585. Nuga de zahăr ars 
1 pahar cu zahăr tos, 1 pahar cu nuci tocate. 


Toci nucile nu prea mărunt. Pui 1 pahar cu zahăr într-un vas de aluminiu 
pus pe foc, umbli cu lingura în vas pentru ca zahărul să se topească repede. 
Adaugi nucile, amesteci, răstorni pe un fund de lemn udat cu apă rece şi întinzi 
cu o vergea de lemn. Tai forme diferite cu un cuţit udat cu apă rece și lași pe 
fundul de lemn să se răcească. 


586. Nugat (4-6 pers.) 


6 albușuri, 350 g miere, 350g zahăr, 1 lămâie, 1 baton de vanilie, 350g 
alune tocate, 2 foi de tort sau napolitană. 


Albuşurile le pui într-o cratiţă cu gura largă, unde le baţi spumă tare cu un 
tel. Când nu mai curg adaugi zahărul, continui operaţia, adaugi mierea câte 
puţină. Parfumezi cu zeamă și răzătură de lămâie și aşezi vasul în care lucrezi 
intr-o cratiţă mai mare, plină pe jumătate cu apă fierbinte. În amestecul de albuş 
şi zahăr pui alunele tocate și vanilia tocată fin, laşi câteva minute pentru ca să 
prindă consistenţă. Pui o foaie de tort sau napolitană pe planşeu, întinzi 
amestecul de albuş, acoperi cu zahăr şi alune cealaltă foaie și așezi deasupra un 
fund de lemn. Când nugat-ul s-a întărit tai pătrate mici și servești. 


587. Pandişpan (Pain d’Espagne) 


8 ouă, 8 linguri cu făină, 8 linguri cu zahăr, un praf de sare, 1 lingură cu 
unt,(1 lingură cu făină pentru tapetat forma). 


Speli ouăle, separi gălbenuşurile, pe care le freci spumă cu zahărul pus câte 
puţin. Când nu se mai simt cristalele în cremă adaugi un praf de sare și făina în 
ploaie. Omogenizezi. Baţi albuşurile spumă, le încorporezi în aluat și îl împarți 
pe acesta în două forme potrivit de mari, unse cu unt și tapetate cu făină. Coci 
la foc potrivit 30-35 min. Pandişpanul este o bază ideală pentru prăjitura ușoară 
cu fructe şi pentru tortul cu fructe sau cu cremă. 


588. Papanaşi cu flocoane de ovăz (4-6 pers.) 


200 g brânză de vaci, 2 ouă, 1 lingură cu unt, 200 g zahăr pudră,1 pahar 
cu făină, sare, 1 cană cu fulgi de ovăz, 1 cană cu ulei, praf de copt. 


Faci un aluat din brânză de vaci, 1 lingură cu unt fierbinte, 1 praf de copt, 2 
ouă, puţină sare, fulgi de ovăz şi făină, eat toate ingredientele î într-o cratiţă 


Ati ascunde vârsta, înseamnă a-ţi anna amintirile. 
(Proverb românesc) 

cu gura largă, faci suluri subţiri cât degetul, din care obţii covrigei potrivit de 
mari. Lucrezi pe planşeta înfăinată şi faci mai mulţi covrigei pe care-i laşi să stea 
până îi poţi prăji. Incălzeşti uleiul într-un tuci înalt, pui covrigeii pe rând, îi scoţi 
pe şerveţele şi-i pudrezi cu zahăr farin. Servești desertul cald. 


589. Pască cu brânză de vaci (6-8 pers.) 


650 g aluat de cozonac, 1 lingură cu unt, 1 gălbenuș; 1 kg de brânză de vaci, 
1/2 linguriţă cu sare, 6 ouă, 300 g zahăr, 1 lingură cu făină, coajă de lămâie, 
100 g stafide, 2 linguri cu unt, 3 linguri cu smântână (pentru umplutură). 


Se prepară umplutura astfel: amesteci brânza spumă cu 2 linguri de unt şi 
2 linguri de smântână. Separat freci gălbenușurile cu zahărul, amesteci încet 
crema astfel obținută cu pasta de brânză, adaugi coajă de lămâie rasă, stafide 
spălate bine, sare şi albuşurile bătute spumă. Amestecul îl omogenizezi cu o 
lingură de lemn, îl împarţi în două și treci la pregătirea produsului: ungi o cratiţă 
cu pereţii înalţi cu 1 linguriţă de unt cald, presari cu făină, faci un sul împletit 
din jumătate de cantitate de aluat, aşezi în formă de coroană în cratiţă; în 
mijlocul cratiţei pui o foaie subțire de aluat apoi jumătate din umplutura de 
brânză, ungi aluatul cu gălbenuș de ou și introduci formele în cuptorul cald, să 
se coacă la foc mic 1/4 oră, și la foc potrivit 1/2 oră. 

In continuare procedezi ca şi la pasca cu smântână. 


590. Pască cu ciocolată (6-8 pers.) 


500 g aluat de cozonac, 4 ouă, 1 pahar cu lapte dulce, 4 linguri cu unt, 
2 linguri cu cacao, 150 g de zahăr tos, 100 g de ciocolată, 2 linguri cu făină. 


Foloseşti forme mai mici decât la pasca cu orez, ciocolata fiind mai puţin 
vâscoasă. 

Freci ouăle întregi (oprești un gălbenuș pentru uns aluatul deasupra) cu 
zahărul tos 1/4 oră. Peste crema obţinută pui făina cernută și omogenizezi, apoi 
adaugi laptele cald și cacaua cernută proaspăt. Lucrezi la foc mic, pentru că 
amestecul trebuie să se îngroașe. Amesteci folosind o lingură de lemn deoarece 
amestecul fiind gros, se prinde imediat de pereţii vasului. Crema o parfumezi 
cu rom sau cu vanilie şi amesteci încet cu ciocolata topită în alt vas, omogenizând 
amestecul pe foc. lei cratița de pe foc când crema este groasă, răcești 10 min., 
adaugi untul amestecând încet ca să se topească bine și laşi să se răcească de 
tot. Imparți în două părţi egale şi treci la pregătirea produsului: ungi cratița cu 
unt, înconjori cu aluat de cozonac împletit din fâșii, torni jumătate din umplutură 
la mijlocul cratiţei pe care ai întins o foaie subțire de aluat și ungi aluatul cu 
gălbenuş. Introduci tava în cuptor; aluatul fiind mai puţin decât la cozonac va 
creşte repede. Lași focul mic 1/4 oră, apoi coci la foc potrivit încă 1/2 oră. Pasca 
este coaptă când aluatul a devenit rumen şi strălucitor. 

Scoţi și coci restul de aluat; cantităţile indicate sunt pentru două păşti. 

Este potrivită o formă cu fundul detașabil. 


591. Pască cu orez 


650 g aluat de cozonac, 1 | lapte dulce, nefiert, 1/2 linguriţă cu sare, 1 cană 
cu orez, 1/2 baton de vanilie, 100 g stafide, 6 ouă, 6 linguri cu zahăr, 1 lingură 


cu unt. 

Speli orezul în mai multe ape reci, îl clocotești câteva minute cu apă caldă 
în care ai pus şi sare, după care arunci apa și umpli oala cu lapte dulce, nefiert. 
Fierbi orezul până când se poate consuma, lași să se răcească puţin și amesteci 
peste o cremă obţinută din: 5 gălbenuşuri frecate spumă cu 4 linguri de zahăr, 
vanilie şi stafide curățate și spălate. Peste cremă adaugi albușurile bătute spumă 
tare, amestecând uşor. Când crema este omogenă o torni peste orez, amesteci 
bine şi împarţi în două. În continuare procedezi ca la pasca cu brânză. 


592. Pască cu smântână (4-6 pers.) 


1 kg făină, 8 gălbenușuri, coajă de lămâie, 1 cană cu lapte dulce, 300 g 
zahăr, 200 g unt pentru aluat; 1 | de smântână, 3 gălbenușuri, vanilie, coajă 
de lămâie, 100 g stafide, sare, 300 g de zahăr tos pentru umplutură. 


Frămânțţi un aluat de cozonac pe care îl lași la dospit 2 ore, apoi îl împarţi în 
4 părţi şi întinzi fiecare bucată de aluat ca un sul. Se folosesc 3 bucăţi de aluat; 
restul se împarte în 3 și se pune pe fundul tăvii. Ca să nu se rupă când se scoate 
din formă, pasca trebuie să aibă o bază de aluat. Cu acest sul faci o coroană în 
jurul unei cratițe unse cu unt, iar în mijlocul cratiţei pui o foaie subţire de aluat, 
apoi o parte de umplutură, ceva mai înaltă decât aluatul. Cratiţa o introduci în 
cuptorul cald şi o lași la copt ca pentru orice cozonac. Dintr-un kilogram de făină 
faci 3-4 păști cu smântână sau cu orice alt fel de umplutură. Scurgi smântâna, 
cât crește aluatul, printr-un tifon curat, pus în două, pe fundul unei site 
obișnuite. Peste tifon pui smântână și lași să se scurgă zerul. Răstorni într-un 
castron adânc, amesteci ușor cu zahărul, stafidele, coaja de lămâie, eventual 
câteva fructe confiate, cu vanilia și gălbenuşurile frecate separat. Imparți 
amestecul în trei sau patru părţi, după cât aluat ai, aşezi în formă și lași puţin la 
dospit, apoi pui în cuptorul fierbinte. Când aluatul s-a rumenit, pasca este 
coaptă. Răceşti 1/2 oră în formă, apoi pui peste gura cratiţei o farfurie mare, 
întorci cratiţa și lași să cadă conţinutul. Pui o altă farfurie peste farfuria pe care 
s-a scos pasca, întorci ca să ai la bază aluatul copt și laşi alături de cozonaci să 
se răcească. Dacă ai forme speciale cu fundul detașabil înlături mai multe 
operaţii riscante, în timpul cărora pasca se poate rupe. 


593. Pâte a choux (Aluat pentru prăjituri) 


400 g făină, 400 g unt, 400 ml apă caldă, 5 ouă, sare. 


Fierbi untul în apă, tragi vasul de pe foc când dă în clocot, pui făina în apă, 
amesteci repede ca să se omogenizeze aluatul și adaugi ouăle pe rând. In timp 
ce amesteci pui sare. Aluatul trebuie să fie omogen. Il foloseşti la ecler, profiterol, 
gogoși. Dacă nu-l folosești imediat îl păstrezi în frigider. 


594. Pâte a foncer (Aluat de pus pe fundul tăvii) 


500 g făină, 250 g unt, 1 linguriţă cu sare, 1 cană cu apă. 


Laşi untul să se scurgă în sită o oră. Cerni făina, o așezi în vas larg și puţin 
înalt sau direct pe masa de lucru. Incălzești apa și o sărezi cu 1 linguriţă rasă de 


Prea multă miere face greață. (Proverb românesc) 


sare, şi frămânţi astfel: faci un gol în mijlocul făinii, pui untul şi câte puţină apă. 
Ai grijă să nu lași cocoloașe, încorporezi făina încet, amestecând și untul pe 
măsură ce frămânţi aluatul. Frămânţi măcar 10 min., strângi aluatul într-un 
bulgăre mare, îl înveleşti în prosop şi-l laşi în frigider câteva ore. Il foloseşti la 
prepararea tartelor picante, plăcintelor, pateurilor umplute cu carne sau cu le- 
gume picante. Dacă dorești să-l foloseşti la prăjituri proporţia este: 500 g făină, 
250 g unt, 250 g zahăr, sare, 250 ml apă caldă. 


595. Pâine rusească (fursecuri cu alune și nuci) 


200 g alune pisate sau măcinate, 200 g nuci măcinate, 100 g făină, 50 g 
pesmet, 100 g frişcă, 6 albușuri bătute spumă tare, 1 ceșcuţă cu esenţă de cafea, 
1 praf de sare. 


Amesteci alunele măcinate cu nucile şi le laşi deoparte. Baţi spumă tare (să 
se ţină pe tel) 6 albușuri, pui câte puţin din amestec continuând să baţi cu telul. 
Tot la fel încorporezi: esența de cafea, 1/4 linguriţă cu sare, făina și frișca. 
Omogenizezi. Aşezi o hârtie albă pe tava mare a aragazului, iei din compoziţie 
cu linguriţa şi pui la rând fursecurile pe tavă. Coci 1/4 oră la foc potrivit (albuşul 
se încheagă la foc moale), încerci dacă se desprind de pe hârtie. Mai laşi în cuptor 
până când albuşul se întăreşte, stingi focul și laşi prăjiturile să se răcească. 
Umezeşti hârtia pe dos, desprinzi uşor şi pui fursecurile pe un platou mare. 


596. Pere cu sos 


6 pere, 4 linguri cu zahăr tos, 6 linguri cu apă, 1 ceașcă mare cu lapte dulce, 
1 baton de ciocolată, 1 ou, 1/2 linguriţă cu făină. 


Alegi pere bine coapte, le speli și le cureţi de coajă, apoi le tai felii subţiri de 
2-3 cm şi le pui la fiert în sirop de zahăr, care clocotește. Le laşi în sirop câte 2 
min., le scoţi, le scurgi, apoi le pui în compotieră. Siropul îl îngroși la foc mic cu 
sos făcut din jumătate de linguriţă de făină desfăcută în lapte dulce și 1 baton 
de ciocolată, rupt bucățele mici. Sosul îl fierbi înainte de a-l pune în sirop. Ingroşi 
amestecul de sos şi sirop până când arată ca o smântână. Tragi cratiţa de pe foc 
şi laşi să se răcească. Pui oul în amestec, freci energic ca să omogenizezi și torni 
peste pere. Pui compotiera la rece și serveşti peste 2 ore. 


597. Petits-beure (6-8 pers.) 


100 g unt, 3 ouă, 3 linguri cu caimac, 250 g zahăr, 1/2 linguriţă cu 
amoniac, 500 g făină, 1/2 lămâie, sare. 


Cerni făina, pui peste ea caimacul, apoi adaugi gălbenuşurile pe rând, timp 
în care amesteci încet cu făina toate ingredientele. Stingi amoniacul cu zeama 
de la 1/2 lămâie, pui peste făină, adaugi un praf de sare și albuşurile bătute 
spumă. La urmă adaugi zahărul, care s-a dizolvat cu 50 ml apă, pe foc moale. 

Frămânțţi un aluat tare, care se odihnește la rece 2 ore, apoi scoţi şi lucrezi 
la rece. Intinzi o foaie groasă de 1 cm, tai forme dreptunghiulare sau rotunde, 
așezi într-o tavă neunsă și coci la foc potrivit 1/2 oră. Tava o introduci în 
cuptorul fierbinte, apoi micşorezi focul. 

Biscuiţii aceştia nu-i pudrezi cu zahăr. 

598. Petits fours (6-8 pers.) 
100g unt, 200g făină, 50g zahăr, un praf de sare, zahăr pudră. 


Frămânţi un aluat tare: untul îl freci spumă cu zahărul şi sarea, adaugi făina, 
amesteci şi frămânţi 5 min. Intinzi foaie subţire, tai semilune cu jumătatea gurii 
unui pahar, le coci în cuptorul fierbinte 5-10 min. 

Pudrezi cât sunt călduţe cu zahăr pudră. 


599. Piersici boiereşti (6-8 pers.) 


10-12 piersici mari și bine coapte, 1 pahar cu zahăr, vanilie, 2 albușuri, 10 
miezuri de nucă, sirop de dulceaţă, 1 pahar cu apă. 

Din apă, zahăr şi vanilie faci un sirop pe care-l fierbi într-o oală mică și înaltă. 
Scoţi sâmburii fructelor după ce le-ai spălat bine, le așezi câte 4-6 jumătăţi pe 
lingura de spumuit, le fierbi 1 min. în sirop, le scoţi şi le scurgi. 

Când ai terminat toate piersicile, le așezi pe o farfurie mare și le umpli cu 
spumă de ou bătută tare, în care încorporezi nucă măcinată și sirop de dulceaţă. 
Laşi la rece și serveşti lângă biscuiţi. 


600. Piersici delicioase (6-8 pers.) 


6 piersici mari, 6 linguri cu apă, 1/2 lămâie, vanilie, 6 linguri cu zahăr, 100 
g pișcoturi. 


Cureţi de coajă şase piersici mari, le scoţi sâmburii, le desfaci în două și le 
pui pe lingura de supă. Intr-o cratiţă cu gura largă fierbi zahărul cu apa şi, când 
clocotește, pui piersicile și le ţii 2 min. Tragi lingura de supă afară, pui piersicile 
în compotieră și lași siropul să se îngroașe pe foc mic, parfumat cu vanilie și 
zeamă de lămâie. Tragi cratiţa când siropul a scăzut la jumătate. Lași să se 
răcească și-l torni rece peste fructe. 

Pui compotiera la rece pentru 2 ore, apoi servești în cupe mărginite cu 
pişcoturi fine. 


601. Pișcoturi cu nuci (6-8 pers.) 


200 g nuci măcinate, 200 g unt, 200 g zahăr, 1 ou și 1 gălbenuș, 200 g făină, 
sare, 2 linguri cu coniac, 2 linguri cu zahăr pudră. 


Freci spumă untul cu zahărul, apoi adaugi un praf de sare şi 1 ou întreg. 
Continui operaţia până când oul s-a încorporat bine, pui nucile măcinate, 
omogenizezi 5 min., după care adaugi făina, în ploaie. Parfumezi amestecul cu 
2 linguri de coniac, frămânțţi un aluat elastic. Întinzi aluatul în foaie groasă de 1 
cm, tai forme dorite, pe care le treci prin gălbenuş bine omogenizat cu 1 lingura 
de apa, le aşezi într-o tavă şi le introduci în cuptorul cald, să se coacă la foc iute, 
1/2 oră. 

Le scoţi și le pudrezi calde, cu zahăr farin. 


Vara fără lapte bătut și iarna fără plapomă nu prea se poate. 
(Proverb românesc) 

602. Pişcoturi cu spumă de vin (4-6 pers.) 


300 g pișcoturi de șampanie, 1/4 Ivin alb, 2 ouă, 2 linguri cu zahăr, 1 pahar 
cu dulceaţă de cireşe amare. 


Aranjezi pişcoturile în rază folosind un castron mare. Faci o spumă din: vin 
alb, bătut cu cele 2 ouă şi 2 linguri cu zahăr până devine amestec omogen. 
Amestecul îl pui în bain-marie, îl baţi cu telul până se îngroaşă uşor. Torni peste 
biscuiţi, servești cald, cu dulceaţă de cireşe amare. 


603. Pișcoturi simple (4-6 pers.) 


8 linguri cu ulei, 8 linguri cu zahăr, 4 gălbenușuri, 1 ou intreg, 8 linguri cu 
făină, zahăr vanilinat, 1 lingură cu zahăr pentru pudrat. 


Freci gălbenușurile cu uleiul turnat ca la maioneză. Adaugi zahărul atunci 
când uleiul s-a terminat, un praf de sare, vanilie şi făina în ploaie. Frămânți un 
aluat elastic și moale pe care îl întinzi imediat pe o planșetă presărată cu faină. 
Tai forme geometrice și le aşezi în tavă neunsă. Le ungi cu ou bătut bine, le 
presari cu zahăr tos și le introduci în cuptorul fierbinte. Coci la foc potrivit 20 
min. Le scoţi şi le laşi să se răcorească înainte de a le servi. 


604. Pişcoturi cu lămâie (4-6 pers.) 
350 g untură, 250 g făină, 5 ouă, 250 g zahăr, 1 lămâie. 


Freci untura cu zahărul şi gălbenuşurile puse pe rând. Parfumezi cu coajă 
rasă de lămâie, storci zeama de la 1 lămâie mică peste cremă, adaugi făina și 
albușurile bătute spumă. Frămânţi un aluat tare, pe care îl întinzi imediat şi pui 
foaia întreagă în tava neunsă. Coci la foc potrivit și scoţi când s-a rumenit ușor. 
Răcești în tavă, apoi tai romburi folosind un cutit cu lama lata și pudrezi cu zahăr 
farin. 


605. Pişcoturi cu vanilie (4-6 pers.) 


100 g unt, 100 g nuci măcinate, 150 g făină, sare, zahăr vanilinat, 50 g 
zahăr tos. 


Freci untul până devine spumă, apoi adaugi zahărul tos și continui operaţia 
până când nu se mai simt cristale de zahăr în compoziţie. Adaugi nucile măcinate 
şi 2 pachete de zahăr vanilinat, un praf de sare și făina, în ploaie. Frămânțţi la 
rece 1/4 oră, întinzi aluatul cu o vergea de lemn, tai romburi şi cercuri, pe care 
le pui să se coacă în tava neunsă. Introduci tava în cuptorul fierbinte, potriveşti 
focul şi laşi pișcoturile 20 min. în cuptor. Le scoţi şi le servești numai după ce s- 
au răcit bine. 


606. Plăcintă bătrânească (4-6 pers.) 


500 g făină, 2 ouă, 300 ml lapte, sare, 3 linguri cu zahăr - aluatul, 500 g 
brânză de burduf, 4 ouă, 2 linguri cu zahăr, 1 pahar cu lapte - umplutura. 


Faci un aluat tare din: făină, ouă, sare, zahăr şi lapte dulce. Întinzi 7-8 foi 
rotunde, le coci pe rând în cuptor sau pe plită (fără să le rumeneşti) și le umpli 

cu brânză de burduf: așezi într-o cratiţă înaltă o foaie de aluat copt, acoperi cu 
brânză de burduf, amestecată cu 3 ouă și 3 linguri cu zahăr; aşezi altă foaie de 
aluat, acoperi cu amestecul de brânză. Procedezi astfel până termini brânza. 
Ultima foaie de aluat este simplă. Baţi oul cu lapte, torni peste plăcintă, coci 1/2 
oră la cuptor. Servești caldă, cu vin alb. 


607. Plum-cake (4-6 pers.) 


200 g zahăr tos, 200 g margarină sau unt, 100 g struguri fără sâmburi, 
coajă rasă de lămâie, 6 ouă, 350 g făină, 50 g drojdie de bere, 1/2 linguriţă cu 
sare, 100 g stafide mari, unt. 


Freci margarina (sau untul) cu zahăr tos ca să devină cremă fluidă, adaugi 
ouăle câte unul în timp ce învârţi cu lingura de lemn ca să omogenizezi, 
parfumezi cu coajă rasă de lămâie, sărezi şi adaugi drojdia de bere care a fost 
muiată cu 1 lingură de zahăr. Peste amestec pui făina în ploaie, încorporezi ușor 
ca să nu rămână cocoloaşe. La urmă adaugi stafidele curățate de codițe și 
boabele de struguri fără seminţe. Amesteci ușor, torni aluatul într-o formă unsă 
cu unt și presărată cu făină, laşi checul să se coacă la foc potrivit 1 oră. Este bun 
cald sau rece, tăiat felii groase de 1-2 cm. 


608. Prăjitură cu anason (4 pers.) 


4 gălbenușuri, 100 g zahăr, 200 g făină, 1 lingură cu anason pisat, 10 nuci, 
sare, 1 albuș, 3 linguri cu zahăr pudră. 


Baţi gălbenușurile cu zahărul până când devin o cremă spumoasă. Adaugi 1 
lingură de anason pisat peste cremă, pui un praf de sare, apoi adaugi făina. 
Frămânţi un aluat tare care se poate întinde imediat în foaie groasă de 1 cm. 
Presari cu nucă tocată în amestec cu 1 lingură de zahăr pudră, rulezi, ungi cu 
albuș bătut şi pui într-o tavă unsă să se coacă la foc potrivit. Scoţi când s-a 
rumenit, răcești și tai felii groase, serveşti pudrată cu zahăr farin. 


609. Prăjitură cu brânză (4-6 pers.) 


200 g brânză de vaci, 200 g făină, 100 g unt, 2 linguri cu zahăr, 1/2 lin- 
guriţă cu sare, 1 ou, 2 linguri cu zahăr vanilinat. 


Lași untul să se înmoaie într-un castron aşezat pe o oală cu apă fierbinte, 
apoi îl freci cu zahărul şi gălbenuşul de ou. În crema obţinută adaugi brânza 
dulce de vaci trecută prin sită şi sarea necesară. Omogenizezi, pui făina în ploaie, 
învârţi repede cu lingura de lemn, apoi frămânţi cu mâna un aluat pe care-l 
întinzi foaie groasă de 1 cm. Tai forme rotunde, le ungi cu marmeladă, treci 
partea unsă prin albuş bătut până devine spumă tare, rânduieşti prăjiturile în 
tavă neunsă (aşezate cu garnitura de albuș și marmeladă în sus) şi coci în 
cuptorul fierbinte 20 min. 

Când le scoţi din cuptor le pudrezi cu zahăr vanilinat pus într-o sită deasă. 


La pahar se cunosc oamenii. (Proverb românesc) 


610. Prăjitură cu cireşe (4-6 pers.) 


1/2 kg cireşe, 1 cană cu lapte dulce, 1 cană cu zahăr, praf de copt, 4 ouă, 
sare, 2 plicuri cu zahăr vanilinat, 2 linguri cu unt. 


Ungi o tavă potrivit de mare cu 1 lingură cu unt, aşezi cireşele fără sâmburi 
presărate cu zahăr tos, torni deasupra un aluat subţire: zahărul rămas (după ce 
ai pus un pahar plin peste cireșe), îl freci spumă cremoasă cu gălbenuşurile, 
adaugi făina în care ai turnat praful de copt și ai amestecat bine, subțiezi cu lapte, 
sărezi şi omogenizezi. Tot acum parfumezi cu vanilie, apoi adaugi albușurile 
bătute cu telul până când nu se desprind de acesta (sau mixezi albuşurile 2 min.). 
Incorporezi uşor albușurile și mai baţi cu telul 1 min., răstorni aluatul peste 
cireșe, coci în cuptorul fierbinte 1/2 oră. Răcești în tavă, tai prăjitura pătrate 
mici, servești simplă sau cu un compot rece. 


611. Prăjitură cu mălai (6-8 pers.) 


1 cană cu apă, 1 cană cu mălai, 1 cană cu lapte nefiert, 1 cană cu făină de 
grâu, 1 pahar cu zahăr, 1/2 linguriţă cu sare, 1 praf de copt, 1 ou crud, 2 
linguri cu unt topit, 1 cană cu ulei. 


Pui să fiarbă apa, adaugi mălaiul încet, amesteci cu 1 lingură de lemn ca să 
nu rămână cocoloașe, fierbi 5 min. la foc potrivit. Tragi vasul de pe foc, adaugi 
laptele şi amesteci repede ca să omogenizezi totul; continui să amesteci cu făina 
cernută, sarea necesară, 1 ou întreg și 2 linguri cu unt, un praf de copt și 1/2 
pahar cu zahăr tos. Omogenizezi amestecul, iei din el cu lingura şi prăjești în 
ulei încins. Gogoşile obţinute le scoţi pe şerveţel de hârtie, le tăvălești prin zahăr 
tos, le treci pe un platou. Prăjitura este bună caldă, dar şi rece. 


612. Prăjitură cu mere (4-6 pers.) 


250 ml ulei, 300 g făină, 250 g zahăr tos, 1 kg mere, 1/2 linguriţă cu 
scorţişoară pisată, 2 ouă, 1/2 lămâie, praf de copt, sare, zahăr pudră. 


Cureţi merele de coajă, le dai pe răzătoarea mare și le pui la rece, acoperite 
cu 2 linguri de zahăr tos şi scorțișoară pisată. 

Pregătești aluatul astfel: separi gălbenuşurile şi freci încet cu uleiul pus câte 
puţin, obţii o maioneză peste care adaugi zahărul rămas și continui operaţia. 
Când amestecul este omogen, razi peste el coajă de lămâie și adaugi un praf de 
copt stins cu zeamă de lămâie. Adaugi făina în ploaie, și răstorni aluatul, 
amestecat bine cu cele 2 albuşuri bătute spumă tare, într-o tavă unsă cu ulei. 
Introduci tava în cuptorul fierbinte, o ţii 10 min., apoi o tragi afară, pui merele 
deasupra şi continui coacerea. Prăjitura o răceşti în tavă, pudrezi cu zahăr farin 
şi tai forme geometrice, pe care le așezi pe un platou. 


613. Prăjitură cu jumătăţi de caisă (4-6 pers.) 


200 g unt, 200 g zahăr, 4 ouă, 1/2 linguriţă cu amoniac, 1/2 lămâie, sare, 
1 lingură cu coniac, 4 linguri cu zahăr pudră, 200 g făină, 1/2 kg caise. 


Freci untul spumă, adaugi zahărul şi continui operaţia. Adaugi gălbenușurile 
pe rând, apoi albușurile bătute spumă, sare, amoniacul stins cu zeama de la 1/2 

lămâie, coajă rasă de lămâie și omogenizezi amestecul. Torni făina în ploaie, 
amesteci bine şi pui aluatul într-o tavă unsă cu unt. Laşi în cuptorul fierbinte 5 
min., apoi tragi tava afară, pui jumătăţile de caise stropite cu puţin coniac și 
continui coacerea încă 1/2 oră. Răcești prăjitura în tavă, pudrezi cu zahăr farin 
şi tai pătrate mici, pe care le aşezi pe un platou. 


614. Prăjitură cu nuci (4-6 pers.) 


1 franzelă, 1 cană cu lapte fiert, 100 g unt, 1 lingură cu unt, 200 g zahăr, 
2 ouă, 1 cană cu smântână, 20-30 miezuri de nuci măcinate, 1/2 linguriţă cu 
sare, răzătură de lămâie, 2 linguri cu zahăr farin. 


Tai franzela felii groase de 1-2 cm, le aşezi într-o formă unsă cu 1 lingură cu 
unt, le stropești cu lapte fiert pe care l-ai răcit 1/4 oră. 

Separat freci untul cu zahărul, încorporezi ouăle pe rând, amesteci energic 
pentru ca să nu tai crema când pui smântâna şi nucile măcinate. Amestecul îl 
sărezi şi-l parfumezi cu răzătură de lămâie și-l torni peste pâinea din forma de 
prăjitură. Coci la foc potrivit 1/2 oră, laşi să se răcească, tai pătrate sau romburi, 
pudrezi cu zahăr farin și serveșşti ca desert. 


615. Prăjitură cu struguri (4-6 pers.) 


1/2 l lapte dulce, 8 linguri cu zahăr pudră, 2 linguri cu rom, 3 ouă, 250 g 
franzelă albă, felii, 1 lingură cu unt, 300 g struguri parfumaţi. 


Clocoteşti laptele cu zahărul, răceşti puţin şi parfumezi cu 2 linguri de rom. 
Baţi ouăle spumă, pui peste ele laptele, amesteci la cald, lucrând fără întrerupere, 
ca să nu se coaguleze ouăle. Fărâmi pâinea și pui peste strugurii fără seminţe, 
pui amestecul într-o formă de sticlă incasabilă, adaugi crema de lapte și ouă și 
1 lingură de unt. Omogenizezi, lucrând cu o furculiţă de jos în sus, apoi introduci 
forma în cuptorul cald și coci prăjitura la foc potrivit 1 oră. Răceşti în formă, tai 
felii; serveşti pudrată cu zahăr farin. 


616. Prăjitură cu vişine (4-6 pers.) 


1/2 kg vişine, 5 ouă, 200 g zahăr, 200 g pesmet, 1/2 linguriţă cu amoniac, 
100 g unt, 1 lingură cu oţet. 


Speli fructele şi le scoţi sâmburii, apoi le laşi într-o farfurie adâncă, cu 1 
lingură de zahăr deasupra. 

Pregătești aluatul din 5 gălbenuşuri frecate spumă cu zahărul și untul. Peste 
crema obținută pui albușurile bătute spumă tare, apoi adaugi pesmetul proaspăt 
cernut, un praf de copt sau o jumătate de linguriţă de amoniac stins cu 1 lingură 
de oţet, amesteci încă 2 min. şi torni aluatul într-o tavă unsă cu unt și tapetată 
cu făină. Laşi în cuptorul fierbinte 5 min., apoi tragi tava afară şi pui vişinele 
scurse de zeamă. Coci prăjitura la foc potrivit 3/4 oră, răcești puţin în tavă și 
pudrezi cu zahăr farin. Tai felii şi aşezi pe un platou; servești numai rece. 


În socotelile lui cu oamenii, 
Destinul nu încheie niciodată conturile. (Oscar Wilde) 

617. Prăjitură cu vişine din aluat cu lapte (4-6 pers.) 


200 g margarină, 200 ml lapte dulce, 1 praf de copt, 1/2 lămâie, 400 g 
făină, sare, 300 g zahăr tos, 2 linguri cu zahăr pudră, 1/2 kg vişine, 3 ouă. 


Freci spumă margarina, adaugi zahărul și continui operaţia, apoi încorporezi 
gălbenuşurile pe rând. Torni câte puţin lapte dulce, adăugând şi câte 1 lingură 
de făină, pentru ca aluatul să nu se taie. Adaugi praful de copt stins cu zeamă de 
lămâie, coajă de lămâie, un praf de sare și albușurile bătute spumă. Aluatul 
trebuie să curgă. Torni într-o tavă unsă cu unt și tapetată cu făină, laşi în cuptor 
5 min. la foc moale, tragi tava și presari pe toată suprafața fructele bine scurse. 
Coci prăjitura 3/4 oră la foc potrivit. Răceşti 20 min. în tavă, tai pătrate şi serveşti 
rece, pudrată cu zahăr farin. 


618. Prăjitura de joi a Octaviei (4-6 pers.) 


1 pâine sau 1/2 cozonac uscat, 3-4 linguri cu unt sau margarină, 1 | lapte, 
3 ouă, 3 linguri cu zahăr, marmeladă. 


Taie pâinea sau cozonacul în felii subţiri, unge cu unt fiecare felie. Într-o 
cratiţă unsă cu unt așază pe rând feliile cu partea unsă în jos. 

Infierbântă 1 | lapte cu zahăr și vanilie, bate spumă 3 gălbenuşe de ouă și 
toarnă peste pâinea unsă din cratiţă. Lasă să se îmbibe bine, apoi pune deasupra 
un strat subțire de marmeladă și pune cratiţa în cuptorul încins. După 1/4 oră, 
bate albușele rămase cu 3 linguri cu zahăr și întinde spuma peste prăjitură. Pune 
la copt încă 1/4 oră, răcește şi taie pătrate. 

Dacă lucrăm cu pâine, în laptele fierbinte punem 2 linguri cu zahăr. 

In cazul cozonacului, nu este nevoie de zahăr. 

Intr-o jumătate de oră, totul este gata și desertul joilor este rezolvat! 


619. Prăjitură delicioasă (Capriciu) (4-6 pers.) 


1 cană cu făină, 150 g unt, 150 g zahăr, 3 gălbenușuri, 2 plicuri cu zahăr 
vanilinat, sare, marmeladă de caise. 


Pui untul la înmuiat pe aburi, îl amesteci cremă cu zahărul, încorporezi 
gălbenușurile pe rând, pui făina în ploaie, apoi adaugi 1/4 linguriţă cu sare şi 
vanilie. Frămânțţi o cocă omogenă și întinzi foaie subțire de 1/2 cm. Tai forme 
rotunde dinţate sau netede, cercurile le tai în două și coci prăjiturile 20 min. la 
foc iute. Cuptorul este cald când pui tava în cuptor. Lipești jumătăţile de fursec 
cu marmeladă de caise, le serveşti reci. 


620. Prăjitură din aluat rapid (4-6 pers.) 


4 ouă, 1 ceșcuţă cu ulei, 250 g făină, sare, coajă de lămâie, marmeladă de 
caise. 

Spargi ouăle într-un castron, le baţi spumă, amesteci peste ele uleiul pus 
câte puţin, adaugi un praf de sare, coajă de lămâie şi făina cernută. Frămânți un 
aluat potrivit, întinzi o foaie imediat, tai forme cu gura paharului şi coci la foc 
potrivit 1/2 oră. Le scoţi și le lipești două câte două cu gem de caise. 

621. Prăjitură din franzelă și fructe (4-6 pers.) 


250 g franzelă, 100 g unt, 2 linguri cu rom, 3 ouă, 3 linguri cu dulceaţă de 
fructe, 1 cană cu lapte dulce, 100 g prune coapte, 100 g curmale, 100 g struguri 
parfumaţi, 1 portocală. 


Speli fructele (prunele, curmalele şi strugurii), înlături sâmburii şi seminţele, 
le pui într-un castron, acoperite cu zahăr şi stropite cu rom. Lași 1 oră la rece. 

Separat pregătești blatul: tai franzela felii subţiri, o cureţi de coajă, o pui 
într-un vas adânc şi o acoperi cu lapte fierbinte. O fărâmi cu mâna, amesteci apoi 
totul cu 100 g zahăr pudră și cu untul topit. Omogenizezi și pui peste amestec 
fructele macerate. Separat baţi spumă ouăle întregi, le torni peste amestec, 
amesteci uşor şi răstorni totul într-o formă unsă cu unt și tapetată cu făină. Pui 
deasupra prăjiturii 1 portocală desfăcută felii. După gust, în compoziţie se pot 
pune fructe din dulceaţă. Coci prăjitura 1 oră, la foc potrivit. 

Răcești în tavă, tai felii şi pudrezi cu zahăr farin. 


622. Prăjitură Helen (4-6 pers.) 


9 linguri cu ulei, 9 linguri cu zahăr, 9 linguri cu lapte dulce, 9 linguri cu 
făină, sare, 1/2 lămâie, praf de copt, vanilie, 3 ouă, 1 kg mere, scorţişoară. 


Separi gălbenuşurile, pe care le freci omogen cu uleiul adăugat câte puţin. 
Adaugi zahărul, apoi câte 1 lingură de făină, şi 1 de lapte, ca să nu tai amestecul. 
Pui un praf de sare în amestec, stingi praful de copt cu zeama de la 1/2 lămâie 
şi amesteci răzătura de lămâie, torni în aluat, apoi adaugi restul de făină. Ames- 
tecul trebuie să curgă. 

Cureţi merele de coajă, le tai felii subţiri și le lași să stea la rece cu puţină 
scorţişoară deasupra, cât timp pregăteşti aluatul. 

Ungi o tavă mare cu unt, o tapetezi cu făină. Pui merele peste aluat şi ames- 
teci ușor, după care răstorni totul în tavă. Coci prăjitura la foc potrivit 3/4 oră, 
o răcești în tavă și o tai după ce s-a răcit. Servești pudrată cu zahăr farin. 


623. Prune-cremă (4-6 pers.) 


1/2 kg prune, 200 g frişcă, 10 nuci tocate, vanilie. 


Cureţi prunele de coajă, le treci pe răzătoare de sticlă şi le pui într-o farfurie 
adâncă, în amestec cu zahăr vanilinat și nuci tocate. Laşi la rece 1 oră, apoi pui 
în cupe adânci şi serveşti cu frişcă deasupra. 


624. Spumă de fructe (4-6 pers.) 


1/4 kg fructe de sezon, 4 albușuri, 4 linguri cu zahăr farin. 


Cureţi fructele de frunze și de codițe, le speli în apă rece şi le fărâmi mărunt 
cu o furculiță. Le lași să se odihnească și să lase zeamă, câtă vreme baţi spumă 
tare cele 4 albuşuri. Lucrezi cu albuşuri care au stat la temperatura camerei 


(Proverb românesc) 

câteva ore (în ouă întregi), ca să nu se taie la bătut. Pui zahărul pe rând şi baţi 
cu telul fără întrerupere. Amestecul este gata când se ţine de tel. Pui fructele, 
luând cu lingura câte puţin și baţi în continuare. 

O altă metodă mai simplă este aceea când baţi albuşurile în amestec cu 
fructele de la început, și pui doar zahărul câte puţin. 

Spuma de fructe o servești imediat. Dacă se păstrează, îşi pierde calităţile. 


625. Studenten - Brot (4-6 pers.) 


1 pahar cu făină, 1 pahar cu zahăr, 5 ouă, 1 pahar cu stafide, 1 pahar cu 
nuci tocate, 1 pahar cu smochine tăiate, 1 praf de sare, 1 lingură cu unt, coajă 
de lămâie și de portocală. 


Freci cremă fluidă gălbenuşurile cu zahăr, adaugi făina, un praf de sare şi 
fructele tocate: smochine, nuci, stafide. 

In amestec pui coajă de lămâie şi de portocală, omogenizezi, adaugi 
albușurile bătute spumă şi omogenizezi. Aluatul îl pui în formă de chec să se 
coacă 20 min. la foc tare și 1/2 oră la foc potrivit. Scoţi din formă când s-a răcit, 
tai felii şi servești după dorinţă: lângă chaudeau de vin, cafea caldă, compot rece. 


626. Susan (4-6 pers.) 
1 cană cu seminţe de susan, 1 cană cu zahăr tos. 


Folosești o cratiţă mai veche în care pui susanul în strat gros şi- -l rumeneşti. 
Lucrezi la foc mic. În altă cratiţă lași zahărul să se topească până când își schimbă 
culoarea, torni susanul rumenit, amesteci să obţii o pastă groasă. Întinzi pe fund 
de lemn umezit, netezeşti cu lama cuţitului pe care ai umezit-o în apă şi tai 
romburi potrivit de mari. Le servești reci. 


627. Şarlotă rusească (4-6 pers.) 


200 g zahăr, 1/2 l lapte cald, 6 foi de gelatină, 2 plicuri cu zahăr vanilinat, 
300 g frişcă, 300 g pișcoturi pentru șampanie. 


Torni laptele cald într-o cratiţă mare, pui în lapte zahărul şi baţi cu telul ca 
să omogenizezi amestecul. Pui cratiţa pe foc, adaugi gelatina desfăcută într-un 
pahar cu apă caldă, strecurată şi scursă, un praf de sare și vanilia (sau zahăr 
vanilinat). Laşi focul mic şi baţi amestecul cu telul. Încet, încet amestecul se 
îngroașă. Nu lași să fiarbă. Strecori prin tifon în alt vas - de sticlă sau de plastic 
şi continui să baţi cu telul 4-5 min. până devine ca smântâna. Așezi într-un 
castron mai mare pișcoturile în rază, căptuşeşti şi fundul, torni crema peste 
pişcoturi. 

Laşi la rece, servești cu multă frişcă numai după ce șarlota este consistentă 
şi arată ca o cremă omogenă. 


628. Ştrudel (4-6 pers.) 
1/2 kg făină, 1 pahar cu apă, sare, 2 linguri cu unt 
umplutură clasică: 1 kg mere sau 1 kg brânză în amestec, 2 ouă. 

Făina cernută o pui pe planşeta de lemn pe care lucrezi aluaturile, adaugi 
puţină sare şi începi să frămânţi cu apă caldă şi grăsime (sau 1 ou; 2 albuşuri; 2 
gălbenușuri) un aluat tare care să se desprindă de pe mână. 

Imparţi aluatul în 2 bulgări (sau 4 bulgări când frămânțţi 1 kg de făină) pe 
care-i înveleşti și-i păstrezi la cald timp de 1 oră, apoi îi întinzi pe o faţă de masă 
curată pe care ai presărat făină. Aluatul trebuie să devină foaie subțire şi 
transparentă. La un capăt al foii de aluat pui merele sau brânza, rulezi (cu mâna 
sau cu fața de masă pe care e aluatul) până înfășori toată foaia de aluat, tai bucăţi 
cât forma de plăcintă şi le așezi în tavă. Coci la foc potrivit 1/2 oră, răcești în 
tavă, servești plăcinta caldă sau rece. 


629. Tartă cu brânză (4-6 pers.) 


250 g făină (1 cană), 120 g unt, 1 pahar cu zahăr, 1/2 pahar cu apă, 
1/2 linguriţă cu sare - pentru aluat; 400 g brânză de vaci, 1 pahar cu zahăr, 
1/2 linguriţă cu sare, 1 lingură cu zahăr vanilinat, 2 linguri cu smântană, 
4 ouă, 2 linguri cu unt, 100 g migdale. 


Așezi făina cernută pe planşetă, faci un gol în mijloc unde pui apa, sarea, 
zahărul - frămânţi ca să încorporezi făina, adaugi câte 1 lingură cu unt şi 
frămânţi în continuare până când îl încorporezi pe tot. Lași la rece cât pregătești 
umplutura: într-un castron mare pui brânza şi zahărul, puţină sare, smântâna 
şi vanilia şi amesteci energic ca să omogenizezi. Pui gălbenuşurile pe rând, iar 
albuşurile le baţi spumă. Omogenizezi amestecul și-l torni peste foaia de aluat 
întinsă pe care ai uns-o cu mult unt. Coci la foc potrivit 1/2 oră. Tarta este 
garnisită de la început cu migdale tocate. O tai rece şi o serveşti ca desert. 


630. Tartă cu dulceaţă (4-6 pers.) 


200 g făină, 100 g unt, 2 linguri cu zahăr, sare, 2 linguri cu apă caldă; 
crema: 2 linguri cu unt, 2-3 linguri cu făină, 1 cană cu lapte fiert, sare, 2 găl- 
benușuri, zahăr vanilinat, 1 borcan cu dulceaţă de caise sau de piersici, 1 pahar 
cu zahăr tos. 


Faci un aluat nisipos din făină, unt, zahăr topit în 2 linguri cu apă şi un praf 
de sare. Laşi să se odihnească la rece cât faci crema: încălzești untul într-o 
cratiţă, adaugi făina în ploaie, omogenizezi, subţiezi cu lapte dulce turnat câte 
puţin și fierbi sosul 10 min. pe foc mic. Amesteci fără întrerupere cu o lingură 
de lemn, pui zahărul în două-trei reprize, ai grijă să nu se prindă de cratiţă. Tragi 
vasul de pe foc, lași să se răcească 1/4 oră, încorporezi gălbenuşurile pe rând, 
pui vanilia şi puţină sare. 

Amesteci şi mai lași pe foc 2 min. Scoţi aluatul din frigider, întinzi coca în 
forma de prăjitură, coci la foc moderat 20 min., răstorni crema, decorezi cu caise 
sau piersici din dulceaţă și mai ţii forma la cuptor 10 min. Răceşti și tai pătrate, 
servești simplă. 

Moda e o trăsură în goană nebună, 

după care-și frâng gâtul mulţi nebuni. (Oscar Wilde) 

631. Tartă cu fructe (4-6 pers.) 


250 g făină, 200 g unt, apă caldă, 1/4 linguriţă cu sare, 200 ml apă, 
500 g fructe de sezon, 1 pahar cu zahăr, 1 lingură cu rom. 


Faci un aluat franțuzesc din făină frământată cu apă şi sare, peste care întinzi 
untul înmuiat. ÎImpătureşti, laşi la rece 1/2 oră, întinzi cu sucitorul, împăturești 
iar şi lași la rece. După ce ai lucrat de 4 ori aluatul îl întinzi în foaie subţire, tai 
rotunduri cu paharul, îmbraci formele de tarte, coci la foc potrivit 1/2 oră, le 
răceşti şi umpli cu fructe de sezon care s-au macerat cu zahăr și rom. Înainte de 
a umple tartele cu fructe e bine să scoţi aluatul din forme, ca să nu compromiţi 
tarta. 


632. Tartă cu rubarbă (revent) (4-6 pers.) 


1 kg rubarbă cu frunze (Rubarba este o plantă robustă, cu frunze mari, 
amăruie, crocantă și plăcută la gust. Se consumă doar cozile frunzelor de 
culoare verde-violacee. Tai bucăţi de 3-4 cm aceste codițe, le scoţi firul violaceu, 
care se aruncă - este aţos -, iar partea rămasă se macerează cu zahăr cât să 
acopere toată planta tăiată), 200 g zahăr; 1 lingură cu zahăr, 200 g făină, 100 
g unt, sare, apă - pentru aluat. 


Faci un aluat franțuzesc pentru tarte: 200 g făină, 100 g unt, 1/2 pahar cu 
apă, 1 lingură cu zahăr, sare, pe care le strângi într-un castron, frămânțţi aluatul 
fără unt, întinzi foaie, aşezi untul în mijlocul foii de aluat, strângi marginile și 
obţii o minge. Pui la rece 1/2 oră, scoţi aluatul, întinzi cu sucitorul pe planşetă, 
pui la rece pentru altă 1/2 oră. Abia a treia oară foloseşti aluatul: întinzi foaie în 
forma mare de prăjitură, acoperi cu rubarba macerată în zahăr (foloseşti doar 
cotoarele frunzelor, frunzele sunt laxative şi nu se folosesc) și decorezi cu fâșii 
subţiri de aluat pe care le așezi sub formă de grilă peste rubarbă. Coci 1/2 oră 
la foc moderat. 


633. Tort cu caise (6-8 pers.) 


250 g făină, 200 g unt, 75 g zahăr, 3 linguri cu lapte, sare, 1 cană cu gem, 
10 caise coapte sau 20 de jumătăţi de caise scoase din dulceaţă, 4 albușuri. 


Faci un aluat franțuzesc din făină, unt, lapte, zahăr și sare. Frămânţi până 
devine pastă omogenă, laşi 1 oră la rece, întinzi foaie, împătureşti, laşi la 
congelator 1/2 oră, întinzi iar foaie, împătureşti, întinzi foaie de mărimea tăvii 
de prăjituri, împarţi în 4, faci 4 bile, pe care le baţi de planșeta puţin înfăinată. 
Întinzi 4 foi, le coci pe fundul tăvii, le scoţi cu atenție şi le ungi cu spumă de ou 
în care ai încorporat 1 cană plină cu gem de caise. Lipești foile între ele, iar foaia 
de deasupra o decorezi cu jumătăţi de caise. Tai felii potrivit de mari când tortul 
s-a răcit şi serveşti ca desert. 


634. Tort cu fructe (6-8 pers.) 


6 gălbenușuri fierte tari, 1 pahar cu unt, 1 pahar cu marmeladă de fructe, 
1/2 pahar cu zahăr vanilinat, 1 pahar cu zahăr tos, sare, 1 cană cu făină, 2 ba- 


nane, 1 portocală. 

Treci gălbenuşurile pe răzătoarea mică, amesteci cu crema spumoasă 
obținută din unt și zahăr, omogenizezi, adaugi un praf de sare și zahărul vanilinat 
şi mai amesteci 2-3 min. Torni făina în ploaie şi obţii un aluat pe care-l pui la 
copt în formă rotundă. 

Scoţi din cuptor după 1/2 oră, răceşti şi tai în două pe lat. Faci din banane 
un piure consistent, îl întinzi pe felia de la bază, acoperi cu felia de sus și ungi 
cu marmeladă, decorezi cu felii de portocală, laşi la rece. 

Serveşti tăiat felii în rază. 


635. Tort de biscuiţi (6-8 pers.) 


500 g biscuiţi, 3 linguri mari cu cafea, 3 linguri cu zahăr, 200 ml apă, 
150 ml (1 pahar) cu lichior de cireşe sau lichior de bere, 2 banane, frişcă. 


Foloseşti o formă de tort cu margini înalte. Aşezi pe toată suprafaţa formei 
un rând de biscuiţi pe care i-ai înmuiat câteva secunde în cafea fierbinte făcută 
la ibric (1 cană cu apă, 3 linguri cu zahăr, 3 linguri cu cafea) şi strecurată prin 
tifon. Cureţi bananele, le terciuieşti cu furculița, amesteci cu 1 lingură plină cu 
lichior şi întinzi pasta pe biscuiţi. Așezi alt rând de biscuiţi trecuţi prin cafea și-i 
acoperi cu pasta de banane. Inchei cu biscuiţii rămaşi, torni peste ei lichior de 
cireşe sau de bere, decorezi cu 200 g de frişcă. 

Ții tortul la rece măcar 2 ore, serveşti tăiat felii în rază. 


636. Tort de pișcoturi (6-8 pers.) 


1/2 kg pișcoturi, 4 mere rase, 2 banane, 1 cană cu cafea strecurată, 1 cană 
cu frișcă, 2 linguri cu zahăr. 


Faci o cafea tare din 200 ml apă, 2 linguri cu zahăr, 2 linguri cu cafea. Răceşti 
şi strecori prin tifon într-un vas de porțelan. lei forma de tort, așezi un rând de 
pişcoturi trecute prin cafea, acoperi cu mere rase; după al treilea strat de 
pişcoturi pui un piure de banane și acoperi cu pişcoturile rămase. 

Imbraci cu frişcă, lași tortul la frigider şi-l serveşti după 2-3 ore tăiat felii 
mari. 


637. Trufe (4-6 pers.) 
200 g ciocolată, 1 pahar cu frișă, 2 linguri cu praf de cacao. 


Rupi ciocolata bucăţi mici şi o pui într-o cratiţă mică, pe care o așezi pe o 
tablă pusă pe plită. Laşi să se topească încet, tragi vasul de pe foc și pui frișca pe 
care o iei cu lingura. Amesteci repede, omogenizezi, laşi să se răcească şi să se 
întărească. 

lei cu lingurița din ciocolată, treci prin praf de cacao cernut, rostogolești 
bilele obținute și le pui pe un platou în rânduri dese. 

Laşi platoul în cămară, aerul le usucă mai repede decât frigiderul. 


Omul n-ar trebui să facă niciodată un gest 
despre care să nu poată vorbi după masa de seară. 
(Oscar Wilde) 


638. Turtă dulce (4-6 pers.) 


1 pahar de 200g cu miere, 4 ouă, 4 linguri cu zahăr tos, sare, 1/2 kg făină, 
1/4 linguriţă cu pulbere de scorţişoară, 1/4 linguriţă cu pulbere de cuișoare, 
1 praf de copt, 10 nuci tocate, 1 lingură cu unt. 


Pui mierea în castron, o freci spumă folosind o lingură de lemn, pui ouăle 
pe rând şi zahărul. Amestecul este omogen și parfumezi cu scorțișoară și 
nucșoară pulbere, pui un praf de sare, omogenizezi. 

Amesteci praful de copt cu făina, pui peste crema de miere, pui și nucile 
tocate. Frămânţi un aluat molicel (folosind lingura de lemn), după care pui în 
tava unsă cu unt și tapetată cu făină. 

Coci în 30-35 min., tai când s-a răcit. 


639. Zacher tort (4-6 pers.) 


8 ouă, 250g unt, 250g zahăr, 200g făină, un praf de sare, coajă de lămâie, 
150g ciocolată de menaj, marmeladă de fructe. 


Speli ouăle, le laşi la temperatura camerei 2-3 ore, la fel se procedează cu 
untul. Când untul se poate lucra, freci spumă cu o lingură de lemn, adăugând pe 
rând ouăle, zahărul, făina şi un praf de sare. 

Dacă ouăle nu se omogenizează repede cu crema, atunci adaugi câte 1 
lingură cu făină, freci în continuare până când aluatul este uniform. Parfumezi 
cu răzătură de lămâie, adaugi în aluat 100g ciocolată fiartă cu puţină apă și 
răcită. Frămânţi cu mâna un aluat potrivit, împarţi în două, coci pe rând două 
foi în tavă neunsă. 

Le scoţi, le răcești, le ungi cu marmeladă, le lipeşti și le glasezi cu 50g 
ciocolată fiartă cu 2-3 linguri cu apă. 

Laşi la rece, servești tortul tăiat felii în rază sau dreptunghiulare. 

Friptură de rață cu smântână 118 
Friptură în învelitoare 117 

Friptură surpriză din muşchi de căprioară 119 
Fursecuri simple 181 


G 

Garnitură de orez pentru mesele festive 119 
Găină în sos devin 120 

Găluşcă de cartofi 38 

Găluşcă de legume 38 

Găluște de cartofi cu brânză dulce 120 
Gogoşi de pâine 181 

Gogoși pripite 182 

Griş cu lapte şi banane ca garnitură 182 

Gulii cu smântână 120 

Gulii pane 71 

Gulii umplute cu carne de pasăre 121 
Gustare caldă 42 

Gustare studenţească 43 

Gustare vegetariană 43 


H 

Halva turcească 182 
Hribi pane 71 

Hribi picanți 71 
Hribi prăjiți 72 


| 

Icre de fasole 15 

Icre de peşte 15 

lepure înăbușit cu slănină 121 
Inimioare de macaroane 182 


Î 
Îngheţată de banane 183 


L 

Lapte de pasăre 183 

Lăptuci cu smântână 121 
Lăptuci umplute cu carne 122 
Legume asortate 142 

Lichiu cu brânză sărată 43 
Lichiu cu ceapă călită 44 

Lichiu cu legume în amestec 44 
Lichiu cu mezeluri în amestec 44 
Lichiu cu slănină 44 

Lichiu cu varză călită 45 

Limbă de vițel cu zarzavaturi 122 
Limbi de pisică 183 

Linzer tort 184 


M 

Madelene 1, Il 184 

Malakoff (șvaiţer la minut) 38 

Mamzel Nitouche (bezele colorate) 184 
Mâncare rece de găină 46, 122 

Mâncare rece de iepure 122 

Marţipan 185 

Mămăligă ciobănească 45 

Mămăligă cu brânză și ouă ochiuri - la cuptor 45 
Mămăligă cu ouă jumări și caş dulce 16 
Mămăligă cu slănină prăjită și sos picant de roşii 
16 

Mămăligă cu untură şi usturoi 16 
Mămăligă haiducească 45 

Mere cu cremă 185 

Mere rase 185 

Mere surpriză 186 

Mere tiroleze 186 

Meringue 186 

Miş-maș 123 

Miş-maș dulce 186 

Mititei (mici) 46, 123 


Momiţe de vițel cu smântână 46 
Musaca de cartofi I, [1 143 
Musaca de conopidă 144 
Musaca de conopidă cu cârnăciori 123 
Musaca de conopidă cu ficat 124 
Musaca de dovlecei 124 

Musaca de fidea 124 

Musaca de legume 125 

Musaca de orez 125 

Musaca de paste făinoase 125 
Musaca de tocmăgei (tăiţei) 144 
Musaca de varză 126 

Musaca de vinete 144 

Mușchi la frigare 126 


N 

Non plus ultra 186 
Nuga de zahărars 187 
Nugat 187 


(0) 

Ochiuri „coana mare” 16 
Ochiuri cu carne de pasăre 16 
Ochiuri cu parmezan 17 
Ochiuri cu smântână și verdeață 17 
Ochiuri în cartofi 126 

Ochiuri în ulei 17 

Ochiuri în unt 17 

Ochiuri la capac 18 

Ochiuri moldovenești 18 
Ochiuri românești 18 

Omletă 18 

Omletă bătrânească 18 
Omletă cu brânză 19 

Omletă cu ceapă călită 19 
Omletă cu costiță 19 

Omletă cu ficat de pasăre 19 
Omletă cu roșii și gogoşari 20 
Omletă cu șvaiţer sau caşcaval 20 
Omletă cu verdeţuri 20 
Omletă mozaic 20 

Omletă rulată 21 

Ouă cu sos de pătrunjel 47 
Ouă fierte 22 

Ouă jumări cu brânză 21 

Ouă jumări cu ciuperci 21 
Ouă jumări cu tomate 21 

Ouă picante 1, 1], III 22 


P 

Pâine cu ardei şi verdeţuri 50 
Pâine cu ceapă și busuioc 50 
Pâine cu cartofi 51 

Pâine cu ceapă călită 51 
Pâine cu lapte 52 

Pâine cu legume și mărar 51 
Pâine rusească (fursecuri cu alune și nuci) 190 
Pâine simplă 50 

Pâine tartinată 53 

Pâine umplută 22 

Pâine umplută cu carne şi jambon 52 
Pâiniţe umplute cu omletă 52 

Pâiniţe umplute cu salată de iepure 53 
Pâiniţe umplute cu șuncă țărănească 52 
Pâiniţe umplute cu tocătură de carne 53 
Pandișpan (Pain d'Espagne) 187 
Papanași cu flocoane de ovăz 187 
Papricaș cu găluşte de făină 127 
Pască cu brânză de vaci 188 

Pască cu ciocolată 188 

Pască cu orez 188 

Pască cu smântână 189 

Pastă (picantă) de creier 24 

Pastă de brânză 23 

Pastă de brânză de burduf 23 

Pastă de brânză în amestec 23 

Pastă de ficat 40 

Pastă de ficăţei de pasăre 24 

Pastă de heringi 24 

Pastă de măsline 24 

Pastă de ou 25 

Pastă de ou cu muștar 25 

Pastă de ou cu şuncă 25 

Pastă de peşte I, Il 40 

Pastă de sardele cu smântână 25 
Pastă de sardele cu șuncă 26 

Pastă de sardele și ouă 26 

Pastă de scrumbie 25 

Pastă de șuncă 40 

Pastă de unt şi ouă 26 

Paştetă (pateu mic) cu caşcaval 127 
Pâte a choux (aluat pentru prăjituri) 189 
Pâte a foncer (aluat de pus pe fundul tăvii) 189 
Pateu de ficat 38 

Pateu din carne de iepure 39, 127 
Pateuri cu aluat fraged 47 

Pateuri cu brânză în amestec 47 
Pateuri cu carne 48 

Pateuri cu caşcaval 48 

Pateuri cu ceapă și praz 48 

Pateuri cu ciuperci 49 

Pateuri cu spanac 49 

Pateuri cu spanac sau ştevie 39 
Pateuri cu varză călită 49 

Pere cu sos 190 

Pește copt în cuptor 161 

Pește cu măsline 162 

Peşte prăjit cu sos de usturoi 161 
Petits fours 191 

Petits-beure 190 

Piept de oae au coaste 138 

Pieptul și coasta de vițel 137 

Piersici boierești 191 

Piersici delicioase 191 

Piroşti ruseşti 54 

Pişcoturi cu lămâie 192 

Pişcoturi cu nuci 191 

Pișcoturi cu spumă devin 192 
Pişcoturi cu vanilie 192 

Pişcoturi simple 192 


Plachie de crap 162 

Plachie de crap, de ştiucă, de caras 162 
Plăcintă bătrânească 192 

Plăcintă cu brânză de vaci 54 
Plăcintă cu carne 54 

Plăcintă cu caş dulce 55 

Plăcintă cu ciuperci și praz 55 
Plăcintă cu praz 56 

Plăcintă cu urdă şi mărar 56 
Plăcintă cu varză 128 

Plăcintă din carne de miel 55, 145 
Plăcintă dobrogeană 57 

Plăcinţele cu ciuperci 57, 128 
Plum-cake 193 

Poale-n brâu cu brânză 56 

Poale-n brâu pe vatră 57 

Prăjitura de joi a Octaviei 196 
Prăjitură cu anason 193 

Prăjitură cu brânză 193 

Prăjitură cu cireşe 194 

Prăjitură cu jumătăţi de caisă 194 
Prăjitură cu mălai 194 

Prăjitură cu mere 194 

Prăjitură cu nuci 195 

Prăjitură cu struguri 195 

Prăjitură cu vişine 195 

Prăjitură cu vişine din aluat cu lapte 196 
Prăjitură delicioasă (Capriciu) 196 
Prăjitură din aluat rapid 196 
Prăjitură din franzelă și fructe 197 
Prăjitură Helen 197 

Prune-cremă 197 


R 

Raci cu maioneză 129 

Raci în sos de vin 128 

Ragout din carne de mistreţ 129 
Rasol garni 129 

Raţă cu garnitură de gulii 130 
Raţă cusos de ciuperci 130 
Ravioli 130 

Roşii cu usturoi 72 

Roșii umplute 145 

Roşii umplute cu ardei copţi 72 
Roșii umplute cu ciuperci 72 
Roșii umplute cu salată de vinete 73 
Rulouri în foi de varză 145 


S 

Salata Arnăuților 74 

Salată (de cartofi) țărănească 75 
Salată asortată 74 

Salată asortată de iarnă 153 

Salată asortată de vară 154 

Salată de ardei capia cu usturoi 153 
Salată de cartofi cu ciuperci 75 
Salată de cartofi trufanda 75 

Salată de castraveți muraţi cu miere 154 
Salată de castraveți verzi 154 
Salată de ceapă 154 

Salată de conopidă crudă 76 

Salată de conopidă cu maioneză 75 

Salată de fasole boabe 76 

Salată de fasole boabe cu sos de muştar 76 
Salată de fasole verde cu ceapă 77 

Salată de fasole verde cu maioneză 76 
Salată de fasole verde cu măsline jumătăţi 77 
Salată de fasole verde cu sos de lămâie 77 
Salată de fasole verde cu usturoi 77 

Salată de frunze de bob 153 

Salată de ghebe murate 155 

Salată de gogoșari copți şi roşii felii 154 
Salată de marule (salată verde neînvelită) 155 
Salată de măsline 78 

Salată de morcovi 155 

Salată de morcovi cu maioneză 155 

Salată de morcovi şi ţelină 155 

Salată de orez cu legume 78 

Salată de păpădie 156 

Salată de praz cu maioneză 78 

Salată de ridichi 156 

Salată de ridichi negre 156 

Salată de roșii cu ceapă 156 

Salată de roşii picantă 156 

Salată de scrumbii 41 

Salată de sfeclă roșie 157 

Salată de sfeclă roșie şi hrean 157 

Salată de varză albă crudă 157 

Salată de varză albă murată 157 

Salată de varză roșie cu nuci 158 

Salată de vinete 78 

Salată de vinete cu maioneză 79 

Salată garnisită cu ardei 79 

Salată picantă 41 

Salată picantă de varză murată 157 

Salmis de iepure 131 

Sandvişuri picante 41 

Sandvişuri prăjite 42 

Saramură de peşte 163 

Sarmale bătrâneşti 146 

Sarmale cu hribi 149 

Sarmale cu orez şi jumări proaspete 150 
Sarmale cu orez şi legume călite 151 
Sarmale de post cuaromă de mentă 151 
Sarmale de post din orez şi ciuperci 152 
Sarmale de post în foi de varză 152 
Sarmale de urdă cu mărar 153 

Sarmale din carne de curcan 146 

Sarmale din carne de miel 148 

Sarmale din carne de oaie 148 

Sarmale din carne de porc, cu afumătură 148 
Sarmale din carne în amestec 147 

Sarmale din carne în amestec, în foi de varză 147 
Sarmale din crupe de porumb 149 
Sarmale din orez cu hribi uscați şi legume 149 
Sarmale din orez cu nuci şi stafide 151 
Sarmale în foi de ştevie 150 

Sos de fructe 158 

Sos dulce 158 

Sos pentru peşte fiert I, II 159 


Sos pentru peşte fiert II 160 

Sos pentru pește fript 159 

Sos pentru peşte prăjit 159 

Spată de vițel 137 

Spumă de fasole boabe 71 

Spumă de fructe 197 

Strudel cu varză călită 42 

Studenten - Brot 198 

Sufle de mălai 58 

Supă albă din carne de vită 101 

Supă cremă de dovlecei (bostănei tineri) 87 
Supă cremă de fasole boabe 88 

Supă cremă de gulii 88 

Supă cremă de legume în amestec 88 
Supă cremă de mazăre 88 

Supă cremă de orez 89 

Supă cremă din carne de pasăre 101 
Supă cu ragout de pasăre 102 

Supă de carne cu mere 104 

Supă de carne cu prune uscate 105 
Supă de carne cu stafide 105 

Supă de carne cu vişine 105 

Supă de carne şi legume cu găluşte de griş 104 
Supă de carne şi legume, cu zdrenţe de ou 104 
Supă de cartofi 84 

Supă de ceapă 84, 106 

Supă de ceapă cu carne 106 

Supă de ceapă cu cașcaval 106 

Supă de ceapă cu lapte 106 

Supă de chimen cu legume 84 

Supă de ciuperci 84 

Supă de dovlecei 85 

Supă de fasole albă 85 

Supă de franzelă 107 

Supă de gulii 85 

Supă de gulii cu găluşte de ficat 107 
Supă de hasmaţuchi 86 

Supă de hribi 86 

Supă de lapte bătut 107 

Supă de legume cu ouă ochiuri 109 
Supă de legume de vară 87 

Supă de linte 86 

Supă de măcriş 86 

Supă de sparanghel 108 

Supă de sparanghel cu franzelă prăjită 108 
Supă de țelină cu găluşte de creier 108 
Supă de ţelină cu lapte 108 

Supă de varză 89 

Supă de vişine (chisăliță) 109 

Supă falsă de griş 85 

Supă limpede combinată 103 

Supă limpede cu găluşte de creier 102 
Supă limpede cu ouă 102 

Supă limpede de legume 103 

Supă limpede de peşte 103 

Supă limpede din carne de vită sau mânzat 101 
Supă Parmentier 107 

Supă ţărănească 87 

Susan 198 

Şalău cu maioneză 163 
Şalău rasol 164 
Şarlotă rusească 198 
Ştrudel 198 


T 

Tartă cu brânză 199 

Tartă cu dulceaţă 199 

Tartă cu fructe 200 

Tartă cu rubarbă (revent) 200 

Tarte cu mălai 58 

Tartine cu brânză de oi și boia de ardei 26 
Tartine cu felii de friptură rece 26 
Tartine cu maioneză şi caşcaval 27 
Tartine cu margarină şi felii de măsline 27 
Tartine cu ouă fierte și muștar 27 

Tartine cu ouă fierte și ulei de măsline 27 
Tartine cu ouă fierte și unt 27 

Tartine cu spanac 131 

Tartine cu telemea de capră 29 

Tartine cu unt și caşcaval 28 

Tartine cu unt și caşcaval la cuptor 28 
Tartine cu unt și friptură rece 28 

Tartine cu unt și pate de ficat 28 

Tartine cu unt şi sardele 29 

Tartine cu unt şi şuncă slabă 29 

Tartine cu unt, ceapă și brânză sărată 28 
Tocană cu orez 134 

Tocană de burtă 133 

Tocană de mânzat 134 

Tocană de măruntaie 133 


Tocană de splină în amestec cu carne de porc 134 


Tocană de vinete cu smântână 133 
Tocană din carne de vițel 131 


Tocană picantă 135 


. Tocană picantă de legume 133 


Tocăniţă de ciuperci 132 
Tocăniţă de hribi 132 
Tocăniţă de pui 135 
Tocăniţă de vinete 132 
Tocăniţă naţională 135 
Tochitură 135 

Tort cu caise 200 

Tort cu fructe 200 

Tort de biscuiţi 201 
Tort de pişcoturi 201 
Trufe 201 

Turtă dulce 202 

Turte cu lapte 30 
Turte cu legume 29 
Turte cu slănină 30 
Turte prăjite 30 

Turte umplute 30 


U 
Uger 138 


V 

Varză acră cu slănină şi sos de roșii 136 
Varză de Bruxelles în aluat 74 

Varză la cuptor 136 

Vinete felii 73 

Vinete la grătar 73 

Vinete pane 73 


Z 

Zacher tort 202 

Zbârciogi umpluți cu carne de miel 146 
Zupă ardelenească 95 

Autoarea 


O carte de bucate este, ca orice altă carte, dovada 
concepțiilor, acțiunilor, împlinirilor sau refulărilor 
vremii în care a apărut. 

Du pot vorbi despre toate bunătăţile pe care le 
punem pe masă ca şi cum acestea ne sunt date gratis, 
căci nu este deloc așa. "Ca să vă fie bine, să fiți 
sănătoși și mulțumiți, cultivaţi-vă sin guri grădina" — 
spunea Voltaire, un corifeu al “Revoluţiei “Franceze 
din 1789. Credeţi că se referea doar la grădina de 
lângă casă? Eu cred că se referea şi la grădina din 
suflet. "Dă celui sărac o cămașă dacă ai două" 
spunea Hristos. Facem așa? Dă celui sărac 

o farfurie de mâncare şi asta te va ajuta să slăbești, 
spune autoarea acestei cărți miilor de femei 
supraponderale. Zâmbeşte în fiecare zi vieții 

prin tot ceea ce faci şi viaţa îţi va zâmbi la rândul ei. 
Ca să zâmbești nu trebuie decât să-ţi faci datoria, 
oricât de grea, de neplăcută sau de spectaculoasă 

ar fi ea. Ca să zâmbești nu trebuie să critici; 

ca să zâmbeşti nu trebuie decât să iubeşti viața, 

și să faci tot ceea ce poţi ca s-o slăveşti în fiecare zi. 
Dacă eşti mamă, zâmbeşte, munceşte și speră pentru 
copiii tăi; dacă ești bunică spune rugăciunea 
domnească la masă și învaţă-i pe nepoții tăi tăria 
credinţei; dacă ești om de carte vorbește poporului tău 
despre valorile milenare ale celor care au trăit aici; 
dacă ești guvernant gândește legi bune pentru toți cei 
harnici şi deştepţi din neamul tău. 

Sinu uitaţi: indiferent ce aţi ales să fiţi, rugaţi-vă ca 
şi cum azi ar fi ultima zi din viață și acționaţi ca și 
cum aţi trăi veşnic. Si oricât aţi avea gândiți-vă că 
bunurile materiale sunt trecătoare, dar avem mare 
nevoie de ele. Din ele dați celor din jur Cidei, 
învățătură, bani, case, pământ, aur sau vite), căci 
“Dumnezeu vă va întoarce înzecit. 

Și bucuraţi-vă totdeauna că trăiţi, că trăim împreună 
miracolul numit VIAŢĂ. | 

